
Teo CHIRIAC 
LIMBĂ - OM - FIINŢĂ 


Gândind limba sub aspect fenomenologic, Heidegger menţionează, cu referire la 
relația limbă - om - ființă, că, în realizarea actului vorbirii, limba apare ca un 
fenomen care este dat în prealabil. Din această perspectivă, primordial nu este 
faptul că omul vorbeşte, ci limba; faptul că „limba vorbeşte” ne lasă să înțelegem că 
în ea se exprimă o instanță care premerge omului si care face cu putință vorbirea 
acestuia. 


Originar vorbind, există o „voce a fiinţei” care se adresează omului tocmai pentru 
ca, prin intermediul lui, ea să poată ieși din tăcerea care o caracterizează. Fiinţa 
are nevoie de om pentru a se exprima, căci de fapt ea nu vorbeşte. De vorbit, nu 
poate vorbi decât ceva de ordinul fiintárii; de vorbit, nu vorbesc decât oamenii si 
zeii... 


Vorbirea autentică este tocmai aceea în care omul nu se exprimă pe sine, ci dă glas 
„cuvântului tăcut” al ființei, după o prealabilă ascultare a lui. Dar nu toți oamenii 
sunt în stare de o asemenea ascultare şi deci de o asemenea vorbire autentică. În 
şirul ascunderilor si dezvăluirilor ei, singurii capabili să perceapă „glasul” fiinţei 
si să-i reproducă adresarea sunt gânditorii si poeții. „Gânditorul rostește fiinţa. 
Poetul numeşte sacrul”, scrie atât de explicit Martin Heidegger, unul dintre cei mai 


dificili filozofi europeni... 


Pe fundalul acestor vremuri noi cu iz de catastrofă veche, când se scrie şi se vorbeş- 
te mult, dar se gândeşte si se ascultă putin, în această margine de lume născută din 
refuzul unității în întreg, aici, unde relația limbă — om - fiinţă este substituită prin 
raportul teamă - fals — ipocrizie, iar „cuvântul tăcut” al ființei poartă stigmatul 
crimei sau parafa secretului de stat, aici, în dulcea provincie sinucigasä, alături de 
gânditor, omul „atins de ciumă” e poetul. 


Si când ne gândim că arta lui, asemeni gândirii esențiale, este si ea, trebuie să fie, 
un eveniment tulburător al Fiintei ! 
27 aprilie, 2008 

Cristinel EXERCIŢII DE STIL 
MUNTEANU PE TEMA 
DISCURSULUI REPETAT 


0. Pornind de la Hegel, care spunea despre Aristotel că 
acesta era omul capabil să vadă tot universul într-o scoică, 
adică să descopere toate universaliile, E. Coşeriu afirmă 
că este suficient să studiezi un singur fapt lingvistic (de 
pildă, fonemul) pentru a vedea în acest fapt tot limbajul 
şi prin limbaj „tot omul și toate posibilitățile creatoare 
ale omului”!. Vom încerca, aşadar, să particularizăm teza 
coşeriană de mai sus la problematica discursului repe- 
tat, referindu-ne, în special, la acele forme care nu tin de 
competenţa idiomatică?. Ca ilustrare, în ceea ce priveşte 
modificările enunturilor aparţinând discursului repetat, 
ne vom ocupa de un singur citat: „Le style cest l'homme 
même”. Aşadar, vom înfätisa variatiuni pe aceeaşi temă 
(într-un studiu de caz aparte). 


1. Pentru Eugeniu Coşeriu, discursul repetat „cuprinde tot 
ceea ce în vorbirea unei comunități se repetă într-o for- 
mă mai mult sau mai putin identică sub formă de discurs 
deja făcut sau combinare mai mult sau mai putin fixă, ca 
fragment lung sau scurt, a «ceea ce s-a spus deja». Ca 
procedeu, acesta se opune tehnicii libere a discursului, 
întrucât elementele sale nu sunt comutabile în domeniul 
lor specific. În schimb, combinaţiile lor, adică unităţile 
discursului repetat“, adesea „corespund funcţional unor 
unități de diferite niveluri ale tehnicii libere şi sunt co- 
mutabile cu acestea, drept pentru care pot fi considerate 
ca unităţi «neanalizabile» ale aceleiaşi tehnici”. Totuşi 
anumite forme ale discursului repetat (citatele celebre şi 
proverbele, wellerismele) nu aparţin tehnicii idiomatice. 


În vorbire, tehnica liberă se împleteşte cu discursul repetat, 
ceea ce rezultă putând fi comparat cu „un fel de pictură cu 
colaj simultan”*: „în tablou, pe lângă porțiuni executate cu 
tehnica pictorului care pictează, pot exista deopotrivă frag- 


mente luate din alte tablouri, pictate de către alti pictori”. 


2. Discursul repetat, în special citatul (literar sau de 
alt tip) poate fi variat parţial, făcându-se în continuare 


COMUNICARE ŞI LIMBAJ 


aluzie la textul din care a fost extras. În anumite situaţii, „aluzia la text se 
configurează, tocmai, ca imitație parodică [s.n. — C.M.] a unei opere litera- 
re”. De altfel, prin modificările aplicate oricărui tip de discurs repetat (fie 
locutiune, fie citat), „înțelegem că expresia nouă este o aluzie tocmai la cea 
veche”. 

2.1. În această privință, precizăm că baza teoretică a studiului modificărilor 
formale ale discursului repetat a fost pusă la punct, în lingvistica românească, 
de către cercetătorul ieşean Stelian Dumisträcel, specialist in frazeologie". 
Domnia Sa consideră, pe drept cuvânt, că modificările pe care le suferă acest 
tip de enunturi pot fi grupate în cele patru „figuri de construcţie” semna- 
late drept „solecisme” de Quintilian în Arta oratorică (I. 5, 39-41): detractio 
(suprimarea), adiectio (adăugarea), immutatio (substituirea) şi transmutatio 
(permutarea)!!. Le ilustrăm, pentru familiarizare, cu câteva expresii şi dictoa- 
ne latinești: 1. suprimarea — apare, de pildă, atunci când, in diverse contexte, 
e destul să se spună doar verba volant sau, după caz, numai scripta manent, 
suprimându-se la stânga ori la dreapta dictonul verba volant, scripta manent; 
2. adăugarea - homo homini lupus (est) a devenit în Evul Mediu homo homini 
lupus, femina feminae lupior, clericus clerico lupissimus; 3. substituirea — for- 
mula lui Plaut, homo homini lupus est, se schimbă la diversi clasici in homo 
homini deus est (Caecilius) sau homo res sacra homini (Seneca); 4. permuta- 
rea — ubi bene, ibi patria a fost inversatá de nationalisti: ubi patria, ibi bene. 
Toate tipurile de modificare se reduc la acestea patru: nu existá mai multe 
(sunt universale), dupá cum existá doar patru puncte cardinale. 


Evident cá în vorbire se întâlnesc si situaţii mixte (aşa-numitele figuri „came- 
leonice”, cum le numesc cei din Grupul u), cazuri de combinare a figurilor de 
mai sus, tot astfel cum, în geografie, ne orientăm dând coordonate precum N-V, 
S-E, N-N-V etc. Oferim, spre exemplificare, un context în care vom recunoaște o 
adăugare, o suprimare şi o substituire. Un orator al Revoluţiei Franceze, vorbind 
în Adunarea Constituţională din 1789 despre duşmanii politici, rosteşte: „Cati- 
lina est aux portes, et lon délibére" (Catilina e la porti[le oraşului] si se delibe- 
reazá)". Rezultatul este o interferenţă între Hannibal ante / ad portas şi alt citat 
latin, mai putin celebru, Dum Roma deliberat, Saguntum perit (In timp ce Roma 
deliberează, Saguntul piere [se pare că formula originară, apartinându-i lui Titus 
Livius, este: Dum Romae consulitur, Saguntum expugnatur]), referindu-se tot la 
Hannibal, care a cucerit Saguntul in anul 219 î.Hr. Catilina este tipul conspirativ; 
în consecinţă, republica franceză era ameninţată de comploturi si nu de forte 
armate. 


2.2. Formele discursului repetat care corespund unor texte întregi (sau unor 
fragmente de texte cu sens complet), cum sunt citatele, proverbele şi welleris- 
mele, sunt considerate de Eugeniu Coșeriu „tradiţii literare [e vorba de „litera- 
tură” în sens larg, adică deopotrivă morală, ideologie etc., n.n. - C.M.] inserate 
în tradiţia lingvistică”, cuvenindu-se a fi studiate de lingvistica textului. Ele de- 
vin tradiţii lingvistice, întrucât contribuie la construirea unor noi discursuri / 


texte / acte lingvistice. 

Putem afirma, în consecinţă, că citatele celebre (ca şi operele din care provin) re- 
prezintă bunuri culturale ce aparțin întregii umanitáti. Si ele pot fi utilizate ca ata- 
re, în formulă originară (citatul exact), sau pot fi modificate, conform tipologiei 
de mai sus (quadripartita ratio a lui Quintilian). De asemenea, modificările se pot 
face direct pe original, în limba căreia îi aparține formula, sau in traducere, dar 
într-un context verbal realizat, bunăoară, în limba română; ceea ce demonstrează 
încă o dată că aceste forme trebuie studiate de lingvistica textului. 


3. Cea mai faimoasă (şi, probabil, cea mai lapidară) definiţie a stilului, aparti- 
nându-i naturalistului şi scriitorului francez George-Louis Leclerc de Buffon 
(1707-1788), este Le style cest l'homme même", cel mai adesea întrebuințată fără 
termenul même (suprimare). Ideea în sine, anume că stilul este expresia unei in- 
dividualitäti, nu este nouă, căci, într-o formulare asemănătoare (sentință), poate fi 
descoperită la mimograful latin Publilius Syrus: Sermo imago animi est: vir qualis, 
talis est oratio („Vorba este imaginea sufletului: cum e omul asa e si discursul”)"*. 


Ca orice clişeu arhicunoscut, si formula lui Buffon a fost supusă modificărilor de 
tot felul (cele mai frecvente fiind substituirile), în spatele acestora aflându-se do- 
rinta de a-i contesta adevărul exprimat, nevoia de a-l corecta sau de a-l particu- 
lariza în funcţie de contextul in care se purta discuţia; desigur, uneori transpare 
şi intenţia ludică. Aşa se face că formula a fost „atacată” chiar pe terenul limbii 
franceze. De pildă, Remy de Gourmont, punând în relaţie gândirea cu stilul în 
literatură, ajunge să-l înlocuiască pe acesta cu gândirea, căci amprenta pe care o 
lasă omul într-o operă intelectuală este cea din urmă: «Le signe de Phomme dans 
l'œuvre intellectuelle, cest la pensée. La pensée est Phomme même. Le style est la 
pensée même». Este, după cum se observă, o dublă substituire. 


Tot o substituire pe enunţul canonic aflăm la Benedetto Croce. Apreciind că 
„imixtiunea” femeilor în literatura modernă se datorează caracterului de „con- 
fesiune" pe care l-a căpătat aceasta („bărbaţii s-au efeminat putin din punct de 
vedere estetic; si un simptom al efeminării lor e lipsa de pudoare în a-şi etala 
mizeriile..^), filozoful italian vede în femei „fiinţe prin excelenţă afective si prac- 
tice, care, aşa cum subliniază când citesc cărți de poezie tot ceea ce se potriveşte 
cu propriile lor aventuri şi nefericiri personale sentimentale, tot astfel se simt în 
largul lor când sunt invitate să-şi descarce sufletul”. Şi adaugă: „Nici lipsa de stil 
nu constituie pentru ele o preocupare, căci asa cum s-a spus în mod subtil: «Le 
style, ce nest pas la femme»" 5. 


Într-o altă ordine de idei şi într-un alt context (românesc, ca toate cele care 
urmează), I. L. Caragiale se găseşte în opoziţie cu B. Croce. În naraţiunea Om 
cu noroc!, povestitorul primeşte o scrisoare de la o oarecare familie Guvidi şi, 
recunoscând exprimarea doamnei Guvidi, afirmă: „Stilul e femeia... Gratioasá 
doamnă Guvidi! Îi cunosc scriptura si dictonul favorit [où il y a de la gêne, il ny 
a pas de plaisir, n.n. - C.M.], pe care îl spune asa de des si cu o atât de fermecá- 
toare clipire în ochi!” 


Dar o modificare a citatului, ca immutatio, poate fi întâlnită mai înainte la 
Vasile Alecsandri. În Istoria unui galbân și a unei parale, problema stilului este 

înlocuită cu chestiunea financiară, după cum reiese din replica galbenului 
olandez: „D. Buffon, naturalistul francez, au zis că: stilul arată omul; eu zic că: 
buzunarul arată omul. El este cea mai sigură caracteristică a firei, a patimelor 
şi a moralului său. De pildă, buzunarul unui cheltuitor este spart; punga unui 
zgârcit e făcută din materie groasă şi trainică şi e legată cu nouăzeci şi nouă 
de noduri... 


Şi alte spirite rafinate din cultura noastră s-au „jucat” cu celebra sintagmă. Tu- 
dor Vianu, definind stilul drept: „unitatea structurii artistice într-un grup de 
opere raportate la agentul lor, fie acesta artistul individual, națiunea, epoca sau 
cercul de cultură”, face următoarea remarcă: „«Le style cest Phomme», spune 
Buffon şi ar fi putut adăuga că [stilul] este națiunea, epoca sau cercul de cultură 
căreia opera îi aparţine”. 


Evident că şi în textele româneşti modificarea enuntului se poate face direct pe 
original şi nu în traducere. Justificându-şi explicaţiile în manieră atrăgătoare 
din dicționarul său de expresii celebre, I. Berg declară în prefață: „Parafrazân- 
du-l pe Buffon, putem spune că le style cest láme; şi în paginile acestui dicționar 
vibrează într-adevăr sufletul unei epoci, sufletul luminos al unor oameni lumi- 
nati, fiecare cu specificul, cu zestrea, cu talentul lui. Prin urmare, nici stilul nu 
poate fi acelaşi pentru toti"!5. 


Vom trata în final cea mai rară dintre figurile de construcție quintiliene: trans- 
mutatio (permutarea). Într-un scurt eseu intitulat chiar Omul e stilul, Nicolae 
Manolescu inversează formula lui Buffon pentru a dovedi că si reciproca este 
valabilă: „Şi anume că dacă scrisul exprimă pe cel care scrie, la rândul lui, cel 
care scrie ia cu timpul chipul scrisului sáu"?. Demonstrația se face în jurul 
lui G. Călinescu, despre care se afirmă că şi-a creat mai întâi un stil, pentru ca 
apoi personalitatea lui să-l copieze. Mai mult decât atât, adaugă Manolescu, 
„omul e stilul şi din unghiul lecturii. Ce ştim noi despre omul Eminescu este 
o proiecţie a stilului lui: melancolia, romantismul, patosul, langoarea. [...] 
Ne-am făurit despre poetul naţional o imagine pe care o datorăm versurilor 
lui învăţate din clasele primare"?. 


4. Având un grad mare de generalitate şi bucurându-se de autoritatea 
unor personalități cu renume, citatele celebre sunt „mai universale” (dacă 
se poate spune aşa) decât celelalte forme ale discursului repetat, chiar şi 
decât proverbele, întrucât pot fi întrebuințate cu limba proprie, în origi- 
nal, în texte realizate în alte limbi. Modificările lor reprezintă privilegiul 
mintilor creatoare, înzestrate cu enérgeia, ce depăşesc modelul învățat 
(tradiţia), deşi, după cum afirmă neîncetat Coșeriu, faptul care suprimă o 
tradiție este în acord cu tradiția însăşi. Dar mai merită subliniat un aspect: 
modificările în sine nu reprezintă nimic, atâta timp cât nu este redat şi 
contextul care le motivează, iar contextul este românesc, creat de români. 
Aşadar, şi în privinţa utilizării sau modificării enunturilor, aparţinând 
discursului repetat, cultura rămâne universală ca obiect şi naţională prin 
subiect (E. Coșeriu). 

NOTE 


! Eugeniu Coşeriu, Universul din scoică (interviuri realizate de Gheorghe Popa, Maria 
Sleahtitchi si Nicolae Leahu), Editura Ştiinţa, Chișinău, 2004, p. 50. 


? La Coseriu, competenţa idiomatică se referă la cunoaşterea unei limbi (cf. sp. idioma lim- 
bá) şi nu la cunoaşterea privind expresiile idiomatice, cum se înţelege, de exemplu, în 
scrierile cercetătoarei Gertrud Greciano, prin termenul compétence idiomatique. 

* Eugeniu Coșeriu, Lecţii de lingvistică generală, Editura ARC, Chişinău, 2000, p. 258. 

^ Este cazul expresiilor si al locutiunilor sau, cu un singur termen, al frazeologismelor, 
considerate de Th. Hristea echivalente reale sau potenţiale ale cuvintelor. 

> Ibidem, p. 261. 

€ Eugen Coseriu, Prelegeri si conferințe (1992-1993), Iaşi, 1994, p. 55 (prelegerea Arhitectura 
şi structura limbii). 

7 Eugeniu Coșeriu, Lecţii de lingvistică generală, Editura ARC, Chişinău, 2000, p. 259. 

* Ibidem. 

? Eugen Coseriu, Prelegeri și conferințe (1992-1993), laşi, 1994, p. 56. 

10 O analiză a acestor tipuri de modificări urmăreşte şi lucrarea lui Liviu Groza, Dinamica 


unităților frazeologice în limba română contemporană, Editura Universităţii din București, 
2005. 


1 Vezi Stelian Dumistrăcel, Repeated Discourse as a Means of „Contact” and Manipulation 
in Journalistic Discourse, in vol. Limba si vorbitorii, Editura Arvin-press, Bucuresti, 2003, 
p. 217-237. 

? Extras din Gh. N. Dragomirescu, Dictionarul figurilor de stil, Editura Stiintificá, Bucu- 
resti, 1995, p. 69. 

? Buffon a rostit aceste cuvinte în discursul sáu de recepţie la Academie, în anul 1753: 
Discours sur le style; cf. I. Berg, Dicţionar de cuvinte, expresii, citate celebre, Editura Vestala, 
Bucureşti, 2003, p. 197. 

^ Publilius Syrus, Sententiae / Maxime (ediţie bilingvă, traducere, studiu introductiv, note 
şi comentarii de Traian Diaconescu), Editura Saeculum I.O., Bucureşti, 2003, p. 135. 

5 Remy de Gourmont, Probleme du style, Mercure de France (seizième édition), Paris, 1938, 
p. 154. 

16 Benedetto Croce, Breviar de estetică. Estetica in nuce, Editura Ştiinţifică, Bucureşti, 1971, 
p. 169. 

" Tudor Vianu, Stilul, în idem, Studii de stilistică, E.D.P., Bucureşti, 1968, p. 31. Tot o adáu- 
gare (adiectio) identificăm si în titlul articolului scris de I. Isarova, Stilul înseamnă omul si 
timpul, în „Contemporanul”, nr. 16, 1961, p. 3. 


'5 L Berg, op. cit., p. 9. 


? Nicolae Manolescu, Omul e stilul, în idem, Lectura pe înțelesul tuturor, Editura Aula, Bra- 
şov, 2003, p. 249. 


2 Ibidem, p. 250. 

Gina ,SUBVERSIUNEA" 
NECULA CA STRATEGIE DE DISCREDITARE 
A CLIŞEULUI IDEOLOGIC 
IN DISCURSUL LITERAR 


PRELIMINARII 


Limbajul literar este diferit de cel comun şi pentru că 
finalitatea lui nu este aceea de a exersa competențele lim- 
bii, ci aceea de a exprima cultura şi civilizaţia, pe care 
le poate modela. Limbajul standard are funcţie comuni- 
cativă obiectivă, iar cel literar vizează, pe lângă intelect, 
şi sensibilitatea, zone asupra cărora îşi exercită influența, 
exprimând esenţa unei gândiri si fiind centrat pe funcția 
estetică, cu atât mai mult cu cât viziunea unui scriitor 
este (sau trebuie să fie) unică; artistul nu este, la modul 
general şi obligatoriu, purtătorul de cuvânt al grupului 
social din care face parte, ci vocea unei conştiinţe. 


Fenomenul extrem al apropierii literaturii de politic îl 
constituie literatura de factură ideologică (literatura de 
partid), în care determinismul devine constrângere. Arta 
şi cultura, în regimurile totalitare din fostul „lagăr socia- 
list”, au fost transformate în instrumente de propagandă 
şi educare în spiritul ideologiei comuniste, conform teze- 
lor şi directivelor leninisto-stalinisto-jdanoviste. 


Fiecare domeniu de utilizare a limbii se caracterizează prin 
prezența unor grupări fixe de cuvinte care reapar intot- 
deauna organizate în aceeaşi structură, iar frecvența mare a 
aceloraşi combinaţii conduce la o stereotipie a exprimării. 


Ca strategie retorică, clişeul serveşte atât pentru înregi- 
mentare politică, aşa cum arătam într-un articol anterior, 
dar şi pentru subminarea ideologiei de partid. Facem însă 
o distincţie între clișeul ca fapt de stil si cliseul ca simplu 
stereotip de exprimare. Apelul la clişeu se poate face din 
lipsă de imaginaţie şi de mobilitate verbală, dar şi în scop 
parodic. Prin familiaritatea recunoașterii, stereotipiile eco- 
nomisesc investiţia de energie intelectuală, favorizând ra- 
piditatea enuntárii şi a comprehensiunii fără să mai țină 
cont de regulile contextuale, ci doar de cele cotextuale. 

De obicei ideologia, atunci când se manifestă prin intermediul literaturii, se citeşte 
printre rânduri, este inclusă în substratul textului, echivalentă cu sensul și sem- 
nificatia operei literare. Literatura nu poate să existe ignorând în totalitate cadrul 
social politic, pentru că funcţiile ei sunt de a lumina, educa, civiliza, moraliza etc. În 
evoluţia literaturii apar însă şi momente când este privită ca formă de activism şi 
politizare. În astfel de cazuri, mesajul operei devine cod ideologic, iar codul ideolo- 
giei structurează orice text literar în conformitate cu necesitățile puterii politice. 


Propuneam, într-un articol anterior*, o privire din direcții diferite asupra clişeelor lim- 
bii de lemn care oscilează, în discursul literar, între doi poli: asumare si recuzare. Asu- 
marea, pe de o parte, presupune preluarea forțată a cliseului ca semn al înregimentării 
ideologice, iar recuzarea, pe de altă parte, înseamnă disimulare şi complicitate. 


Prin vorbirea intepenitá în clișee, promovată de limba de lemn, se limitează experiența 
lingvistică a vorbitorilor și se îngreunează, astfel, accesul acestora la anumite idei care 
i-ar putea ajuta să aibă o percepţie corectă a realității. Limba de lemn comunistă îi obli- 
gă pe vorbitori la o competenţă lingvistică de tip epidictic în situaţii de contact cu ofi- 
cialitatea, dar ceea ce e mult mai periculos este faptul că, prin utilizare foarte frecventă, 
tiparele limbii de lemn se impun tot mai mult (devenind fireşti parcă!) în viața publică, 
parazitând situațiile de comunicare. În studiul de faţă ne propunem să urmărim modul 
în care, prin discursul literar, se încearcă colaborarea cu cititorul sensibil la falsitatea 
clişeului ideologic, participând, alături de autor, la subminarea lui. 


De la politizarea şi ideologizarea literaturii, prin care se înţelege invadarea nedi- 
ferentiatá, grosieră si paralizantă a literaturii de sloganuri politice şi ideologice, se 
ajunge la literaturizarea politicului si a ideologiei, ceea ce înseamnă a exprima ace- 
leasi sloganuri într-un mod mai voalat, într-un limbaj mai aproape de literatură. 
Tendinţa firească a literaturii este de a se debarasa de rigori artificiale şi exterioare. 


Referindu-se la impactul ideologiei asupra literaturii, Eugen Negrici consideră 
că „nimic din ce se întâmplă în procesul unei literaturi dezvoltate sub guverna- 
re totalitară nu are o explicaţie naturală. Direct sau indirect, totul este replică, 
reacție, ripostă, repliere defensivă, disperată sau inventivă, stratagemă de su- 
pravietuire” (Un peisaj bizar, 11). 


În literatură posibilităţile semnificative şi comunicative se actualizează altfel 
decât în limbă, pentru că limba literară e un sistem de comunicare conotativ, 
cu acumulare diacronică, iar sintagmele au un plus semantic care le vine din 
contextele artistice precedente în care s-au actualizat. 


CLISEUL. SUBVERSIUNE SI COMPLICITATE 


Alături de asumarea conştientă a cliseului, determinată de dorinţa de înregi- 
mentare politică si de frica de represalii, o altă posibilă atitudine față de cliseu 
este aceea de recuzare. Această atitudine presupune tratarea atentă a materia- 


* „Limba Română, nr. 1-2, 2008, p. 125-136. 

lului limbii, astfel încât clișeul să nu scape nesanctionat. Cu alte cuvinte, prin 
recuzare înțelegem reacţia față de cliseu şi faţă de aspectele negative pe care 
acesta le presupune. 


Michel Riffaterre, în Producerea textului, distinge două caracteristici fun- 
damentale ale cliseului: expresivitatea puternică si stabilă şi eficacitatea 
stilistică orientată. Expresivitatea puternică se argumentează prin aceea 
că stereotipul este un fapt de stil atât timp cât este reprezentat de metafo- 
ră, antiteză, hiperbolă. Eficacitatea stilistică a cliseului vine din faptul că 
o astfel de structură stilistică impune o lectură dublă, apreciind valoarea 
ei în text şi în raport cu alte texte. În acest fel, clişeul funcţionează ca un 
citat, ca o referință la texte enunțate anterior si reclamă o lectură de tip 
intertextual. 


Într-un text anticorpii manipulării sunt daţi de o lectură critică, pentru că peri- 
colul manipulării este diminuat în cazul în care retorica locutorului întâlneşte 
o altă retorică, a interlocutorului, care are competenţa să intervină în „agonis- 
tica generalizată” a jocurilor de limbaj. 

La Marin Preda, vocea lui Ilie Moromete se transformă într-o voce supratextu- 
ală atunci când atrage atenţia asupra pericolului pe care îl reprezintă îngrădirea 
libertăţii de exprimare. 


„Unde mergem noi, domnule? Ce ajungem noi în situația când tie nu-ţi mai 
pasă de nimeni şi faci ce vreai tu şi rostul meu pe lumea asta nu e decât să zic 
ce zici tu?” (Preda, Moromeţii II, p. 291). 


Pericolul cel mai mare este acela al reproducerii unui singur discurs gata gân- 
dit, gata decorat cu „entuziasm muncitoresc”, fără a mai simţi necesitatea ex- 
primării opiniei şi experienței personale. În astfel de cazuri, arta autentică are 
meritul de a refuza conștiința duplicitară, pentru că, după cum sublinia Vasile 
Şerban, „expresia artistică autentică nu este posibilă în afara libertăţii construc- 
tiei artistice; cel mult ea se poate deghiza în pseudoopere” (Şerban, Angajarea 
literară, p. 123). 


Scriitorii aveau ca alibi față de autorități faptul că Nicolae Ceaușescu însuşi 
supusese unor critici severe abuzurile săvârşite în perioada dinaintea venirii 
sale la putere (evident nu din convingere, ci din rațiuni politice), perioadă nu- 
mită în mod frecvent de criticii literari (cu o formulă lansată de Marin Preda) 
„obsedantul deceniu”. 


Cuvintele ,incárcate cele care au valoarea unui întreg enunţ, chiar si atunci 
când nu sunt introduse într-un context relevant, şi care poartă o judecată de 
valoare, spun, de obicei, mai mult decât indică sensul lor. 


Exemplele oferite în continuare conţin cuvinte folosite articulat hotărât, arti- 
colul oferindu-le greutatea necesară pentru a se impune în mintea vorbitorilor 
ca „adevăruri” generale ce nu mai necesită un context anume, ele pot fi utilizate 
oricând pentru a da greutate mesajului. 

„Dar am dus munca şi am avut răbdare, si au început să vină, şi nu era reactiu- 
nea ca acum, era organizată cu bătăuşi penetisti şi dracu să-i ia care mai erau, 
că erau atâtea partide de te zápáceai la cap, nu stiai pe care să mai demaşti...” 
(Preda, Ferestre..., p. 8). 


„Acum ştiau ce era asta, autocritica, spre deosebire de primii ani, când le fusese 
mult mai greu [...] «Tovaräsi, a gângăvit el, recunosc! Îmi fac critica şi autocri- 
tica»” (Preda, Moromeţii II, p. 317). 


Astfel de cuvinte au rolul de a da greutate unui discurs demagogic. Există însă 
şi situaţii în care ridicolul supraîncărcării semantice a unui cuvânt iese foarte 
uşor în evidență. Prin personajul său, Ilie Moromete, Preda ironizează cuvin- 
tele de acest gen, sugerând intenţia de a le învăţa când, de fapt, e vorba doar de 
mimarea acestui efort: 


„Moromete surâdea: «Auzi, mă, Matei, ce zice lipoveanul ăsta, că tu şi cu Giugu- 
del (şi l-a mai adăugat si pe Cârstache la rând) cică sunteți uneltele mele. Adică 
cum unelte?» (Era un cuvânt din ziare, prin care erau desemnaţi astfel acei țărani 
care continuau încă să fie în relații pașnice cu chiaburii, cuvânt necunoscut în sat, 
prin care erau desemnaţi cei cu stare.) Prin unelte, Moromete dădea de înțeles că 
se gândeşte la o furcă, o sapă, o greblá.." (Preda, Moromeţii II, p. 124). 


Problema de interpretare care apare în acest text este creată de polisemia cuvântului 
„unelte, sensul mai vechi având o reprezentare mai concretă în mintea vorbitorului. 
Aşadar, după cum sublinia si Rodica Zafiu, „clişeele provenite din metafore şi meto- 
nimii sunt adesea iritante prin recurenţă, dar au avantajul accesibilitätii, al maximei 
comoditäti, manifestate deopotrivă în producerea şi în receptarea textului. Există însă 
şi o tendinţă de pretiozitate si de ostentare a efectului stilistic, care acumulează figuri 
semantice, ajungând să producă efecte de comic involuntar” (Diversitate, p. 53). 


Prin aceste cuvinte „receptorului i se face o invitaţie de a participa la o operaţie 
intelectuală: el trebuie să găsească formula culturală. Este incitat, ca şi în cazul 
cuvintelor încrucişate sau a concursurilor de cultură generală. Receptorul are 
ocazia să realizeze o performanţă, să-şi confirme apartenenţa la comunitatea cul- 
turală întărindu-şi componenta pozitivă a identităţii” (Dâncu, Retorica, p. 147). 


Augustin Buzura își bate joc necruţător de gândirea confuză şi plină de clișee a 
activistului de partid, îi parodiază stilul cu o frenezie care ne face să înțelegem, 
de fapt, cât de mult îl detestă: 


„Astăzi am profitat de faptul că este duminică şi m-am dus în clinică să văd cine 
este tovarăşa care a vorbit în limbi străine cu profesorul Cristian. Având acest 
scop nu m-am prezentat la munca voluntară ceea ce l-a făcut pe tov. preşedinte 
de bloc să mă interpreteze greşit: În primul rând că eu nu-s intelectual si nu 
manifest dispreț ca tov. dr. Dumitrescu care-şi ceartă mereu copilul: Doctorul 
Dumitrescu trebuie să înţeleagă că sunt posibilităţi care se poate si posibilități 
care nu se poate. Când o să se afle că n-am fost la muncă voluntară aş vrea să 
se ştie că era momentul propice să descopăr ce este cu tovaräsa care se înțelege 
cu profesorul în limbi străine” (Buzura, Orgolii, p. 78). 

Anormalitatea unei comunicări în tipare este surprinsă de Marin Preda în nu- 
meroase situații cum este şi următoarea, in care personajului din Viaţa ca o 
pradă i se sugerează de către Paul Georgescu să ia exemplul unui autor minor, 
Gheorghe Cristea, care scrisese nuvela S-a spart satul: 


»[...] Autorul a văzut acest lucru just şi foarte important pentru noi, cá táráni- 
mea nu e si nu a fost vreodată omogenă. De acest adevăr va trebui să tii seama 
şi dumneata, să te duci pe la ţară şi să vezi forţele în luptă. 


Începeam să mă plictisesc. Fusesem pe la ţară si nu văzusem nici un fel de forte 
în luptă” (Preda, Viata..., p. 177). 


Iese în evidenţă aici modul în care discursul se constituie prin repetarea meca- 
nică a unor expresii „tăiate ca de bardă, care devin un semnal de alarmă pentru 
„închingarea limbii şi a gândirii” (Şerban, Angajarea literară, p. 123) în tiparele 
limbii de lemn. În faţa falsificării flagrante a realităţii sugerată de ideologie, 
scriitorul adoptă o atitudine demistificatoare. Ar fi însă nevoie de o atitudine 
critică față de materialul vorbirii, pentru a putea înlătura ceea ce e de prisos si 
a păstra doar ceea ce este semnificativ pentru comunicarea unei idei, atitudine 
pe care puterea politică are tot interesul să nu o promoveze. 


Aceeaşi reacţie negativă față de clişeu se întâlneşte şi la unele dintre personajele 
lui Sălcudeanu: 


„Cuvintele efort, dăruire, sacrificiu, abnegatie pe care le introdusese în discuţie 
nu numai cá nu avură darul să-l convingă pe Visalon, dar îl si supărară...” (Sál- 
cudeanu, Biblioteca..., p. 139). 


Cuvintele care supără sunt cele „introduse” în discuţie, aşadar cele care nu ar 
fi fost folosite in mod obişnuit, dar la care se apelează pentru ca rețeta să aibă 
succes, iar mesajul să nu fie interzis sau cenzurat. 


Tatiana Slama-Cazacu atrage atenţia asupra faptului că „orice derogare (igno- 
rare voitá sau nu) de la cerința ca emițătorul să țină seama de cunoștințele 
(contextul implicit) pe care le are sau nu receptorul înseamnă o deteriorare 
a comunicării, are loc o malversatie a comunicării, chiar o măsluire a actului 
normal, leal de comunicare” (Slama-Cazacu, Stratageme, p. 79). 


Într-un articol intitulat Cuvinte și expresii interzise, Mioara Avram mentionea- 
ză, printre formele de manifestare a dictaturii asupra limbii române, interdic- 
tiile de vocabular, care probează teama pe care limba de lemn o manifestă față 
de conotaţii. Dintre cuvintele care fac chiar obiectul unui decret prezidenţial, 
prin care se interzice utilizarea lor, sunt şi formulele de adresare tradițională şi 
de referire politicoasă la persoane cu termenii domn, doamnă, domnişoară. 


Nefirescul exprimării este subliniat de jocul cu valorile polisemantice ale cuvintelor: 


„Când intrasem prima oară în biroul lui cu hârtii şi începusem: «domnule 
Călugăru...», «Eu nu sunt domn cu dumneata», mă intrerupse el. « Tovarăşe Ion 
Cálugáru...», «Eu nu sunt tovarășul dumitale»... (Preda, Viata..., p. 63). 


17 


18 


Se atrage atenţia, prin astfel de schimburi de replici, asupra faptului că polise- 
mantismul este o trăsătură definitorie pentru comunicarea obişnuită, cuvintele 
limbii de lemn fiind în mare parte monosemantice. 


Literatura manifestă un interes constant pentru a dejuca încercarea de „insti- 
tutionalizare a sensurilor”. Modul în care sunt construite replicile personajului 
Ilie Moromete indică o deosebită capacitate de adaptare la situaţiile de comu- 
nicare. Folosind elemente din universul nou, personajul îşi intimidează inter- 
locutorul prin abilitatea cu care mânuieşte materialul verbal. 


„— Ce s-arate, Cârstache? zise Moromete binevoitor. O să spună toti că alde 
Nae Marinescu a avut o atitudine provocatoare şi că asta e! Rămaseră mirati 
de ultimele cuvinte ale lui Moromete (de unde ştia el că așa o să spună?!) şi 
câtva timp tăcură aşteptând ca el să le explice în vreun fel ce însemna mai ales 
cuvântul provocatoare” (Preda, Moromeţii II, p. 292). 


Contextul în care apare replica este eliptic, pentru că discursul ideologic este, 
de obicei, eliptic. Clişeele limbii de lemn nu necesită precizări contextuale, ele 
sunt investite cu autoritate de către puterea politică şi, astfel, simpla lor prezen- 
tá face ca vorbitorul să si le asume. Scriitorul sesizează aici importanţa pe care 
o impune structura fixă în mintea vorbitorilor şi, de aceea, introduce în discur- 
sul personajului elemente ale limbii de lemn, subliniind, în acest fel, faptul că, 
în contextul social la care se raportează, toate situațiile de comunicare care au 
intrat în uz prin repetare capătă obligatoriu si valoare de adevăr. În articolul 
cu titlul Jocul periculos cu fetisurile si cu cuvintele fetisizate, Stelian Dumistrăcel 
observă că „impactul cuvintelor asupra vieţii şi psihicului semenilor se prezin- 
tă ca una dintre constantele selectării expresiei lingvistice în proza lui Marin 
Preda”. Reacţia conlocutorilor lui Moromete, al căror „univers de aşteptare” 
este cu totul altul față de cel propus, creează un context ironic ce subminează 
valoarea de adevăr a clişeului. În astfel de situaţii, Preda scoate în evidență 
modul în care vorbitorii sunt nevoiţi să reinvete să comunice, pentru a putea 
recunoaşte tiparele „noii limbi". 


Adunările de la „sfatul popular”, instituite ad-hoc şi provocate de conflicte mi- 
nore, sunt ocazii de inoculare a clişeelor, multe dintre ele fără un referent precis 
în mintea vorbitorilor: 


„Trebuia, tovarăşi, în legătură cu atitudinea neîmpăciuitoristă a lui Nae Mari- 
nescu, chemat de la început plutonierul Moise Ion si mai cu vorbă bună, mai 
aplicându-i dictatura proletariatului ...Şi aici se râsese în sală, ca de un lucru 
îndeobşte cunoscut prin veselia lui, cum era dictatura aceasta când intervenea” 
(Preda, Moromeţii II, p. 305). 


Analiza limbii de lemn arătă cum se pierd progresiv obisnuintele limbii natura- 
le. Vorbitorii sunt siliți să folosească în locul expresiilor cunoscute o combinaţie 
de sloganuri si trivialitäti cu conţinut referential vid. Astfel de clișee nu găsesc 
nicio reprezentare în mintea celor care le folosesc şi de aceea se generează un 
mod mecanic de organizare a discursului. 


COMUNICARE ŞI LIMBAJ 


Dialogul dintre Victor Petrini şi tatăl său subliniază agresivitatea limbii de lemn 
ce pătrunde în comunicarea de zi cu zi: 


„— Uite, uzina are o bibliotecă, să te angajeze acolo, să te ocupi de ridicarea ni- 
velului cultural al maselor (adăugă el cu ironie). [...] 


- Numai că n-or să angajeze ei la ridicarea nivelului cultural al maselor un 
duşman de clasă şi dacă, din întâmplare, mă angajează unul, vine altul mai 
vigilent şi o să mă dea repede afară zicând că «m-am strecurat» în sânul clasei 
muncitoare, să fac şi să dreg. 


- Ce să dregi? 
- Acţiuni dușmănoase, chestii de-astea!” (Preda, Cel mai iubit..., II, p. 230). 


Ceea ce se poate spune în foarte multe feluri e redus la câte un tipar care comu- 
nică informaţia într-un cadru deja familiar. Eugen Negrici e de părere că „dacă 
nu comunică, acest limbaj exprimă, în fapt, o stare, se constituie ca o etichetă 
a însăşi inertiei" (Negrici, Cliseul, p. 160). La temelia vieţii lungi a cliseului stă 
„disconfortul luării la cunoştinţă a individualitätii, teama de individuatie. Rup- 
tura de indiferentierea colectivă este si va fi mereu privită dacă nu ca un păcat, 
cel puţin ca o eroare amenințătoare” (idem, Scurt istoric, p. 365). 


Prin intermediul personajelor conștiință din literatură se subliniază că nu doar 
cuvintele sunt private de sens, ci chiar sensul pe care l-ar putea avea ele nu 
merită să fie exprimat. Ştefan Pintea din Feţele tăcerii, de Augustin Buzura, ex- 
primă îngrijorarea autorului în legătură cu faptul că meseria de ziarist impune 
şi conformarea la sistemul de formulare a ideilor impus de ideologie: 


„Cine să te ştie când spui: Tovaräsul director Olteanu a declarat următoarele: 
«În cinstea zilei X, colectivul de muncitori, ingineri şi tehnicieni şi-a luat anga- 
jamentul să suplimenteze planul... În vederea acestei märete sarcini vom munci 
cu şi mai mult elan etc.»? Ce-ti spune tie 101,7 la sută? Dar: elan, dăruire, entu- 
ziasm, aceste cuvinte rare numai de mine rostite?” (Buzura, Fefele..., p. 9). 


Sunt, în acest caz, structuri comunicative depășite, dar vorbitorului îi vine uşor 
să apeleze la ele, deşi sistemul ideatic pe care îl slujesc este epuizat, iar ele nu 
mai stimulează emoţii proaspete, ci numai tipuri standard de reacție „fiindcă 
în asemenea texte se uzează de sentimente stereotipe în expresii sclerozate” 
(Negrici, Cliseul, p. 141). 


Valache, un personaj din Marele singuratic, cedează sub presiunea cuvintelor 
care îl condamnă si se sinucide, iar fostul notar din Siliştea oferă un comentariu 
reparator: 


»[...] nemaiputând suporta regimul nostru democrat-popular, domnul Valache 
şi-a pus capăt zilelor. Ce era cu cuvintele astea? Cine le născocise? Parcă erau 
scrise undeva!? Nu crezi?” (Preda, Marele singuratic, p. 112). 


Enormul val de cuvinte mincinoase face ca omul obişnuit să piară sub täisul 
lor: „Reacţia cea mai eficientă la clişeizarea limbajului este cea produsă din in- 
terior: percepția suprasaturatiei generează adesea parodii, determină reluarea 

în cheie ironică a cliseelor şi includerea lor în jocuri de cuvinte” (Zafiu, Diver- 
sitate, p. 64). 


Se poate spune că declinul limbii are, în cazul limbii de lemn, cauze politice. În 
loc să fie un singur cuvânt, un verb devine frază în limbajul politic; se face apel 
la metafore tocite care nu mai evocă nimic, multe dintre ele fiind folosite fără a 
li se identifica referentul; cuvintele cu dictie pretențioasă sunt folosite pentru a 
masca un enunţ banal si pentru a oferi notă ştiinţifică şi solemnă comunicării, 
iar expresiile străine au rolul de a da senzaţia de profunzime. De fapt, cuvintele 
sunt abuzate chiar prin privarea de conţinut. 


CONCLUZII 


În comunicarea obişnuită persoana vorbitoare primeşte din afară un anumit 
material pentru expresie si îl foloseşte apoi în forme care - chiar în cazul for- 
mulelor fixe - nu mai pot fi socotite identice cu acelea primite. Prin limba de 
lemn se urmăreşte tocmai anihilarea oricărei intenţii de a modifica discursul 
totalitarist. Totuşi literatura nu poate să ignore faptul cá un tipar este încadrat 
în fraze a căror construcție aparține unui individ şi de aceea ele nu scapă de 
nuantarea impusă de ansamblul în care se află; chiar dacă cineva ar vorbi numai 
în şabloane de lungimea unor fraze, totuși acestea capătă fine nuanţe specifice, 
din pricina vocii, a intonatiei, a gesturilor sau a mimicii şi sunt interpretate de 
interlocutor în funcţie de împrejurarea în care se află vorbitorul. Posibilitatea 
de opţiune în cadrul unor limite convenţionale alcătuieşte tocmai baza stilului 
în exprimarea prin limbaj şi, în consecință, prin opere ca cele menţionate în 
lucrare, se încearcă „restabilirea demnităţii cuvintelor”. 


Limba de lemn nu este o invitaţie la reflectare numai pentru lingviști, ci şi pentru 
scriitori. Atât timp cât limba suferă din cauza invaziei clişeelor şi literatura este 
invadată de dogmă, la un moment dat, astfel încât devine imposibilă comunicarea 
unui mesaj literar autentic. În perioada comunistă, într-o etapă iniţială, aspectul 
estetic ajunge să fie exclus din textul literar, iar exprimarea sentimentelor este con- 
siderată o formă de reactionarism. Apare însă ulterior şi un alt tip de literatură al 
cărei autor este în permanenţă cu ochii pe cititor, îl invită pe acesta la decodarea 
subtextului ce propune, de fapt, o parodie a limbii de lemn. Excluzând patosul pe- 
rioadei anterioare, literatura reintră în drepturi şi îşi recapătă profunzimea. Trebuie 
remarcat însă că nu doar clișeul specific perioadei comuniste este obiectul parodiei 
pentru scriitori, ci orice formă de exprimare stereotipă care parazitează comunica- 
rea, iar literatura recentă oferă numeroase exemple în această direcție. 


Sintetizând aspectele evidenţiate prin lucrările care au abordat fenomenul lim- 
bii de lemn, putem stabili că, în mare, mecanismul generării şi funcţionării ei 
este același oriunde în lume s-ar manifesta, iar diferenţele sunt date doar de 
contextul social-politic de moment. Limba de lemn este, de fapt, un subsistem 
al unei limbi, reprezentat fiind mai ales de elemente lexicale, dar şi unităţi fra- 
zeologice, cu caracter de expresii fixe, de clişee încremenite, cu sens determinat 


COMUNICARE ŞI LIMBAJ 


în contextul unei anumite autorități, în mare măsură utilizate stereotip-dog- 
matic ca exprimare a unei ideologii (sau simulacru de subsisteme ideologice, 
economice, tehnologice, politice, culturale etc., care deţin o putere sau o auto- 
ritate), imitate, dar şi impuse de puterea politică sau de grupări ori de indivizi 
cu asemenea veleitäti (chiar dacă, în genere, promotorii sau epigonii sistemului 
ideologic nu cunosc întotdeauna exact conținutul semantic), apoi difuzat prin 
repetare, prin utilizarea frecventă în diverse mijloace de comunicare orală sau 
scrisă, anihilându-se astfel gândirea maselor receptoare, care pot ajunge să fie 
supuse unei sugestii obiective: intenția reală sau cel putin efectul obținut sunt 
de a impune autoritatea, fie prin secretul ori prestigiul codului deținut, fie prin 
cunoştinţele tehnocrate, de a se împiedica altă modalitate de gândire şi, în ge- 
nere, de a se ascunde, de a se masca adevărata realitate, dacă aceasta nu este 
favorabilă. De fapt, acest fenomen are cauze foarte complexe şi în instituirea 
lui intervin factori diverşi care se conjugă, pentru ca rezultatul să fie spălarea 
creierilor în vederea manipulării grupului social. 


Cuvintele limbii de lemn par să se impună prin generalizare spontană, strecu- 
rându-se în comunicare şi parazitând limba. Folosirea lor în contexte variate 
şi cu o frecvenţă foarte mare face ca penetrarea lor în uzul curent să fie facilă. 
În maniera „calului troian” cuvintele limbii de lemn se strecoară în limbă. Se 
răspândesc asemenea virusului informatic: introdus prin discursul de moment, 
virusul se dezvoltă şi colonizează formule clasice, eradicând toate celelalte po- 
sibilitäti de formulare diferită. Apare în acest fel un conflict lexical, pentru că 
ideilor dispersate li se oferă caracter de universalitate. Discursul este unul 
automat - sensul ideologic ocupând tot spaţiul, fără a mai lăsa loc la interpre- 
tări. E clar că ceea ce numim limbă de lemn nu este expresia unei gândiri, e mai 
degrabă un model oferit vorbitorilor pentru a-i dezväta să gândească pentru 
ei înşişi, permițându-le să repete formule gata făcute, destinate să producă un 
efect de indeterminare. Din acest punct de vedere, toată ideologia dogmatică 
este capabilă să-şi genereze propria limbă de lemn - rigidă şi uniformă, ame- 
nintánd să facă să dispară autonomia gândirii, dorinţa de a vorbi şi invenţia 
verbală care constituie viața limbajului. 


Limba de lemn devine mult mai periculoasă atunci când invadează literatura, 
pentru că oferă autoritatea cuvântului scris ca model unic de structurare a dis- 
cursului, cu atât mai mult cu cât există diferenţe între uzul politic şi cel literar 
al limbii, literatura politică cerând luarea unei poziţii, plasarea de o parte sau 
de alta a baricadei. 


În acest context, putem spune că lupta pentru puritatea ideilor este aceeaşi 
cu lupta pentru demnitatea limbajului şi că demagogia, frazeologia găunoasă 
reprezintă nu doar un moment de nefericită existenţă a cuvintelor, ci şi de ma- 
nifestare slugarnică față de o anumită putere politică. Se poate afirma că limba 
de lemn este arta de a confectiona pretexte pentru discursul ideologic. Acest 
limbaj exprimă, de fapt, o stare, se constituie ca etichetă a inertiei. Meritul lite- 
raturii este acela de a propune, ca răspuns, protestul împotriva cliseelor pe care 
le subminează din interior. 

Inga METAFORA ; 
DRUȚĂ TERMINOLOGICA 


„A înţelege funcţionarea metaforei înseamnă 
a înțelege funcționarea întregului limbaj”. 


Paul Ricœur 


Observatiile care urmează încearcă să contureze o pro- 
blemă mai puţin cercetată în literatura de specialitate: 
metafora terminologică. Or, asa cum afirmă unii cercetă- 
tori, metafora nu este doar un mod de exprimare, ci şi — 
în special - un element constitutiv al gândirii si al expe- 
rientei noastre existenţiale [Isabelle Oliveira, Nature... ]. 


Analiza semantică a limbajelor specializate a demonstrat 
utilizarea pe larg a metaforei în formarea unor termeni. 
Conceptualizarea începe cu un mecanism de metaforiza- 
re, care nu presupune o simplă deplasare a cuvintelor, ci 
un „schimb între gânduri”, o „tranziţie între contexte”. 


Funcționarea metaforei trebuie surprinsă mai întâi 
în uzul curent, căci limba este în mod vital metaforică 
[Lakoff & Johnson, 1980, pass.]. Procesul metaforic pune 
în relaţie, în virtutea asemănării, două lucruri / fenome- 
ne, în vederea sesizării unor conexiuni inedite între ele. 
Aceasta permite sesizarea unor relaţii inedite între lu- 
cruri. În ce priveşte exprimarea figurativă, aceasta nu 
este totalmente de repudiat în stilul ştiinţific, caracteri- 
zat prin termeni bine definiti si univoci, fără conotaţii. 
Desigur, tonul declamator, hiperbola, alegoria, onoma- 
topeea nu sunt agreate într-o lucrare cu caracter stiinti- 
fic fără a-i compromite destinaţia, dar metafora, ironia, 
litota pot fi utile în dezvoltarea valentelor explicative si 
argumentative ale textului. De altfel, în teoriile contem- 
porane de analiză a discursului se observă tendința de 
reconsiderare a metaforei ca instrument fundamental 
de construcţie în cunoaștere, valorificarea acestui trop 
în limbajul ştiinţific şi cotidian, depäsindu-se operarea 
lui în limitele retoricii şi ale poeticii. Metafora nu mai 
funcţionează, în discursul ştiinţific, doar ca „veşmânt” 

sau ca „podoabă” a limbajului; apariţia ei în acest tip de discurs „este legată de 
operaţii fundamentale şi fondatoare (...): formarea conceptelor, definirea terme- 
nilor, explicarea modelelor”, cu un rol bine stabilit în fixarea referintei si nu în 
multiplicarea acesteia, astfel încât precizia limbajului ştiinţific să nu fie afectată 
[Daniela Roventa-Frumusani, 1994, p. 75]. Putem spune, aşadar, că suntem 
martorii unei emigrări interdomenii, accentul deplasându-se de pe metafora 
retorică şi poetică pe metafora ştiinţifică, iar ca efect constatăm o metamorfoză 
dinspre metafora estetică, expresivă spre cea cognitivă, referentialá, dinspre 
o figură de stil spre o figură de gândire. De fapt, „cele două aspecte, cogniti- 
vul şi expresivul, coexistă, numai cá, în ştiinţă, metafora este preponderent 
cognitivă, iar în artă precumpănitor expresivă” [Daniela Roventa-Frumusani, 
2000, p. 118]. Așadar, departe de a fi un simplu „ornament retoric”, metafora 
funcționează ca instrument de cunoaştere, ea apărând pentru a compensa ca- 
rentele de „denumire”, lacune ale unui tip de limbaj în criză de termeni care să 
numească aspecte ale realității. 


Se recurge la metaforă atât în limbajul cotidian, cât şi în discursul ştiinţific, din 
nevoia de a desemna fenomene mai puţin obișnuite: găuri negre, efect tunel, 
groapă de potential etc. În asemenea cazuri nu mai poti face distincţie între 
„ştiinţa care descoperă” şi „arta care inventează”; cu toate acestea, funcția me- 
taforei ştiinţifice rămâne a fi cea referentialá, de elucidare a referentului [Dani- 


ela Roventa-Frumusani, 1995, p. 67]. 


Paul Ricoeur, în Metafora vie, afirmă că enunţul metaforic recreeazá realita- 
tea prin ficțiune, organizând astfel lumea noastră şi aducând un spor de sens 
prin punerea în scenă a unui „adevăr metaforic”; „...metafora poartă infor- 
matie pentru că ea «redescrie» realitatea” [Paul Ricoeur, 1984, p. 380]. Putem 
spune că în practica discursivă din orice domeniu sau situaţie de comunicare 
limbajul este întrebuințat atât într-un mod literal, cât şi într-unul nonliteral 
(metaforic), unul dominând în funcţie de tipul de discurs sau de domeniu. La 
extreme se situează discursul ştiinţific, dominat de literalitate, şi discursul po- 
etic, dominat de nonliteralitate. Metafora nu este doar un „ornament estetic” 
ce îmbracă discursul pentru a emotiona, a persuada, ci în aceeași măsură este 
o strategie discursivă, referentialä, prin care locutorul poate urmări atât se- 
ductia, cât mai ales îmbogățirea universului cognitiv al interlocutorului cu noi 
cunoştinţe, „adevăruri”. Metafora este o excelentă si sugestivă modalitate prin 
care fenomene complexe pot fi înțelese datorită analogiei puse în joc, desi ea 
lasă loc unor multiple interpretări şi, prin extensiune, unei doze de indecizie, 
sustinändu-se, „impotriva epistemologiei neopozitiviste că, în științe, metafo- 
rele sunt implicate în elaborarea de concepte” [Ducrot, Schaefter, 1996, p. 381]. 
În activitatea ştiinţifică, metafora este o necesitate, un instrument preţios, care 
însă are un specific de funcționare. Multă vreme, această perspectivă asupra 
metaforei nu a fost acceptată, deoarece contrazicea viziunea tradițională wüs- 
teriană conform căreia metafora era considerată o entitate non-rationalá tin- 
zând spre reprezentări vagi, subiective chiar, lipsite de rigoarea ştiinţifică şi ge- 
nerând ambiguitate. Cercetătorii preocupaţi de subiectul în discuţie se situează 

astăzi pe o altă poziţie. Metafora este un mijloc foarte frecvent împrumutat de 
oamenii de ştiinţă, care apreciază capacitatea ei de creare a cunoştinţelor si de 
desemnare a obiectelor / fenomenelor. 


Isabelle Oliveira, în lucrarea Nature et fonctions de la metaphore dans la termi- 
nologie médicale. Étude comparée du français et du portugais [op. cit.], susţine 
că metafora terminologică în domeniul cardiologiei are cinci funcţii: cognitivă, 
euristică, denominativä, metalingvistică şi didactică. Autoarea afirmă că metafora 
terminologică este un recurs denominativ şi functional pentru percepţia şi comu- 
nicarea unor concepte dintr-un limbaj specializat. Metafora de specialitate (spe- 
cializată) trebuie să posede anumite trăsături specifice prin care se departajează 
de metafora uzuală, de unde a rezultat următoarea întrebare: care este specificul 
metaforei în ştiinţă? În urma analizei mai multor studii, am desprins câteva idei 
în sprijinul conceptului de metaforă terminologică. 


1. Metafora terminologică este un semn lingvistic de acelaşi tip ca şi termenul, 
ceea ce înseamnă că este univoc, monoreferential şi că noţiunea desemnată 
face parte dintr-un sistem de noţiuni predeterminate si predefinite. Dar se ştie 
bine că acest ideal de univocitate se confruntă în practică cu probleme de si- 
nonimie, reformulări si niveluri ale limbii. Isabelle Oliveira a constatat că me- 
tafora de specialitate şi metafora uzuală au aceeași formă, însă, din perspectivă 
pragmatică, ele se deosebesc prin utilizatorii lor şi prin situaţiile de comunica- 
re în care ele sunt emise. 


2. Metafora terminologică este fixată de către o autoritate, pe când metafora 
uzuală va fi consacrată prin uz şi va fi înţeleasă în ansamblul ei, inclusiv valori- 
le stilistice si conotatiile. Din contra, metafora terminologicá nu poate contine 
efecte retorice, conotative, menținând numai caracteristicile denotative, consi- 
derate stabile, non-subiective şi analizabile în afara contextului. 


3. O situaţie frecventă este cea în care, în pofida eforturilor de standardizare, 
se constituie o dublă terminologie (una oficială şi alta informală) în cadrul 
unei întreprinderi, al unui organism etc. Însă polisemia, „persecutată” ca 
fiind sursă de ambiguitate, este omniprezentă, chiar dacă deseori este „în 
umbră”, iar în cazul unor domenii întregi, cum ar fi informatica, biochimia, 
aeronautica etc., se exploatează în fond metafora ca mod de desemnare şi 
sursă de conceptualizare [Marcel Diki-Kidiri, La metaphore...]. Nu metafo- 
ra formulează o asemănare preexistentă, ci prin metaforă se creează o ase- 
mănare care nu exista înaintea acesteia, cel puţin nu într-un mod explicit, 
cf. în terminologia informatică: rom. punte, fr. pont, en. bridge (unitate de 
racordare care permite rețelelor locale cu protocoluri identice sau asemănă- 
toare să comunice între ele); rom. poartă, fr. passerelle, en. gateway (unitate 
de racordare care permite rețelelor locale ce folosesc protocoluri diferite să 
comunice între ele); rom. port, fr. port, en. port (mufă de intrare / ieşire a 
datelor dintr-un computer sau un echipament de comunicaţii); rom. bombă 
logică, fr. bombe logique, en. logic bomb (instrucţiune parazită, plasată în mod 
voit într-un program sau într-un sistem de operare dintr-un calculator, care 


25 


26 


perturbă sau chiar distruge fişierele sau produce rezultate false); rom. vam- 
pir, fr. vampire, en. vampire (conector prin intermediul căruia are loc co- 
nectarea cu cablul prin care se transmite informaţie la distanțe mari; acest 
conector pătrunde prin izolatia cablului si extrage datele necesare - aluzie la 
personajul imaginar) etc.; în terminologia tehnică: rom. cămașă de cilindru, 
fr. chemise de cylindre, en. cylinder liner (sin. bucsä); rom. piston cu fustă des- 
picată, fr. piston a jupe fendue, en. split-skirt piston; rom. coajă de portocală, 
fr. peau d'orange, en. orange peel (aspect al suprafeţei care se aseamănă cu o 
coajă de portocală); rom. frână cu saboti, fr. frein sabot simple, en. single-blok 
brake; în terminologia economică: rom. bani agitati, fr. monnaie brülante, 
en. hot money (bani care circulă rapid de la o întreprindere la alta, de la o 
bancă la alta, de la o instituţie financiară la alta) etc.; în terminologia navală, 
ambarcatiunile de salvare si transport sunt desemnate prin termenii sintetici 
barcă, plută, pui. Pui este un termen împrumutat din limba literară având 
la bază o metaforă, asemănarea acestei ambarcaţiuni de dimensiuni reduse 
cu animale mici. Pentru a se deosebi de cuvântul pui care are aceeaşi formă 
pentru singular şi plural, termenul naval a format pluralul puiuri, trecând 
astfel de la masculin la neutru. 


Şi evenimentele istorice importante, îndeosebi războaiele, isi lasă amprenta 
asupra limbajului. Războiul Rece a generat o serie de termeni deveniți celebri 
(simbolistica metaforică este evidentă): Cortina de Fier, Zidul Berlinului, ame- 
nintarea roşie. Jargonul militar apărut în timpul Războiului din Irak ridică unele 
probleme de decodare. Cea mai largă categorie este reprezentată de termenii 
tehnici, preluaţi rapid de către mass-media: digital battlefield „câmp de luptă 
digital” — expresie care indică armamentul ultrasofisticat folosit astăzi, prin care 
câmpul de luptă se reduce de multe ori la ecranul unui computer; strike package 
„pachet / ansamblu de lovire” - sintagma indică ansamblul avioanelor implicate 
într-o misiune de bombardament. La un alt nivel al limbajului militar se iden- 
tifică figuri de stil. Metaforele sunt camuflate într-un limbaj retoric, conceput să 
susțină acțiunea şi războiul: blue on blue „albastru contra albastru” - expresie 
care înlocuieşte clasica formulă friendly fire „foc executat de trupele proprii”; 
swamp „mlaştină” — termen de propagandă prezent în discursul politicienilor in 
vreme de război, care indică o situație fără ieşire, o luptă fără speranță pentru 
adversar; de aici, şi expresia folosită de preşedintele Bush după atacurile teroriste 
de la 11 septembrie - to drain the swamp of terrorism „a asana mlastina teroris- 
mului" [v. http://www.presamil.ro/5MM/2005/1/14 Studii.htm]. 


Asadar, metafora terminologicá este o componentá extrem de importantá a 
comunicării specializate, fapt contestat vreme îndelungată. Ea este menită să 
funcţioneze numai într-un discurs de specialitate şi într-un mediu social cir- 
cumscris. În domeniul ştiinţific metafora reprezintă o cheie lingvistică a con- 
ceptualizării cognitive [Isabelle Oliveira, 2002]. 

Aliona PROBLEMATIZAREA 
DOSCA ECHIVALENTEI IN CADRUL 
TRADUCERII DE TEXTE JURIDICE 


(STRATEGII ȘI PERSPECTIVE) 


Structura actelor normative (legi, decrete, hotărâri, decizii 
etc.) este determinată de natura si conţinutul textelor re- 
spective. În acest sens, o distincţie valoroasă pentru tradu- 
cător este acea dintre actele oficiale publice şi cele private. 
Primului grup îi aparțin actele de judecată (sentinţe jude- 
cätoresti, avize de somatii s.a.), celui de-al doilea - actele 
notariale (contracte de căsătorie, contracte de vânzare- 
cumpărare a proprietăţilor funciare ş.a.) [5, p. 231]. 


În traducerea specializată echivalenta este prioritară. Ea 
se referă la aceleaşi fenomene exprimate în două sau mai 
multe limbi. În mod teoretic, sunt posibile următoarele 
forme de echivalență, după principiul de formare a ter- 
menilor: echivalență totală, echivalență parțială, echiva- 
lentá in absentiae. 


De cele mai dese ori, pentru determinarea echivalentei, 
traducátorul recurge la douá procedee: 


l. concentrarea asupra echivalentelor formale (care „să pás- 
treze sensul semantic al textului independent de context, in 
dauna valorii comunicative furnizate de acesta") [2, p. 25]; 
2. concentrarea asupra echivalentelor funcționale (care „să 
păstreze valoarea comunicativă pe care o dă contextul, în da- 
una sensului semantic independent de context”) [ibidem]. 


În procesul de traducere, operăm cu: 
- echivalente la nivelul cuvintelor (traducere literală); 
- echivalente la nivelul intelesului (traducere liberă). 


Astfel, vom traduce din limba germană Auswártiges Amt 
(AA) nu prin oficiul / biroul / serviciul de relaţii externe (tra- 
ducere literală), ci prin Ministerul Afacerilor Externe (MAE), 
ba chiar mai exact, în conformitate cu echivalentul func- 
tional al acestei instituţii juridice, traducem fidel prin Mi- 
nisterul Afacerilor Externe si Integrării Europene al Republicii 
Moldova (MAE IE), noţiune inexistentă în limba / cultura- 

sursă juridică. La desemnarea fidelă a realităţii juridice sau politice a unei țări poate 
servi calcul lingvistic. În cazul redării sensului pentru anumite fapte sau realități 
(Realien), termenul german Bundesprăsident va dispune de o singură traducere 
funcțională în limba română, şi anume cea de președinte federal, în pofida faptului 
că Republica Moldova are un președinte de țară sau de stat. Denumirile de orga- 
nizatii vor fi si ele traduse functional. În perioada de după cel de-al doilea război 
mondial, de exemplu, în Germania de Vest se opera cu alte denumiri decât cele din 
Est: Staatssicherheitsdienst (SSD) în Republica Federală Germană si Ministerium 
für Staatssicherheit (Stasi) în Republica Democrată Germană. La 1 aprilie 1956 este 
fondat pentru întreaga Germanie serviciul Bundesnachrichtendienst (BND). Echi- 
valentul funcțional pentru limba română din Republica Moldova este Serviciul de 
Informaţii şi Securitate al Republicii Moldova (SIS). 


Liber vor fi traduse denumirile de profesii judecătoreşti. Pentru termenul româ- 
nesc grefier (în dicționare generale: Urkundsbeamte) sunt posibile două traduceri 
în limba germană; dacă traducem pentru autorităţile din Germania, vom utiliza 
Gerichtsschreiber (termen atestat în dicționare de specialitate), iar pentru cele din 
Austria - Schriftführer (literal: secretar de şedinţă). În virtutea acestei ocurente s-a 
cristalizat următoarea ipoteză: un termen din limba-sursă va denota prin tradu- 
cere aceeaşi situație juridică în spatiile-tintá glotice limitrofe prin intermediul 
unor entități terminologice heteromorfe si fără pretenţia de a dezarmoniza con- 
ţinutul mesajului. Aducem în discuţie faptele de structură şi arhitectură a limbii 
(forme diferite pentru valori diferite, forme analoge pentru valori diferite, forme 
diferite pentru valori analoge), amintind de sinonimele geografice (topolectale) 
şi de coeziunea sistem, normă şi tip lingvistic în viziunea lui E. Coşeriu [4]. 


O problemă pentru traducători o constituie diferentierile de traducere juridică 
la nivel de ţară. Să supunem traducerii germane îmbinarea românească adeve- 
rinta de celibat (atestată oficial în România) şi certificat de stare civilă (atestată 
în Republica Moldova). Înţelegem cá în ambele cazuri este vorba despre acelaşi 
act juridic, prin care se adevereşte faptul că o persoană este celibatară (în cazul 
unui bărbat) sau necăsătorită (în cazul unei femei) şi că ar fi aptă să încheie o 
căsătorie, neavând impedimente juridice sau de alt gen. Dar oare la nivel func- 
tional sunt ambele acte absolut identice? 


Traducătorii din România găsesc adecvată traducerea acestei sintagme prin germa- 
nismul Ledigkeitsbescheinigung, cei din Republica Moldova traduc același termen 
în germană prin Standesamtliches Zertifikat. E la fel de interesant faptul cá si pe 
teritoriul germanofon (Germania, Austria, Elveţia) există aceste diferențe lingvis- 
tice. În timp ce pentru Austria este valabilă traducerea de Ledigkeitsbescheinigung, 
pentru Germania ea îşi pierde funcționalitatea, fiind suplinită prin termenul Ehe- 
făhigkeitszeugnis, ceea ce e mai aproape de termenii Ehekonsens/Eheerlaubnis. 


De remarcat însă că nici în România nu se folosește întotdeauna aceeaşi formu- 
lá, adeverinţa de celibat. Într-un forum de discuţii din internet, intitulat „Behăr- 
denărger - Ledigkeitsbescheinigung" (înregistrat la 10.05.2004: http://www. 
siebenbuerger.de), același act se numeşte certificat de aptitudine maritală; tra- 

ducătorii de limbă franceză operează cu sintagma declarație celibat domnișoa- 
re / declaraţie domni necăsătoriți (http://www.amb-roumanie.fr/consl ro.html: 
servicii consulare, căsătorii); cei care traduc pentru Elveţia: certificat de capa- 
citate matrimonială (http://www.eda.admin.ch/bucharest_emb/); pentru Italia: 
certificat de celibatar sau certificat care atestă statutul de celibatar (http://www. 
ambitalia.ro/matrimoni_ro.html). 


Aşadar, în cazul dat, fiecare dintre ţările străine pentru care se traduce dictează 
traducătorilor modul de transpunere şi de selectare a terminologiei adecvate. 


Un alt exemplu de acest fel. În Republica Moldova există un act juridic numit cazi- 
erul judiciar; în România, denumirea lui oficială este certificat de cazier judiciar. Si 
în acest caz ne confruntăm cu traduceri germane diverse: în Republica Moldova 
se va traduce prin Führungszeugnis sau Strafregisterauszug (depinde şi de biroul 
de traducere), în România - la fel Führungszeugnis, dar si Gerichtliches Führungs- 
zeugnis (de ex. în Kronstadt-Braşov). În Austria si în Germania anterior se utilizau 
termenii Leumundsnote/Führungs- oder Sittenzeugnis, în perioada recentă, termenii 
în cauză au fost modificaţi prin Strafregisterbescheinigung sau Strafregisterauskunft 
(Begriffslexikon, www.help.gvat./ Amtshelfer Online, www.wien.gv.at). 


Impedimente creeazá echivalenta falsá, prin care unitátile terminologice co- 
respund sonor celor din limba-tintá, dar dispun de alte semnificatii in context 
juridic: Provision — (com.) provizion, comision, remiză, şi nu provizie. 


Vom recurge la echivalenta explicativă atunci când în limba-tintá nu există un 
singur lexem pentru a denumi unele realități juridice: Anfechtung — contestare 
a validității unui act, atacare a unei hotărâri. 


Vorbim de echivalență concretă în cazul când termenii germani denotă sem- 
nificatii diferite de cele din limba română: Führungszeugnis — certificat de com- 
portare, de conduită; certificat de bună purtare. În limbajul specializat juridic 
românesc toate acestea au un singur corespondent: cazier judiciar. 


O atenţie deosebită se acordă traducerii denumirilor de instituţii juridice, fiindcă 
în procesul de „transfer” se va apela, îndeosebi, nu la traducerea ad-litteram, ci la 
traducerea ce va denota sensul integral al termenului. Din germană, Amtsgericht, 
bunăoară, s-ar traduce, literalmente, în română, prin Curtea oficială; în română 
însă avem următoarea traducere conform dicționarului de specialitate: Judecăto- 
rie de primă instanţă / cu judecător unic / tribunal de sector, cu toate că funcţiile ce 
le îndeplineşte această instituţie în Germania sau în Republica Moldova diferă. 


Examinând două surse juridice, prima cu datare din 1997 [8] şi a doua din 
1974 [9], observăm următoarele corespondențe: 


a) după sursa din 1997: 


GERMANA (în Germania) FRANCEZA (în Franţa) 
Amtsgericht Tribunal d'instance 
Landgericht Tribunal de grande instance 
Oberlandesgericht Tribunal supérieur; Cour d'appel 


Bundesgerichtshof Cour de cassation 

b) după sursa din 1974: 


GERMANA (în Germania) FRANCEZA (în Franța) 
Amtsgericht Tribunal Cantonal 
Landgericht Tribunal Regional 
Oberlandesgericht Tribunal Régional Supérieur 
Bundesgerichtshof Cour Fédérale de Justice 


Astfel, în timp ce în Republica Austria cauzele de judecată de importanță minoră 
ajung in prima instanţă, în fata asa-numitelor Bezirksgerichte, în Germania aceeaşi 
instanță se numeşte Amtsgerichte (rom.: Judecätorie de primă instantä/cu judecător 
unic). Cine pierde în această etapă recurge la căi de atac şi ajunge la Landesgeri- 
chte, în Austria (rom.: Tribunal provincial de primă instanță) şi la Landgerichte, în 
Germania (rom.: Tribunal al landului ín Germania Federală). Ultima instanță de 
judecată hotărăşte Oberster Gerichtshof/ OGH în Austria (rom.: Curtea supremă de 
judecată) şi Bundesgerichtshof / BGH în Germania (rom.: Tribunal federal). 


În pofida faptului că limba germană este vorbită, oficial, pe teritoriul Austriei 
şi al Elveţiei, atestăm necorespunderi în terminologia sistemului de drept al 
fiecărui stat în parte. Aceasta se întâmplă deoarece orice stat are dreptul la 
libera alegere a denumirilor oficiale pentru instituţiile sale, în conformitate cu 
funcţiile juridice ale acestor instituţii, dar şi cu trăsăturile lingvistice pe care le 
prezintă termenii selectați. 


Chiar atunci când limbajele juridice utilizate sunt identice, sistemele juridice 
deviază, mai mult sau mai putin, unul față de altul!. 


Un exemplu elocvent va demonstra acest fapt [10, p. 226]: (1) germ. Mord (rom. 
omor, ucidere, asasinat, crimă) şi oland. moord, (1I) la fel şi germ. Totschlag (rom. 
omor prin lovire) şi oland. doodslag sunt definite diferit. Astfel, în germană Mord 
implică anumite motive şi procedeul omorului ($ 211, alineat 2, Cod de Legi 
Penale) [3], pe când în olandeză moord nu desemnează nici motive şi nici mod 
de ucidere, ci intenţia de omor (omor cu premeditare) si planificarea de omor 
anticipată (articol 287, Cod de Legi Penale al Olandei) [7]. 


Instituţiile nationale jurisdictionale şi regulile de procedură de asemenea nu sunt 
întotdeauna congruente sau comparative cu cele ale altor țări. De exemplu, prima 
instanță de judecată a unui stat federal american este desemnată drept Superi- 
or Court (Curte Supremă) sau Circuit Court [10, p. 226], care corespunde doar 
Curţii de judecată federală din Germania (Landgericht), şi, de cele mai dese ori, 
se traduce în germană prin Gericht (Curte de judecată / Tribunal). Sunt atestate 
însă şi alte traduceri: pentru cuvântul german Landgericht - americanismul Re- 
gional Court; pentru germ. Amtsgericht — amer. Local Court sau Municipal Court, 
brit. (engl) County Court (= germ. Verwaltungsbezirk). Prezentând acest cadru, 
îl citám pe R. Stolze: „Das am. County Court wiederum ist ein einzelstaatliches 
Kreisgericht als Berufungsinstanz der Municipal Courts" [11, p. 183]. 


Ín astfel de situatii traducátorul trebuie sá tiná cont de faptul cá: 

e este vorba de o altá cultură lingvistică; 
e este vorba de o altá culturá juridicá. 


Concluzionând, vom afrima că principiul „corectitudinii” îşi poate îndeplini func- 
tia doar relativ; traducătorul va încerca să evite, pe cât e posibil, controversele si 
confuziile în domeniul limbajului juridic și administrativ. Considerăm că este ab- 
solut necesară o colaborare fructuoasă între traducător şi specialistul jurist, adică 
o consultanță adecvată obţinută pe lângă o persoană competentă (dilemă pe larg 
dezbătută de traducători si terminologi), conlucrarea cu experți din domeniul ju- 
risprudential (jurişti, avocaţi, procurori, criminalisti, notari etc.) întru validarea, de 
către aceştia, a termenilor aleşi sau propusi de terminolog sau de traducător?. 

NOTE 


! Sisteme juridice stráns inrudite sunt, de exemplu, dreptul civil in Danemarca si Norvegia, 
precum si cele din Franta si Spania. 

? Comisia Europeană a creat deja un program special INTERVAL, Interlinguistic Termi- 
nology Validation, dedicat validárii resurselor terminologice juridice. 

Eugeniu „AM FĂCUT DISTINCŢIA, 
COŞERIU ÎNTRE SISTEM ŞI NORMĂ 
ÎN LIMBĂ” 


La 7 septembrie 2002 a trecut în veșnicie cea mai reprezentativă 
personalitate a lingvisticii actuale. 


Pentru majoritatea lingvistilor contemporani, profesorul Eugeniu 
Coşeriu este nu numai o referință obligatorie în lucrările de specia- 
litate, ci şi învățatul care a dat o nouă direcţie studiilor de lingvisti- 
că. Savantul de origine română, care a dobindit cea mai mare faimă 
internaţională, este aşezat astăzi alături de nume ilustre precum 
Wilhelm von Humboldt sau Ferdinand de Saussure, marcînd de- 
cisiv, împreună cu Noam Chomsky, gîndirea lingvistică a ultimelor 
cinci decenii. Drumul formării si al consacrării lui Eugeniu Coșeriu 
străbate epoci şi lumi diferite, cu idei si ideologii opuse, de pe meri- 
diane aflate la ambele extremități ale mapamondului. 

Centrul acestei lumi îl constituie satul basarabean Mihăileni, 
unde s-a născut la 27 iulie 1921. Cunostintele de bază le-a primit 
la liceul „Ion Creangă” din Bălți, dar lumea spiritului i s-a deschis 
o dată cu studiile universitare începute la Iași, la Facultätile de 
Litere şi de Drept. Aici, în decursul unui singur an (1939-1940), 
s-a făcut remarcat şi apreciat de Iorgu Iordan si de asistentul aces- 
tuia, Gheorghe Ivănescu, iar G. Petrino l-a susținut în încercarea 
de a obține o bursă în Italia. Studiile de la Padova, încununate cu 
obţinerea titlurilor de doctor în litere, la Roma (1944), si în filozo- 
fie, la Milano (1949), au însemnat, asa cum însuşi o mărturiseşte, 
schimbarea perspectivei româneşti într-o perspectivă universală. 
Desi epoca era profund marcată de război şi dictatură, a reuşit 
să acceadă la valorile culturii universale graţie libertății pe care 
marile universităţi italiene au ştiut să şi-o păstreze. A acceptat 
apoi invitația de a preda în Uruguay, la Montevideo, cu speran- 
ta că din eruditia acumulată pînă în acel moment se va putea 
naşte, neîngrădită, o teorie originală a limbajului. Ca profesor de 
lingvistică generală şi indoeuropeană, între 1951 şi 1963, a cre- 
at o adevărată școală de lingvistică, ale cărei idei sînt cuprinse 
în lucrarea Sincronia, diacronia e historia. El problema del cambio 
lingüístico (1958). Revenit, din 1963, in Europa, la Universitatea 
din Tübingen, a reunit în jurul sáu o pleiadă de viitori profesori 
din universitățile germane, interesați de dezvoltarea teoriei sale 
sistematice asupra limbii. 


Opera lăsată de profesorul E. Coşeriu însumează peste 300 de cărți, 
studii şi articole editate în germană, spaniolă, franceză, catalană, 
italiană, engleză, rusă, portugheză, japoneză, finlandeză, cehă, co- 
reeană, greacă şi română. Ea cuprinde, în primul rînd, lucrări de 
referință din domenii fundamentale ale științei limbii, cum sînt: 
lingvistica generală, indoeuropenistica, romanistica etc., dar tratea- 
ză şi discipline noi, dezvoltate dintr-o lingvistică a vorbirii, al cărei 

întemeietor poate fi considerat. Sistemul gîndirii sale îl opune în unele privinţe lui Ferdi- 
nand de Saussure sau devine subiect de polemică acerbă în lingvistica de azi. Completind în 
permanenţă şi nu negînd componentele teoriei sale, s-a ridicat de la simplul, dar migălosul 
studiu de caz, pînă la o viziune filozofică a lingvisticii în ansamblu. Spiritul său critic n-a ex- 
clus curentele înnoitoare, pe care însă nu le-a acceptat decît după ce le-a trecut prin sita unei 
riguroase analize. Opera sa e întregită de scrieri beletristice (poezii şi proză scurtă), eseuri, 
articole de critică literară şi de artă, cronici artistice, intervenţii polemice ş.a. 


Paradoxal, deşi a scris mult despre limba română, s-au publicat relativ puţine lucrări ale 
profesorului Eugeniu Coseriu în româneşte. Sever şi absurd cenzurate în perioada regimu- 
lui totalitar de la noi, scrierile profesorului circulau în interiorul blocului comunist, chiar 
şi sub formă de traduceri ruseşti, efectuate în fosta Uniune Sovietică. În ultimul deceniu, 
prezenţa sa în universităţile românești (Iaşi, Cluj, Bucureşti, Timişoara, Sibiu, Suceava, Ga- 
lati, Târgovişte etc.) a fost tot mai frecventă. În paralel cu o neobosită muncă de dascăl, 
concretizată în cursuri şi conferințe magistrale, Eugeniu Coșeriu a fost preocupat de o co- 
rectă receptare a ideilor sale, ceea ce presupunea inițierea unui program de traducere, dacă 
nu exhaustivă, cel puţin echilibrată a operei sale. Chiar dacă acestea nu au avansat așa cum 
şi-ar fi dorit profesorul, trebuie să menţionăm activitatea remarcabilă a Centrului de Studii 
Integraliste de la Cluj, condus de profesorul Mircea Borcilă, în cadrul unui proiect de mare 
anvergură, care tratează opera lui Eugeniu Coșeriu din perspectiva lingvisticii integrale. 


Odată cu trecerea în eternitate a marelui savant si a exceptionalului Profesor Eugeniu Co- 
şeriu, membru al unor prestigioase Academii de Științe (din Belgia, Brazilia, Italia, Marea 
Britanie, Republica Moldova, Finlanda, Spania s. a.) si Doctor Honoris Causa al unui număr 
de peste 40 de universităţi, lumea ştiinţelor umaniste îl pierde pe unul dintre cei mai proli- 
fici şi originali creatori. Opera sa va dăinui însă multe veacuri, iar ideile sale vor rodi prin 
cercetările viitoarelor generaţii de lingviști, istorici, filozofi si literati. 


Reproducem, în continuare, varianta integrală a singurului interviu acordat de Eugeniu 
Coşeriu la Timisoara!. Consemnat in data de 19-20 mai 1995, între orele 23.30 si 1.00, la 
sfîrşitul unei zile de prelegeri la Universitatea de Vest din Timişoara, interviul de mai jos 
este nu numai o dovadă a generozitätii intelectuale şi umane a Profesorului Eugeniu Cose- 
riu, ci şi o mărturie directă a crezului său lingvistic, a concepţiei sale privitoare la înnoirea 
şi aprofundarea cercetării sincronice şi diacronice a limbii, precum şi a opiniilor sale refe- 
ritoare la evoluţia lingvisticii, in general, si a celei româneşti, în special. 


- Stimate domnule Profesor, sinteti recunoscut drept personalitatea cea 
mai reprezentativă a lingvisticii actuale. După cum afirmau Jôrn Albrecht, 
Jens Liidtke și Harald Thun, Dumneavoastră aţi revoluţionat lingvistica 
poststructuralistă tot asa cum Ferdinand de Saussure a schimbat direcția 
de cercetare pozitivistă din domeniul ştiinţei limbii. Ati putea să enumerati 
şi să motivaţi cîteva dintre ideile înnoitoare ale Domniei voastre în acest 
domeniu? 


- Da, au fost foarte multe, însă ar fi bine să se înțeleagă mai întîi sensul lor. Eu, 
ca de obicei, mi-am propus, în discuţia despre Ferdinand de Saussure (fiindcă 
am plecat totuşi de la Ferdinand de Saussure si de la distinctiile lui de bază: 
între limbă şi vorbire, între sincronie şi diacronie, între lingvistică internă 
si lingvistică externă s.a.m.d.), nu să-l critic sau să-l resping, ci dimpotrivă, 
să văd în ce sens Ferdinand de Saussure avea dreptate cu privire la realitatea 
limbajului şi deci să-l compar constant cu libertatea limbajului, încercînd în 
același timp să-l interpretez din punctul lui de vedere şi să fac o interpretare, 

cum spun eu, simpatetică, adică o interpretare care încearcă să adopte aceeaşi 
perspectivă. Deci am ajuns, la sfîrşit, fără îndoială, la o concepţie care poate pă- 
rea opusă celei a lui Ferdinand de Saussure, însă am ajuns la această concepţie 
plecînd de la Ferdinand de Saussure si încercînd să găsesc acel obiect căruia i se 
aplică distinctiile saussuriene așa cum au fost formulate de Ferdinand de Saus- 
sure. Aşadar, cu privire la limbă si vorbire, am constatat că nu pot fi separate una 
de alta si că limba se dă şi este prezentă în vorbire şi că este tehnica vorbirii, că 
limba este însă una din tehnicile vorbirii, adică este tehnica istorică a vorbirii, 
şi că, pe lingă această tehnică, istorică, există o tehnică a vorbirii în general şi 
o tehnică a construirii textelor. Iar cît priveşte tehnica vorbirii în sens istoric, 
adică limba propriu-zisă, am constatat că era nevoie să facem o distincţie în- 
tre sistemul limbii şi normă, norma limbii, adică între ceea ce este distincție 
funcțională şi procedeu funcţional în limbă şi ceea ce este, tot în limbă, numai 
tradiţie şi realizare comună, normală, curentă, fără a fi, în mod necesar, ceva 
functional. Deci am făcut distincţia între sistem şi normă în limbă. 


Apoi, am constatat că puteam trece dincolo de sistem şi puteam identifica prin- 
cipiile de structurare şi principiile funcţionale ale unui sistem lingvistic şi că 
puteam stabili sau identifica un nivel al tipului lingvistic, al principiilor de 
organizare si de structurare într-o limbă. Aceasta, să zicem asa, în sens vertical, 
cu privire la tehnica ce se realizează în vorbire şi vorbirea concretă. 


De asemenea, am mai constatat că la același nivel, nivelul istoric la care se află 
această langue a lui Ferdinand de Saussure, era nevoie să admitem tot felul sau 
o serie de principii, care nu sînt principii de opoziţie funcţională, şi că trebuia 
să constatăm, în același timp, faptul că unei competenţe lingvistice îi aparţine, 
într-un anumit sens şi pînă la un anumit punct, nu numai omogenitatea unei 
limbi şi omogenitatea unui sistem, ci şi varietatea şi că deci, chiar din punctul 
de vedere al lingvisticii sincronice, trebuie să deosebim o disciplină sincronicá 
structurală şi trei discipline sincronice ale varietätii, adică: dialectologia, so- 
ciolingvistica şi stilistica limbii. Așadar, am introdus toate aceste principii noi, 
care au fost aplicate de elevii mei. De exemplu, un elev, care a dezvoltat teoria 
privind frazeologia discursului repetat şi a văzut care sînt condiţiile discursului 
repetat, a fost Harald Thun. Alti elevi, între care si J. Albrecht, s-au ocupat de 
varietatea limbii s.a.m.d. 


Cu privire la distincţia între sincronie si diacronie, tot aşa. Considerind această 
distincţie ca o distincție metodologică şi utilă ca distincţie lingvistică, m-am 
întrebat ce este această distincţie în limbaj şi am constatat că, în limbajul con- 
cret, această distincţie nu este din nou o separare între două realități radical 
diferite, ci că e o distincţie de puncte de vedere, o distincție care priveşte de 
fiecare dată un nivel, raportul între nivelele tehnicii lingvistice, şi că deci, în 
vorbirea concretă, nu în limbă, sincronia şi diacronia nu sînt două momente, 
ci unul singur, același moment: sincronia - momentul funcționării si diacro- 
nia - momentul dezvoltării, momentul schimbării prin funcţionare. Deci am 
constatat că ceea ce este diacronic, nou în formă, fiindcă nu a existat pînă acu- 
ma ca realizare, poate fi sincronic, poate fi funcționare din punctul de vedere 

al sistemului, fiindcă e vorba numai de realizare a unor posibilități care există 
deja în sistem. În acest sens, am constatat că se putea susţine această idee chiar 
cu argumente care se găsesc si la Ferdinand de Saussure. El zice, în capitolul 
despre analogie, că anumite cuvinte, pe care le formează el însuși, ca répression- 
naire, firmamental, interventionnaire, care nu există sau care nu existau în fran- 
ceză, aparţin sincroniei limbii franceze. Aceasta înseamnă, evident, că aparțin 
sincroniei funcționale, posibilităților actuale ale limbii franceze, însă nu nor- 
mei limbii franceze, pentru că în normă nu existau pur şi simplu, însă cînd se 
formează, se formează în acord cu anumite posibilităţi sau reguli care sînt deja 
date în sistem si tin de funcționarea sistemului. Deci funcționarea sistemului 
înseamnă progresul normei şi chiar şi schimbarea normei, fiindcă se aplică 
acelaşi sistem creînd fapte noi în normă. Şi apoi, am constatat că avem acelaşi 
raport, mutatis mutandis, între nivelul tipului şi nivelul sistemului, că se creează 
funcțiuni noi în sistem, care însă sînt în acord cu principiile tipului si cá deci, 
şi aicea diacronia sistemului este cuprinsă în sincronia, în funcționarea tipului 
lingvistic. În general, am încercat să văd pînă unde această competenţă a vor- 
bitorului trece dincolo de limba strict saussuriană, sistemul unitar şi omogen. 
Deci o schimbare mai mult sau mai puţin radicală în acest sens. Toată compe- 
tenta devine mult mai complicată, se stabilesc aceste discipline ale varietätii: 
disciplina discursului repetat, disciplina care studiază metalimbajul şi regulile 
metalimbajului, disciplina sau cel puţin tipul de cercetare care examinează di- 
acronia care e prezentă în sincronie, fiindcă e vorba de limbă literară sau de 
limbă în texte care sînt cunoscute si care pot fi repetate ori ca texte scrise, ori 
ca texte memorizate s.a.m.d. 


Pe de altă parte, am dezvoltat si acele discipline care sînt într-adevăr discipline 
structurale si care la F. de Saussure se găseau numai schitate sau semnalate ca 
o posibilitate. Deci o sintaxă cu adevărat funcțională, cu aceleaşi principii, şi o 
semantică structurală, tot aşa, bazată pe aceleași principii. Însă aceste două disci- 
pline, care sînt discipline structurale, se referă numai la limba funcțională si nu la 
limba istorică, la o limbă ca româna, franceza ş.a.m.d, adică a devenit totul mult 
mai complex, dezvoltindu-se toată partea pe care, să zicem aşa, o preconiza E. de 
Saussure în aceste două discipline: sintaxa funcțională şi semantica structurală, 
şi adäugindu-se alte discipline sau alte direcții de cercetare pentru restul compe- 
tentei care se prezintă în vorbire. În acest sens spuneam că am ajuns la o poziţie 
care ar părea poziţia exact opusă cu privire la E. de Saussure, însă s-a făcut totul 
ca să se precizeze locul unde se situează într-adevăr cercetarea structurilor, sem- 
nalînd, în acelaşi timp, tot ceea ce în vorbire nu este structură pozitivă. 


Deci, discipline noi şi tipologia lingvistică pe care Ferdinand de Saussure n-o 
dezvoltase, o lingvistică a vorbirii, despre care la Ferdinand de Saussure nu se 
află nici măcar indicaţii, fiindcă el spune că obiectul lingvisticii este realizat nu- 
mai de limbă, „langue, o disciplină a textului, pe de o parte, şi aceste discipline 
care studiază alte forme ale competenţei, pe de altă parte. 


- Cum apreciaţi raportul dintre cercetarea sincronică si cea diacronică în 
limbă? 

- Precum spuneam cu o formulă în Sincronie, diacronie si istorie, limba functio- 
nează sincronic şi se formează, e constituită diacronic. Ceea ce vreau să spun cu 
asta este că limba întotdeauna trebuie înțeleasă ca limbă dinamică, ca un sistem de 
moduri de a face şi nu ca un sistem de lucruri făcute. De aceea, fiecare limbă are, 
şi pentru vorbitor, o dimensiune viitoare, spre viitor. Limba este făcută pentru a fi 
vorbită mai tîrziu, pentru a fi realizată în noi acte lingvistice, şi de aceea, spuneam, 
în funcţionare se creează ceva nou, în funcție de virtualitätile si posibilitățile sis- 
temului sau ale tipului lingvistic, şi acest ceva nou este iarăşi o posibilitate pentru 
viitor, pentru o vorbire totdeauna viitoare. Există, în acest sens, unitate între sin- 
cronie şi diacronie şi, în acelaşi timp, diferență de punct de vedere. Fără îndoială, 
ar fi bine dacă am reuşi să descriem o limbă ca sistem de posibilităţi şi să vedem 
ce drumuri sînt închise. Este foarte greu, fiindcă nu totdeauna putem stabili că o 
anumită posibilitate nu mai este productivă, pe de o parte, şi pe de altă parte, este 
foarte greu dacă acceptăm sincronia strictă, adică să descriem exact ceea ce găsim 
în momentul actual, însă ceva care devine mai uşor dacă ne permitem, chiar şi în 
descriere, să vedem ce se întîmplă în limbă între două sau mai multe momente sau 
ce se întimplă atunci cînd în conștiința vorbitorului sînt, pentru anumite puncte 
din limbă, două sau chiar trei momente diferite ca momente coprezente. Deci cînd, 
de exemplu, vorbitorii de limbă franceză pot să facă deosebirea între ç şi s, ca două 
foneme diferite, sau pot să renunţe la această distincție, să n-o facă, aşa cum este 
sistemul mai nou. Aceste două sisteme sînt coprezente la vorbitor, însă vorbitorul 
însuși ştie că unul dintre ele este un sistem anterior, iar celălalt este un sistem ulte- 
rior şi că deci el poate adopta sau un punct de vedere conservator, sau un punct de 
vedere inovator, în aceeaşi limbă vorbind, pentru acest punct al sistemului lingvis- 
tic, cu două sisteme diferite, care sînt ordonate în mod ideal pe linia diacronică. 


Însă faptul fundamental nu este, poate, acesta, ci este faptul că eu am arătat 
de ce diacronia nu poate fi o diacronie liniară si de ce, în realitate, si diacronia 
poate fi şi trebuie să fie sistematică, de ce în diacronie nu constatăm numai 
fapte care schimbă sistemul fără a fi ele înseşi schimbări, ci că în realitate aceste 
fapte care schimbă sistemul sînt fapte noi, de acord cu virtualitätile sistemului 
însuşi. Deci, în acest sens, o schimbare din nou radicală a punctului de vedere 
saussurian si introducerea atit a diacroniei, cit si a sincroniei în istorie, fiindcă 
sincronia nu se aflá in afará de istorie, dat fiind cá descrierea unui obiect intr- 
un moment al dezvoltării sale este un fapt si de istorie si se găseşte în istoria 
acestei limbi. În acest sens considerăm unitatea de sincronie şi diacronie în 
istorie si istoria exact cu pozitia pe care Ferdinand de Saussure ar fi atribuit-o 
mai curînd sincroniei şi cercetării sincronice, adică istoria este cercetarea care 
e mai bogată şi care poate justifica şi descrierea sincronică, şi nu contrariul. 


- În ce măsură cercetările de istorie a limbii trebuie să ţină seama de re- 
zultatele cercetărilor de istorie socială, culturală si religioasă, dat fiind că 
filozofia, dreptul si credinţele sînt pilonii pe care se întemeiază orice comu- 
nitate umană? 


- Şi aicea, tot așa, era vorba de aşa-zisa istorie externă şi istorie internă a limbilor 
şi de lingvistica externă şi lingvistica internă, lingvistica internă ca tot ceea ce 

schimbă sistemul într-un sens oarecare şi lingvistica externă — ce se întîmplă 
cu o limbă în întregime sau cu un sistem lingvistic. De aici apare şi în structu- 
ralism diferenţa între faptele interne si faptele externe, între factorii externi si 
factorii interni în limbă. Eu am arătat de ce nu există această diferenţă, că toti 
factorii, chiar acei care sînt externi limbii, nu sînt externi vorbitorului şi de ace- 
ea nu sînt externi cu privire la vorbire şi că sînt fapte determinante în vorbire, 
dat fiind că vorbirea nu este o realizare autonomă a limbii şi o realizare ideală 
a limbii în afara oricărui context, ci dimpotrivă, vorbirea e întotdeauna vorbire 
într-o situație istorică și în acord cu toate coordonatele istorice şi ale vorbito- 
rului, care sînt în acelaşi timp coordonate istorice ale comunității. De aceea, 
trebuie să ținem seama totdeauna de aceste fapte externe. Fără îndoială că pu- 
tem să înțelegem de ce Ferdinand de Saussure nu voia să ţină seama de aceste 
fapte, cel puţin din punct de vedere metodologic, fiindcă altfel ştia el prea bine 
că trebuia să ţină seama de ele ca să afirme autonomia limbii şi ca să nu cadă 
în pericolul de a găsi explicaţii numai externe, care, în realitate, să nu explice 
nimica din punct de vedere intern în limbă. Deci această dorinţă de a spune: 
să constatăm întîi faptul şi apoi să-l legám de alte fapte. Si în asta avea, fără în- 
doială, dreptate, însă istoria nu este coerentă atunci cînd leagă faptul lingvistic 
de alte fapte. Descrierea ar fi cu totul incoerentă dacă n-ar mai descrie sistemul 
lingvistic, ci ar descrie determinările sistemului într-o situaţie istorică anumită, 
pe cînd istoria nu, istoria, dimpotrivă. Tine de coerenţa istoriei să vezi obiectul 
în toate relaţiile sale, fiindcă istoria este întotdeauna știința faptului individual, 
şi ceea ce caracterizează faptul individual este că el se găseşte în relaţii infinite 
cu tot felul de alte fapte. Greutatea este să vezi care sînt faptele determinante. 
Asta se poate vedea numai studiind multe fapte lingvistice în acelaşi timp. Se 
poate vedea atuncea că, de exemplu, ceea ce se răspîndeşte ţine de un anumit 
centru cultural sau ţine de o anumită mișcare politică, religioasă sau culturală, 
sau că tine de o anumită clasă socială care este imitată, fiindcă este clasa de pre- 
stigiu ş.a.m.d. Deci, văzînd diferite fapte care sînt determinate în acelaşi sens, se 
poate constata care a fost raportul în istorie dintre limbă şi faptele extralingvis- 
tice, celelalte dimensiuni ale comunităţii. 


- Se poate afirma si argumenta, ca pe o însușire permanentă a sa, compe- 
tenta fiinţei umane de a produce ceva cu totul nou în limbă, ori adevărata 
putere de creaţie rămîne legată de momentul originii? 


- Nu se produce niciodată ceva cu totul nou. Toate se produc într-un sistem si 
înseamnă „a merge mai departe”, dincolo de sistem, însă realizind tocmai virtua- 
litäti ale sistemului sau virtualitäti ale tipului. Însă asta nu e un fapt care ar mic- 
şora valoarea creaţiei, deoarece creaţia în domeniul uman este totdeauna creație 
într-o situaţie istorică şi de acord cu posibilităţile care sînt date în istorie. În acest 
sens şi limba anterioară este numai o condiţie care e depăşită într-o limbă ulteri- 
oară, aşa cum arta anterioară este o condiţie depăşită într-o artă nouă, care însă 
nu e radical nouă, fiindcă altfel n-ar mai fi aceeași artă, același tip de artă. 


- Cum apreciaţi cercetările de lingvistică românească si îndeosebi cele de 
istorie a limbii române? 

- Bine ştiţi dumneavoastră cá eu nu sînt specialist de lingvistică românească, 
numai indirect. În realitate, eu mă ocup de toate limbile romanice şi de limba 
română în cadrul limbilor romanice, dar mă ocup si cu lingvistica generală, si 
cu teoria limbajului. Însă totuși, fără îndoială, putem spune ceva şi despre lingvis- 
tica românească, adică făcută în România. 


În primul rînd, putem să ne întrebăm dacă există contribuţii, prin lingvistica 
românească, la teoria generală a limbajului sau la teoria faptelor lingvistice sau 
la teoria limbii, la teoria istoriei ş.a.m.d. În general, putem spune că, în acest 
sens, avem destul de puţine. Spuneam si ieri, la Arad, răspunzând la o întrebare 
de acest fel, cá marii nostri lingviști s-au distins mai ales prin descrierea faptelor 
de limbă română sau prin istoria faptelor de limbă română și prin interpretarea 
acestor fapte, dar mai puţin prin contribuţii la progresul general, metodologic 
sau teoretic, al lingvisticii. Fiindcă, în acest sens, putem spune că cei care au 
pătruns, cel puţin în parte, şi în Occident sau care au fost la înălțimea teoretică 
a epocii de fiecare dată cu Occidentul, au fost numai doi: B.-P. Hasdeu si S. Pus- 
cariu. În cazul lui Hasdeu, este aproape un miracol, fiindcă, deşi era autodidact în 
lingvistică, totuşi el a înțeles imediat care erau problemele centrale şi în teoria 
limbii şi a contribuit cu idei importante la teoria limbajului. Teoria circulaţiei 
cuvintelor, de exemplu, este o contribuţie personală şi originală a lui Hasdeu. 
Celălalt a fost Sextil Puşcariu, care a introdus aicea ideile şcolii de la Viena, 
ale lui Meyer-Lübke, însă în afară de asta avea si talent teoretic si inteligență 
teoretică şi deci a contribuit cu idei importante în privinţa legilor fonetice, de 
exemplu, sau în privința împrumuturilor, justificarea împrumuturilor şi în alte 
cazuri, mai ales în primul volum din Limba română, care este într-adevăr o 
capodoperă. Alţi lingvişti au fost foarte bine informaţi. Între ei, poate viziunea 
cea mai vastă şi din punctul de vedere al curentelor teoretice şi metodologice, 
şi din punctul de vedere al limbilor studiate, deşi s-a concentrat asupra limbii 
române, a avut-o domnul G. Ivănescu, chiar şi aici la Timişoara. Altfel, lingvis- 
tica română, din punct de vedere teoretic, a fost mai curînd receptivă şi deci a 
transmis mai ales anumite doctrine din Occident sau le-a aplicat. Chiar Philip- 
pide a aplicat, în realitate, teoria neogramatică a lui Herman Paul şi chiar într-o 
formă mai rigidă, mai putin nuanţată şi flexibilă decit la Herman Paul. Iorgu 
Iordan a aplicat, a adus în ţară stilistica spitzerianá şi anumite interpretări mai 
mult sau mai putin stilistice sau psiholingvistice ale lui Spitzer şi alte idei în 
alte domenii, însă tot aşa, fără să se poată identifica o contribuţie personală 
importantă la progresul teoretic al lingvisticii. Chiar si cercetările de lingvisti- 
că romanică comparată şi de dialectologie romanică comparată, făcute asupra 
dialectelor româneşti şi a celor din sudul Italiei, nu sînt o contribuţie teoretică, 
fiindcă exista deja această idee si fusese aplicată si de alti lingviști si în Occi- 
dent. Al. Graur avea o înţelegere teoretică mai ales în sensul şcolii sociologice 
franceze: Meillet, Vendryes, însă era foarte nestatornic, ca să zicem aşa, în idee, 
în teorie si de aceea a fost gata apoi să imbrátiseze marrismul. Cînd marrismul 
s-a prăbuşit, a imbrátisat alte forme ale materialismului dialectic aplicat la 
lingvistică şi deci n-a putut fi o călăuză în acest sens. 

E cu totul altceva în domeniul descriptiv şi istoric. Acolo contribuţiile româ- 
nesti sînt importante şi chiar indispensabile pentru cunoaşterea limbii române, 
cunoaşterea dialectelor, cunoaşterea, să zicem așa, a preistoriei sau cel puţin 
interpretarea preistoriei limbii române ş.a.m.d. Cit priveşte faptele istorice, eu 
aş găsi o insuficiență fundamentală. Dat fiind că vorbim între prieteni, putem 
să vorbim şi de aceste insuficiențe ale lingvisticii româneşti, şi anume aceea de 
a fi considerat limba română în contextul ei istoric imediat, adică în legătură 
cu limbile slave sau cu ungara, chiar cu greaca modernă, cu albaneza, cu lim- 
ba turcă ş.a.m.d., însă nu în același timp şi în contextul ei general romanic. În 
general, lingviştii români n-au fost buni cunoscători ai limbilor romanice şi de 
aceea ori au identificat construcții paralele, de exemplu: între limba română şi 
italiană sau între limba română şi spaniolă, care se găsesc şi în alte limbi roma- 
nice, ori au greşit interpretind inexact aceste construcții paralele sau aparent 
paralele. Aşa, de exemplu, cineva interpretează construcţia spaniolă: va por los 
trent acos ca identică cu construcția românească: merge pe treizeci de ani. Nu-i 
adevărat! Va por los trent acos înseamnă în spaniolă „are mai mult sau mai pu- 
tin de treizeci de ani”, poate avea 29, 30, 31, adică în jurul acestei cifre, pe cînd 
în italiană există construcţia: va per i trentanni, ceea ce înseamnă „are douăzeci 
şi nouă şi merge spre treizeci”, exact ca în limba română. Evident, sînt aceste in- 
terpretări în acest sens. Ori, se miră alt lingvist, nici nu vreau să-i spun numele, 
fiindcă este un lingvist foarte important, de anumite construcții sau expresii 
paralele în limba română si în limba portugheză. El citează, de exemplu, că si 
în portugheză se spune „albină lucrătoare” abeiha obreira. Dar în toate limbile 
romanice se spune așa, deci nu e o construcţie paralelă numai cu portugheza. 
Si în franceză e tot aşa, abeille ouvrière, în italiană ape operaia, si în spaniolă tot 
aşa, este peste tot același lucru. 


Ori, şi aceasta este încă mai grav, dat fiind că, în general, lingviștii români au 
cunoscut, cu foarte puține excepții, dintre limbile romanice aproape numai 
franceza, de obicei în forma ei modernă, atunci au considerat ca fapt romanic 
ceea ce se găsea în frantuzeste şi în franceza modernă, şi au avut tendința să 
considere ca fapte neromanice şi să caute, de exemplu, în Balcani sau să con- 
sidere ca balcanisme, sau ca slavisme, sau altfel fapte de limbă pentru care nu 
găseau confirmarea în franceza modernă. Ei bine, de multe ori, aceste fapte 
sînt cu totul normale în toate celelalte limbi romanice si chiar si în franceză, în 
franceza veche sau în franceza regională, însă exista această tendință de a con- 
sidera ca model de romanitate franceza, limba cea mai îndepărtată, în realitate, 
de trunchiul romanic. Un anumit lingvist spune: „Iată, limba română şi limba 
albaneză au aceeași identitate de expresie pentru souvent şi pentru épais, adică 
pentru ,frecventá" si pentru „des” şi „adesea” sau chiar „des má duc” (la cineva), 
şi i se părea atuncea un fapt evident balcanic. Nu, fiindcă în italiană se spune 
exact aşa: spesso, spesso (spesso înseamnă „des” şi „adesea”). Şi în alte limbi ro- 
manice există tot așa. Sau în sardă se spune au, adică acest sau din lat. aut, au 
ca morfem de interogativ: „Au n-ai fost?” ş.a.m.d. Ei bine, este curentă în limba 
italiană, în toscană: „O che fai?” și este atestat în limba latină acest aut cu valoa- 
re de interogativ; sau „L-am văzut an vară sau an” (= în anul trecut), expresie 

care, tot aşa, nu se găseşte în franceza modernă, deci, evident, trebuie să fie balca- 
nism! Nu, fiindcă in italieneste, chiar în toscană, se spune vid'io anno (= ne-am 
văzut anul trecut) ş.a.m.d. Sau cazuri mai grave, sisteme întregi de fapte, ca, de 
exemplu, formele de reflexiv, şi aici putem spune şi numele: Al. Graur, care vede 
că în limba română sînt şase forme de reflexiv sau şase tipuri, adică şi reflexivul 
pentru a se teme sau, tot aşa, pentru verbele fiziologice cu reflexivul, pentru 
anumite evacuări, pe care nu le găseşte în franceza modernă si deci spune că 
reflexivul este, evident, calchiat si importat din slavă, unde găseşte într-adevăr 
aceste construcţii paralele. Dacă ar fi ştiut numai puţină spaniolă, ar fi văzut că 
în spaniolă există aceleași şase forme, deci şi pentru a se teme, şi pentru verbele 
fiziologice, şi n-ar fi găsit că sînt slavisme sau balcanisme, fapte care, în realitate, 
sînt romanice. Adică defectul, insuficiența este aceea de a nu fi considerat limba 
română în contextul ei romanic. De aceea, eu am insistat si în toate studiile 
de lingvistică romanică asupra acestei unități general romanice. Aceste fapte 
care sînt în română există şi în alte limbi balcanice, dar de multe ori în limbi- 
le balcanice sînt din latina balcanică, dar și atunci cînd, să zicem, e vorba de 
fapte din greaca modernă, şi am arătat, de exemplu, că fapte ca: am înnoptat în 
pădure sau am înserat într-un sat, sau în macedoromână: a piri în Viniţie, adică 
„m-au prins zorile în Venetia" sau „în zori de zi am ajuns la Venetia" s.a.m.d., 
considerate ca balcanisme care ar proveni din greacă, nu pot fi greceşti, pentru 
că greaca veche nu numai că nu avea aceste verbe, ci nu avea nici verbele referi- 
toare la părţile zilei, adică a se însera, a se înnopta nu existau în greacă. Singurul 
verb care exista era un verb care se aplica numai dupá-amiezii: 6eiAoua, însă 
care este, de altfel, foarte rar, pe cînd limba latină era plină de verbe de acest 
fel, adică vesperascit „se înserează”, noctescit „se înnoptează”, lucescit „se face 
dimineaţă”. Aceste construcţii sînt paralele cu construcţiile din siciliană, din 
provensală, chiar si din franceza veche şi mai ales din spaniolă si din portughe- 
ză, unde există exact în același fel. 


Asta în ceea ce priveşte lingvistica istorică. Si aicea cred că e datoria si ar fi si 
misiunea lingvistilor românisti în viitor să considere cit mai mult limba româ- 
nă în contextul romanic, să nu confunde cu eventualele balcanisme, care fără 
îndoială că există şi ele, sau cu fapte din slavă ş.a. faptele care sînt romanice. 
De multe ori, aceste fapte romanice existau deja şi în limba latină. Un lingvist 
găseşte construcţii paralele între limbile balcanice, şi un altul observă că aceste 
fapte există si în limba maghiară, de exemplu: a împlini atitia ani, a împlini zece, 
cinci ani ş.a.m.d. în italiană este compiere cinque, dieci ani, adică „a împlini... 
ani”. Există şi în latină. E bine, e foarte bine să ştii latineşte cînd te ocupi cu 
limba română, si nu o latină elementară, ci într-adevăr latineste: cu cunoașterea 
textelor din limba latină şi cunoaşterea latinei tîrzii, ca să vezi într-adevăr care 
sînt faptele care se întîlnesc deja în limba latină. 


- Din nou aţi anticipat răspunsul la întrebarea pe care doream să v-o adresez: 
care ar fi sau ar fi trebuit să fie priorităţile lingvisticii româneşti actuale? 


- Eu, în general, nu dau sfaturi sau mă feresc, fiindcă aceasta depinde si de 
interesele fiecăruia şi de necesitățile învățămîntului, de exemplu, adică aceste 

priorităţi sînt determinate si din punct de vedere practic, si politic s.a.m.d. Eu 
cred că, din punct de vedere politic şi din punctul de vedere al politicii cultu- 
rale, două probleme sînt astăzi la ordinea zilei în ceea ce priveşte învățămîntul 
universitar în domeniul lingvisticii. Mai întîi, apărarea unității limbii române, 
după toate încercările care s-au făcut şi care sînt cu totul absurde, fiind moti- 
vate numai politic, de a recunoaşte, chiar de către unii lingviști, pe lingă limba 
română, si o limbă moldovenească. Dacă se făcea această distincţie, atunci tre- 
buia să se recunoască încă mai mult ca limbi celelalte dialecte româneşti: istro- 
româna, macedoromâna şi meglenoromâna, ceea ce unii au şi făcut. Deci iată 
la ce absurditate s-a ajuns admitindu-se teza sovietică, în loc să se discute critic 
această teză, de acord si cu lingvistii sovietici, care ştiau că era o teză absurdă. 
Aşa s-a ajuns să se spună că există cinci limbi romanice orientale: istroromâna, 
macedoromâna, meglenoromâna, dacoromâna şi limba moldovenească. Deci 
e urgent, mai ales acuma, în fata tendințelor din Republica Moldova, e urgent să 
se apere din nou şi să se afirme, cu argumente serioase, această unitate de limbă, 
care este si unitate de cultură, să se apere unitatea acestei limbi comune, bazate pe 
dacoromână în Dacia şi în toate teritoriile limitrofe. 


În al doilea rînd, este indispensabil ca, pentru formarea viitorilor lingviști ro- 
mâni, dar şi pentru reintegrarea în cultura occidentală, în cultura romanică si 
în cultura noastră tradiţională, să se reintroducă limbile clasice în şcoală şi să se 
predea aceste limbi în măsura necesară într-o ţară romanică, adică limba latină 
trebuie să se predea aicea atit cît se predă în Italia sau cît se predă în Spania sau în 
altă țară latină, fiindcă este rușine ca un român să nu poată cunoaşte baza însăși 
a limbii române. Fără îndoială, ar fi bine să se studieze şi limba greacă. Pretextul, 
care de multe ori este avansat, că acest lucru nu s-ar putea face pentru că n-avem 
profesori destui trebuie respins, fiindcă şi profesorii s-ar forma dacă s-ar introdu- 
ce aceste materii şi, de exemplu, la Universitate ar studia mai multă lume limbile 
clasice. Între timp, se poate si improviza, aşa cum s-a improvizat atîtia ani pentru 
limba rusă. Cînd s-a introdus limba rusă, nu existau atitia profesori de limba rusă 
şi totuşi, din motive politice, s-a introdus rusa şi s-a eliminat limba latină. 


Asta ar fi, să zicem, o necesitate practică, pentru ca să se poată forma lingviștii 
români. Apoi, fără îndoială, tot în acest cadru, dacă admitem ceea ce spuneam 
cu privire la contextul romanic, ar fi bine ca, cel puţin la Universitate, să se facă 
destulă italiană, destulă spaniolă, ca să se vadă toate aceste coincidente între 
limba română şi celelalte limbi romanice. 


Cit priveşte lingvistica teoretică şi metodologia s.a.m.d., o urgenţă este infor- 
marea, să zicem aşa, completă sau cel puţin fără lacune prea mari, fiindcă in- 
formarea a fost aicea sporadică si a fost mai mult sau mai putin cazuală, adică 
cineva a avut ocazia să aibă un contact cu anumite cărți din străinătate sau 
cu anumite direcţii şi imediat au fost imbrátisate aceste concepţii fără nici un 
spirit critic. Uneori e vorba de lingviști foarte respectabili, însă aceştia ar trebui 
văzuţi într-o perspectivă istorică generală. De multe ori, înălțimea lor se redu- 
ce considerabil dacă-i comparăm cu alții tot atit de valoroşi, sau mai valoroşi, 
mai importanti ş.a.m.d. Adică, nu e vorba să se adopte numaidecit, în mod 

dogmatic, o anumită teorie sau o anumită concepție, cum ar putea fi teoria sau 
concepția mea, e vorba de a putea considera critic şi de a alege în mod justi- 
ficat, adică nu de a alege din întîmplare, fiindcă din întîmplare a existat acest 
contact cu o anumită lingvistică. Asta este foarte greu, în general, şi ar trebui, 
de exemplu, să se organizeze şi un program de traduceri de opere importante 
în tot felul de direcţii şi de interpretări de studii, aşa cum au făcut rușii la un 
moment dat, cînd, după ce a intervenit Stalin în lingvistica sovietică, şi-au dat 
seama că nu mai aveau informaţia suficientă și că nu cunoşteau o mulțime de 
lucruri din Occident şi atuncea, deşi nu erau dispuşi să accepte anumite teorii, 
cel puţin au dezvoltat mai multe programe de informare. De exemplu, au editat 
seria de cărți „Novoe v lingvistike’, adică „Ce e nou în lingvistică? cu multe 
volume în care se arăta ce s-a făcut în tipologie, ce s-a făcut în teoria istoriei, 
ce s-a făcut în teoria fonologiei ş.a.m.d., au tradus, de multe ori integral, opere 
lingvistice importante şi au publicat niște caiete de informaţie (de exemplu, un 
caiet despre Saussure, alt caiet despre Vossler s.a.m.d.). A putut fi şi aceasta o 
treabă utilă, fiindcă, din întîmplare, s-au nimerit şi lingviști buni, importanti, 
sau cîte o teorie interesantă. Alteori, nu. Şi la noi s-a dorit, fără prea mult spirit 
critic, să facem ceea ce se făcea altundeva. De exemplu, dacă a făcut cineva glo- 
tocronologie in America si, pe urmă, cîțiva în Europa, ne-am apucat să facem 
şi noi glotocronologie, ca şi cînd ar fi o cucerire teoretică, în loc să spunem: 
nu, glotocronologia este o naivitate şi nu merită să ne ocupăm cu ea. Trebuie 
să spun că, din păcate, există această tendinţă, caricaturizată de Caragiale, „să 
avem şi noi falitii noştri”. 


- Aceasta nu s-a întîmplat cumva si din cauză că marile personalități ale 
lingvisticii noastre s-au stabilit în străinătate și au lipsit aici tocmai cei care 
puteau fi o autoritate? 


- În parte, da, dar, in parte, si din alte motive. Persoane de mare valoare au fost 
marginalizate, ca, de exemplu, domnul G. Ivănescu, care ar fi putut face mult mai 
mult pentru cultura românească şi pentru lingvistica românească, dar cînd a tre- 
buit să se lupte pentru ale vieții, aşa cum au trebuit să se lupte el şi alţii, atuncea 
putem spune cá a făcut mult mai mult decît se poate aştepta în aceste condiţii. 
În alte cazuri, nu-i vorba de faptul că au plecat în străinătate, pentru că dintre 
lingviști n-au plecat multi, iar unii care au plecat nu erau formati ca lingviști 
importanţi cînd au plecat din ţară. Nu, a existat altceva: o neîncredere generală 
între români în ceea ce venea tot de la români, adică, dacă e din Franţa sau din 
străinătate, poate e mult mai bun, dar dacă e român, să aşteptăm să vedem ce 
spun alții, ce spun, eventual, tovarășii sovietici. De exemplu, eu am început să 
fiu citat în România după ce am fost tradus în Uniunea Sovietică, adică ei nu se 
temeau şi au tradus şi atuncea s-a putut cita cîte ceva. Pe de altă parte, a existat 
totdeauna în România un conflict între centrele universitare si între şcolile de 
lingvistică, o nenorocire permanentă. Eu nu vreau să ştiu a cui a fost vina aicea, 
însă nu a existat o colaborare efectivă între Universitatea din Iaşi, Universitatea 
din Bucureşti şi Universitatea din Cluj, de exemplu. Dimpotrivă, dacă ceva venea 
de la Iași, atuncea era foarte prost recenzat la Bucureşti. Nici Sextil Puşcariu n-a 

fost pretuit la Bucuresti cum se cuvine, fiindcá era la Cluj. Dar Puscariu, la Cluj, a 
făcut enorm. El a scos revista ,Dacoromania, a publicat Atlasul lingvistic român si 
a scris mult, el si ceilalţi din jurul lui, din şcoala clujeană, uneori lucruri mai mo- 
deste, însă utile, necesare, alteori lucruri într-adevăr foarte importante ş.a.m.d. 
De asemenea, cum e posibil ca o operă cum este Originea românilor a lui Philip- 
pide să fie recenzată pe o pagină şi jumătate sau două pagini în „Grai şi suflet, la 
Bucureşti, de Ov. Densusianu si să fie respinsă ca şi cînd n-ar avea valoare, să i se 
reproşeze stilul „bătrinesc” şi să se spună că nu se scrie aşa. Aceasta se poate scrie, 
dar după ce ai examinat şi toată documentarea lui Philippide ş.a.m.d. Numai pe 
urmă spui, la sfîrşit, că, din nefericire, autorul scrie într-o limbă bátrineascá, fără 
o terminologie bine construită etc. 


Asta a fost. Se înţelege că, pe de altă parte, această situaţie i-a stimulat pe lingvistii 
de la Iaşi să apere tradiţia ieşeană, pe cei de la Cluj să apere tradiţia clujeană şi tot 
aşa şi la Bucureşti. De exemplu, chiar într-un caz ca al domnului Ivănescu, care 
avea o viziune mult mai vastă şi care ştia bine ce au făcut clujenii şi ce a făcut 
Sextil Puşcariu, totuşi, cînd era vorba de Philippide, atuncea insista cu Philippide, 
fiindcă înţelegea că trebuie să apere tradiția ieşeană ca atare, în loc să le consi- 
dere pe toate ca o contribuţie la aceeași clădire, la acelaşi edificiu. De aceea, eu 
n-am strigat niciodată, deşi provin si eu de la Iași, „Philippide!, Philippide!” si de 
aceea am semnalat întotdeauna importanţa lui Pușcariu şi chiar genialitatea lui 
Puşcariu ş.a.m.d., observind însă, pe de altă parte, că Pușcariu scrie cu germanis- 
me - ştia şi el foarte bine - şi că de abia în Limba română ajunge din nou la limba 
din tinereţe, fiindcă zeci de ani el a vorbit, a scris nemteste. De altfel, recunoaşte 
undeva în „Dacoromania” acest lucru cînd zice: „Noi, crescuţi toti pe la şcoli strá- 
ine şi care ne-am înstrăinat si ne-am impestritat limba” s.a.m.d. 


- Opera Dumneavoastră, care cuprinde un număr impresionant de cărți si 
studii, este foarte bine cunoscută în străinătate, multe dintre lucrările pe 
care le-aţi publicat pînă acum fiind traduse în numeroase limbi. De curînd, 
la Cluj, au apărut primele Dumneavoastră cărți traduse în română: Ano- 
timpul ploilor, la Editura Clusium, si Limba română în fata Occidentului, la 
Editura Dacia. Există un proiect mai amplu de traducere si editare în limba 
română a operei Domniei voastre? 


- Există mai multe, dar încă n-au o formă definitivă si, pe de altă parte, nu sînt 
coordonate. Ceea ce propun, cînd mă întreabă colegii de la Iaşi, de la Craiova, 
acuma de la Timişoara, de la Cluj ş.a.m.d., este să se pună de acord şi să facă un 
program de traducere, ca să nu traducă aceleași lucruri, ci să traducă tot ceea ce 
e esenţial. Deci o traducere ca aceasta care s-a făcut, Limba română în fata Occi- 
dentului, e binevenită, fără îndoială, dar este, din punctul de vedere al contribuţiei 
mele la lingvistica generală şi la teoria limbajului, o scriere marginală. Numai 
fiindcă privea limba română a fost editată această carte în primul rînd. Ar trebui 
să se coordoneze acest program de traduceri şi să nu se traducă după anumite 
interese, să zicem, particulare sau locale. De exemplu, la Constanţa vor să traducă 
Principiile de semantică structurală, la Suceava vor să traducă toate lucrările de 
teorie scrise în franceză, fiindcă nu ştiu traducătorii nici spaniola, nici engleza, 

nici germana, la Craiova vor să traducă volumul de studii de lingvistică roma- 
nică. Ar trebui coordonate toate aceste lucruri, să se vadă ce se poate publica si 
ce este mai urgent, să spunem aşa, şi pentru a da o imagine cît mai completă a 
profesorului Coşeriu, şi pentru a fi mai de folos pentru studenţi, ca să aibă într- 
adevăr tot ceea ce poate fi contribuție, mai mult sau mai puţin esenţială sau de 
bază, la diferite discipline, de exemplu: lingvistica textuală sau semantica struc- 
turală, sintaxa funcţională, tipologia lingvistică, istoria filozofiei limbajului, adică 
sînt anumite aspecte esenţiale chiar pentru mine, ca să nu se prezinte o figură, 
să zicem, deformată în ceea ce mă priveşte. Eu am propus şi la Iaşi, domnului D. 
Irimia, şi am propus şi celor de la Suceava să se pună de acord cu cei de la Iaşi si 
tot aşa i-am propus domnului M. Borcilă de la Cluj, care este cel mai bun cunos- 
cător al scrierilor mele pînă acuma, să traducă tot ceea ce pregătesc doi elevi ai 
mei, care sînt profesori în America de Sud: unul în Argentina, celălalt în Santiago 
de Chile. Ei tocmai pregătesc o antologie foarte mare, de vreo 700 de pagini, 
cu traduceri complete pentru fiecare domeniu şi cu o introducere de vreo sută 
de pagini, unde e considerată toată concepţia şi toată contribuţia mea. Pentru 
fiecare problemă se fac trimiteri la partea din antologie unde se găsește studiul 
meu, în care exprim o părere sau alta. Deci e foarte bine făcut acest volum, mai 
ales că de multe ori e vorba de idei diferite, care apar într-un articol, să zicem, de 
dialectologie, unde se pot găsi şi fapte de tipologie sau de sociolingvisticä. S-ar 
putea face un lucru foarte bun, însă e nevoie de traducători care ori traduc din 
traducerea spaniolă, pentru că ei fac această antologie cu studii scrise în spaniolă 
şi cu traduceri în spaniolă pentru articolele sau studiile publicate în alte limbi, 
ori traduc direct din germană, din italiană, din engleză şi din franceză. Aşadar, 
s-ar putea ori traduce totul din spaniolă, dar asta ar însemna că uneori se traduc 
traduceri, ori să se găsească traducători şi de germană, şi de engleză, şi de fran- 
ceză, şi de italiană, care să traducă de fiecare dată aceleași lucruri ce se găsesc în 
această Antologie, însă direct din textul original, nu dintr-o traducere ulterioară. 
Asta ar fi foarte bine. Lucrurile se găsesc, în momentul de față, în mîna domnului 
D. Irimia de la Iaşi şi în mîna domnului Mircea Borcilă de la Cluj, însă e nevoie şi 
de traducători, şi de bani pentru tipărire. 


Alt proiect e al doamnei Flora Suteu de la Bucureşti, care vrea să facă un fel de 
antologie numai cu articole de filozofia limbajului, care sînt vreo zece-două- 
sprezece şi aproape toate în germană, ea ştiind bine nemteste. 


Alt proiect este cel al profesorului St. Dumistrăcel de la Iaşi, care a făcut o an- 
tologie sau o culegere cu toate studiile mele care au de a face cu dialectologia, 
cu sociolingvistica, etnolingvistica ş.a., cu centrul în dialectologie. Acest volum 
a apărut sau apare la Chişinău. Fără îndoială, şi asta e bine, dar de fiecare dată 
este alt aspect. O antologie, cum spuneam, ca aceea pe care o pregătesc aceşti 
sud-americani, ar fi lucrul cel mai bun şi, într-un sens, cel mai urgent dacă s- 
ar putea face, fiindcă atunci ar fi într-o singură carte aproape tot ceea ce este 
esenţial, iar apoi s-ar putea face, cu ceva din această carte şi cu alte lucrări, de 
exemplu, un volum de studii de dialectologie şi sociolingvistică, alt volum cu 
studiile de filozofia limbajului, alt volum de semantică structurală s.a.m.d. 

Mai există un proiect rămas deocamdată mai mult sau mai putin neconturat, al 
Academiei Române, care ar vrea, sau spunea că ar vrea, să publice tot, însă ar 
dura foarte mult timp, poate chiar douăzeci de ani, de aceea spuneau că între 
timp ar fi bine să publice alţii lucruri parţiale, fiindcă ei, Academia, ar publica 
opera completă, însă încetul cu încetul’. 


- Să dea Dumnezeu să se împlinească, pentru cá acum nu prea avem pro- 
pensiune către lucrurile care trebuie făcute cu acribie şi cu profesionalism. 
Se fac traduceri cu totul haotic, adică sînt alese lucrări ce li se par unora că 
sînt în vogă, nu ce este cu adevărat necesar culturii și științei române. 


În 1991 aţi afirmat că Timișoara este una dintre cele două capitale morale 
ale românilor, cealaltă fiind Chișinăul. Credeţi că in 1994 ele reprezintă 
acelaşi simbol? 


— Cred că au reprezentat acest simbol într-un anumit moment istoric al ro- 
mânismului şi al românimii să spunem, adică sînt cele două oraşe în care s-a 
trezit şi s-a afirmat mai ales conștiința naţională și dorința de prefacere, unde 
s-au manifestat aceste semne de renaștere şi, aş zice, de o nouă spiritualitate, 
în sensul unei morale, unei etici a românismului. La Chişinău, chiar ceva mai 
înainte. În realitate, Chişinăul a fost un fel de model si pentru mișcarea din 
România, fiindcă românii de acolo au început, din alte motive, ceva mai de- 
vreme. În acest sens spuneam că sînt cele două capitale ale românismului. Asta 
nu înseamnă că trebuie să se menţină mereu. Persoanele care au luat parte la 
această reformă, la această prefacere, la această revoluţie şi spirituală, şi morală 
sînt, cred, în parte, aceleași şi rămîn. Cei mai multi sînt şi acuma de acord cu 
aceleaşi principii şi n-au renunţat la ele, desi situația s-a inásprit, mai ales la 
Chişinău, din motive pe care le cunoaştem. Ceea ce-mi părea mie semnificativ 
şi chiar simptomatic în cazul Chişinăului a fost că acolo, pentru a doua oară, 
s-a aprins această flacără a românismului, fiindcă şi cealaltă Unire a început 
la Chişinău. Ardelenii au pregătit Unirea la Chişinău: Onisifor Ghibu era la 
Chişinău, Goga scria la Chişinău; venise tot acolo, din Siberia, din prizonierat, 
Legiunea Ardelenilor, cei care luptaseră în armata austro-ungară si fuseseră luaţi 
prizonieri. Toţi s-au întors spre Occident la Chişinău şi acolo s-a pregătit Unirea 
Ardealului. Aceasta înseamnă că totuși nu s-a pierdut la Chişinău, în atîtia ani, 
o anumită conştiinţă a unității românilor, si asta mi s-a părut semnificativ. Iar 
în cazul Timişoarei, ce mi s-a părut şi mi se pare că şi astăzi este important e că 
s-a făcut o mişcare fără duşmănie interetnică şi că nu s-a acceptat această, să-i 
zicem, insinuare a conflictelor etnice, care totdeauna a fost instrumentul prin 
care cei ce erau de acord din punct de vedere politic şi împotriva regimului 
erau dezbinati, pe cînd aicea au fost, în acel moment, de acord toti. N-au spus 
românii că nu vor cu ungurii sau ungurii că nu vor cu românii sau cu nemții, 
ci a fost acest spirit de la Timişoara, care însemna, în același timp, şi prietenie 
cu toti. S-a văzut imediat şi reacția Ungariei, care a început să trimită camioane 
cu ajutoare ş.a.m.d. nu numai pentru unguri, ci pentru toată această mişcare. 
Aceasta mi s-a părut mai impresionant, mai ales fiindcă eu cred că, în general, 
nu se poate naște nimica bun din dușmănie, si că, fără îndoială, chiar acolo 

unde sînt conflicte, trebuie să încercăm să le rezolvăm paşnic şi să ne înţelegem, 
pentru că nu poate exista şi este nedemnă de om ura iraţională împotriva unui 
popor. Chiar dacă doi, trei, patru, cinci, o sută de unguri greşesc şi fac ceva, asta 
nu înseamnă că: „ungurii fac..., ungurii zic... şi că trebuie să se producă imediat 
o atitare împotriva ungurilor in general. Eu îmi amintesc întotodeauna de ati- 
tudinea unui român, despre care nu se poate spune că n-ar fi fost naționalist şi 
că n-ar fi fost antimaghiar la nivelul politic cel mai înalt, însă, în același timp, si 
cel mai corect, adică mă gîndesc la Octavian Goga. În politica superioară, Goga 
înțelegea să nu cedeze în anumite puncte esenţiale cu privire la Transilvania, 
însă în acelaşi timp el era prieten cu Ady Endre, îl adăpostea la el acasă, el a tra- 
dus Tragedia omului a lui Madách s.a.m.d., şi nu credea că ungurii sînt canibali 
ş.a.m.d. Am constatat de multe ori la unguri dorința de împăcare, cel puţin la 
unii dintre ei. Chiar şi astă-noapte auzeam la radio, venind de la Arad, în maşi- 
nă, un reportaj unde ungurii de la Budapesta si guvernul maghiar se declarau 
în dezacord cu U.D.M.R.-ul care voia să facă scandal pe nu ştiu ce chestiuni şi, 
în general, spuneau că nu vor continua această politică de conflicte, ci că tre- 
buie să ne împăcăm cu vecinii noştri, şi cu Slovacia, şi cu România, şi cu Serbia 
în privinţa Voivodinei. Se spunea, nu ştiu dacă afirmaţia o făcea ministrul de 
externe sau Gyula Horn, că „Nu putem trăi îndelung între dușmani; trebuie să 
ajungem la o înţelegere”, ceea ce mi se pare o idee foarte nobilă, pe care ar tre- 
bui să o adoptăm şi noi. Numai aşa se pot rezolva conflictele, oricare ar fi. Fără 
îndoială, sînt uneori conflicte grave şi chiar dureroase, însă numai dacă există 
această dorință de împăcare se poate ajunge la rezolvarea lor. 


Mi se pare că la Timişoara s-a manifestat această tendinţă spre înţelegere şi spre 
unitate fără să se ţină seama de diferenţele de religie, de naţionalitate ş.a.m.d. 
Cred că şi Aradul are, mai mult sau mai puţin, o atitudine asemănătoare şi că, 
de exemplu, Timişoara n-ar fi de acord cu ceea ce se întîmplă la Cluj, unde, în 
parte, au fost atitate conflictele, mai ales cu ungurii. Nu-i putem muta pe un- 
guri altundeva şi nici noi nu ne putem muta, aşa că vom trăi cu ei, şi vom trăi 
secole împreună, așa că trebuie să se găsească un mod de a convietui. 


- În cercurile oficiale din Republica Moldova se preconizează revenirea la 
termenul de „limbă moldovenească” pentru româna vorbită în Basarabia. În 
ce măsură reîntoarcerea la situaţia din perioada imperiului sovietic va afecta 
evoluţia vieţii culturale moldovenești si relațiile româno-moldovene? 


- Nu putem sti ce se va întîmpla în viitor si în ce măsură aceasta poate afecta 
raporturile culturale între Republica Moldova şi România. Ceea ce putem spu- 
ne este că ne temem că măsurile nu vor rămîne la acest aspect mai mult sau mai 
puţin terminologic, fiindcă ceea ce se vede, după cîte s-au întîmplat în ultimul 
timp, e mult mai grav. Nu e vorba numai de a numi limba altfel, fiind aceeaşi 
limbă, ci e vorba într-adevăr de a se ajunge la o ruptură în cultură şi chiar la o 
ruptură în relaţiile politice şi la o nouă orientare înspre răposata Uniune So- 
vietică, care e răposată într-un sens, dar nu vrea să moară. Dimpotrivă, vrea să 
reînvie. Aceasta mi se pare mult mai grav decît numele, fiindcă cei care scriu şi 
cei care sînt responsabili astăzi încă de universitate, de şcoală s.a.m.d. ştiu prea 

bine că, chiar dacă ar numi-o „limbă moldovenească”, scriu exact aceeaşi limbă 
ca şi românii din România. Cînd Drutá a început şi a scris „limba moldove- 
neascá, dat fiind că scria limba de acasă de la el, atunci aceasta era pur si simplu 
o limbă românească si nu exista nici un pericol. Ei considerau, în același timp, 
toate tradiţiile culturale și literare româneşti si ca tradiţii ale basarabenilor. Ar 
fi mult mai periculos însă dacă se trece la altceva, dacă se începe cu numele: 
„limba moldovenească” şi apoi se încearcă a se construi într-adevăr o limbă 
pe baza faptelor locale şi pe baza faptelor din Transnistria sau o limbă în mare 
parte artificială, cum era această „limbă moldovenească” pe care, în realitate, 
n-o vorbea nimeni, dar era făcută numai să fie cît mai îndepărtată de limba 
română. Desigur, n-a avut nici un succes, fiindcă, dacă se făcea pe baza faptelor 
româneşti, tot limbă română era, chiar dacă se spunea, să zicem, gítlegáu în loc 
de cravată ş.a.m.d. Însă faptele sînt, să spunem așa, cu mult mai grave, de aceea 
trebuie să luptăm chiar şi pentru nume. Spun să nu se înceapă cu schimbarea 
numelui, fiindcă nu are nici un sens să afirmi că limba este aceeaşi, dar că o 
numim altfel. Spuneam si la Chişinău, din punct de vedere ştiinţific, a afirma că 
există o „limbă moldovenească” deosebită de limba română, chiar dacă e vorba 
de limba vorbită în Basarabia, este o greşeală dacă e de buná-credintá si este o 
minciună dacă e de rea-credintä, cum e aproape întotdeauna, fiindcă e de ajuns 
să te uiti la un atlas lingvistic ca să vezi că frontierele lingvistice, izoglosele, nu 
merg pe verticală, ci dimpotrivă, adică ajung faptele de la Nistru pînă în Ma- 
ramures si faptele din sudul Basarabiei pînă la Brăila şi în tot sudul Moldovei; 
Moldova de Sus, Basarabia de Sus are z, s s.a.m.d. ca la Iași, la Botoșani si la 
Neamţ, iar Moldova de Sud, Basarabia de Sud are g, c ş.a.m.d. ca la Brăila şi ca 
la Rimnicu Sărat ş.a., adică noi am spune, în nord, pentru o localitate de pe 
Dunăre, Zurzulesti, ei spun Giurgiulesti, fiindcă ei au g şi o mulțime de izoglose 
demonstrează acelaşi lucru. 


Dacă e vorba de chestiunea practică, nu ştiinţifică, dacă se vrea o limbă constru- 
ită pe baza graiurilor locale, atunci este o utopie, fiindcă nu s-ar putea construi 
o limbă pe baza graiului din Transnistria sau pe baza unor construcții artificia- 
le. Această limbă ar fi de neînțeles pentru majoritatea populaţiei din Basarabia. 
Nu vor accepta nici scriitorii. Ar fi o utopie ca limbă diferită, fiindcă oricît s-ar 
strădui, dacă se face cu elemente moldovenești de acolo, tot română va fi. Va 
fi o altă formă a limbii române şi nimic altceva. Din punct de vedere politic, 
spuneam, este o crimă, fiindcă aceasta înseamnă să negi tradițiile adevărate, 
autentice, ale acestui popor si să-l minţi, să-i spui că el ori nu are nici o tradiţie, 
ori că are alte tradiţii, care nu sînt tradiţiile lui, adică să-l ataci în ființa lui spi- 
rituală şi culturală. Asta este, din punct de vedere politic, o crimă. Deci greșeală 
sau minciună, utopie ori crimă! Nu putem ieşi din această caracterizare. 


- Aţi fost numit președinte de onoare al celui de-al V-lea Congres al Filolo- 
gilor Români, care va avea loc luna viitoare la Iași si Chişinău. Ce așteptați 
de la această importantă reuniune științifică panromânească? 


- Dacă s-ar putea într-adevăr tine si la Chişinău si dacă am putea trece si la 
Cernăuţi, cel putin o jumătate de zi, cred că ar avea efecte importante si bi- 

nefăcătoare, fiindcă am putea, nu aici la Iaşi, unde nu e nevoie, ci la Chișinău 
să zguduim putin constiintele, şi la Cernăuţi, chiar dacă acolo nu-i nevoie de a 
zgudui constiintele, pentru că românii, puţini citi au rămas, sînt români si nu 
au această tendinţă de a se îndepărta de românism, însă acolo s-ar putea afirma, 
să spunem așa, prezenţa culturală românească față cu Guvernul si cu autorităţile 
ucrainene. Deci, în această privinţă, ar fi foarte, foarte important acest Congres. 
Deocamdată nu ştim cum se va putea realiza. Oricum, tema rămîne şi mi se pare 
foarte important ca unitatea de limbă şi unitatea națională să fie susținute din 
diferite perspective, atît de lingvistii si filologii din statul România de dincoace de 
Prut, cit si de toti filologii serioşi şi de toti cei angajaţi în învățămînt si in cerceta- 
re în Republica Moldova. Nu ştiu dacă ati văzut că s-a publicat primul volum din 
noul atlas lingvistic moldovenesc, care nu se mai numește „moldovenesc', ci este 
Atlasul lingvistic român pe regiuni, iar regiunile sînt Bucovina de Nord, Basarabia, 
Transnistria si tot ce se află mult mai departe. Deci, pur si simplu, din nou Atlasul 
lingvistic român, şi nu „moldovenesc”, care, fără îndoială, va continua aşa atit cît 
mai rezistă, dacă rezistă, la presiuni. Academia de acolo a adoptat limba română 
chiar şi pentru materiile aşa-zise ştiinţifice, naturale ş.a.m.d. Cel puţin la Univer- 
sitatea din Bălţi, deşi Bălțiul este un oras mai rusificat decît Chisinäul, pentru cá 
are numai vreo 30% de românofoni, toate materiile sînt predate în limba română 
şi nu se acceptă predarea unor materii în limba rusă. La Bălți se spune cá este 
universitate românească, deci trebuie să se predea limba română! Dacă profeso- 
rul nu ştie fizica în limba română nu poate fi profesor la Universitatea din Bălți. 
El poate fi profesor altundeva, fiindcă aicea ori învață româneşte, ori trebuie să 
predea cineva care ştie româneşte. De aceea, eu cred că avem o anumită rezisten- 
tá culturală la universitate, la şcoală, la institutele de cercetare s.a.m.d. În realitate, 
cultura şi limba n-au făcut-o politicienii niciodată, desigur, cu excepţia celor care 
erau în același timp şi intelectuali, ci au făcut-o totuşi intelectualii. Aşa a fost şi în 
Transilvania şi sper să rămînă aşa şi în Republica Moldova. 


Interviu realizat de George Bogdan TÂRA 
NOTE 


! Partial, acest interviu a fost publicat, sub titlul Cu Eugeniu Coșeriu, despre capitalele limbii 
române, in rev. „Orizont, nr. 5, 17 mai 1995, p. 8-9. 


? Dupá cite stim, din 1994 piná in prezent, au mai fost editate in limba románá: Eugen Cose- 
riu, Prelegeri si conferințe (1992-1993), supliment la „Anuarul de lingvistică si istorie literară”, T. 
XXXIII (1992-1993), seria A, Lingvistică, Iaşi, 1994; Eugen Coșeriu, Lingvistică din perspectivă 
spațială şi antropologică: trei studii, Prefatä de Silviu Berejan, [ed.] Stelian Dumistrăcel, Chişinău, 
Editura Ştiinţa, 1994; Eugeniu Coșeriu, Introducere în lingvistică, Traducere de Elena Ardeleanu 
şi Eugenia Bojoga, Cuvint înainte de Mircea Borcilă, Cluj, Editura Echinox, 1995; Lingvistica in- 
tegrală, Interviu cu Eugeniu Coşeriu realizat de Nicolae Saramandu, Bucureşti, Editura Funda- 
tiei Culturale Române, 1996; Eugeniu Coșeriu, Sincronie, diacronie si istorie. Problema schimbării 
lingvistice, Versiune în limba română de Nicolae Saramandu, Bucureşti, Editura Enciclopedică, 
1997; Eugeniu Coșeriu, Lecţii de lingvistică generală, Traducere din spaniolă de Eugenia Bojoga, 
Cuvânt înainte de Mircea Borcilă, Chişinău, Editura ARC, 2000. Articole, studii, comunicări 
ale ilustrului savant au fost tipărite şi în presa din Republica Moldova. Revista „Limba 
Română” de la Chișinău a publicat, de-a lungul anilor, majoritatea textelor coşeriene pri- 
vind realitățile lingvistice din Republica Moldova si a dedicat cîteva ediții speciale vieții si 
activităţii lui Eugeniu Coşeriu (nr. 3-4, 1996; nr. 10, 2002; nr. 4-8, 2001). 


Dina PERSPECTIVA INTEGRALISTĂ 
VÂLCU ASUPRA LINGVISTICII 
CA ŞTIINŢA A CULTURII 


Ar fi o întreprindere fără obiect şi sortită din start eşe- 
cului încercarea de a chestiona, în zilele noastre, poziția 
centrală pe care o deţin, în câmpul cercetării de orice 
fel, ştiinţele naturale. Nu ne propunem si nu e cazul să 
suspectăm biologia, fizica sau chimia de lipsa principiilor 
epistemologice; ştim că, de fapt, tot ce se aşteaptă de la 
respectivele ştiinţe e să înțeleagă si să ne facă să înţelegem 
lumea în care trăim. Cei care lucrează în aceste domenii 
n-au de ce să fie bântuiti de întrebări sau îndoieli care să 
le macine încrederea în ceea ce fac. La urma urmei, la ce 
le-ar folosi să discute întemeierea științei lor, să rezolve 
probleme metateoretice, „mult mai teoretice” decât cele 
implicate strict de finalitatea practică a muncii lor? 


Supărarea noastră este — sau ar trebui să fie — pe „ai nos- 
tri”, cei din domeniul asa-numitelor ştiinţe ale culturii. 
Noi suntem acei care mereu ne punem întrebări. Ne in- 
teresează unde mergem, dar nu mai mult decât de unde 
venim. Cearta din preajma ştiinţelor culturii, în special a 
lingvisticii, se datorează ideilor contrare care se străduiesc 
să dirijeze aceste ştiinţe „dezorientate” într-o direcție sau 
alta, multi dintre „ai noştri” fiind angajaţi, cu toată convin- 
gerea, în încercarea de a demonstra că nu există(m), mai 
exact, că nu există ştiinţe ale culturii fundamental diferite 
de cele ale naturii. 


Putem spune că ei ignoră, astfel, distincţii şi categorizări 
făcute nu doar cu secole, ci cu milenii în urmă. Credem 
că nu e posibilă iniţierea unei dezbateri în jurul acestei 
problematici fără referirea explicită la disocierea aristo- 
teliană a obiectelor ca obiecte de studiu. În Phisica, filo- 
zoful grec făcea diferenţa între obiecte naturale (substan- 
te care au luat o formă anumită, în acest caz forma fiind 
determinată prin substanță); obiecte matematice (forme 
pure, indiferente față de substanţă); si obiecte culturale 
(în existența lor determinantă e forma, dar numai prin 
raportare la substanță) (apud E. Munteanu, p. 75; distinc- 
tia apare şi, spre ex., in Coşeriu, Lecţii... p. 49-50). Un 

obiect cultural este si limbajul, mai mult, spune E. Coseriu, acesta deţine o po- 
zitie centrală în categoria căreia îi aparține. În limbă, afirmă lingvistul român, 
principiul formativ se manifestă doar conform posibilităţilor substanței date: 
substanţa nu este nici indiferentă, ca în cazul obiectelor matematice, nici deter- 
minantă, ca în cazul celor naturale (apud E. Munteanu, p. 75). 


Diferentierea la care am făcut referire aici a fost preluată ca atare de o linie în- 
treagă de gânditori care au recunoscut obiectelor culturale statutul lor distinct 
faţă de cel al obiectelor naturale, ca şi dreptul lor de a fi studiate în cadrul unor 
ştiinţe proprii, cu metode si instrumente specifice. Această independenţă ar 
presupune, în opinia noastră - întemeiată, desigur, pe argumente si justificări 
oferite de un lanţ întreg de gânditori ce se asociază fericit, din acest punct de 
vedere, cu Eugeniu Coşeriu - dreptul la statut aparte, la metode proprii de cer- 
cetare izvodite şi verificate de înşişi cei care se ocupă de acest domeniu. 


Problema e că, deşi li se recunoaşte, într-o anumită măsură, specificitatea, aces- 
te obiecte sunt măsurate cu principiul procustian al ştiinţelor naturale. Nu sunt 
puţini cei care susţin că, pentru ca investigarea lor să fie într-adevăr „ştiinţifică, 
metodele folosite asupra lor nu pot fi decât cele aplicate cu succes în științele 
naturale. Altfel, aceste ştiinţe nu vor fi niciodată „îndeajuns de ştiinţifice”, de 
exacte, de concludente. 


Ne vom referi, în cele ce urmează, la unii dintre distinşii gânditori care au sus- 
ţinut independenţa ştiinţelor culturale. Nu e, oare, normal, ca, dacă obiectele 
culturale au căpătat un statut aparte, ele să fie privite cu un ochi diferit, investit 
cu senzori care pot percepe ceea ce, cu siguranță, metodele ştiinţelor „tari” nu 
ar putea observa? Nu credem că poate fi contestat faptul că, dincolo de a fi 
recunoscute ca diferite de obiectele naturale, obiectele culturale au dimensiuni 
aparte, „în plus”, pentru care ştiinţele exacte sau practicantii lor, „nu au organ" 
Lucrurile nu trebuie exagerate, nici distorsionate; anumite instrumente exacte 
pot funcționa în cazul obiectelor culturale. Există însă, în domeniul ştiinţelor 
exacte, unealta care să poată măsura, de exemplu, implicarea subiectului în 
utilizarea / înţelegerea unui cuvânt într-un act de vorbire particular, într-o si- 
tuatie de vorbire particulară? Mai mult, ne putem întreba cât de adecvată este 
utilizarea aceleiaşi metodologii şi a acelorași instrumente pentru a studia, pe 
de o parte, ceva ce e deja dat în natură, asupra căruia omul nu poate acţiona, în 
producerea căruia el nu este implicat, şi pe de altă parte, a unor obiecte ce sunt 
în totalitate creaţie spirituală a omului. 


Înainte de a invoca aici concepţiile unora dintre cei care au susținut indepen- 
denta ştiinţelor limbajului, trebuie menţionată o altă diferenţiere pe care Cose- 
riu își întemeiază teoria epistemologică. Este vorba de distincţia kantiană între 
„lumea necesității” si „lumea libertăţii”, o distincție fie ignorată, fie considerată 
irelevantă în lingvistică (în măsura în care ea a fost cunoscută). Așadar, lumea 
necesității înglobează obiectele fizice — acele obiecte care, în afara omului sau 
în om, reprezintă ,datul”, iar nu „creatul”. Ştiinţele care cercetează aceste obiec- 
te încearcă nu doar să le explice şi să le circumscrie cât mai exact posibil, ci şi 

să le stabilească, într-o ascendență clar demonstrată, cauzele. Lumea libertăţii 
începe cu si se cládeste pe dimensiunea cognitivă şi creativă a ființei umane, 
determinantă fiind aici nu cauza, ci finalitatea (sau, mai bine zis, nu orice cauză, 
ci cauza finală. 


Revenim la oamenii de cultură şi lingvistii care au susţinut, înainte de Cose- 
riu, concepţia epistemologică a independenţei științelor culturale față de cele 
naturale. Chiar dacă nu le vom analiza argumentele sau măcar expune aici, 
în detaliu, nu putem să nu-i menţionăm, cel puţin, pe Husserl, care, în special 
în ultimele sale scrieri, isi exprima teama față de ameninţarea cu dispariția 
adevăratelor ştiinţe umane, pe Gadamer, de altfel unul dintre partenerii de 
dialog ai lui Coseriu, împărtăşind multe dintre ideile acestuia, sau pe Mircea 
Borcilă, care n-a obosit niciodată în a expune şi a continua teoria lingvistică 
integralistă. I-am numit aici numai pe câţiva dintre cei interesaţi de această 
problemă, cu ideea clară a necesităţii unui studiu care să prezinte, să analizeze 
şi să demonstreze din nou ceea ce pentru unii e clar din start, iar pentru alții 
nu va fi, din nefericire, niciodată, menţionând, în acelaşi timp, şi criteriul pe 
baza căruia au fost selectaţi. Am pornit de la o menţiune a lui Coșeriu, mai 
exact nota 7 de la pagina 51 din Lecţii de lingvistică generală, aparţinând ca- 
pitolului intitulat Antipozitivismul. Aceasta cuprinde indicaţiile bibliografice 
ale câtorva dintre cele mai relevante contribuţii la „procesul cultural-istoric 
de diferenţiere progresivă între ştiinţele naturale şi cele culturale şi de fun- 
damentare a ştiinţelor culturii în sensul lor propriu”: W. Dilthey, W. Windel- 
band, H. Rickert, E. Cassirer. 


W. Dilthey, spre exemplu, separa ştiinţele fizice de cele spirituale (istoria, eco- 
nomia politică, ştiinţele statului şi dreptului, ştiinţa religiei, studiul literaturii şi 
poeziei, al artei decorative şi muzicii, al concepţiilor filozofice despre lume şi al 
sistemelor, în fine, psihologia”), considerând că acestea din urmă se raportează 
la „acelaşi mare fapt: genul uman”. Pentru noi, pot părea oarecum surprin- 
zătoare ştiinţele pe care Dilthey le consideră ca fiind spirituale; cu siguranță, 
n-am include, în zilele noastre, în această categorie, economia politică sau şti- 
intele statului si dreptului. O posibilă explicaţie a acestei clasificări este faptul 
că, la momentul când Dilthey îşi publica opera, aceste ştiinţe se făceau altfel. 
Progresul tehnologic, tendinţa de a transforma totul în statistică, mergând tot 
mai putin pe interpretare si pe implicare umană si tot mai mult pe cifre si pe 
calcule, a transformat aceste domenii în veritabile ştiinţe naturale. În plus, aşa 
cum susținea Coseriu, e vorba de o detaşare progresivă a ştiinţelor culturale față 
de cele naturale, în timp diferenţierea fiind tot mai clară si mai adâncă. 


Deşi, la nivelul obiectelor de studiu, Dilthey e reticent în a face o distincţie foarte 
clară (căci în realitatea umană rămân inseparabile distinctiile fizic şi psihic, noi 
înşine fiind natură şi natura acţionând în noi „inconştient, prin întunecatele in- 
stincte"^), el observă că în ştiinţele spiritului există o tendință „ce se dezvoltă din 
ce în ce mai intens odată cu progresul lor, tendinţă prin care latura fizică a pro- 
ceselor este coborâtă la rangul de condiţii, de mijloace de înţelegere”). Aceasta e 
una dintre ideile care răzbat în întemeierea contemporană a lingvisticii ca știință 

a culturii, respectiva „tendinţă” constituindu-se, de fapt, ca principiu. Desigur, 
există şi tendința contrară, care se manifestă si ea tot mai pregnant si cu mult suc- 
ces, aceea de a readuce condiţiile, conditionárile psiho-biologice la rang de obiect 
de studiu. Opera lui Noam Chomsky şi a susținătorilor săi e locul în care această 
tendință a ajuns şi ea, mai mult sau mai puţin explicit, la rang de principiu. Din 
punctul de vedere al celor ce susţin că lingvistica e o ştiinţă culturală, n-ar fi o 
problemă, atâta vreme cât generativismul nu susține, la rândul său, că ar fi o teo- 
rie lingvistică. Această afirmaţie, oricât de paradoxală ar părea, se întemeiază pe 
convingerea că, atâta vreme cât nu e făcută în spațiul epistemologic al ştiinţelor 
culturii, lingvistica nu e lingvistică, e altceva - biologie, în cele din urmă, asa cum 
Chomsky a mărturisit, de fapt, în numeroase rânduri. 


Toate evenimentele exterioare se întemeiază, la Dilthey, pe ceea ce poate fi trăit, 
aici fiind relevată „orice valoare a vieţii. Aici apar scopurile, despre care natura 
nu ştie nimic. Voința este cea care se dezvoltă, se configureazá. Iar în această 
lume spirituală care se mişcă în noi suverană, responsabilă si creatoare, si nu- 
mai în ea, îşi are viața valoarea sa, scopul sáu şi semnificaţia sa”. Dacă tendința 
pe care o aminteam înainte e acum un principiu al studiului lingvistic de o 
anumită orientare, aceste din urmă cuvinte ale lui Dilthey ar trebui să-şi aibă 
locul, în opinia noastră, pe frontispiciul oricărei ştiinţe a spiritului. 


La rândul său, Ernst Cassirer trasa un asa-numit „cerc al umanităţii”, care 
ar include limbajul, mitul, religia, arta, ştiinţa şi istoria.” Numai posibilitatea 
pătrunderii esenței structurii fundamentale a fiecăreia dintre aceste activități 
umane ar legitima o filozofie a omului, iar ştiinţele particulare privitoare la 
aceste fapte ale culturii umane ar avea menirea să stabilească principii, cate- 
gorii definite în virtutea cărora „să fie grupate într-o ordine sistematică feno- 
menele religiei, artei, limbajului”. Deşi mai restrâns (probabil in mod justi- 
ficat) decât am văzut la Dilthey, cercul ştiinţelor culturale trasat de Cassirer 
îl găsim proiectat conform ideii ce dă întâietate, în definirea omului, faptelor 
culturale create de om, ignorând în mod semnificativ bazele fizice implici- 
te în existența acestuia. Cassirer exclude posibilitatea definirii omului prin 
„vreo facultate sau principiu înnăscut care pot fi constatate pe baza observa- 
tiei empirice”. 


Având în vedere momentele din istoria procesului de individualizare a ştiin- 
telor culturii evocate aici, ca şi pe cele omise (unele cel putin la fel de impor- 
tante), ne-am putea întreba de ce, atunci, opera lui Eugeniu Coşeriu a ajuns să 
constituie unul dintre punctele de răscruce ale acestui parcurs. Căci, privitor la 
problematica dezbătută aici, lingvistul român este de mult considerat „adevă- 
ratul întemeietor al disciplinei centrale a umanioarelor şi, în acelaşi timp, cel care 
pune, prin aceasta, în sensul cel mai riguros, bazele conceptuale ale ştiinţelor cul- 
turii în general"? sau „figura majoră” în procesul de (re)intemeiere a ştiinţelor 
„minţii şi istoriei” ca ştiinţe ,chintesential gonice”!!. 


Se poate spune, credem, că implicarea lui Eugeniu Coșeriu în dezbaterea asu- 
pra acestei problematici a însemnat preluarea si ghidarea pe mai departe a în- 

tregii „strategii” necesare pentru situarea epistemologică a lingvisticii. Aceasta 
în primul rând pentru că, în contrast cu numele ilustre care au inițiat „istoria” 
parcursă foarte pe scurt aici, Coşeriu e primul care pune problema întemeierii 
epistemologice a lingvisticii venind din domeniul lingvisticii. Dilthey, spre exem- 
plu, era interesat, înainte de toate, de istoriografie, pentru el studiul limbajului 
şi al literaturii constituind, alături de celelalte ştiinţe ale spiritului, platforma pe 
care urma să se clădească si să se dezvolte „imaginea” ființei umane ca sinteză a 
fenomenelor caracteristice părții sale mentale. Cassirer era interesat de crearea 
unei „filozofii a omului”, acordând în aceeaşi măsură atenţie limbajului, mitului, 
religiei, artei şi istoriei. 


Pentru Coşeriu, în schimb, limbajul uman reprezintă baza care face posibile 
celelalte activități spirituale ale omului, studiul acestuia necesitând legitimarea 
epistemologică pe care o revendică orice ştiinţă. Faptul că Eugeniu Coseriu a 
fost interesat în primul rând de lingvistică, pornind de la ea către epistemolo- 
gie şi către toate celelalte ştiinţe în efortul de a le situa, iar nu invers, a făcut ca 
el să găsească elementele ce justificau nu doar necesitatea plasării lingvisticii 
într-un cadru ştiinţific mai larg, ci şi locul exact pe care ea urma să-l ocupe în 
interiorul lui. Astfel, s-a realizat pentru prima dată un demers de întemeiere 
epistemologică pornit dinspre lingvistică spre bazele teoretice ale disciplinelor, 
aceasta fiind privită, întâi de toate, ca o ştiinţă a omului în dimensiunea lui 
spirituală. 


N-am făcut, în aceste rânduri, decât să expunem o situaţie uşor identificabilă 
în întreaga operă coşeriană. În primele sale scrieri (spre exemplu, Sincronie, 
diacronie si istorie?) se abordează si se rezolvă adesea, în spiritul propriu, aceste 
chestiuni. Argumentele invocate nu-și vor pierde ulterior valabilitatea, fiind, 
dimpotrivă, mereu reluate şi imbogätite, în cadrul unui perpetuu dialog 
asupra respectivei chestiuni. Aceasta deoarece, în paralel cu eforturile depuse 
de către lingvistul român, a continuat să se dezvolte, de obicei impunându-se 
cu mai mult şi mai răsunător succes, tendința adversă, revendicând pentru stu- 
diul limbajului statutul de ştiinţă a naturii. 


Pe tot parcursul acestei dezbateri, Coseriu a păstrat obiectivele asumate la în- 
ceputul ei, cu convingerea de neclintit a justetei lor. Într-o prezentare sintetică 
realizată de Mircea Borcilă, acestea ar fi: „(1) să legitimeze, pe deplin, necesita- 
tea procesului de reîntemeiere teoretică explicită şi sistematică a lingvisticii în 
raport cu specificul naturii obiectului propriu; (2) să demonstreze, prin explo- 
rarea în profunzime /...| a unei zone problematice centrale si cruciale a studiu- 
lui limbii, că acest proces impune recursul la un fundament teoretic radical di- 
ferit de cel implicat in mod tacit sau adoptat direct din epistemologia ştiinţelor 
naturii, sub influenţa curentelor pozitiviste şi neopozitiviste; (3) să propună o 
circumscriere de ansamblu, istorică şi teoretică, a cadrului epistemologic adec- 
vat lingvisticii si ştiinţelor culturii în general" ". 


Coşeriu a realizat una dintre cele mai pertinente si coerente critici ale con- 
ceptiei pozitiviste asupra limbajului în capitolul III al Lectiilor de lingvistică 

generală. El formulează acolo aşa-numitele principii antipozitiviste, pe care 
le opune celor pozitiviste. Astfel, „principiul universalitätii individului” se 
opune celui pozitivist al faptului individual; „principiul funcţiei si al formei” 
se opune celui al substanţei; principiul „stării de lucruri sau al esentialitätii 
statice” se opune celui al evolutionismului, iar principiul „culturii” se opune 
celui pozitivist al naturalismului. Acesta din urmă este, poate, cel mai im- 
portant pentru problematica teoretică abordată aici. Asupra lui se insistă, de 
altfel, cel mai mult şi în capitolul din Lecţii... menţionat. Se reafirmă consi- 
derarea lingvisticii drept ştiinţă a culturii si se deduc câteva consecinţe ale 
acestei concepţii. Astfel, fundamentul teoretic al ştiinţelor culturii nu îl repre- 
zintă ipotezele, ci tocmai „cunoaşterea originară” - pentru lingvistică, aceasta 
fiind cunoaşterea intuitivă a vorbitorilor si a lingvistilor înşişi în calitate de 
vorbitori. De asemenea, dat fiind modul în care se produc obiectele cultura- 
le, domeniul culturii nu admite abordări cauzale, ci doar abordări finaliste. 
Analogul „legilor naturale” în domeniul cultural îl constituie, într-un sens, 
„faptele” înseşi care se produc (fiecare fapt cultural are legitatea sa internă) şi, 
în alt sens, „sistemele tehnice” pe care omul le elaborează pentru dezvoltarea 
activităţii sale. O limbă este, în acest al doilea sens, un sistem de legi pe care le 
realizăm (aplicăm) în vorbire. În această privinţă pot fi formulate doar norme 
de probabilitate referitoare la felul cum, de obicei, acționează libertatea în 
anumite conditii". 


Chiar dacă spaţiul acestui articol nu permite o desfăşurare mai largă a argu- 
mentelor, coseriene si nu numai, ce susţin diferenţierea ştiinţelor culturale față 
de cele naturale, încheiem cu convingerea că fiecare nouă afirmare a acestei 
idei e necesară şi binevenită în „confruntarea” epistemologică a celor două largi 
câmpuri de cercetare. Opinia noastră e că niciun lingvist nu se poate angaja în 
studierea limbajului fără a-și defini, fie chiar şi numai pentru el însuşi, poziția 
epistemologică. Aceasta va situa axiologic cercetarea lui si îi va da convingerea, 
oricare ar fi acea situare, că se află de partea corectă a baricadei; iar baricada, 
în ciuda eforturilor disperate făcute de ambele părți ale sale, nu va dispărea, 
probabil, niciodată. 

NOTE 


! Cf. Coseriu, Sincronie..., p. 170 şi Lecţii... p. 51. 

? Coseriu prezintă tipurile de cauze stabilite de către Aristotel şi selectează şi explică rolul 
„cauzei finale” în teoria sa. Vezi Coseriu, Sincronie..., p. 176-177. 

? Dilthey, Construcţia...» p. 22. 


4 


Dilthey, Construcţia...» p. 22. 
5 Dilthey, Construcția...» p. 24. 


6 


Dilthey, Construcţia...» p. 25. 


7 


Cf. Cassirer, Eseu..., p. 99. 
Cassirer, Eseu..., p. 103. 


8 


? Cassirer, Eseu..., p. 99. 


19 Borcilă, Eugeniu Coseriu..., p. 22. 
1 A. Shapiro 1991, p. 4, apud Borcilá, Eugeniu Coseriu..., p. 23. 


2 „Tuturor atitudinilor cauzaliste si confuziilor pe care ele le implică trebuie să le opunem 
distincţia - clar stabilită de către Kant - între „lumea necesităţii” si „lumea libertăţii”. Tot 
aşa, intentiilor declarate sau nedeclarate ale pozitivismului vechi si nou, de a reduce intrea- 
ga ştiinţă la ştiinţa fizică, trebuie să le opunem deosebirea dintre faptele naturale si cele cul- 
turale şi, prin aceasta, dintre ştiinţele fizice şi cele umaniste. Aceasta nu implică nicidecum 
o desconsiderare a ştiinţelor fizice, care, bineînţeles, sunt singurele adecvate obectului lor. 
Dar implică înțelegerea faptului că postulatele şi metodele ştiinţelor fizice (cu excepţia a tot 
ceea ce se referă la descrierea materială) nu sunt aplicabile la obectele culturale, pentru că, 
în cazul acestora, ceea ce este exact, pozitiv, ceea ce se prezintă efectiv şi se poate constata 
sunt libertatea si intentionalitatea, invenţia, creaţia si adoptarea liberă, motivate numai 
finalist. În cazul fenomenelor din natură este, fără îndoială, adecvat să se caute o necesitate 
exterioară, o cauzalitate; în cazul fenomenelor culturale, în schimb, ceea ce trebuie să fie 
căutat este o necesitate interioară, o finalitate. De aceea, o concepţie cu adevărat pozitivă (şi 
nu „pozitivistă”) despre limbaj trebuie să atragă atenţia si să amintească mereu că limbajul 
aparține domeniului libertăţii şi finalitätii şi că, prin urmare, faptele lingvistice nu pot fi 
interpretate şi explicate în termeni cauzali” (p. 170). 

5 Borcilă, Eugeniu Coșeriu..., p. 22. 


^ Cf. Coseriu, Lecţii..., p. 51-54. 

Vasile EUGENIU COŞERIU 
DOSPINESCU ŞI LINGVISTICA 
TEXTULUI 


1. De la „limba discursivă” a lui Saussure, „trans- 
lingvistica textelor si a operelor” a lui Benveniste, „me- 
talingvistica" lui Bahtin la... „lingvistica textului” a lui 
Coşeriu 


Primul mare lingvist care, încă prin anii 1950, a rostit şi 
scris sintagma lingvistică textuală a fost românul Eugeniu 
Coșeriu, ale cărui distincţii vor fi luate în seamă de cei mai 
mari specialişti ai domeniului. Termenul s-a impus ca ata- 
re, desemnând o ramură nouă în cadrul ştiinţelor limbaju- 
lui. O dovedeşte, printre multe altele, titlul recentei lucrări, 
din 2006, La linguistique textuelle. Introduction ă lanalyse 
textuelle des discours, aparţinând lui Jean-Michel Adam, 
distins reprezentant al domeniului, care îi recunoaşte ex- 
peditiv această întâietate (p. 3). În 1994 (Textlinguistik. 
Eine einfürung, Tübingen-Basel, Francke) Coşeriu opune 
„gramatica transfrasticä”, văzută ca o depăşire a lingvisticii 
clasice, „lingvisticii textuale”, care, în viziunea sa, poate fi 
şi trebuie construită pe baza analizei de texte efectiv re- 
alizate, de texte concrete autentice, ca teorie a generării, 
producerii co- si contextuale de sens. 


Printre primele abordări ale conceptului de discurs, vom 
aminti pe aceea a lui Ferdinand de Saussure, conform 
căreia discursul, ca proces, este opus limbii ca sistem de 
semne, semne care luate la întâmplare nu pot exprima 
decât vagi concepte, rudimente de idei sau de gânduri. 
Pentru a exprima gândirea, semnele izolate trebuie să se 
lege între ele pe axa sintagmei, a propoziției, devenind 
astfel discurs: „Discursul constă, chiar şi într-o manieră 
rudimentară şi pe căi pe care le ignorăm, în a afirma o 
legătură dintre două concepte care se prezintă îmbrăcate 
în forma lingvistică, în timp ce limba nu face în preala- 
bil decât să realizeze concepte izolate, care aşteaptă sa 
fie puse în raport între ele pentru a face să existe sem- 
nificare de gândire” (Saussure, citat de Adam, 2006, p. 9-10, 
s.n.- V.D.). Definiţia saussureană consună cu spusele 
lingvistului german Humbolt, pentru care „limba con- 

stă numai în discursul legat, gramatica şi dicționarul sunt comparabile doar 
cu scheletul mort al acesteia” (citat de Adam, 2006: 10). La fel vede discursul 
şi Emile Benveniste! atunci când scrie că „doar în discurs, actualizat în fraze, 
se formează si se configurează limba. Aici, în discurs începe limbajul” (ibid.). 
Saussure vorbeşte în egală măsură de „limbă discursivă” şi de „vorbire” (cf. fr. 
„parole”), plasând fraza în afara limbii, în discurs: „Fraza nu există decât în vor- 
bire, în limba discursivă, în timp ce cuvântul este o unitate care trăieşte în afara 
oricărui discurs în tezaurul mental” (Saussure, 2002, p. 118). Deşi a văzut bine 
discursul ca legătura dintre concepte de natură lingvistică, Saussure nu merge 
mai departe în definirea discursului, lăsându-ne ignoranti în privința naturii şi 
dimensiunii acestor îmbinări de cuvinte numite propoziţii sau fraze, definite ca 
unități maximale de îmbinare sau combinare pe axa sintagmatică. Cum bine ob- 
servá Adam (id.), fraza, în calitatea sa de compunere-sintagmare, este situată de 
către Saussure la granița dintre limbă şi discurs, ținând de prima prin dimensi- 
unea sa sintagmatică si de vorbire („actul de emitere reală a limbii”, cum spunea 
Humbold) prin dimensiunea sa discursivă. Iar discursul nu depăşeşte definiția 
clasică restrictivă dată de Fontanier?, şi anume: „O frază sau o perioadă care ex- 
primă un gând aproape complet în el însuși, deşi putând depinde de alte gândiri 
care preced sau urmează” (citat de Adam, 2006, p. 12). Aici Fontanier intuieşte 
avant la lettre structura reticulară a sensului textual, caracterul său inferential si 
volumnic, care fundează dimensiunea sinergică a textului (vezi Carmen Vlad, 
2000, p. 165-180). 


Aparent apropiat de Saussure, Benveniste stabileşte o separare diferită de cea a lui 
Saussure între limbă şi vorbire, deosebind între o lingvistică a limbii ca sistem sau 
domeniu semiotic, care semnifică paradigmatic şi a cărui unitate minimală este 
semnul, şi o lingvistică a discursului sau „semantică, care transformă limba în in- 
strument de comunicare a cărui unitate minimală este fraza: „expresia semantică 
prin excelenţă este fraza” deoarece „comunicăm prin fraze, chiar trunchiate, em- 
brionare, incomplete, dar întotdeauna prin fraze” (Benveniste, 1974, p. 224). Iar 
cum enuntarea (cf. Benveniste, 1974, Lappareil formel de lénonciation, p. 79-88) 
are drept obiect de cercetare activitatea de producere a enunturilor şi nu „textul 
enuntului, marele lingvist întrevede o a treia ramură a lingvisticii, al cărei obiect 
urma să fie „analiza translingvisticá a textelor, a operelor prin elaborarea unei 
metasemantici care se va construi pe baza semanticii enuntárii" (id., p. 66). 


Mihail Bahtin se situa pe aceleaşi poziții când aprecia in Esthétique et théorie du 
roman cá „sintaxa marilor mase verbale [...] aşteaptă încă să fie fondată; (aici) 
lingvistica [...] nu a defrișat deloc secţiunea care tine de marile ansambluri ver- 
bale: enunturile lungi din viaţa de zi cu zi, dialogurile, discursurile, tratatele, ro- 
manele etc., deoarece si aceste enunturi pot şi trebuie să fie definite şi studiate de 
o manieră pur lingvistică, ca fenomene ale limbajului” (p. 59). Bahtin concepe o 
așa-zisă metalingvisticá care se hrănește din cercetările asupra dialogismului si a 
polifoniei, fiind în fond „studiul comunicării dialogice si a intrebuintárii limbii ca 
fenomen concret si viu” (Adam, 2006, p. 16). Ca multi alti savanţi, autorul stie cá 
„a învăţa să vorbim înseamnă a învăţa să structurăm enunturi (pentru că vorbim 

prin enunturi şi nu prin propoziţii izolate, şi cu atât mai putin, bineînţeles, prin 
cuvinte izolate)”, căci „în limitele unui singur si același enunţ, o propoziţie poate 
fi reiterată (repetiție, auto-citare), dar fiecare ocurentä reprezintă un nou frag- 
ment de enunţ, deoarece poziţia şi funcţia sa se vor fi schimbat în întregul enun- 
tului" (Bahtin, note de lucru scrise între anii 1959-1960 şi publicate sub titlul Le 
probleme du texte în 1976, apud Adam, 2006, p. 16). Prin „enunţul în întregul său” 
se înţelege atât legarea unui enunţ cu alte enunturi (cf. co-textul), cât si contextul 
dialogic sau cadrul interacțiunii sociale, ceea ce explică faptul că atunci când 
alegem o propoziţie nu o facem numai în funcţie de ceea ce vrem să spunem, 
ci, într-o foarte mare măsură, în funcţie de enunţul finit în întregul său „care se 
prezintă imaginaţiei noastre şi ne determină opinia” (Bahtin, apud Adam, 2006, 
p. 17; t.n. - V.D.). Coseriu (2004) însuşi (cf. contextul tematic) sustinuse si sublini- 
ase importanţa întregului asupra părților componente ale unui text: „[...] fiecare 
capitol şi, până la un punct, fiecare dintre cuvintele cuprinse în el semnifică în 
relaţie cu ce s-a spus în capitolele precedente şi capătă sensuri noi cu fiecare nou 
capitol, până la ultimul” (Coşeriu, 2004, p. 321). Ceea ce ne ghidează în procesul 
de producere a enuntului, a discursului este tocmai „ideea pe care o avem despre 
enunţul nostru, adică despre un gen precis de vorbire” (Bahtin, apud Adam, 2006, 
p. 17; t.n. - VD.), deoarece, scria mai departe Bahtin între 1959-1960, „formele 
de limbă şi formele tip de enunturi, altfel spus genurile de vorbire, pătrund în 
experiența noastră si în conştiinţa noastră concomitent si fără să fie ruptă strân- 
sa corelaţie dintre ele" (id.). Cu alte cuvinte, odata cu formele limbii (semiotica), 
omul percepe si isi insuseste, într-o strânsă dependenţă unele de altele, formele 
de enunturi, de discurs (semantica): „Din capul locului, simţim vorbirea în între- 
gul ei care, mai apoi, se diferenţiază în procesul vorbirii. Dacă genurile de vorbire 
(de enunturi, de discursuri, n.n. - V.D.) nu ar exista, dacă nu le-am stăpâni, dacă 
ar trebui să le creăm pentru prima oară în acest proces al vorbirii şi să construim 
liber şi pentru prima oară fiecare enunţ în parte, comunicarea verbală, schimbul 
de idei ar fi aproape imposibil” (id.). Aceasta competență metalingvisticá ne per- 
mite să ghicim de la primul cuvânt ce, cum şi cât ni se va spune, cu alte cuvinte, 
dacă se va lungi sau nu vorba. Avem aici o primă formulare a conceptului de 
competenţă discursivă, sau cum o numea, în acei ani, Coşeriu, competență expre- 
sivă, căci discursul înseamnă un conţinut particular numit sens si o tehnică („cu- 
noastere sigură şi intuitivă”), iar această competenţă înseamnă pur şi simplu „a 
şti să vorbeşti în situaţii determinate, despre anumite lucruri, cu anume persoa- 
ne, adică a şti să construieşti discursuri” (Coseriu, 1994, p. 30-31). Metalingvistica 
bahtiană propune cercetarea a ceea ce se petrece dincolo de limitele propoziției 
sau ale frazei complexe, domeniul unde se produce sinteza semioticului (siste- 
mul limbii) cu semanticul (procesul vorbirii, discursul). Coseriu spune acelaşi 
lucru când ne vorbeşte de contextul tematic (vezi infra). 


În acelaşi sens se pronunță şi William Labov (Le parler ordinaire, 1978, p. 223-224) 
constatând că, în domeniul de „dincolo de frază, cel al analizei discursului, sin- 
gurele şi „principale progrese au venit din partea sociologilor”. Michael A.K. Hal- 
liday & Ruqaiya Hasan (1976, Cohesion in English, Longman, London-New York, 
apud Adam, 2006, p. 3) afirmă prioritatea textului pe care însă nu-l văd ca o sim- 

plă înşiruire de fraze, ca rezultat al unei unități gramaticale, „ci ca o unitate de alt 
fel: o unitate semantică. Unitatea sa este o unitate de sens în context, o textură care 
exprimă faptul că, fiind format ca un tot, este dependent de tot ceea ce îl încon- 
joară”. Aşa scria şi Coseriu cu vreo două decenii mai devreme. Se impune ideea 
de text ca un tot: „Sensul unui text se determină prin elementele sale componente 
dar nu se rezumă la atât” (Michel Mayer, 1986, De la problematologie, Mardaga, 
Bruxelles, apud Adam, 2006, p. 2), având în vedere că sensul textual-discursiv 
este produsul interacțiunii dintre părți şi întreg cum spunea atât de limpede Co- 
şeriu (vezi supra), dar şi, treizeci şi cinci de ani mai târziu, Thomas Pavel (Univers 
de fiction, Seuil, Paris, 1988, p. 27): „Adevărul global al ansamblului nu se deduce 
imediat din valorile de adevăr locale ale frazelor prezente în text. (Căci) În plus, 
sensul unui text se poate (de obicei, n.n. - V.D.) întinde pe mai multe niveluri”. 


Coseriu distinge, în plus, între „gramatica transfrasticä”, ca extensie a gramati- 
cii clasice, şi lingvistica textuală ca teorie de producere co(n)textuală a sensului 
(perspectiva enuntiatorului şi, implicit, a enuntiatarului) fundamentată pe ana- 
liza de corpusuri de texte concrete aşa cum sunt ele manifestate în toate forme- 
le pe care le poate îmbrăca comunicarea în societate. Coşeriu ar fi spus simplu: 
sensul face textul. Subscriem la această fundamentare coşeriană a lingvisticii 
textului” prin care se conferă text-discursului statutul de categorie de bază a 
limbajului şi deci a lingvisticii textuale care îşi croieşte un drum si circumscrie 
un teritoriu al său în vastul domeniu al ştiinţelor limbajului. Ne raliem aici 
lui Carmen Vlad (2000, p.7) care scoate în evidenţă că „scopul primordial 
al lingvisticii textului, în fundamentarea ei coşeriană, constă în confirmarea și 
justificarea sensului (textual-discursiv) ca un conţinut specific textelor ca atare, 
independent de limba utilizată şi în ciuda faptului că, în mod obişnuit, se folo- 
seşte o singură limbă (există însă si situaţii când într-un text se recurge, alter- 
nativ, la două sau mai multe limbi“). Se vede bine că sensul nu este si nu poate 
fi străin de conţinutul semantic ilustrat de semnificaţiile din planul limbii şi 
nici de cel sedimentat în actele repetate de desemnare din planul universal al 
limbajului, sensul textului este cu toată evidenţa un conținut nou, marcat de un 
dinamism care îl proiectează în planuri superioare din ce în ce mai complexe 
prin „reorientarea conţinutului deja exprimat, spre o exprimare determinată”. 
Aşadar, lingvistica textului este o lingvistică a sensului”, a producerii acestuia, 
o hermeneutică ce descrie mecanismele de funcţionare a semnelor în această 
formă complexă de organizare transfrastică a limbajului care este text-discur- 
sul. Deşi vorbeşte mai tot timpul numai de text şi analiză textuală, Jean-Mi- 
chel Adam (2006, p. 3), la rându-i, reuneşte discursul şi textul, respectiv analiza 
discursului şi analiza textului cu origini epistemologice şi istorie diferite, prin 
renunţarea la decontextualizarea textului, a cărui identitate ca obiect de anali- 
ză, în anii '90, era garantată de ruperea sa categorică de contextul sociocultural 
în care era produs, acesta din urmă revenind de drept (analizei) discursului. 
Situând lingvistica textuală în interiorul (analizei) discursului, el îşi numește 
demersul şi domeniul de cercetare analiza textuală a discursurilor. 


Eugeniu Coseriu, mai devreme decât multi alții, asociază într-o unitate cvasi- 
indestructibilă textul şi discursul, spusul (explicitul) şi nespusul (implicitul), 

extinzând sfera textului dincolo de lingvistic: „În măsura în care sensul, în 
interiorul textului, se exprimă nu numai lingvistic, ci si extralingvistic — ceea 
ce se întâmplă in mare măsură - această lingvistică a textului pe care o consi- 
derăm cea „adevărată şi adecvată” trebuie să treacă dincolo de sfera lingvistică 
(s.a.)” (apud Vlad, 2000, p. 8). Această trecere dincolo de sfera lingvistică pare 
a-i fi speriat si îi mai sperie şi azi pe multi lingviști ce se simt confortabil în 
descrierile lor doar între limitele frazei, deşi, încă de la începutul anilor '70, 
Jakobson deplângea cantonarea lingvisticii la nivelul frazei „când anumiţi 
lingviști văd în frază cea mai înaltă construcție analizabilă, sau când sfera 
lingvisticii este limitată doar la gramatică” (1963, p. 212-213), iar zece ani mai 
târziu constata că aceasta situare a stiintei-pilot este deja contrazisă de „ana- 
liza discursului ca una dintre sarcinile puse în zilele noastre în prim planul 
ştiinţei lingvistice” (1973, p. 485-486). Coseriu aproba această transgresare 
a limitelor frazei, deci a gramaticii limbii, in text, in vorbire care reprezintá 
mai mult decât limba: „vorbirea [deci textul ca ,produs”, n.n. - VD.] e mai 
cuprinzătoare decât limba: în timp ce limba e în întregime continutá in vor- 
bire [deci în text, n.n. - V.D.], vorbirea [textul, n.n. - VD.] nu e în întregime 
conținută în limbă” (id., p. 293). 


Această extindere a domeniului de cercetare al lingvisticii, prin introduce- 
rea obiectului text, în calitatea sa de „complex semnic verbal (şi nu numai, 
n.n. - VD.) dotat cu sens” (Vlad, 2000, p. 9), este fericit ilustrată, în spiritul 
concepției aceluiași Coșeriu, de formula plastică de text-aisberg“ datorată lui 
Carmen Vlad: „sintagma acoperă sfera textului împreună cu contextul său (ori 
în termeni mai specifici, partea explicită a textului cu partea lui implicită” (s.a.). 
Explicitul se referă la ansamblul semnelor verbale efectiv realizate oral sau în 
scris, deci se confundă cu textul propriu-zis, materializat, concret, în timp ce 
implicitul, nespusul sau nescrisul, pulsează în ceea ce am numit contextul tex- 
tului, evocând o seamă de fenomene indiciale extraverbale, exterioare textului, 
care însă îi influențează, îi modulează, uneori îi determină decisiv sensul. Re- 
ţinem deci relaţia strânsă, aşa cum o voia însuși Coșeriu, dintre text şi context, 
considerându-l pe acesta din urmă ca parte constitutivă a textului. Contextul 
a dezvoltat trei semnificaţii ce pun în evidenţă diversitatea atât de complexă a 
fenomenelor şi a mecanismelor lingvistice şi semio-cognitive: prima se referă 
la „seria concentrică de „cadre” exterioare” (Vlad, 2000, p. 9) cu anumite funcții 
textuale, a doua pune semnul egalității între context şi situația de comunicare / 
enuntare sau situaţia de discurs (abordare socio- si psiholingvistică), iar într-o 
a treia semnificaţie se încearcă a se surprinde şi a se explica, prin procese de 
factură inferentialä, dimensiunea cognitivă şi dinamică a textelor, a comuni- 
cării verbale înfăptuită concret în şi prin text. Regăsim problematica aceasta 
si în teoria conversatiei (cf. H. P. Grice, 1979, Logique et conversation, in Com- 
munications, 30; Moeschler, Reboul, 1999), în care contextul fiecärui act verbal, 
act de comunicare, conţine acel implicit („implicaturile” declanșate de anumite 
expresii co(n)textuale sau de principii, reguli sau norme ale comunicării), parte 
de semnificaţie care se adaugă la semnificaţia frazei construită de combinatoria 
semantică şi sintactică a expresiilor verbale explicite, efectiv realizate. 

2. Lingvistica textuală si analiza discursului 


Cele doua discipline au apărut prin anii 1950 şi s-au dezvoltat paralel dar inde- 
pendent una de cealaltă. În anii 1990, A. Ali Bouacha (cf. citat în Adam, 2006, 
p. 19) afirmă importanţa şi necesitatea de abordare şi tratare a discursului ca 
„obiect empiric ce trimite la text” Lingvistica textuală, în ciuda unei diferente 
dar şi unei complementaritáti a obiectivelor şi a obiectelor sale, este concepu- 
tă ca „un subdomeniu din câmpul mai vast al analizei practicilor discursive” 
(Adam, 2006, p. 19). Textul nu poate degaja un sens decât în măsura în care este 
transferat, transformat de către cititor / auditor în discurs printr-o activitate de 
interpretare, adică dacă este „proiectat pe fundalul unei scheme discursive pre- 
existente, cum scrie Karlheinz Stierle care defineşte „conceptul de discurs [...] 
prin următoarele trăsături: o stabilizare publică şi normativă, şi posibilitatea 
unui statut instituțional” (Adam, 2006, p. 20), stabilizare publică şi normativă 
realizată tocmai de diferitele genuri de discurs (cf. cap. 3, Adam, 1999), aspecte 
sesizate de mult de Coşeriu atunci când ne vorbeşte de lingvistica vorbirii şi de 
cadrele vorbirii: „Există, de asemenea, o lingvistică a textului sau a vorbirii la 
nivel particular (care este totodată studiul «discursului» şi al respectivei «ştiin- 
te»)" (Coseriu, 2004, p. 294). 


Lingvistica vorbirii, ca „o lingvistică a textului sau a vorbirii la nivel particu- 
lar (care este totodată studiul „discursului” si al respectivei ,stiinte”), scria, in 
1955, E. Coşeriu (trad., 2004, p. 294-295), este „o adevărată gramatică a vorbirii 
[...] indispensabilă pentru interpretarea sincronicá si diacronicá a „limbii, cât 
şi pentru analiza textelor".., iar „analiza textelor nu se poate face cu exactitate 
fără a cunoaşte tehnica activităţii lingvistice, căci depăşirea limbii — care se ma- 
nifestă în orice discurs - se poate explica numai prin posibilitățile universale 
ale vorbirii. Sarcina gramaticii vorbirii [al cărei obiect ar fi tehnica generală a 
activităţii lingvistice] ar trebui să fie aceea de a recunoaşte si descrie funcţiile 
specifice ale vorbirii [...] şi de a indica instrumentele ei posibile care pot fi atât 
verbale, cât si extraverbale” (p. 295). În continuare, Coşeriu arată că determina- 
rea, ca ansamblu de operaţii, şi cadrele, „ca instrumente circumstantiale ale ac- 
tivitátii lingvistice” (id., p. 296), fac parte din această tehnică generală a vorbirii, 
altfel zis, procedeele de construire a sensului prin efectuarea textului. 


2.1. Interdiscursul si formațiunile discursive 


O expresie lingvisticá, o propozitie, o frazá, o secventá scrisá sau vorbitá ca- 
pátá statut de discurs (enunt) dacá si numai dacá poate fi legatá, relationatá 
la alte enunturi din multele care se produc, s-au produs sau se vor produce si 
care formează interdiscursul” fiecărei formaţiuni sociale: „Nu putem spune o 
frază, nu putem să o facem să acceadă la o existență de enunț fără a se pune 
în operă un spaţiu colateral. Un enunţ are întotdeauna marginile populate de 
alte enunturi" (Michel Foucault, 1969, p. 128). Altfel spus, o expresie frastică 
nu se poate constitui într-un enunt-discurs decât pusă în legătură cu un anu- 
mit context discursiv unde este recunoscută ca fiind posibilă, conformă unui 

anumit uzaj al limbii. Aceeaşi frază, formată din aceleaşi semne combinate 
în aceeași ordine, conformă semioticii unei anumite limbi, cu aceeași sem- 
nificatie, îşi modifică statutul ca enunţ în funcție de condiţiile materiale de 
enuntare, de spaţiu şi de timp, de participanţii la actul de comunicare oricare 
ar fi forma pe care ar îmbrăca-o aceasta: „Compusă din aceleaşi sunete, încăr- 
cată exact cu acelaşi sens, menţinută în identitatea sa sintactică si semantică, o 
frază nu constituie același enunţ, dacă este articulată de cineva în cursul unei 
conversații, sau tipărită într-un roman; dacă a fost scrisă într-o zi, cu secole în 
urmă, sau dacă apare în clipa de faţă într-o formulare orală. Coordonatele si 
statutul material al enuntului fac parte din caracteristicile sale intrinseci” (id.). 
La fel vede lucrurile şi Bahtin când scrie: „[...] nici o propoziţie, chiar constitu- 
ită dintr-un singur cuvânt, nu poate fi niciodată reiterată (spusă păstrându-şi 
absolut aceeași valoare, n.n. - V.D.): vom avea mereu un enunţ nou (fie si sub 
formă de citare)” (1984, p. 317). Aceleaşi fenomene se petrec cu o frază rostită 
sau scrisă succesiv în circumstanțele care acompaniază actele de vorbire, în 
acele diverse contexte-cadre ale vorbirii, cum le numeşte Coşeriu (vezi infra). 
Căci orice vorbire-text actualizează, conştient sau nu, dincolo de semnificațiile 
consacrate în limbă, gratie intersubiectivitátii vorbirii sau ,alteritätii” limbaju- 
lui, cum o numeşte Coşeriu, valori de sens multiple, atât în plan individual si 
interindividual, cât şi cel social, istoric sau cultural. 


2.2. Cotextul şi contextul sau cadrele vorbirii 


Catherine Fuchs (1985) regreta că „nu dispunem de studii sistematice despre 
ambiguitate şi parafrază” care să vizeze co(n)texte mai largi decât cele repre- 
zentate de frază, obiectul încremenit al unei străvechi tradiţii de analiză gra- 
maticală. 


În mare, conceptul de context este folosit în lingvistică pentru a neutraliza 
ambiguitátile sau pentru a salva / elimina caracterul deviant al enunturilor 
considerate agramaticale şi desemnează atât acele elemente care contribuie la 
înţelegerea globală a unui enunţ, cât şi „siturile de unde provin aceste elemente 
fie direct, fie indirect, adică prin inferentá" (Kleiber, în Adam, 2006, p. 26). 


Aceste așa numite situri, aşa cum le prezintă, sintetic, J.-M. Adam (2006, p. 26) 
sunt următoarele: 

- Mediul extralingvistic: context sau situaţie de interacțiune sociodiscursivă, si- 
tuatiile de enuntare si de interpretare decalate sau nu în spaţiu si /sau în timp; 

- Mediul lingvistic imediat: cotextul şi informaţiile, cunoştinţele construite de 
text prin mijloace lingvistice; 

- Cunostintele generale presupus împărtășite: cunoştinţe lexicale, (reprezentări) 
enciclopedice şi culturale, locuri comune argumentative înscrise în istoria unei 
societăți date. 


Contextul face parte integrantă din procesul de interpretare / înţelegere (dar şi, 
desigur, de enuntare...) a enuntului, fapt din care decurg trei consecințe (id.): 

a) Orice frază are nevoie de un context pentru a putea fi interpretată. Chiar şi 
pentru cele ce servesc ca exemple în gramatici sau lucrări despre limbă (preci- 
zare formulată şi de Coşeriu) prin care autorii recurg la un context interpreta- 
tiv par défaut; 


b) Contextul este ales în funcție de gradul de accesibilitate, adică începând cu cel 
mai uşor accesibil şi respectând următoarele două principii: 


- se „accesează elementele pregnante din contextul lingvistic (cotextul), reti- 
nute în memorie înaintea celor din situaţia extralingvistică, mai greu accesibile; 


- contextul specific se impune întotdeauna în fata contextului general, deoa- 
rece „nu se recurge la contextul general decât dacă nu există un context mai 
specific” (Kleiber, in Adam, 2006, p. 26). 


c) Contextul implică memoria. Contextul în cele trei acceptiuni ale sale: mediul 
extralingvistic, cel lingvistic imediat şi cunoştinţele generale, este o realitate 
istorică şi cognitivă totodată, care nu este exterioară subiectului vorbitor. Con- 
textul lingvistic, cel extralingvistic şi cunoştinţele generale sunt procesate de 
memorie şi „au toate statutul de reprezentare internă, chiar dacă diferă în ceea 
ce priveşte originea şi nivelul reprezentării (memorie scurtă, memorie lungă 
etc.)” (Kleiber, în Adam, 2006, p. 26). Reprezentarea discursivă, ca schematiza- 
re, mobilizează prioritar informaţii şi cunoştinţe parțiale utile pe moment dis- 
ponibile în așa-zisa memorie de lucru şi pe termen scurt. Memoria discursivă 
(MD) este „ansamblul cunoștințelor împărtășite în mod conştient de interlocu- 
tori” şi orice interacțiune operează cu stări de MD pentru a provoca modificări 
în acestea. 


Fără a avea pretenţia de a fi prezentat problematica contextului, despre care nu 
am dat aici decât o schematizare cu vocaţie pur pedagogică împrumutată de 
la Jean-Michel Adam (op. cit.), ne-am oprit la aceasta pentru a arăta contribu- 
tia — strălucită prin clarviziune şi simplitate adusă de acelaşi Coșeriu - la sub- 
linierea importanţei covârşitoare în construirea sensului a tot ceea ce vizează 
dimensiunea extralingvistică a textului, dimensiune pe care savantul român o 
numeşte ,cadre” Întrebându-se „cum este posibil ca vorbirea [a se citi textul, 
n.n. - V.D.] să semnifice şi să fie înţeleasă dincolo de ceea ce se spune si dincolo 
de limbă” (Coseriu, 2004, p. 315), tot el răspunde: „O asemenea posibilitate este 
dată de activităţile expresive complementare (activităţi complementare non- 
verbale - ca mimica, gesturile, modalităţile de exprimare a manierelor, chiar 
si tăcerea — id., p. 298) şi, mai ales, de circumstanţele în care se vorbeşte, adică 
de cadre" (id., p. 315). Cadrele lui Coseriu au o funcţionalitate hotărâtoare în 
generarea sensului, deoarece ele „determină semnele şi adesea substituie de- 
terminatorii verbali (şi...) orientează orice discurs, dându-i sens, şi pot chiar să 
determine nivelul de adevăr” (id.) Toate aceste afirmaţii de o simplitate şi o ac- 
tualitate deconcertante chiar şi în zilele noastre erau făcute în anii '50 şi aveau 
să joace un rol capital în dezvoltarea ulterioară a unei lingvistici a textului şi, în 
general, a teoriei limbajului. La acea epocă, Coșeriu dădea cea mai amplă ana- 
liză şi descriere a cadrelor, ce se regăseau în număr de două la Ch. Bally (1950, 

Linguistique générale et linguistique française): situația, ca ansamblul circum- 
stantelor extraverbale în care se produce discursul si sunt cunoscute de vorbi- 
tori, si contextul, reprezentat de ceea ce a fost deja spus în discurs; în numär de 
trei la K. Bühler (1934, Sprachtheorie): cadrul sinfizic, ca tip particular de cadru 
fizic, cadrul sinpractic, cu înţelesul situaţiei la Bally, şi cadrul sinsemantic, care 
corespunde contextului verbal sau cotextului din zilele noastre; în sfârşit, tot în 
număr de trei la W. M. Urban (1952, Language and reality) care distinge între 
contextul idiomatic, adică „fraza în care apare cuvântul” (apud Coseriu, 2004, 
p. 316), contextul vital sau situational (situația lui Bally) şi universul de discurs, 
al cărui importanţă o subliniază, deşi „nu-l delimitează clar de contexte" (id.). 
Plecând de aici, Coşeriu stabileşte patru mari tipuri de cadre: situația, regiunea, 
contextul şi universul de discurs. Savantul român este cel care ne dă, pentru 
prima dată, o descriere amănunțită şi sistematică a multiplelor cadre care, ex- 
terioare limbii şi textului, participă însă efectiv la construirea sensului textual 
prin suplinirea imposibilitätilor de expresie a limbii, şi, ulterior, contribuie prin 
însuşi actul vorbirii, devenite istorie, la sporirea posibilităţilor de expresie ale 
acesteia. 


Situaţia, sau ,spatio-timpul discursului”, face posibilă determinarea, explică apa- 
ritia situatorilor, care sunt posesivele sau deicticele, permite funcționare referen- 
tialá a pronumelor etc. Situația poate fi nemediată, adică concomitentă cu actul 
vorbirii, cu procesul de producere a textului oral, când este „creată prin însuși 
faptul vorbirii” (id., p. 317) sau mediată, adică creată prin ceea ce se enunţă, prin 
contextul verbal. 


Regiunea este „spaţiul între ale cărui limite un semn funcționează în sisteme 
determinate de semnificație” (id.) şi cuprinde trei tipuri: zona, adică regiunea, în 
care se cunoaşte şi se foloseşte uzual un anumit semn, domeniul, sau regiunea în 
care obiectul este cunoscut ca element al spaţiului vital al vorbitorilor [...]; astfel, 
spaţiul în interiorul căruia est cunoscut obiectul casă este un „domeniu” (id.); in 
fine, mediul este un fel de „regiune” definită social sau cultural care are felul său 
de a vorbi: „familia, şcoala, comunităţile profesionale, castele etc. sunt medii în 
măsura în care posedă moduri proprii de a vorbi” (id., p. 318). 


Preluând apoi de la predecesori contextul sau diferite teorii ale ,contextelor”, Co- 
şeriu le nuanteazä, făcând delimitări şi discriminări dintre cele mai pertinente 
pentru teoria limbajului care vor servi din plin şi lingvistica textului. 


Contextul dobândeşte una din acele definiții fondatoare, profund explicite, care 
îl fac inconfundabil pe autorul lor: „Constituie context al vorbirii toată realitatea 
care înconjoară un semn, un act verbal sau un discurs, ca «ştiinţă» a interlocuto- 
rilor, ca prezenţă si ca activitate”. Această ,stiintá" a vorbitorilor, care, cum spune 
el aiurea, cuprinde tehnica vorbirii, este ceea ce, vreo cincisprezece ani mai târziu, 
unul dintre reprezentanții etnografiei comunicării, D. Hymess, avea să numească 
competență de comunicare, acea ,stiintá" sociolingvistică, cunoașterea regulilor 
limbii şi a normelor de uzaj, sau cum o defineşte Hymes, acel ansamblu de re- 
guli sociale care permite utilizarea apropriatá a competenţei gramaticale, reguli 

sociale de care vorbitorii sunt mai conștienți atunci când le aplică cu mai multă 
atenţie si rigoare decât pe cele gramaticale. Din această ,stiintá" a interlocutorilor 
în intrebuintarea convenabilă a limbii se va inspira, în evoluţiile sale ulterioare, 
didactica predării / învăţării limbilor moderne (vezi metodologia comunicativă 
şi cognitivă) şi se va înnoi teoria traducerii (vezi cele trei concepte care fundează 
semioza verbalului la Coseriu: semnificație (Bedeutung), desemnare (Bezeich- 
nung) şi sens (Sinn)). Cadrele lui Coşeriu explică, cum vom vedea mai departe, 
diversitatea realizărilor verbale şi funcţiile sociale ale vorbirii (discursului sau 
textului), cât şi complexul de norme sociale şi culturale care le fac posibile. Aceste 
cadre nu sunt altceva decât însăşi competenţa de comunicare avant la lettre. 


Coseriu distinge trei tipuri de contexte: idiomatic, verbal şi extraverbal. 


Contextul idiomatic este limba însăși, dar limba ca fundal (Coseriu zice: „fond”) al 
vorbirii, din care o anumită parte este manifestată în actul vorbirii, parte care „sem- 
nifică (are semnificaţie) în relaţie cu toată limba, cu toată ,stiinta" idiomaticá a vorbi- 
torilor” (id., p. 320). Această ,stiintá" idiomaticá a vorbitorilor le permite să semnifice, 
să construiască sens prin relație (opoziții şi asociaţii de forme sau de semnificație) cu 
alte semne rostite sau nerostite: această „ştiinţă idiomatică este ceea ce mai târziu se 
va numi competenţa lingvistică, concept fundamental în didactica limbilor. 


Contextul verbal se confundă cu „discursul însuși în calitate de „cadru” al fiecá- 
reia dintre părţile sale (ale discursului)” (id.)*. Originalitatea autorului constă 
în extinderea incidentei conceptului, operaţie prin care la „ceea ce s-a spus îna- 
inte, cum credea Bally, [se adaugă] si ceea ce se va spune în acelaşi discurs” (id.). 
Această lărgire a conceptului de context verbal la ceea se va spune ni se pare de 
o importanţă capitală în definirea şi proiectarea dimensiunii prospective şi re- 
trospective a masinäriei discursive, pentru că ni se pare evident că ce si cum s-a 
spus şi se spune în fiecare clipă a devenirii vorbirii / scrierii influenţează discur- 
sul şi textul ca dispunere a unităţilor sintagmatice, ca alegere de modalități sau 
de expresii, ca succesiune de spuneri („context pozitiv”) sau tăceri („context 
negativ”). Contextul verbal mai este ,nemediaf”, atunci când cuprinde semnele 
care preced sau urmează imediat un anumit segment de vorbire, de discurs, cu- 
vânt, sintagmă sau frază, şi, respectiv, mediat atunci când se confundă cu întreg 
discursul. Identificat cu discursul în întregimea sa, acest context verbal mediat 
este numit de Coşeriu context tematic; vom observa că acest context tematic joa- 
că un rol important în lingvistica textuală, determinând în mod decisiv forma 
şi substanța expresiei unui text şi intrând în rezonanţă cu toate celelalte cadre 
care participă concentric la (re)construirea dinamică a sensului plural. Avem 
aici încă o distincţie conceptuală determinantă pentru cercetarea textuală, vii- 
toarea lingvistică textuală din perspectiva unei ,lingvistici integrale”. 


În fine, contextul extraverbal, care, la Coşeriu, cuprinde totalitatea împrejură- 
rilor nonlingvistice în care se înfăptuiesc faptele de vorbire, „circumstanţe ce 
sunt percepute in mod direct de către vorbitori” (id., p. 321), este discriminat în 
nu mai puţin de şase componente distincte, fiecare cu funcţia sa în generarea 
sensului, deci a text-discursului, pe care autorul le numeşte subtipuri. 

Astfel contextul fizic conţine toate obiectele „care se află în raza vizuală a vor- 
bitorilor” si el este acela care face posibil „deixisul real şi nemijlocit [...] si [prin 
care] se individualizează toate lucrurile pe care contextul însuși le conţine”. Acest 
cadru numit contextul fizic este determinant în operaţia ulterioară operaţiei de- 
terminative fundamentale care este actualizarea, adică în discriminare (v. cuan- 
tificarea, selectarea şi situarea, id., p. 298-315). Acest context fizic permite în actul 
vorbirii constituirea textului!” dincolo de şi peste posibilitățile limbii şi explică 
de ce „ceea ce se spune este mai putin decât ceea ce se exprimă şi se înţelege” (id., 
p. 315). 


Contextul natural reprezintă universul empiric, adică toate contextele empirice 
posibile prin care „sunt singularizate şi individualizate pentru toti vorbitorii, în 
plan empiric, nume ca: soarele, luna, cerul, pământul, lumea” (id.), a căror eviden- 
tá referentialá se impune prin caracterul lor notoriu în calitate de obiect unic. 
Întrebuinţarea lor în vorbire, în text, nu cere operaţii de determinare, actualizare 
sau discriminare (cuantificare, selectare sau situare) decât dacă vorbitorul vrea 
să semnifice un aspect particular, temporal al existenţei lor. 


Contextul empiric se referă la toate „stările de lucruri” pe care vorbitorii le cunosc 
indiferent dacă acestea „se află (sau nu, n.n. - V.D.) în raza lor vizuală” (id.) si la 
care vorbirea (textul) poate face referire. Acest cadru face posibile enunturi / texte 
ca: S-a făcut frig. A nins la munte. Sâmbătă schiem. 


Un alt cadru extraverbal este contextul natural sau ocazional care se confundă 
cu „ocazia (prilejul) vorbirii: împrejurarea particulară, subiectivă sau obiectivă, 
în care are loc discursul” (id.), adică persoana (sexul, vârsta, condiția socială), 
scopul vorbirii (informare, obţinerea unui serviciu, contestare, injonctiune etc.), 
locul schimbului lingvistic (în familie, la teatru, pe stradă, la Academie sau la 
piaţă, timpul (dimineaţă, seara, în timpul slujbei, în timpul liber). Şi acest con- 
text practic determină construirea textului prin împlinirea implicită a multor 
„funcţii gramaticale semantice sau stilistice” (id., p. 323): Frumos apus! E frig la 
ora asta! Una mare si două mici! sunt posibile si fac sens numai dacă se cunoaște 
contextul ocazional al vorbirii. 


Contextul istoric se referă, desigur, la împrejurările istorice pe care le împărtăşesc 
vorbitorii si este particular, când se referă la „istoria unei persoane, a unei familii, 
a unui stat [...]” (id.), sau universal, cu varietățile actual sau trecut. Este ușor de 
imaginat care este incidența unui astfel de cadru în (re)construirea sensului unui 
text mai ales în ceea ce priveşte individualizarea denotatiilor în contexte istorice 
particulare (vezi preotul sau farmacistul, sau 11 septembrie 2001 nu poate fi uitat, 
nici iertat), în context universal actual (papa a binecuvântat, terorismul trebuie 
învins) sau în context universal trecut (al doilea război mondial continuă si în 
zilele noastre). 


Contextul cultural, cel din urmă cadru care împlineşte contextul extraverbal, 
poate fi considerat o formă particulară a contextului istoric, deoarece el se con- 
fundă cu moştenirea culturală a unei anume comunități lingvistice, într-un 
sens particular, sau a întregii omeniri în sens universal. De la o comunitate 


68 


lingvistică la alta, acelaşi concept poate căpăta semnificaţii deosebite, diferitele 
motive stabile şi istoric pregnante fac sens si sunt înţelese în spaţiul tradiţiilor 
literare particulare sau universale. 


În planul textului scris, cu excepţia contextului natural, a celor istorice determi- 
nate sau a celor culturale, nu toate cadrele extraverbale se pot manifesta, ele pot 
fi însă recreate așa cum le „vede” vorbitorul-scriitor, tocmai prin contextul ver- 
bal. Contextul verbal și contextul extraverbal sunt două cadre care articulează 
dinamica limbajului; contextul verbal se restrânge când contextul extraverbal 
se impune memoriei discursive cu toată evidenţa, dar se extinde, uneori până 
la hipertrofiere, suprasolicitând posibilităţile limbii când cadrele extraverbale, 
în cazul în care vorbitorii sunt decalati în spaţiu (convorbirea telefonică) sau 
în timp (scrisoarea), acestea sunt invizibile, neperceptibile, sau necunoscute de 
vorbitori (scriitor — cititor). 


Un ultim cadru din seria amplă situație, regiune, context, stabilită de Coseriu, 
introdus pentru prima oară de W. M. Urban, pe care lingvistul român îl citează 
în aceeași lucrare (id., p. 316), este universul de discurs ca „sistem universal de 
semnificaţii căruia îi aparţine un discurs (sau un enunţ) şi care îi determină 
validitatea şi sensul” (id., p. 324). Desi ştia că acest concept a fost criticat de 
logicienii pozitivişti (B. Rusell, în Introduction to Mathematical Philosophy, sau 
L. S. Sttebbing, A modern Introduction ti Logic), Coseriu îl păstrează si îl impu- 
ne, deoarece el înţelege prin acest univers de discurs nu alte universuri în inte- 
lesul de alte „lumi de lucruri”, ci pur şi simplu „alte universuri de discurs”, adică 
„alte sisteme de semnificații” (id., p. 325), şi astfel nici un enunţ nu poate fi lipsit 
de sens, de validitate dacă este raportat şi evaluat într-un anume univers de dis- 
curs din lumea naturală empiric cognoscibilă (diferitele ştiinţe, universul em- 
piric) sau din lumea imaginară sau fictivă (literatura, mitologiile): „Valoarea de 
adevăr a unei afirmaţii despre Ulise nu se verifică în istoria greacă, ci în Odiseea 
şi în tradiția corespunzătoare, în care Ulise era soțul Penelopei este o propoziţie 
adevărată, pe când Ulise era soțul Elenei este falsă...” (id., p. 325). Confundarea 
sau amestecarea universurilor de discurs sunt una din sursele umorului și a jo- 
curilor de limbaj: Văd pe fereastră un om care coboară din maimuță (id., p. 324). 
Este limpede că orice lingvistică a textului are nevoie de acest concept pentru a 
opera cu textul atât în privința producerii, cât şi a interpretării sensului. 


La capătul acestei succinte prezentări a cadrelor vorbirii, aşa cum le-a discri- 
minat Coşeriu, vom sublinia, împreună cu marele savant, rolul determinant al 
acestora în construirea textelor în planul semanticii, al interacțiunilor dintre 
multiplele cadre în gerarea imposibilitätilor limbii si posibilităților vorbirii, ce 
stau la baza producerii sensului. 


Insistenta marcată asupra importanţei cadrelor vorbirii, mai ales a cadrelor ex- 
traverbale!!, a rolului lor determinant în construirea sensului textual-discursiv 
va fi contribuit negreşit în opina noastră, chiar dacă deseori Coșeriu nu a fost 
citat de unii specialisti avizaţi ai domeniului, la constituirea pragmaticii — lingvistica 
textuală fiind uneori considerată ca parte a pragmaticii - ca studiu al 

influenței situaţiei asupra sensului enunturilor, deci a contextului extraverbal, 
a cadrelor non-verbale asupra sensului enunturilor, dar si la studierea aprofun- 
dată a proceselor de învăţare a limbilor si, în general, de producere a vorbirii, 
procese fundate tot pe o abordare pragmatică a construirii sensului textual- 
discursiv. 


În încheiere, am vrea să subliniem preocuparea marelui lingvist şi filozof al lim- 
bajului, care este Eugeniu Coșeriu, pentru construirea unei terminologii simple, 
transparente, evocatoare şi edificatoare, ce mărturiseşte calitatea sa de savant au- 
tentic si marea sa vocaţie de dascăl generos: „Eu încerc - fiindcă consider cá e 
nevoie ca științele umaniste să fie şi umane, şi să fie mai mult sau mai putin înțelese 
de vorbitori - să mă apropii cât mai mult de vorbirea curentă si să transform in 
termen ceea ce există deja în vorbirea curentă, şi să intrebuintez cuvântul nu ca în 
limbă, ci ca termen pentru ceva definit. Acesta este principiul meu în terminolo- 
gie” (Saramandu, 1996, p. 55). Şi, ceva mai departe, mai zice cu aceeași sceptică 
circumspectie: „Cât priveşte lingvistica textuală ca lingvistică necesară, tot aşa am 
indicat cel putin principiile ei" (id.). 

NOTE 


! Emile Benveniste, 1974, Problèmes de linguistique générale, II, Gallimard, Paris. 
? Pierre Fontanier, 1977 (1821), Les figures du discours, Flammarion, Paris. 

3 E. Coseriu, 1997, Linguistica del testo, Introduzione a una ermeneutica del senso, Edizione 
italiana a cura di Donatelle Di Cesare, La nuova Italiana Scientifica, Roma, p. 182-185. 


* „ La un vorbitor plurilingv anumite cuvinte ale unei limbi pot fi afectate, in valoarea lor 
semanticá sau, cel putin, in valoarea lor evocativá, de sensurile formelor analoge din alte 
limbi" [de exemplu: folosirea cuvántului a dezmierda de un román unilingv si de cei ce 
cunosc alte limbi romanice sau latina, n.n. - V.D.] (id., 320). 


> „Dacă nu am avea aceste conţinuturi [e vorba de conținuturile desemnate în germană prin 
Bedeutung (semnificație), Bezeichnung (desemnare) si Sinn (sens), n.n. - VD.], dacă nu am 
avea un continut special, dacá am avea numai semnificatia din limbá si nimic altceva, sau 
numai desemnarea din vorbire, atunci nu s-ar justifica sá vorbim de o lingvisticá a textului" 
[şi nici de text-discurs nu am mai vorbi, adăugăm noi - V.D.] (Coseriu, 1996, p. 57). 


* Vezi, pentru definirea conceptului de text-aisberg, Carmen Vlad (2000, p. 9-16), din care 
citám câteva formulări memorabile: ,[...] text-aisberg înseamnă un obiect eminamente ver- 
bal, parte a unui proces de comunicare si de cunoaștere, în si prin care se dezvoltă el însuşi 
ca semn sau complex semnic şi ca purtător al sensului. Şi pentru ca acesta din urmă să se 
realizeze, să fie înţeles şi vehiculat, textul trebuie luat în considerare cu toate aspectele lui, 
vizibile / audibile (explicite) sau ascunse (implicite), intrinseci şi extrinseci [...]”; „[...] mode- 
lul text-aisberg va fi astfel construit încât să capteze atât aspectele esenţiale ce tin de latura 
fenomenelor constitutive (imanente) ale produsului, cât şi pe cele care aparțin categoriei de 
fenomene perceptiv-creative, specifice procesului. Cele dintâi, preponderent verbale, determi- 
nă relativa autonomie sau identitate de sine a textului ca produs, în sensul permanentizării, al 
«incremenirii» sale structurale si semantice, în dubla dimensiune a spaţiului si timpului, iar 
fenomenele creativ-perceptive reprezintă latura aleatorie ca proces. Acestea din urmă deter- 
mină continua mobilitate a sensului textual, până la limita transgresării tiparului constitutiv, 
fiindcă - asa cum precizează Eco (1985, p. 65) — «un text este un produs al cărui destin inter- 
pretativ trebuie să facă parte din propriul său mecanism generativ»” (p. 15). 


7 Într-un sens restrâns, «interdiscursul» est un spaţiu discursiv, un ansamblu de discursuri 
(dintr-un același câmp discursiv sau din câmpuri distincte) care întretin relații de delimitare 
reciprocă unele cu altele. [...] Într-un sens mai larg, numim de asemeni «interdiscurs» an- 
samblul unităţilor discursive (ţinând de discursuri anterioare din acelaşi gen, de discursuri 
contemporane din alte genuri etc.) cu care un anumit discurs intră în relație implicită sau 
explicită. Acest interdiscurs se poate referi la unități discursive de dimensiuni foarte variabile: 
o definiţie de dicționar, o strofă de poem, un roman..” (Charaudeau, Maingueneau, 2002). 


* D. Hymes, 1974, Foundations in Sociolinguistics, University of Pennsylvania Press. O tra- 
ducere (Vers la compétence de communication) apare la Paris abia in 1982. 


? Nu putem evita citarea frecventá a lui Coseriu, deoarece orice reformulare, oricát de is- 
cusitá s-ar vrea, a ideilor, si mai ales a definitiilor sale, nu izbuteste sá se impuná atentiei cu 
aceeaşi limpezime şi simplitate, cu aceeaşi pregnantá ca formularea originală. 


'0Jată două citate care susțin această ultimă afirmaţie a noastră: „Vorbirea ca «produs» 
este, in plan particular, tocmai textul, iar în plan istoric se identifică iarăşi cu «limba»..” 
(Coseriu, op. cit., p. 291); „vorbirea [deci textul ca „produs, n.n. - VD.] e mai cuprinzătoare 
decât limba: în timp ce limba e în întregime conținută în vorbire [deci in text, n.n. - V.D.], 
vorbirea [textul, n.n. - V.D.] nu e în întregime conținută în limbă” (id., p. 293). 


! Constient de aportul său, Coșeriu scrie: „Cele spuse sunt suficiente, credem, pentru a 
sublinia importanţa pe care inventarul cadrelor şi recunoaşterea funcţiilor lor le au pentru 
gramatică, pentru teoria literară şi pentru teoria limbajului. În particular, se cuvine sublini- 
ată importanţa cadrelor non-verbale, care sunt adesea ignorate” (id., p. 325). 

Constantin PREDAREA / STUDIEREA PROZEI 
SCHIOPU DE INSPIRAȚIE ISTORICĂ: 
REPERE TEORETICO-LITERARE 
ŞI METODOLOGICE 


S-ar părea că predarea / studierea prozei de inspiraţie isto- 
rică (spre deosebire de cea psihologică, fantastică etc.) este 
un demers didactic ce nu necesită mari eforturi atât din 
partea profesorului, cât si a elevilor. Cu toate acestea, în 
practica şcolară sunt atestate un şir de neajunsuri la preda- 
rea acestui tip de proză. Pornindu-se de la ideea că la baza 
creaţiilor de inspiraţie istorică stă documentul istoric, în 
cele mai dese cazuri se recurge la o simplă confruntare de 
documente, de fapte si întâmplări, la identificarea în ope- 
ra literară a unei situaţii anume atestată documentar („Ce 
eveniment istoric este evocat în operä?”, „Când a avut loc 
acest eveniment?” „Ce personalităţi istorice sunt legate de 
evenimentul în cauzä?”, „Prin ce s-au făcut ele remarca- 
bile?” etc.). Ceea ce rămâne, de regulă, în afara unui co- 
mentariu literar al operelor în cauză este tocmai explica- 
rea modificărilor pe care le-a făcut scriitorul, a funcțiilor 
acestor schimbări în planul creaţiei, a motivatiei artistice 
aga cum a conceput-o autorul. „Întregul roman se sprijină 
pe conflictul dintre pretext - o povestire - şi îmbogățirea 
pretextului prin intenţiile mai mult sau mai puţin subtile 
sau pedante ale creatorului”, afirma criticul literar R. M. 
Alberes (Istoria romanului modern, Editura pentru Litera- 
tura Universală, 1968, p. 416). Şi în continuare el mentio- 
nează că „valoarea unui mare roman, forța de emotionare 
şi reuşita lui artistică par astfel independente de subiect; 
ele depind numai de bogăţia, forța şi originalitatea cânte- 
cului romanesc. Totul depinde de arta de a opune valori, 
de a crea acorduri, contraste şi raporturi între personaje, 
evenimente, locuri şi episoade” (p. 425). Această afirma- 
tie, referitoare la valoarea unui roman, este cu atât mai 
valabilă, cu cât o raportăm la proza de inspiraţie istorică, 
interpretarea căreia depinde în mare măsură (de altfel, ca 
şi în cazul celorlalte tipuri de proză) de particularitätile ei 
caracteristice. Or, proza de inspiraţie istorică se defineşte 
prin următoarele trăsături: 

a) documentul istoric este sursa principală de inspiraţie; 

b) ficţiunea este mereu între limitele verosimilitátii; 

c) verosimilul sugerează ambiante locale, vestimentaţie de epocă, comporta- 
mente şi gesturi tipice epocii; 

d) scenele, situaţiile frizează autenticul; 

e) verosimilul are aparență de fapt adevărat, real, autentic, deci acceptabil si 
creditabil din acest punct de vedere; 

f) limbajul operei are savoare arhaică şi regională; 

g) vocea narativă e impersonală. 


Cât priveşte ultima trăsătură, după afirmaţia criticului literar Gheorghe Glo- 
deanu, redarea evenimentelor din unghiul subiectiv al unui povestitor implicat 
ca martor sau doar ca mesager al întâmplărilor explică subiectivitatea operei 
de inspiraţie istorică. Perspectiva subiectivă a povestitorului filtrează eveni- 
mentele într-o manieră personală, ce refuză detașarea obiectivă de materia epi- 
că (p. 308-309). 


Ţinând cont de trăsăturile respective, profesorul va putea lesne să formuleze 
şi primele obiective ale studierii de către elevi a prozei de inspiraţie istorică şi 
anume: 

a) să cerceteze istoria / fabula operei din perspectiva raportului „realitate / docu- 
ment istoric — ficţiune”; 

b) să caracterizeze personajele din unghiul de vedere „personalitate istorică — 
personaj literar”; 

c) să analizeze termenii care contribuie la constituirea atmosferei caracteristice 
perioadei respective; 

d) să releveze unghiul de vedere din care este evocat evenimentul; 


e) să numească tehnicile narative caracteristice prozei de inspiraţie istorică şi 
să determine rolul lor în construirea naraţiunii / discursului. 


Desigur, studierea prozei de factură istorică necesită rezolvarea de către elevi, 
încă la etapa de pregătire, a câtorva sarcini, ce vizează evenimentul istoric evocat, 
caracteristicile perioadei istorice la care se face referinţă etc. Astfel, înainte de a 
purcede la analiza romanului Zodia cancerului sau vremea Ducăi-vodă de M. Sa- 
doveanu, profesorul le va propune elevilor să pregătească o relatare de maximum 
cinci minute despre: 


a) situația social-politică a Moldovei din a doua jumătate a secolului al XVII-lea 
(1679); 


b) situaţia social-economică; 
c) situaţia culturală din aceeaşi perioadă. 


Ulterior, în procesul interpretării operei literare în cauză, elevii vor fi îndemnați: 


a) să selecteze din textul operei detalii ce contribuie la crearea imaginii Moldo- 
vei (situaţia politică, social-economică şi culturală) şi a locuitorilor ei din tim- 

pul domniei lui Duca-vodă; b) să confrunte această informaţie cu cea culeasă 
din sursele istorice; c) să delibereze pe marginea următoarelor întrebări: „Ce 
a încăput în opera literară din realitatea concret-istorică şi ce a rămas în afara 
ei?”, „De ce anume acestor fapte, întâmplări autorul le-a dat preferință?”, „În ce 
măsură autorul se apropie /se îndepărtează de adevărul istoric?” 


În continuare, folosind algoritmul metodei PRES (P -punct de vedere, R - rati- 
onament referitor la punctul de vedere, E - exemplu pentru clarificarea rationa- 
mentului, S - sumar / rezumat al punctului de vedere), elevii pot dezbate, în baza 
informaţiei culese, câteva afirmaţii, cu privire la perioada respectivă, ale istori- 
cilor, criticilor literari şi ale personajelor operei literare, cum ar fi următoarele: 
„Moldova în vremea Ducăi-vodă pare o ţară fără identitate, supusă turcilor până 
la umilință” (Savin Bratu); „Ţara, divizată de eternele rivalități pentru putere, de- 
vine o vamă a orientului" (Savin Bratu); „E adevărat: tara e un paradis devastat” 
(Alecu Ruset). Compararea acestor afirmaţii îi va ajuta pe elevi să formuleze con- 
cluzii referitoare la verosimil ca fapt adevărat, acceptabil şi creditabil, caracteris- 
tic operei de inspiraţie istorică. 


Confruntarea informaţiei culese din izvoarele de inspiraţie cu cea din opera 
literară este totodată o operaţie necesară în vederea stabilirii limitelor vero- 
similului, examinării raportului „realitate — ficțiune”. Mai mult chiar. Elevilor, 
astfel, li se oferă posibilitatea de a motiva fidelitatea / infidelitatea operei lite- 
rare faţă de izvoare. Exercitiul de comparare este cel mai la îndemână în acest 
caz: ,Relationati următoarele citate, motivând fidelitatea / infidelitatea operei 
faţă de cronică”: 


a) „Dacă voi nu mă vreţi eu vă vreu, răspunse Lăpuşneanul, a căruia ochi scân- 
teieră ca un fulger, şi dacă voi nu mă iubiţi, eu vă iubesc pre voi şi voi merge ori 
cu voia ori fără voia voastră” (Alexandru Lăpuşneanul de C. Negruzzi); 


a) „Deacă au mersu solii Tomşii şi i-au spus, zic să le fi zis Alixandru vodă: De nu 
mă vor, eu îi voiu pre ei şi de nu mă iubescu, eu îi iubescu pre dânşii și tot voiu 
merge, ori cu voie ori fără voie” (Letopisețul Ţării Moldovei de Grigore Ureche); 

b) ,- Boaitá fátarnicá! adăogă bolnavul, zbuciumându-se a se scula din pat; 
tacä-ti gura; că eu, care te-am făcut mitropolit, eu te desmitropolesc. M-ati 
popit voi, dar de mă voi îndrepta, pre multi am să popesc si eu” (Alexandru 
Lăpuşneanul de C. Negruzzi); 


b) „Mai apoi, dacă s-au trezit şi s-au văzut călugăr, zic să fie zis că de se va scula, 
va popi si el pe unii” (Letopisețul Țării Moldovei de Grigore Ureche). 


Examinând din această perspectivă, a fidelității / infidelitätii nuvelei Alexandru 
Lăpuşneanul de C. Negruzzi faţă de izvorul ei de inspirație, Letopisețul Ţării 
Moldovei de Gr. Ureche, elevii vor remarca faptul că scriitorul pasoptist a inclus 
în opera sa întâmplări şi personaje neatestate în cronică (de exemplu, scena 
aruncării lui Moţoc drept pradă mulțimii). Faptul constatat reprezintă un bun 
prilej pentru profesor de a le solicita elevilor să motiveze opţiunea lui Negru- 
zzi. Întrebările care le-ar dirija demersul interpretativ pot fi urmätoarele:,De 
ce Negruzzi a inclus scena respectivă în opera sa?”, „Ce importanţă atribuie 

scriitorul acestei scene?”, „Ce modificări de sens ar suferi opera, dacă am lipsi-o 
de scena respectivă?”. 


În cazul studierii romanului Zodia cancerului sau vremea Ducăi-vodă, al cărui 
unul din izvoarele de inspiraţie este şi Letopiseţul Ţării Moldovei de Ion Necul- 
ce, pot fi analizate în plan comparativ următoarele fragmente, remarcând atât 
asemănările cât si deosebirile: 


a) „Iară după ce s-au plinit 2 ani de domnie Ducăi-vodă, au mărsu la Țarigrad, 
la împărăție, având pâră cu Srefan-vodá, ficior Radului-vodá pentru logodna ce 
făcusă cu fiica sa Catrina, ca, fiindu ficiorul Radului-vodă grozav la față, pune 
pricină şi nu vre să i-o de. Dece au rămas ficiorul Radulului-vodă pe Duca- 
vodă de la Divanul împărătescu” (Letopisețul Ţării Moldovei de Ion Neculce); 


b) ,- Din ziua când am fost la domnia ta, domnita Catrina nu se mai află la 
mănăstirea Sfintei Marii Mugliotissa. 

Ruset trăsări, fără să-şi dezvăluie ochii. 

- În ziua aceea, urmă de Marenne, - Duca a ridicat-o, înfățişând-o preasfinti- 
tului patriarh ca să primească de la el binecuvântare. A doua zi dimineaţa, ur- 
mând porunca Împărăției, s-a înfățișat cu ea la Divan-Golu, ca să steie la pâra 
lui Stefan-beizade. Îmi închipuiesc că, la această înfățișare, domnita a înţeles fie 
zădărnicia impotrivirilor ei, fie interesul de viață si de moarte al părintelui sáu, 
legat nu numai de câștigarea hătmăniei Ucrainei, ci şi de pierderea Moldovei. 
A plecat capul si a primit hotărârea” (Zodia cancerului sau vremea Ducăi-vodă 
de M. Sadoveanu). 


E incontestabil faptul că valoarea unei opere de inspiraţie istorică este dată si 
de limbajul ei. Vocabularul utilizat de autor este alimentat din fondul vechi al 
limbii si al cronicilor româneşti, iar cuvintele şi expresiile dau culoare si relief 
faptelor prezentate. Cum se realizează la nivelul limbajului intenţia scriitorului 
de a contura culoarea epocii? Cum şi în ce măsură reuşeşte autorul să-i creeze 
cititorului impresia de limbă veche, fără să recurgă la arhaisme numeroase şi 
stridente? Ce sensuri comportă cuvintele-istorisme? În ce măsură cadrul des- 
făşurării acțiunilor, ambianța corespund unei realități istorice? — acestea sunt 
câteva întrebări, ce vor dirija procesul de interpretare a operei din perspectiva 
limbajului. Cât priveşte procedeele de lucru, profesorul poate recurge la expe- 
rimentul de gândire, propunându-le elevilor să modifice cadrul în care se des- 
făşoară o acţiune concretă, atribuindu-i acestuia caracteristici cu totul străine 
realităţii istorice evocate de scriitor: „Imaginaţi-vă alte circumstanţe în care se 
produce măcelul de la curtea lui Alexandru Lăpuşneanul”, ,Identificati detaliile 
prin care se realizează descrierea de interior a sălii şi inlocuiti-le cu altele ce 
reflectă o realitate prezentată vouă”, ,Îmbräcati personajele nuvelei conform 
tendinţelor actuale. Pronuntati-vá pe marginea modificărilor făcute de voi”. În 
alte cazuri, tot în vederea realizării obiectivului respectiv, profesorul le poate 
propune elevilor să completeze spaţiile libere din dreapta paginii cu detalii de 
vestimentaţie ori de cadru al desfăşurării acţiunii, caracteristice epocii reflecta- 
te în operă, iar în spaţiile din stânga - detalii de vestimentaţie / de cadru carac- 
teristice altor perioade istorice. Exemplificăm un atare tip de exercițiu: 

1. Scrieţi în coloana din stânga detalii de vestimentaţie caracteristice timpului 
în care trăiţi (ori sec. XIX), iar în cea din dreapta detalii de vestimentaţie carac- 
teristică epocii lui Duca-Vodă. Care dintre acestea sunt atestate în operă? 


Vestimentatie din timpul nostru: Vestimentatie caracteristică sec. XVII: 


Prin astfel de activități se va urmări de asemenea importanţa verosimilului, 
care în opera de inspiraţie istorică sugerează ambiante locale, vestimentaţie, 
comportamente şi gesturi tipice epocii. 


Cercetarea operei din perspectiva personalitate istorică — personaj literar este 
un demers pe cât de necesar, pe atât de important. Or, elevii, în procesul inter- 
pretării unei opere de inspiraţie istorică, trebuie obişnuiţi să facă o distincţie 
netă între personalitatea istorică reală şi personajul literar fictiv, care, deşi are o 
existență atestată istoric, nu se identifică cu prototipul său. „Ce a «împrumutat» 
personajul operei de la prototipul säu?”, „Care sunt asemănările / deosebirile 
dintre cele două personaje şi de ce natură sunt ele?, „Ce trăsături inexistente 
in model i-a adăugat autorul personajului säu?”, „Cum se explică acest fapt?” — 
iată câteva întrebări orientative care-i vor ajuta pe elevi să facă distincţie între 
personalitatea istorică şi personajul literar. Desigur, şi în acest caz, analiza mai 
multor fragmente cu descrieri de portret fizic şi / ori moral al personalității 
istorice şi al personajului literar extrase din documente istorice şi din operă, 
observarea manifestărilor de comportament al acestora în diferite situaţii etc. 
îi va ajuta pe elevi să „vadă” cât de mult se apropie / se îndepărtează personajul 
de prototipul sáu, nu înainte însă ca profesorul să explice elevilor noţiunea 
de prototip (model care serveşte ca etalon, model reprezentând tipul original 
după care se efectuează sau se realizează ceva). În situaţia în care elevii n-au 
găsit în izvoarele istorice detalii de portret fizic sau chiar de portret moral, lor 
li se va cere să justifice opţiunea scriitorului: „De ce scriitorul îl inzestreazá pe 
personajul său cu aceste trăsături de portret fizic?”, „Ce trăsături de portret fi- 
zic / moral nu pot fi atribuite în nici un caz personajului? Motivati „Care este 
atitudinea scriitorului respectiv față de personalitatea istorică evocată în opera 
sa?, „Ce place / nu place scriitorului la personajul sáu? ,Comparati această 
atitudine cu cele ale altor scriitori, desprinse din operele studiate ori citite de 
voi independent”. Subliniem că ultima sarcină din şirul de mai sus de întrebări 
îi va ajuta pe elevi să analizeze şi să „vadă” diverse puncte de vedere ale mai 
multor scriitori şi chiar moduri de exprimare a atitudinii lor față de persona- 
litatea istorică evocată în operă. Pentru a facilita munca elevilor, profesorul le 
poate pune la dispoziţie, pentru comparare şi analiză, următoarele extrase din 
diverse opere, în vederea examinării, de exemplu, a raportului Ştefan cel Mare, 
personalitate istorică — Stefan cel mare, personaj literar: a) „Fost-au acestu Ste- 
fan vodă om nu mare de statu, mânios şi de grabu vărsătoriu de sânge nevi- 
novat; de multe ori la ospete omorâea fără judetu. Amintrilea era om întreg la 
fire, neleneşu şi lucrul său îl ştia a-l acoperi şi unde nu gândiiai, acolo îl aflai. 
La lucruri de războaie meşter, unde era nevoie, însuși se vârâia, ca văzându-l ai 

săi, să nu îndărăpteze şi pentru aceea raru război de nu biruia. Si unde-l biruia, 
nu pierdea nădejdea, că stiindu-sá căzut jos, să rădica deasupra biruitorilor” 
(Letopisețul Ţării Moldovei de Grigore Ureche); b) „Vodă Stefan, călcând în al 
patruzecilea an al vârstei, avea obrazul ars proaspăt de vântul de primăvară. Se 
purta ras, cu mustata ușor incáruntitá. Avea o puternică strângere a buzelor si o 
privire verde tăioasă. Deşi scund de statură, cei dinaintea sa, opriţi la zece paşi, 
păreau că se uită la el de jos în sus” (Fraţii Jderi de M. Sadoveanu); c) „...şi cum 
vru Moldova, aşa vrusei şi eu. Că vru ea un domn drept, şi n-am despuiat pe 
unii ca să imbogätesc pe alţii... că vru ea un domn treaz, şi-am vegheat ca să-şi 
odihnească sufletul ei ostenit... că vru ea ca numele ei să-l stie şi să-l cinsteascá 
cu toții, şi numele ei trecu granița, de la Caffa până la Roma...” (Apus de soare de 
B. S. Delavrancea). „Care din aceste portrete ale personajului Stefan cel Mare 
este mai aproape de cel al personalităţii istorice?” „Prin ce se aseamănă / se de- 
osebesc ele?”, „Pe ce detaliu / detalii se pune accentul într-un portret ori altul?”, 
„De ce scriitorul respectiv insistă anume asupra acestor trăsături de portret 
fizic / moral?” etc. Subliniem că rezolvarea unei atare sarcini - compararea mai 
multor portrete, manifestări de comportament al personajului extrase din mai 
multe opere literare - îi pregăteşte totodată pe elevi pentru redactarea unor 
compuneri-sinteză. 


Examinând arta construirii personajelor în proza de inspiraţie istorică, pro- 
fesorul le va atrage elevilor atenţia asupra faptului că în majoritatea acestor 
opere, fie ale lui M. Sadoveanu, B. S. Delavrancea ori C. Negruzzi etc., se recur- 
ge la focalizarea punctelor de vedere diferite. Or, prin această tehnică autorul 
transferă o bună parte din obligaţiile sale privind configurarea personajului 
spre alte instanţe narative prezente în procesul enuntärii, având totodată grijă 
să oprească sau să declanșeze relatările acestora la momentul potrivit şi să le 
concentreze într-un punct. Relatarea autorului care este naratorul principal al 
romanului Frații Jderi despre Stefan cel Mare („Vodă Stefan, călcând atunci în 
al patruzecilea an al vârstei, avea obrazul ars proaspăt de vântul de primăvară. 
Se purta ras, cu mustata ușor cáruntitá. Avea o puternică strângere a buzelor 
şi o privire verde tăioasă. Deşi scund de statură, cei dinaintea sa, opriţi la zece 
pași, păreau cá se uită la el de jos în sus”), punctul de vedere al femeilor (,...Sá 
fie oare cumplit la vedere precum se spune? Are anume paloş cu care ceartă 
pe unii boieri, scurtându-i, după câte se povestesc? Si este o poveste cum că 
părintele sáu Bogdan l-a blagoslovit în taină la o biserică din muntele Atonului, 
ca să se ridice în zilele lui cu puteri mari de oști şi să bată război cu spurca- 
tii ismailiteni?”), perspectiva naratorului-martor Nechifor Căliman („...şi acel 
cocon mărunt la stat se zbate si crâşcă...”), a lui Ionuț Jder (,...Are la mână un 
inel cu pecete mare. M-a mângâiat pe obraz şi plete. N-am îndrăznit să mă 
uit la Măria-sa, dar acum am să îndrăznesc”) întregesc imaginea lui Ştefan 
cel Mare, care, „în acest traseu de construire a lui e dimensionat în proporții 
monumentale, ca erou naţional, menit să-și salveze poporul de pericolul in- 
vaziei semilunei” (Constantin Parfene, p. 263). În acest context, al examinării 
perspectivelor din care sunt privite / relatate întâmplările, se va atrage atenția 
şi asupra faptului (mai ales în procesul interpretării prozei de inspiraţie istorică 

a lui M. Sadoveanu) că „funcţia personajului-narator este aceea de a organiza 
discursul şi de a regiza desfăşurarea evenimentelor” (Gh. Glodeanu). Concepu- 
tă în forma consacrată a unei povestiri, relatarea constituie o tehnică narativă 
preponderent utilizată în opera de inspiraţie istorică. Or, povestirea / relatarea 
este specia care nu numai că rezumă evenimentele, dar le şi conferă un sens 
unificator, o anumită semnificaţie. În povestire totul este explicat dinainte: ea 
presupune existența unui „povestitor”, care cunoaște sfârșitul istoriei, care are o 
părere despre ea, care o povesteşte în funcţie de tot ceea ce ştie. Care este atitu- 
dinea acestui povestitor față de evenimentul narat? Cum se manifestă această 
atitudine pe parcursul povestirii? În ce măsură părerea povestitorului coincide 
cu cea a autorului operei? Este această viziune creditabilă ori necreditabilă? 
Acest set de întrebări are menirea tocmai de a rezolva obiectivele ce vizează 
tehnicile narative caracteristice creaţiilor de inspiraţie istorică, printre acestea, 
de rând cu relatarea la persoana a III-a, înscriindu-se şi evocarea. Or, este ştiut 
că evocarea istorică este un pretext, în primul rând, pentru a reînvia trecutul, 
a reconstitui o epocă anumită, cu moravurile şi cu aspectele ei caracteristice. 
Utilizată ca tehnică narativă, evocarea aduce în fata cititorului imaginea unei 
persoane, a unui loc, eveniment sau a unei epoci din trecut, pune în evidență 
sentimentele celui care face evocarea. Prioritară, în această ordine de idei, este 
şi meditaţia scriitorului asupra sensurilor istoriei, asupra destinului în timp al 
unui neam. Ţinând cont de această remarcă, profesorul va propune elevilor 
mai multe fragmente în care povestitorul, fie acesta autorul ori altă instanță 
narativă, meditează asupra unor probleme ce vizează personajul / perioada is- 
torică evocat(ă). 


Ce procedee de lucru se pretează în cazul studierii /predării operelor de inspi- 
ratie istorică? Vizavi de cele nominalizate mai sus (experimentul de gândire, 
exercițiul de comparare, PRES-ul, analiza, sinteza), profesorul poate recurge la 
câteva tehnici interactive cum ar fi: studiul de caz, procesul de judecată, ecra- 
nizarea operei literare etc. Cât priveşte studiul de caz, utilizarea acestei tehnici 
le oferă elevilor posibilitatea de a analiza o situație sau un caz, în care există un 
conflict sau o dilemă, îi învaţă să pună întrebări despre faptele relatate, să defi- 
nească elementele importante ale cazului, să analizeze şi să sintetizeze respec- 
tivele elemente şi să emită judecăţi. În procesul respectiv elevii îşi exersează 
toate nivelurile de gândire, de la memorare la evaluare. Procedura de aplicare 
este următoarea: 


- profesorul (în alte cazuri elevii) prezintă tot setul de informaţii despre cazul 
care va fi abordat (intenţia lui Lăpuşneanul de a redobândi tronul ţării cu aju- 
torul unor mercenari străini, uciderea celor 47 de boieri, otrăvirea lui Lăpuş- 
neanul etc.); 


- identificarea de către elevi a tuturor elementelor cazului (uciderea celor 47 
de boieri: Lăpuşneanul îşi cere iertare de la boieri în biserică şi-i invită la ospăț, 
boierii sosesc la palat, a cărui curte era plină de lefegii înarmaţi si în care patru 
tunuri erau îndreptate spre poartă, Veveritá rosteste la masă o cuvântare supă- 
rătoare pentru domnitor, fapt care este un prilej pentru începerea măcelului, 

slugile boierilor, aflate în curte sunt ucise, Moţoc este aruncat pradă mulțimii, 
Lăpuşneanul construieşte din capetele boierilor o piramidă); 


- clarificarea faptelor care compun cazul în baza unui set de întrebări cum ar 
fi: Ce s-a întâmplat? Care sunt părţile implicate în caz / conflict? Ce l-a deter- 
minat pe personajul X să acţioneze în acest mod? Ce fapte sunt importante? Ce 
fapte lipsesc pentru înţelegerea cazului? Menţionăm că profesorul va acorda 
timp suficient acestei etape, deoarece înțelegerea comună (de către toti elevii) a 
faptelor este baza pe care se va construi etapa interactivă a lectiei. Această etapă 
le va fi de ajutor elevilor care au abilităţi de lectură reduse; 


- declanşarea unei discuţii în care elevii vor prezenta problema / problemele 
importantă(e) din cazul respectiv. Vor fi avute în vedere, în primul rând, aspec- 
tele etice ale problemei, iar în unele cazuri si prevederile legale; 


— găsirea argumentelor pro şi contra pentru fiecare punct de vedere, luându-se 
ca repere următoarele întrebări: Ce argumente există pro / împotriva fiecărui 
punct de vedere? Care sunt cele mai convingătoare / mai putin convingătoa- 
re argumente şi de ce? Cum ar putea fi rezolvată problema? Care ar putea fi 
consecinţele aplicării fiecărei soluţii asupra părților implicate şi asupra întregii 
societăţi / colectivități, națiuni? Care sunt costurile și beneficiile fiecărui argu- 
ment şi ale fiecărei soluţii? Există alternative? Care sunt ele? 


- adoptarea unei hotărâri şi prezentarea motivelor acesteia; 

— evaluarea hotărârii (Toti sunt de acord sau nu si de ce? Ce presupune această 
decizie pentru párti?); 

- familiarizarea elevilor cu decizia/ solutia problemei/ cazului extrasá din 
opera literará; 


- compararea celor douá decizii / rezolvári (a elevilor si a scriitorului) argu- 
mentându-se care este mai bună: De ce s-a ajuns în opera literară la acea deci- 
zie şi nu la cea luată de elevi? Care ar fi consecințele aplicării fiecărei decizii? 


- Sintetizarea ideilor enunțate pe parcursul soluționării cazului: Ce decizie s-a 
adoptat? De ce? Cine este / nu este de acord cu ea? Ce efecte ar avea ea asupra 
fiecăreia dintre părți? etc. 


În concluzie subliniem că elementul esenţial al studiului de caz este discuţia. 
Profesorul trebuie să o monitorizeze şi aceasta presupune că el îşi va asuma di- 
ferite roluri în cadrul lectiei. Trebuie să pună întrebări, să reformuleze proble- 
mele, să sublinieze opiniile. Rezistând tentatiei de a oferi soluţia sa la o anumită 
problemă, el va sugera totuși propuneri care să stimuleze gândirea elevilor. O 
combinaţie adecvată a acestor ipostaze nu se poate realiza decât practicând 
frecvent metoda studiului de caz. 

Cristinel VALORILE STILISTICE 
MUNTEANU ALE PARTILOR DE VORBIRE 


(ÎNSEMNĂRI DIN PERSPECTIVĂ DIDACTICĂ) 


1. Întrucât lucrarea noastră a plecat de la necesităţi di- 
dactice, se cuvine să analizăm mai întâi, în această pri- 
vintá, programele şcolare şi manualele!. 


[a,] Astfel, programa de limba română pentru gimnaziu 
prevede următorul standard curricular de performanţă? 
(aferent obiectivului cadru nr. 3 - Dezvoltarea capacită- 
tilor de receptare a mesajului scris): „S, - Recunoaşterea 
valorilor expresive ale categoriilor morfologice si a relații- 
lor sintactice dintr-un text dat". Se înţelege cá „expresiv” 
înseamnă aici stilistic. Ca recomandare, descoperim în 
aceeaşi programă: „Dimensiunea stilistică a faptelor de 
limbă se preconizează a fi tratată la secțiunea consacrată 
studiului textelor literare şi de câte ori profesorul găseşte 

soluția practică cea mai eficientă”. 


[a,] Răsfoind manualele de gimnaziu, am constatat că va- 
lorile stilistice / expresive ale părților de vorbire sunt tra- 
tate lacunar: sunt abordate, în special, mijloacele expresi- 
ve de redare a superlativului absolut [conform indicatiilor 
din programă] sau stilistica adjectivului, în general. Nu 
există o sistematizare coerentă și unitară a acestor valori 
pentru fiecare parte de vorbire ca atare. 


[b,] Programa de liceu, la clasa a X-a (atât la CD tip A, 
cât şi la CD tip B), prevede, la secţiunea conținuturilor 
(desigur, referitoare tot la receptarea textului), şi „valorile 
stilistice ale unor categorii morfosintactice” şi... cam atât. 


[b,] Manualele de liceu abordează doar câteva aspecte le- 
gate de această problemă, un subiect preferat fiind „Tim- 
purile verbului — valori stilistice”. Semnalăm un manual 
(aproape o excepţie!) care prezintă organizat şi cu exem- 
ple (dar nu fără scăpări!), sub titlul „Mijloacele morfolo- 
gice ale subiectivitätii vorbitorului”, cele ce ne interesează 
aici: Ion Dună, Raluca Dună, Limba si literatura română. 
Manual pentru clasa a XI-a, Editura Didactică şi Pedago- 

gică, R.A., Bucureşti, 2004, p. 52-55. Pe câteva pagini, sunt clasificate şi ilustrate 
valorile stilistice ale substantivului, ale adjectivului [totuşi lipseşte adverbul!], 
ale pronumelui, ale verbului şi ale interjectiei. La sfârşit sunt cuprinse şi câteva 
exerciții de recunoaştere a acestor valori. 


[c] Observaţii şi concluzii tranzitorii. Considerăm că mentiunile din pro- 
gramele şcolare, referitoare la valoarea stilistică a părţilor de vorbire, sunt 
corect formulate şi adecvat încadrate, deşi poate că ar fi trebuit să se insiste 
mai mult asupra respectivelor noţiuni de stilistică şi la liceu. În schimb, 
manualele sunt deficitare în această privință, tratând problema mult prea 
superficial. Să nu uităm însă că manualul reprezintă un auxiliar în munca 
profesorului la clasă şi un ajutor mai preţios elevilor. Profesorul nu trebuie 
să se limiteze la manual, ci să caute (acolo unde are nevoie) noţiunile de 
stilistică şi exemplele în cărțile de specialitate. Evident că poate apela (e 
chiar indicat!), în special în ceea ce priveşte ilustrările, şi la experienţa de 
lectură proprie. 


2. La ce surse de referință ar trebui să meargă profesorul de limba română 
pentru a se informa si lămuri în această problemă? Iată câteva opere funda- 
mentale: 


[a,] Pentru bogăţia de fapte, merită consultată cartea de căpătâi a lui Iorgu Ior- 
dan, Stilistica limbii române (ediţia a II-a), Editura Ştiinţifică, Bucureşti, 1975. 
La p. 101-205 sunt studiate (pe capitole) „Fenomenele morfologice”: substantivul, 
adjectivul, pronumele, numeralul, verbul, adverbul, diminutive, augmentative, 
formaţii prefixate, compuse. Lingvistul avertizează că „destule fapte sintactice, 
la care constatăm intervenţia afectului, pot fi considerate ca aparţinând morfo- 
logiei, după cum diverse fenomene, care vor fi discutate aici, ar putea fi tot atât 
de bine puse la sintaxă” (p. 101). 


Iorgu Iordan împărtăşeşte concepţia stilistică a lui Ch. Bally, pe care grefeazá 
unele idei ale lui Leo Spitzer. Concepţia este, în temeiurile ei, greşită. Coseriu 
critică „stilistica limbii” de tip Bally, afirmând că distincţia între forme „afecti- 
ve” (sau „expresive”) şi forme „logice” (sau „intelectuale”) este inacceptabilă la 
nivelul limbii: „expresivitatea unei forme se măsoară prin raportare la o finali- 
tate expresivă concretă, şi nu există motiv pentru a afirma că un mod lingvistic 
care exprimă în mod adecvat indiferența sau siguranţa ar fi «mai putin expre- 
siv» decât altul, care exprimă - tot în mod adecvat - dorința, teama, nesigu- 
ranta etc. Tocmai acesta este viciul originar al aşa-zisei «stilistici a limbii», care 
încearcă zadarnic să-şi delimiteze obiectul, față de cel al gramaticii, în planul 
limbii abstracte. Nu există un domeniu «stilistic» (sau «expresiv») în domeniul 
«limbii»: din punct de vedere «expresiv», toate modurile lingvistice au «valoare 
expresivă»; iar din punctul de vedere numit, în mod eronat, «logic», toate au o 
«valoare logicä»”. O critică formulează şi Dumitru Irimia, în Stilistica sa (vezi 


infra). 

[a,] Mult mai bine fundamentată teoretic, deşi nu la fel de bogată in material, 
este cartea lui Dumitru Irimia, Introducere în stilistică, Editura Polirom, Iași, 
1999. „Nivelul morfologic” este tratat la p. 88-99. Meritul lucrării este şi acela că 
acordă o mai mare atenţie beletristicii. 


[a,] Un volum dedicat exclusiv limbajului literaturii artistice a scris Stefan 
Munteanu: Stil si expresivitate poetică, Editura Ştiinţifică, Bucureşti, 1972. Au- 
torul recomandă si constituirea unei stilistici diacronice. Se poate adăuga aici, 
mai ales pentru contribuţiile din vol. II, lucrarea lui Ion Coteanu, Stilistica func- 
tionalá a limbii române. Stil, stilistică, limbaj, 1973 [vol. I]; Limbajul poeziei culte, 
1985 [vol. II], Editura Academiei, București. 


[b] O concepţie stilistică (numită lingvistica textului) în plină dezvoltare (mai 
putin în România!) îi aparţine lingvistului, de origine română, Eugeniu Cose- 
riu*. O schiță foarte bună a acestei concepţii poate fi găsită în Eugen[iu] Co- 
şeriu, Prelegeri și conferințe (1992-1993), supliment al publicaţiei „Anuar de 
lingvistică şi istorie literară”, t. XXXIII, 1992-1993, Seria A. Lingvistică, laşi, 
1994, p. 145-161 [cap. Limbajul poetic]. 


Conform viziunii coseriene (grefată pe teoriile unor savanți precum Giambattis- 
ta Vico, W. von Humboldt, Benedetto Croce), deplina funcţionalitate a limbajului 
se manifestă în limbajul poetic - si prin poezie Coseriu înţelege literatura în ge- 
neral, ca artă — , toate celelalte asa-zise stiluri funcţionale fiind, de fapt, reduceri 
ale acestei deplinätäti funcționale a limbii. De asemenea, limbajul curent (înţeles 
ca limbaj „normal”) se prezintă ca o deviere față de totalitatea limbajului. În 
schimb, limba marilor scriitori coincide, practic, cu limba istorică (naţională), ca 
realizare a posibilităţilor / virtualitätilor deja date în aceasta. Așadar, din această 
perspectivă, nu stilul beletristic este cel deviant sau „anormal”; din contră, ce- 
lelalte limbaje sau stiluri funcționale sunt reductive. 


Când se identifică, de pildă, „limba lui Eminescu” cu limba română (sau „limba 
lui Shakespeare” cu engleza ori „limba lui Dante” cu cea italiană), nu ar trebui 
luată în consideraţie limba literară, ci limba istorică (sau naţională) cu întreaga 
ei diversitate (în timp şi spaţiu, socială şi stilistică). La modul practic, se poate 
susține că „limba lui Eminescu” coincide (nu neapărat cantitativ) cu limba is- 
torică” cel puţin din două motive: [a] întrucât conţine forme arhaice, regionale, 
populare etc. ale limbii române din trecut şi prezent; [b] întrucât prezintă noi 
forme (cuvinte, sintagme) pornind de la posibilităţile / virtualitätile creatoare 
ale limbii (aspect evidenţiat şi de G. Călinescu) - numai în acest sens se poate 


>» 


afirma cá un mare poet / scriitor este un „creator de limbă”. 


Astfel, plecând de la ideile lui E. Coşeriu, se poate demonstra că scriitorii de 
valoare încalcă frecvent norma, dar o fac în spiritul limbii române, respectând 
sistemul acesteia, căci limba este o tehnică virtuală (un „a ști să faci”) formată, 
pe de o parte, din «normă» (tot ceea ce este tradițional, comun şi constant, deşi 
nu în mod necesar funcțional, în vorbirea corespunzătoare unei limbi) şi, pe de 

altă parte, din «sistem» (ce contine doar opozitiile funcționale sau trăsăturile 
distinctive, adică toate posibilitățile). 


Mai mult decât atât, lingvistica textului, în accepţia lui Coșeriu, reprezintă, într-o 
foarte mare măsură, o hermeneutică a textului literar preocupată de revelarea 
sensului (adesea ascuns) al operei literare. 


[c] O carte declarat didactică, semnată de Georgeta Cornitä, este Manual de 
stilistică, Editura Umbria, Baia Mare, 1995. Pe problema vizată, pot fi consultate 
cu folos (datorită caracterului sintetic) p. 141-145. Prezentarea pe care urmează 
să o facem este, de altfel, tributară respectivei secțiuni, tocmai datorită scopului 
pe care ni l-am propus. 


3. Pornind dinspre cercetările lui Eugen Câmpeanu (dedicate stilisticii sub- 
stantivului), Georgeta Cornitá afirmă că „valoarea stilistică trebuie considerată 
întotdeauna o funcţie a faptului de limbă dat” (Cornitä, op. cit., p. 142). Altfel 
spus, potenţialul stilistic al fiecărei clase gramaticale este pus în evidenţă la 
nivelul contextului. 


Substantivul deţine rolul central în ceea ce priveşte expresivitatea, putând pri- 
mi, în context, valoare stilistică prin actualizarea următoarelor mărci gramati- 
cale: concret / abstract; comun / propriu; determinat / nedeterminat; nominativ în 
loc de vocativ; genitiv în loc de nominativ; acuzativ în loc de nominativ; acuzativ 
pentru genitiv, acuzativ pentru dativ, dativul destinential [sic!]; substantivare a 
adjectivelor prin vocativ; superlativul substantivului etc. 


Despre pronume se afirmă că acesta are o mare capacitate de abstractizare, mar- 
când stilistic orice fel de text: „prin folosirea lui, echivocul şi ambiguitatea își pot 
spori sau diminua intensitatea. El conexează şi actualizează termeni, filtrează şi 
ierarhizează atitudini şi subiectivitáti" (ibid., p. 143). Ca mărci stilistice constituite 
din actualizarea unor mărci gramaticale se pot aminti: valoarea neutră; anticipa- 
rea sau reluarea pronumelor; formele de dativ etic si dativ posesiv; variantele popu- 
lare sau regionale; opoziția de persoană; reflexivitatea; posesia; ideea de spatializare, 
de identificare, de imprecizie, ambiguizare, relationare, negare etc. 


Adjectivul prezintă interes din punct de vedere stilistic mai ales referitor la 
categoria comparatiei. Efect expresiv au: superlativul construit cu alte adverbe 
decât foarte; superlativul obținut prin repetare sau prin reluare; superlativul con- 
struit prin schimbarea topicii. Se pot identifica şi alte situaţii cu valoare expre- 
sivă ce implică adjectivul, precum sinonimia adjectivală progresivă; antonimia 
adjectivală cu efect antitetic etc. 


Numeralul poate primi şi el valoare stilistică când depăşeşte semnificaţia deno- 
tativă, exprimând aproximatia, cumulul, constanta, calitatea. 


Verbul, alături de substantiv, reprezintă o parte de vorbire foarte bogată în va- 
lente expresive. Categoria diatezei generează efect stilistic prin intrebuintarea 
reflexivului (pasiv, reciproc, eventiv sau obiectiv); de asemenea, categoria mo- 

dului, în special prin imperativul exprimat prin conjunctiv sau indicativ, prin 
prezumtiv, prin predicativizarea modurilor nepersonale. Timpurile creează o lar- 
gă posibilitate de interpretare şi de marcare stilistică a textului prin: prezentul 
gnomic (permanent), prezentul istoric, prezentul in loc de viitor; prin nuanțele 
imperfectului (de marcare a continuității, repetárii, duratei, atenuării, cu valoare 
emoțională, în loc de conditional-optativ perfect); prin valorile perfectului si mai 
mult ca perfectului (anterioritate, simultaneitate aproximativă) sau prin valorile 
optative ale viitorului popular. Valori expresive rezidă şi în utilizarea contextu- 
ală a verbelor impersonale cu valoare personală şi invers. 


Tot prin categoria comparatiei obţine şi adverbul valorile sale stilistice, iar inter- 
jectiile (şi onomatopeele) „plasticizează expresia în orice context" (ibid., p. 145). 


4. Observaţii: Cele mai multe [şi mai însemnate] valori stilistice sunt con- 
centrate în jurul substantivului, al adjectivului, al verbului şi al adverbului. 
Aspectul acesta este cu atât mai evident în cazul frazeologismelor expresive. 
Practic, expresiile (ca şi metaforele*) sunt, spre deosebire de locuţiuni”, doar de 
patru tipuri: substantivale, verbale, adjectivale şi adverbiale. Ele corespund, așadar, 
celor patru semnificate categoriale de bază (în terminologie coşeriană), singurele 
existente în toate limbile pământului: substantivul, verbul, adjectivul si adverbul, 
celelalte, până la zece, câte numără gramatica, fiind subcategorii ale celor de mai 
sus. Prin semnificat categorial se înţelege „semnificatul prin care lexicul sau ceea ce 
este intuit în realitate ca extralingvistic dobândeşte o formă anumită în afară de 
substanța lexicală pe care o are”. 


5. Recomandări: 


[a] Să se ţină seama de faptul că valoarea stilistică a părţilor de vorbire (şi a 
faptelor de limbă în general) rezultă numai din context, din discurs sau din 
actul concret de comunicare. 


În acest sens, ni se pare neadecvată sintagma [şi noţiunea de] „nivel stilistic”, 
mai ales că este întrebuințată pentru a desemna unul dintre nivelurile textului 
poetic (greşeală propagată în învățământul nostru!). Astfel, Anda Grif, Diana 
Olah, Ioana Enescu, Gabriela Şerban, autoare ale cărţii [cu răspândire] Comu- 
nicare ficțională si nonfictionalä. Pregătire intensivă: clasele a IX-a - a XII-a, 
bacalaureat, admitere la facultate, Editura Diversitas, 2003, p. 90-98, vorbind 
despre „analiza completă a textului liric”, iau în calcul următoarele niveluri: ni- 
velul fonetic, morfo-sintactic, nivelul lexical, nivelul stilistic (format din figurile 
de stil si de gândire), nivelul imaginilor artistice şi nivelul prozodic. Dar, la ri- 
goare, aşa-zisul „nivel stilistic” reiese tocmai din însumarea valorilor expresive 
identificate pentru celelalte compartimente! Confuzia nu apare la Constantin 
Parfene, în Metodica studierii limbii si literaturii române în şcoală. Ghid teoreti- 
co-aplicativ, Editura Polirom, Iaşi, 1999, p. 51-53, întrucât acesta, referindu-se 
la „analiza stilistică”, numeşte „nivelul stilistic” (= cel al figurilor), amintit mai 
sus, „nivel figurativ”. 

[b] Să se încerce, în funcţie de nivelul de înţelegere / asimilare al elevilor, ca 
predarea noţiunilor de gramatică (dar si din alte compartimente) să fie însoțită 
şi de predarea respectivelor valori / posibilităţi stilistice. 


[c] Să se ilustreze noţiunile stilistice cu texte atractive (din clasici), întrucât ast- 
fel se rețin mai uşor de către elevi. Acestea sunt preferabile contextelor constru- 
ite ad hoc de către profesori (care, adesea, sunt, pur şi simplu, caraghioase). 


Pe această linie, ni se pare nimerit să încheiem cu câteva reflecţii, pline 
de sugestii, ale marelui lingvist Eugeniu Coseriu. Vorbind despre „posibi- 
litatea pedagogică de a dovedi creativitatea limbajului”, savantul afirmă: 
„În loc să dăm exemple de felul «Calul fuge» şi «Găina vecinului meu...», 
avem exemple, într-adevăr, de creaţie de limbă română în ceea ce are un 
efect nu numai cu privire la învăţarea limbilor şi a regulilor de limbă, ci şi 
pentru cultivarea gustului pentru literatură, când i se dau elevului exem- 
ple. [...] Eu personal îmi amintesc si nu uit niciodată anumite reguli ale 
limbilor, fiindcă le-am învăţat în poezie. [...] Aş spune că, dacă s-ar putea 
face o predare combinată a limbii şi literaturii aşa cum o înţeleg eu, atunci 
ar trebui să-i studiem la lecţiile de limbă mai ales pe marii creatori. În 
cadrul limbii române, ar fi, de exemplu, Cantemir, Eminescu, Sadoveanu, 
Coşbuc, Arghezi, Barbu... [...] De multe ori, profesorul de limbă si litera- 
tură, fiindcă nu are prea mult timp, înțelege că trebuie să facă numai gra- 
matică, numai sistemul limbii şi nu mai face şi vorbirea în general, adică 
vorbirea în circumstante"!!, 


NOTE 


! Cele consemnate aici reflectă situaţia actuală a programelor si a manualelor din Româ- 
nia. 


? Programa precizează: „standardele curriculare de performanţă sunt criterii de evaluare a 
calităţii procesului de învățare. [...] Pe baza lor vor fi elaborate nivelurile de performanţă, 
precum şi itemii necesari probelor de evaluare”. Respectivele standarde asigură conexiunea 
între curriculum şi evaluare. 


Cum descoperim, de exemplu, în Alexandru Crişan et alii, Limba si literatura română. 
Manual pentru clasa a X-a, Editura Humanitas Educaţional, București, 2001, p. 118. În acest 
sens, se pot cita şi alte manuale. În schimb, în Adrian Costache et alii, Limba si literatura 
română. Manual pentru clasa a X-a, Grup Editorial Art, Bucureşti, 2005, p. 165, chiar în- 
registrăm un „tablou sinoptic” cu „Unele valori stilistice ale părților de vorbire si ale unor 
categorii morfosintactice”, ce cuprinde [foarte succint!] „situaţii de expresivitate”, „exemple” 
şi „observaţii” pentru toate părțile de vorbire, cu excepţia articolului. 

* De altfel, gramatica si sintaxa reprezintă același lucru, de vreme ce prima poate fi definită 
drept „paradigmatica semnificatului gramatical” (după E. Coşeriu). 

? Eugeniu Coseriu, Sincronie, diacronie si istorie. Problema schimbării lingvistice, Editura 
Enciclopedică, București, 1997, p. 149. 

* În prezent, una dintre cărţile sale capitale, Textlinguistik (Tübingen, 1981) - tradusă deja 
în italiană si spaniolă -, se află în proces de traducere la Universitatea „Al. I. Cuza” din 
laşi. 

7 Eugen[iu] Coșeriu, Teze despre tema „Limbaj și poezie” (traducere din limba spaniolă de 
Dorel Fânaru, din volumul E/ hombre y su lenguaje, Editura Gredos, Madrid, 1991, p. 201- 
207), în „România literară”, XXVIII, nr. 41, 1995,p. 11. 


* Vezi Elena Slave, Metafora în limba română. Comentarii si aplicaţii, Editura Ştiinţifică, 
Bucureşti, 1991. 


? Cu excepţia articolului, există locuţiuni pentru fiecare parte de vorbire: substantivale 
(aducere aminte), adjectivale (de treabă), pronominale (cine ştie cine), numerale (câte doi, de 
două ori), verbale (a se pune pe treabă), adverbiale (zi de zi, de-a valma), prepozitionale (în 
fata, în loc de), conjunctionale (chiar dacă), interjectionale (pe naiba!, la dracul); cf. Marius 
Sala (coord.), Enciclopedia limbii române, Academia Română, Institutul de lingvistică , Ior- 
gu Iordan’, Editura Univers Enciclopedic, Bucureşti, 2001, p. 328. 


? Eugen[iu] Coșeriu, Prelegeri si conferinţe, p. 67. 
! Eugeniu Coșeriu, Universul din scoică (interviuri), Editura Ştiinţa, Chişinău, 2004, p. 66-67. 


BIBLIOGRAFIE SELECTIVĂ RECOMANDATÁ* 
1. Georgeta Cornitá, Manual de stilistică, Editura Umbria, Baia Mare, 1995. 


2. Ion Coteanu, Stilistica funcțională a limbii române. Stil, stilistică, limbaj, 1973 [vol. I]; 
Limbajul poeziei culte, 1985 [vol. II], Editura Academiei, Bucureşti. 


3. Eugen[iu] Coseriu, Prelegeri si conferințe (1992-1993), supliment al publicaţiei „Anuar de 
lingvistică şi istorie literară”, t. XXXIII, 1992-1993, Seria A. Lingvistică, Iaşi, 1994. 


4. Iorgu Iordan, Stilistica limbii române (ediţia a II-a), Editura Ştiinţifică, Bucureşti, 1975. 
5. Dumitru Irimia, Introducere în stilistică, Editura Polirom, laşi, 1999. 
6. Ştefan Munteanu, Sti] si expresivitate poetică, Editura Ştiinţifică, Bucureşti, 1972. 


* Au fost consultate programele în vigoare şi manualele în uz. 


Vlad UN DOR NUMIT 
POHILĂ AL BUCOVINEI NORD (II) 


ANATOMIA UNUI ORAS: SPLENDORI 
SI ANOMALII LA CERNAUTI 


Ín pofida asteptárilor, Cernáutii, unul dintre cele mai 
frumoase oraşe din centrul Europei, nu-şi mai intim- 
pină de mult oaspeţii cu aerul european, austriac, care 
l-a definit vreo 150 de ani, inclusiv în epoca de trăiri 
romantice, pe care le adoptase si Mihai Eminescu, pe 
cînd păşea zi de zi pe caldarimul acestei urbe. Haraba- 
bura de tip sovietic se face simțită la fiece pas, mai ales 
la intrarea în Cernăuţi: lipsesc indicatoarele, gropile se 
cască la orice intersecţie de stradă, fiece rafală sau boa- 
re de vînt ridică, de pe asfalt, praf înecăcios, gunoaie, 
altă murdărie. Maşinile, unele luxoase, dar în majori- 
tate totuşi de fabricație rusească, nu au învăţat încă, 
nici atît cît la Chişinău, să dea prioritate pietonilor... 
Dar şi trecătorii, cei mai multi, par a fi ori nedormiti, 
ori în căutarea unui loc sau a unui prilej de a se drege 
după beţia de-aseară. Nimeni nu ştie cum se ajunge 
pînă la strada cutare... desi - spre deosebire de Chi- 
şinău, de exemplu - la Cernăuţi denumirile de străzi 
nu au fost schimbate. (Poate doar cu excepţia străzii 
Lenin, care a devenit - ca şi în alte oraşe din Ucraina 
- Șevcenko; tot aşa cum monumentele lui Lenin au 
fost înlocuite, peste tot, acolo, prin sculpturi cu chipul 
mustăcios al acestui poet.) Se spune că nu e tragedie 
că locuitorii unui oras nu-și cunosc localitatea în care 
trăiesc, ba poate e mai curînd o regulă valabilă pentru 
cam toate oraşele mai mari. La Cernăuţi însă, această 
situaţie îşi are o explicaţie suplimentară: autoritățile 
stimulează stabilirea în municipiu a tinerilor din sa- 
tele si oräselele regiunilor cu populaţie preponderent 
ucraineană, pentru a consolida elementul etnic „ofi- 


* Continuare. Începutul în „Limba Română”, nr. 1-2 (151-152), 
2008. 

cial’, rutean. Astfel că acele fete durdulii şi rumeioare, sau acei tineri nici 
blonzi, nici bruneti, ce înjură savuros într-un oribil jargon ruso-ucrainean, 
nu-şi cunosc prea bine nici măcar localităţile lor de baștină, de unde au ple- 
cat, nemaivorbind de geografia unui oraş în care se simt infinit mai comod, 
dar care oricum le este şi le va fi străin. 


Cei care vorbesc ucraineste, la Cernăuţi sau în regiune (ca si în alte părți ale 
Ucrainei, poate cu excepţia regiunilor din partea de Vest a acestui stat), fac 
dovada unui penibil amestec de vocabular ruteano-rusesc. Este, desigur, efec- 
tul direct al acelui „bilingvism armonios”, promovat cu obstinatie de Kremlin, 
de apologetii regimului sovietic, şi pe care l-am cunoscut si îl mai resimtim şi 
noi. Drama lingvistică derivată din acest bilingvism impus, prin supremaţia 
absolută a limbii cotropitorilor, are in Ucraina însă si nişte fațete specifice, dat 
fiind că ucraineana si rusa sunt limbi foarte înrudite, acest aspect avînd un 
impact cu totul fatal, dacă nu chiar letal în cazul limbii bieloruse. Pe noi ne-a 
ferit Domnul măcar de această ,frátie" şi totuşi, totuşi, totuși... Printre altele, 
după umila mea părere, conationalii nostri din actuala regiune Cernăuţi (ca 
şi românii din zisa regiune Transcarpatică, nu însă şi moldovenii din sudul 
Basarabiei, azi regiunea Odesa) vorbesc o limbă românească destul de curată, 
mai ferită de rusisme, decît la noi. E cu totul curios că acțiunea limbii ucrai- 
nene a fost una minoră, nesemnificativă, asupra vorbirii nord-bucovinenilor; 
dimpotrivă, ucrainenii din partea locului au în limbajul lor destule cuvinte ro- 
mâneşti, infinit mai multe decît în regiunile curat ucrainene. Este un argument 
în plus că exercită influență, cu adevărat, cel puternic nu prin număr, nici prin 
spirit războinic sau prin drastice, neomenesti măsuri administrative, ci mai 
ales acel care-i puternic prin suport cultural, spiritual. Şi încă o observaţie de 
ordin lingvistic s-ar impune, în context: felul cum se vorbeşte în unele comune 
din preajma Cernăuţilor, aşa cum cîntă si Maria Iliut, de la Crasna-Adincata 
(Hliboca): „padure, „batrîn”, „am facut”, „am muntuit” etc. — așadar, cu evitarea 
vocalelor specifice româneşti [á], [1] -, constituie o dovadă clară de menţinere 
a unei exprimări arhaice, poate chiar o demonstraţie de păstrare nealterată, sau 
mai puţin alterată, a unor forme primare, cît mai apropiate de cele din latină, 
fie ea şi vulgară. 


XXX 


„În sfârşit, ajungem la faimoasa universitate cernáuteaná, a cărei istorie înce- 
pe în 1875, dislocată fiind, după 1945, în fosta reşedinţă a Mitropoliei Orto- 
doxe a Bucovinei. Prin 1989-1991, românii din Nordul Bucovinei sperau - în 
contextul schimbărilor generate de prăbuşire a imperiului sovietic — să obțină 
măcar cîteva facultăți cu predare în limba lor maternă, cum sperau să aibă şi 
un Teatru Naţional, un Centru cultural românesc, un ansamblu folcloric in 
cadrul Filarmonicii... Nimic din astea nu s-a putut realiza, ba dimpotrivă, de 
cîțiva ani sunt ucrainizate, din chiar clasele primare, şi cele vreo sută de şcoli 
medii şi licee românești... Un recensămînt al populaţiei din Ucraina, efectuat 

cu cîţiva ani în urmă, i-a divizat pe bästinasii de aici în români şi „moldoveni, 
astfel încît cele 20 de procente de români au fost fragmentate într-un stil de 
greu imaginabilă ticăloşie, lipsindu-i de drepturile ce le reveneau ca minoritate 
etnică cu un număr mare de reprezentanţi, a doua după etnicii ruși, în statul 
ucrainean. Aceste şi alte „isprăvi” ale , fratilor” ucraineni îi fac pe românii de la 
Cernăuţi, din comunele carpatine sau din cele de la sud, de pe țărmul Mării 
Negre, să constate cu amărăciune: „Hai că era „bine” şi cu sovieticii, dar acum 
e si mai rău... - in Ucraina independentă, în statul acesta care parcă vrea să fie 
unul de tip european...” 


La Universitatea din Cernăuţi mai funcţionează o Catedră de filologie română, 
numită ceva mai complicat, probabil pentru a nu supăra autorităţile. Anual aici 
intră cite vreo 20 de tineri - viitori profesori de română, redactori de carte, 
ziarişti, scriitori, traducători... Ne aşteaptă o sală plină cu studenti, din toti cei 
patru sau cinci ani de studii, şi mai mulți profesori de ai lor. Iniţiatorul şi mo- 
deratorul întîlnirii, dl conf. univ. dr. Gheorghe Jernovei, ne oferă cu fráteascá 
amabilitate cuvîntul. Si, deşi nu ne permitem să spunem decît niște sinceritäti 
pur omenești şi intelectuale (ca şi în alte circumstanţe, excelează prin discursul 
său Andrei Vartic; emotioneazä mult intervenţia lui Nicolae Rusu...), suntem 
ascultați cu o impresionantă atenţie: tinerii nu comentează spusele oaspeţilor, 
cît a durat manifestarea nu s-a auzit nici un apel la telefoanele mobile, pe care 
cei de la Cernăuţi le au, desigur, cum le au şi tinerii universitari de la Chişinău... 
Primesc, emotionati, donațiile de carte pe care le-am făcut, pentru uzul studen- 
tilor şi profesorilor nord-bucovineni: volume tipărite recent la editurile Pro- 
meteu, Litera, Prut International, Museum, Epigraf, Bons Offices etc. Profesorii si 
studenţii cernáuteni comentează frumos, din suflet, mai ales cărţile donate de 
Vasile Şoimaru - fie volume de autor (monografiile Cornova, Neamul Soimäres- 
tilor, albumul Poeme în imagini), fie volume din „proiectul editorial Soimäresc” 
(Poezii și traduceri de Mircea Vulcănescu, Cugetări de Nicolae Iorga, culegerea 
omagială de articole despre teologul şi istoricul Paul Mihail etc.). Unele dintre 
cărțile prezentate sunt cunoscute deja şi aici, cum V. Şoimaru, acest pelerin 
prin românimea risipită prin lume a fost şi mai înainte, nu o singură dată, şi pe 
la Universitatea din Cernăuţi. Grigore Gherman, unul dintre cei mai buni stu- 
denti de la filologia română si al treilea, ca medie, între tinerii studiosi de la ce- 
lebra cîndva universitate cernáuteaná, beneficiază de un set de cărți românești 
editate la noi — este un premiu de încurajare (sau de consolare totusi?!), donaţie 
personală din partea generosului profesor de la A.S.E.M. din Chişinău. 


XXX 


La Catedra de română ni se ofereau şi nouă nişte suvenire, între ele fiind 
şi o carte de excepţie: Pagini de literatură română. Bucovina, regiunea Cer- 
náuti. 1775-2000: compendiu si antologie. - Cernăuţi: Editura Alexandru cel 
Bun, 2000. - 638 pagini, apărută sub egida Institutului Român „Eudoxiu 
Hurmuzachi” - Cernăuţi, cu sprijinul Guvernului României. Această lucrare 

fundamentală, deosebit de valoroasă - o frescă vastă, o panoramă atotcu- 
prinzătoare a culturii şi literelor din partea bucovineană a spaţiului spiritual 
românesc -, este opera unui cuplu de savanţi: regretatul prof. univ. dr. hab. 
Grigore C. Bostan, membru de onoare al Academiei Române, si dna prof. 
univ. dr. Lora Bostan; redactor fiind dna prof. dr. Alexandrina Cernov, mem- 
bru de onoare al Academiei Române. 


Volumul se deschide cu un solid studiu introductiv de Gr. C. Bostan şi Lora 
Bostan: Un component indisolubil al patrimoniului cultural-literar românesc 
(Din istoria scrisului românesc în Bucovina și în actuala regiune Cernăuţi), 
urmat de o bogată bibliografie (70 de titluri) şi de versiunile alăturate, în 
limbile germană si în ucraineană, ale acestei istorii sintetice a spiritualităţii 
româneşti din respectiva provincie. Ni se pare nu numai semnificativă, dar 
şi extrem de inspirată ideea de a fi tradus studiul introductiv şi în alte două 
limbi, dintre care germana a fost limba oficială şi de cultură a Bucovinei 
de-a lungul a circa 150 de ani, iar ucraineana fiind impusă tuturor nord-bu- 
covinenilor, după 1945, cu deosebire în ultimele două decenii. Graţie aces- 
tor versiuni, occidentalii au la indeminá un argument în plus al romänitätii 
Nordului Bucovinei; apoi, poate si ucrainenii, măcar unii dintre ei, s-ar putea 
convinge care este aportul românilor la cultura din actuala regiune Cernăuţi, 
inclusiv dacă e să comparám această contribuţie cu cea a rutenilor - delicat 
vorbind - prea de tot modestă. 


Cartea este structurată în trei compartimente (părți), după cum urmează: a) Pe 
fágasul unei puternice culturalitäti (sec. XIX — începutul sec. XX); b) O epocă de 
mare efervescenţă literară (1918-1940; 1941-1944); c) Călătorie spre sine (a doua 
jumătate a sec. XX). 


Din partea întîi, care ar putea fi numită conventional şi Începuturile, vom retine 
prezenţa unor remarcabili cărturari şi folcloristi ca Ion Gh. Sbiera, Simion Flo- 
rea Marian, Elena Niculiţă- Voronca, Leca Morariu. Lor li se alătură: unul dintre 
primii prozatori bucovineni - Iraclie Porumbescu (1823-1896), autorul poves- 
tirii Zece zile de haiducie, tatăl celui care ne-a lăsat tulburătoarea Baladă, prima 
capodoperă a muzicii culte româneşti - Ciprian Porumbescu. Apoi îl găsim în 
antologie pe tatăl lui B.-P. Hasdeu - cărturarul şi scriitorul Al. Hâjdeu (1811- 
1872), prezent cu poeziile Satul Cristinești, Codrii Moldovei, Lăpuşna; urmează 
memorialistul T. V. Stefanelli (1849-1920) - cu fragmentele de aduceri-aminte 
despre Eminescu în şcoală si la liceu; Eminescu în afară de şcoală si alții. 


Cel de-al doilea compartiment include opere de multi autori mai mult sau 
mai putin cunoscuţi si la noi: Mircea Streinul, Iulian Vesper, Traian Chelaru, 
B. Fundoianu - acesta din urmă a cîntat chiar si în versuri frantuzesti frumu- 
setile Hertei, unde fusese arendas taică-său. 


Si mai multe nume notorii întîlnim în partea a III-a a volumului: poeti, pro- 
zatori, eseisti, critici şi istorici literari, traducători, toti originari din „Nordul 
Bucovinei”, dar care s-au afirmat în trei puncte geografice: Cernăuţi (Mircea 
Lutic - ca traducător s-a impus totuşi în capitala basarabeană, Ilie Motrescu, 

Gr. C. Bostan, Vasile Táriteanu, Ilie T. Zegrea, Arcadie Opait, Stefan Broascá, 
Dumitru Covalciu, Stefan Hostiuc...); Chișinău (foarte multi totuşi - Vasile Le- 
vitchi, Ion Vatamanu, Ion Gheorghitá, Serafim Saka, Arcadie Suceveanu, Mihai 
Moráras, Ion Bejenaru, Nicolae Spátaru...); București sau alte centre culturale din 
Țară (Simion Gociu, Mihai Prepelitá, care a debutat la Chişinău, a activat şi la 
Moscova...). Se încheie volumul cu un subcompartiment intitulat Nouăzeciștii 
de Cernăuţi, unde este prezentată creaţia a opt tineri scriitori, dintre care Vitalie 
Zâgrea şi Dumitru Mintencu sunt cunoscuţi întru cîtva şi la Chişinău, posibil 
şi la București. Aşadar, mai nasc talente literare și azi în Nordul Bucovinei... 


Autorii şi editorii Paginilor... merită toată laudă, toată prețuirea eventualilor 
cititori / utilizatori care, neîndoios, sunt cu mult mai numeroşi decît studenții 
de la filologia română ai Universităţii din Cernăuţi, această carte, ca mesaj, ca 
valoare estetică şi documentară, depăşind categoric cadrul unui uz pur didac- 
tic sau chiar culturalizator. Personal, tin mult să-mi exprim admiraţia față de 
autorii impresionantului volum, prezentat sumar aici, şi pentru faptul de a fi in- 
clus, printre scriitorii nord-bucovineni de seamă ai secolului trecut, si pe Anita 
Nandriş-Cudla (1904-1986), cea atît de scumpă sufletului meu. Am recitit, cu 
aceeaşi tulburare, cele patru pagini selectate din jurnalul ei, 20 de ani în Siberia. 
Destin bucovinean. Nu am putut să nu aleg, măcar cîteva alineate, şi pentru cei 
care vor citi acest eseu, în semn de adînc omagiu pentru suferinţele trăite, ne- 
spus de grele, şi pentru tăria demnităţii acestei tärance române, deportată din 
Nordul Bucovinei dincolo de Cercul Polar. Precizez că în fragmentul de mai jos 
autoarea se referă la o „etapă” - şi nu cea mai groaznică! - una din multele „eta- 
pe”, adevărate cercuri ale Infernului lui Dante Alighieri, prin care i-a fost dat să 
treacă Anitei şi altor milioane de deportaţi în Siberia... Mai adaug că editorii au 
respectat ortografia manuscrisului, felul propriu de a scrie al Anitei. 


»[...] Dar ce să vezi, vine într-o zi militia, ne chiamă si ne spune să ne pregătim, 
că ne duce de acolo, dar unde nu ne spune nimic. Noi de acuma am înghețat 
iarăşi, dar ce poti face, ne păria rău, cá de acum ni-am deprins cu lucrul si cu 
lumia, dar nu te roagă nime, nu-i asa cum vrei. Mai era cîte unul mai îndrăzneț, 
îşi făcia singur curaj: dar unde încă mai departe să ne ducă, decît in Siberia? Un 
bátrin, de acolo de loc, ni-a spus: are să vă ducă pe drum de tarnä, pe drum rău, 
peste cimpuri prin mlásniti, prin apă, pînă o să ajungeţi la o şosea bună. Acolo 
o să vedeţi, dacă în şosea îți porni la driapta, o să vă ducă la loc bun, dar dacă 
vă duce spre stînga, o să fie prost, vă duceti la lucruri grele. [...] Peste cîteva 
zile vine militia, ne încarcă pe căruţă şi pornim. Adevărat, aşa cum ni-a spus 
bátrinul, ni-a pornit pe unde era drum de tarná, pe unde nu era deloc drum, 
peste cimpuri, peste mlastini, prin apă. Asa ni-a dus aproape două săptămîni. 
Caii au slăbit, noi mergiam mai mult pe jos. 


[...] Am ajuns pe malul unei ape care se chema Iartiş. Am rămas acolo pînă a 
venit vaporul să ne încarce. Am stat vreo cinci zile sub cerul liber. A şiasa zi a 
venit un vapor mare, care era plin de lume asa ca noi, şi ne-am întîlnit cu multă 
lume de prin părţile noastre, dar mai era si străină. Erau filandeji din Filanda, 
erau poloni din Polonia si era si din tara asta, un feli de nație, calmici şi tătari. 

Vaporul era destul de mare, dar era bucsit. Ni-a urcat şi pe noi în vapor, ni-a 
înghesuit de şediam aşa ca peştele în poloboc. 


[...] S-a oprit si a descărcat lumea pe mal. Pe mal ce era? Tundra cu mlaștini si 
pădure. Era o zi liniştită, fără vînt si cu soare. Tíntarii au început să ne mänînce. 
La început ni-a părut şiagă, dar pe urmă ni-au scos din răbdări. Nu mai putiam 
suferi. Asa erau de multi tintari, cum ai sta în fata unui stup de albini cînd scot 
roiul în zbor. Copiii au început să plingă, căci nu dovediau să se apere. [...] Ne 
gîndiam atunci ce o să fie mai departe cu noi. De bună siamă că ni-a lăsat aici, 
în pustiul ista, fără mîncare, fără nici un adăpost, ca să murim. Dar mai bine 
făciau să fi tras cu o mitralieră. Te culcă deodată si nu mai vediai atîta chin. Co- 
piii au început să plingă în jurul meu: mamă ni-i foame, mamă nu mai putem 
răbda foamia şi mîncărimia tintarilor. Mi se rupia inima, dar nu le putiam da 
nici un ajutor [...]". 


XXX 


Edificiul Universităţii din Cernăuţi, cum am mai amintit — fosta reședință a Mi- 
tropoliei Ortodoxe a Bucovinei - este, neindoios, una dintre cele mai impresi- 
onate realizări ale epocii, finele sec. XIX. Este una dintre capodoperele arhitec- 
tului ceh Josef Hlavka, celelalte putind fi văzute la Praga, Budapesta, Viena, alte 
oraşe din fostul Imperiu Habsburgic (austro-ungar), dar si în alte părţi, cum ar 
fi Opera de la Odesa. Un bust al arhitectului se află în curtea Universităţii, pe 
soclu s-ar putea citi o inscripţie de recunoştinţă, incrustată în timpul Româ- 
niei Mari. S-ar putea citi... dacă „n-ar fi ştearsă, nu se ştie de cine mai mult: de 
ploi, de vint, sau de neglijenta autorităților locale, după cum observă cu fineţe 
ghidul nostru, un tînăr şi foarte documentat profesor. În Aula Magna a Univer- 
sitátii, unde la 28 noiembrie 1918 s-a proclamat unirea Bucovinei cu Vechiul 
Regat, la fel şi în fosta biserică a Universităţii, s-au mai păstrat nişte inscripții şi 
alte dovezi, documentar-artistice, ale acelui eveniment. Si aceste însemne, mai 
mult decît simbolice, dacă nu au fost atinse „de ploaie si de vint”, oricum sunt 
cumva ascunse de ochii lumii... „Şi poate că aşa e mai bine, ne spune acelaşi 
simpatic ghid. În context, nu pot să nu amintesc încă un amănunt: biblioteca 
universitară are, avea cel putin, un fond de carte românească de excepţie, unic 
în URSS. pe care-l invidiau şi-l jinduiau lucrătorii si beneficiarii Bibliotecii 
Republicane (Naţionale) sau ai celei de la Academia de Ştiinţe din Chişinău. 
Aici, în această bibliotecă de la Cernăuţi, în anii mei de studenţie, am putut 
vedea pe viu colecţii perfecte ale unor valoroase (si glorioase!) periodice ca 
„Albina românească, „Dacia literară, „Steaua Dunării”, „Convorbiri literare, 
limpul eminescian”, „Viaţa Românească, „Neamul Românesc”, „Criterion, 
„Curentul', „Universul”, ,Dimineata” etc.; ediții academice din opera marilor 
clasici ai literaturii, istoriei şi filozofiei româneşti; numeroase traduceri din li- 
teratura universală, ca să nu mai spun de colecţia de documente istorice, bise- 
riceşti, manuscrise ale unor poeţi, prozatori, dramaturgi, eseisti din secolul al 
XIX-lea şi din perioada interbelică... Astăzi, colecţia la care ne-am referit se află 

într-o „stare de comă”, avînd un regim de acces voalat semi-deschis, și nu mai 
ştiu dacă e bine să fie așa... 


Prin contrast, în perimetrul Universităţii sunt puse în evidență mulțime de în- 
semne ale celui al cărui nume îl poartă acum această faimoasă instituţie de cul- 
tură europeană, devenită ucraineană prin ironia sorții, dacă nu chiar printr-o 
grimasă a istoriei. Se numeşte „patronul spiritual” al Universităţii de la Cernăuţi 
Osip Fedkovici, de care însă nu ştiam nimic. Am căutat prin enciclopedii... însă 
nici Larousse sau Robert, nici Britannica sau Meiers Lexikon, nici dicționarele 
enciclopedice românești, nici alte surse similare nu înregistrează acest nume. A 
trebuit să ajung la Bolșaia sovietskaia entiklopedia, apoi la Ukrainska radianska 
entiklopedia, în fine - la Kratkaia literaturnaia entiklopedia (vol. 7, Moscova, 
1972) pentru a afla cîte ceva şi vă spun şi Dvs. A fost acest Osip-luri Fedkovici 
(1834-1888) un prozator si traducător ucrainean, născut la Storenet-Putilov, 
cam departe de Cernăuţi, şi semna unele scrieri cu niște ciudate pseudonime: 
Gutul (Hutul), Cosovan ş.a. 


XXX 


În anii '70-80 ai secolului trecut, mergind la Cernăuţi - cel mai des, după cărți 
româneşti - la piaţa agricolă auzeam numai vorbă românească; lucru firesc, 
doar isi vindeau roadele muncii cei care munceau acolo... În stradă, pe atunci, 
vorbeam româneşte „din principiu”: nu-mi răspundea oricine, însă al doilea, al 
treilea trecător oricum vorbea românește — care mai bucuros, care mai moho- 
rit. Acum, poate doar la Rosa, sau în altă comună suburbană a Cernăuţilor, se 
poate întîmpla aşa ceva. 


Ucrainizarea Cernăuţilor, dar şi a întregii regiuni, se face în forță, mai de 
mult, însă ritmurile adoptate în prezent depăşesc orice imaginaţie, orice logi- 
că — formală sau pur şi simplu normală. Dacă cineva pune la îndoială că aici 
e un pămînt românesc - nu are decît să o facă, dar ultimele două secole, pînă 
la intensificarea, în forme demente, a ocupaţiei sovieto-ucrainene, Cernäutii 
a fost o urbe eminamente cosmopolită. Acest adevăr iese în evidenţă si la o 
familiarizare superficială cu configuraţia actuală a oraşului: numeroase străzi 
poartă numele tuturor scriitorilor ucraineni, dar chiar în centru mergi pe 
străzi ce se numesc Schiller, Goethe, Puşkin, Lermontov, Mickiewicz, Petofi, 
dar şi Eminescu. O serie de monumente, de regulă impresionante mai ales 
prin dimensiuni, sunt consacrate ostaşilor sovietici, dar si lui Taras Șevcenko, 
prozatoarei Olga Kobileanska, poetei Lesia Ukrainka; vezi în oraş, de ase- 
menea, busturi şi plăci comemorative pentru O. Fedkovici, M. Kotiubinski, 
I. Neciui-Levitki, Panas Mirnii, Ivan Franko, Marko Vovciok... (se pare cá am 
epuizat lista scriitorilor ucraineni). Însă poti vedea si un monument în stil 
romantic, al dragului nostru Eminescu, apoi un monument stilizat în spirit 
modernist, pe potriva creaţiei sale — al lui Paul Celan (1920-1971), evreu 
bucovinean, născut chiar la Cernăuţi, ajuns unul dintre cei mai mari poeti ai 
Europei secolului XX, creator de factură simbolistă tranzitind spre expresio- 

nism, apartinind parcă literaturii austriece, dar revendicat de întreaga litera- 
tură de expresie germană. 


Personal, am avut o dovadă extrem de curioasă, dar şi memorabilă, a spiritului 
de multiculturalitate a Cernăuţilor de altă dată. Era în noiembrie 1989, şi împre- 
ună cu doi colegi de la Academie, dr. Vasile Bahnaru si dr. Galaction Verebceanu, 
tineam în acest oraș binecuvintat nişte cursuri de ortografie românească, pentru 
profesorii şi învățătorii din regiunea Cernăuţi. Luam masa, organizat, într-un 
modest restaurant din Piaţa Primăriei, dacă nu mă însel - se numea Teatral. Cum 
am putut afla ulterior, personalul restaurantului fusese prevenit de un funcționar 
de la partid sau din altă parte cá au a face cu niște „naționaliști români”, „frontişti” 
de la Chişinău, si că trebuie să manifeste față de noi maximă vigilentä şi demni- 
tate sovietică, eventual - ucraineană. Eram ca la o stînă, cu ciini total credincioşi 
baciului: şefii de sală si ospătarii ne înțelegeau perfect, unii fiind chiar români 
din partea locului, dar se îndărătniceau să ne răspundă numai în ucraineană, 
sau, mai frecvent, într-o mixtură lexicală ruso-ruteană. Într-o seară, cînd ieşeam 
totuşi bine dispuşi din local, la vestiar, o doamnă trecută de mult de tinerețe, ne-a 
întrebat în cea mai frumoasă limbă românească: „De unde sunteţi, domnilor, că 
injurati atit de pitoresc româneste?!”. La rindu-ne, am întrebat-o de unde stie 
dinsa atît de bine limba noastră. „Ah, cum să nu ştiu, cum să nu vorbesc limba 
noastră — cînd «mult e dulce si frumoasă!» a exclamat doamna. Doar am făcut 
liceul românesc! Chiar dacă multi considerau că e mai prestigios să mergi la un 
liceu german!..” „Înseamnă că erau în România Mare, la Cernăuţi - funcționau si 
licee germane, ca pe timpul lui Eminescu?5 am întrebat-o. „Era chiar şi liceul in 
care a învățat Mihai Eminescu, am fost cu toată clasa în excursie, acolo... Dar erau 
şcoli de tot felul: şi germane, şi polone, si rutene, si evreieşti, şi ruseşti, ba chiar 
şi un liceu armenesc funcţiona. Numai liceu tătărăsc nu am auzit să fi fost! Tata 
însă, chiar dacă era coboritor din Galiţia, a decis să ne dea la Hurmuzachi, la liceu 
românesc - si pe sora mai mare, si pe mine. Si ce liceu era, Doamne, ce profesori 
ne învățau carte! Chiar si părintele Nicolae Grigorescu - da, era tizul complet al 
marelui nostru pictor! — dacă eu ştiam bine si religia, îmi dădea numai nota 10, 
nu-l deranja că eu sunt de cult mozaic!” Am mai întrebat-o dacă pe atunci, pînă 
la 1940, la Cernăuţi, se vorbea numai româneşte. „Ei, sigur că se vorbea numai 
româneşte - în orice instituţie de stat! Da, si în stradă, dar în stradă se vorbea în 
tot felul, fiecare cum dorea: toti ştiau, pe lingă română, si ceva nemteste, şi ceva 
în polonă, şi în ruteană ceva, ba chiar şi evreieşte o rupeau unii, fie români, fie 
ruteni, fie poloni... Ne-evrei, dar nu se scîrbeau de limba idis, evreiască! Pentru cá 
şi noi le respectam limbile, obiceiurile... Acum... acum, iată... nu se ştie cine şi ce 
mai respectă...”. „Deci, era bine «la români», se respectau drepturile minorităților 
conlocuitoare?..5 am provocat-o noi. „Cum să nu fi fost bine... Tata avea patru 
prăvălii, una lingă alta, chiar pe strada Regina Elisabeta... Şi eu eram pe atunci Es- 
ter, exact ca acea Ester din Biblie, salvatoarea noastră de nimicirea pusă la cale de 
regele perșilor... Iar cînd au venit ruşii, «m-au făcut» peste noapte Fira... Ridea de 
mine rabi Leibowitz, la sărbătoarea noastră de Purim: «Cum ai devenit, tu, copilă, 
din Ester — Fir-a-i... să fii?!...» Pe urmă l-au deportat si pe bunul nostru rabin, ca 
si pe tata, iar sinagogile le-au închis, toate — 30! Au lăsat deschisă numai una, ia 

aşa, de ochii lumii au lăsat-o... Cînd a rostit „de ochii lumii”, ochii mari ai acestei 
femei cu nume biblic, stricat de ocupanti, s-au impinzit de lacrimi... 


În condiţiile unei atît de bizare multiculturalitäti, „în stil ucrainean”, astăzi, la 
Cernăuţi, în afara bibliotecilor ucrainene, se mai află cîteva ruseşti, semiofici- 
ale, căci nu au statutul respectiv, şi una evreiască, gestionată de Societatea cul- 
turală a evreilor locali, de fapt — de Joint sau altă organizaţie sionistă de calibru 
mondial. Nici vorbă de vreo bibliotecă austriacă, germană sau polonă, cu atît 
mai putin - românească. Mai mult încă. În anii de ocupaţie sovietică, în centrul 
acestui oraş, în chiar Piaţa Primăriei, dacă nu mă însel, funcţiona o librărie nu- 
mită Mistettvo (Arte frumoase), dar pe care noi, basarabenii, o numeam „libră- 
ria românească”. Aici ne completam fericit, cu carte românească, bibliotecile 
personale, vizitind-o adeseori - orice s-ar spune, Cernáutii ne este şi geografic 
mai aproape decît Kievul, Moscova, Petersburgul sau Novosibirskul, pe unde 
existau de asemenea librării cu raioane de carte românească. Astăzi, acea librá- 
rie, aducătoare nouă, cîndva, de mari bucurii pentru suflet, se numește, parcă 
sfidätor, Ukrainska kniha... În aceeași piaţă centrală a Cernăuţilor mai functi- 
ona, pînă prin 1991, o librărie numită chiar româneşte - Luceafărul — in care 
se comercializau cărți editate la Chişinău. Acum, în localul acelei librării e un 
centru comercial, specializat în vinderea cosmeticalelor, a bijuteriilor şi a altor 
obiecte de lux... Cele cîteva ziare şi reviste de limbă română: „Zorile Bucovinei”, 
„Plai românesc”, , Arcasul”, „Septentrion literar” şi chiar „Concordia”, gazetă ofi- 
cială -, o duc de azi pe mîine, apar mai mult gratie elanului unor intelectuali 
patrioţi, dar ce e si mai grav - nu pot fi găsite nici cu luminarea prin chioșcurile 
de tipul Presa, de la noi. Şi doar atîtia români din Nordul Bucovinei duc dorul 
cărții, presei în limba română... Nu ştiu ce ar putea face Uniunea Scriitorilor 
din Moldova, cu multi membri de obîrsie nord-bucovineaná - în sensul di- 
fuzării, la Cernăuţi si in regiune, a cărţii si presei de limbă română. Poate cá 
problema aceasta, acută, gravă, tragică, ar putea fi solutionatä mai norocos de 
către Departamentul Cultură al Primăriei Chişinăului, în noua ei alcătuire, prin 
semnarea unui acord de intenţii, de conlucrare pe tărîm spiritual, cu autorită- 
tile de la Cernăuţi? 


Părăseam oraşul ce a auzit paşii lui Eminescu copleșiți de sentimente dintre 
cele mai contradictorii. Şi abia cînd ajungeam la vama „ucraineano-moldavă”, 
la Mámáliga-Criva, am realizat că aşa cum am plecat spre Cernăuţi mînati de 
dor pentru fraţii noştri, pentru nişte locuri sacre ale istoriei şi culturii noastre, 
tot aşa, aceleași sentimente, ne vor mai conduce iarăși şi iarăşi spre Nordul 
Bucovinei. Tristetea e trecătoare, pe cînd valorile nationale, cele ale sufletului, 
sfidează şi timpul, şi regimurile, şi frontierele. 


Noiembrie - decembrie 2007 

lulian GEORGE COŞBUC - 
BOLDEA METAMORFOZELE 
LIRISMULUI (1) 


ENERGETISMUL POETIC 


George Coşbuc este, poate, cum s-a spus, unul dintre 
puţinii poeţi de la sfârşitul secolului al XIX-lea care s-a 
sustras fascinatiei copleşitoare a versului eminescian. 
Oarecum izolat, în singularitatea sa, poetul nu are, s-a 
observat, înaintaşi direcţi, dar nici descendenţi, pentru că 
modelele sale sunt preluate fie din literatura universală, 
fie din folclor. Octav Sulutiu aprecia, de altfel, că poetul 
„a apărut la timp, parcă printr-o potriveală a destinului, 
pentru a însenina atmosfera sumbră creată, nu atât de 
Eminescu însuși, cât de minorii săi imitatori”. Poezia lui 
George Coşbuc, situată în limitele tradiţiei, e originală 
şi novatoare, reprezentând cea mai importantă contri- 
butie transilvăneană de până atunci. Trăsăturile specifice 
ale acestei poezii (orientarea spre lumea satului, spiritul 
popular şi specificul național) preiau şi decantează liric 
ideologia combativă a Şcolii Ardelene. Poezia de început 
a lui Coşbuc se înscrie într-o vocaţie nativă de o extremă 
vitalitate expresivă, ce îşi caută albia proprie de afirmare. 
Poet artizan, pe o latură a creativităţii sale, rafinat căută- 
tor de ritmuri, Coşbuc reprezintă liric la modul esenţial, 
generic, dar şi în datele sale particulare, spiritualitatea 
românească. Primele volume, Balade si idile (1893) şi 
Fire de tort (1896), configurează imaginea satului ide- 
al, cu ritmul vieţii cotidiene, un spaţiu pitoresc în care 
munca, dragostea, revolta, istoria şi natura se împletesc 
armonios. Satul e văzut de poet, în mai toate creaţiile lui, 
într-o organică şi eternă comuniune cu natura. Pe de altă 
parte, imaginea satului, asa cum reiese ea din poeziile 
lui Coşbuc, nu se confundă deloc cu peisajele decorative 
ale lui Vasile Alecsandri, nici cu tablourile impresioniste, 
sugestive şi picturale ale lui Dimitrie Anghel. Umaniza- 
tă, personificatá, natura se regăseşte într-o relaţie armo- 
nică, fraternă cu omul, ea fiind grupată pe îndeletniciri 
omeneşti, socializată, privită din perspectiva ritmurilor 
calendaristice. Din aceste motive, poate, limitele dintre 

pastel şi idilă se estompează, iar conventionalismul genului e înlocuit ori com- 
pletat cu imaginea ideală a unui mod existenţial. 


Pe de altă parte, se poate aprecia că formula de „poet al țărănimii, pusă în 
circulaţie de Gherea, are încă alura unei prejudecăţi constrângătoare pentru 
imaginea polimorfă a lui Coşbuc. O astfel de sintagmă pune în umbră celelal- 
te laturi ale acestei creaţii (fiorul tragic al existenţei, istoria, tematica erosului 
etc.). Vladimir Streinu e criticul care a încercat pentru prima oară să redimen- 
sioneze lirica lui Coşbuc, trasând şi alte linii ale posibilei interpretări. Astfel, 
Streinu observă că opera lui Coşbuc „este o întreagă viziune poetică, populară 
ca duh, însă asimilându-şi nesimtit modul idilic de percepţie a orăşeanului față 
de realităţile ţărăneşti, ca şi măiestria unui poet savant în ritmuri, fuziune de 
elemente rurale şi urbane, adică sinteză de spirit românesc”. În monografia sa 
consacrată lui Coşbuc, Octav Sulutiu pune accent asupra faptului că persona- 
litatea creatoare a acestuia a fost, în esenţa structurii sale, energetică. Conform 
unei astfel de viziuni critice, poetul nu e o ființă contemplativă, ci una care 
în-făptuieşte, parcă, poezia, nu o scrie pur şi simplu. S-ar putea stabili, chiar, o 
antinomie, un contrast între discretia eului biografic şi energetismul, spiritul 
mobilizator ce l-a caracterizat pe artistul cuvântului. 


Două aspecte fundamentale susțin o astfel de teză a „energetismului” coşbu- 
cian. E vorba, mai întâi, de ideea poetică a „vieţii ca luptă, ca desfăşurare de 
energii şi de dinamism (Lupta vieții, Moartea lui Fulger), după cum aceeaşi 
energie vitalistă e de găsit în poemele care transfigureazá tablouri din viaţa sa- 
tului, tablouri care, în ciuda accentelor lor idealizante, au o consistență aproape 
materială, impunându-se prin puterea lor de sugestie a concretului, prin „sub- 
stantialitatea" lor, cu alte cuvinte. De altfel, însuşirea de esență a pastelurilor 
lui Coşbuc e dinamismul, frenezia imagistică pe care poetul o utilizează în 
structurarea peisajelor, reliefându-se pe fundalul unei solaritäti ce desemnea- 
ză optimismul funciar al poetului. Pe de altă parte, majoritatea baladelor, cu 
specificul lor eroic si solemn (Pașa Hassan, Moartea lui Gelu, Ștefăniță- Vodă, 
dar şi Nunta Zamfirei) valorifică acel energetism originar din care se alimen- 
tează sensibilitatea vitalistă a autorului. La fel de năvalnică, în impulsurile sale 
retorice, e poezia de sursă socială (Decebal către popor, Noi vrem pământ!, Un 
cântec barbar etc.) în care poetul, veritabil exponent al colectivităţi, îi exprimă 
acesteia aspiraţiile. 


Energetismul se sublimează în mare măsură în lirica erotică, în care sentimen- 
tul iubirii e asociat cu o viziune organicistă asupra naturii. Sentimentul tonic 
al vieţii, iubirea de viață pulseazá, de altfel, în majoritatea poeziilor lui Coşbuc, 
creaţii în care ființa umană se exprimă pe sine într-un acord deplin cu firea, 
cu ritmurile naturii. Vigoarea, robustetea viziunii si energia versurilor cosbu- 
ciene nu exclud însă deloc rafinamentul, de viziune si expresie. Atunci când 
surprinde omul, cu impulsurile sale lăuntrice sau cu manifestările exterioare, 
Coşbuc circumscrie, cu rafinament şi artă a evocării, gesturi, ceremonialul vor- 
birii, spectacolul existenței umane în generalitatea sa. E de înţeles că epicul, cât 
există, în balade mai ales, e covârşit de lirism, un lirism singular, „constând din 

reprezentări ale unor ceremonii şi mișcări canonizate, de ritual. Balada nu-i 
povestire, e un poem coregrafic” (Al. Piru). Mitologia şi feericul sunt, în vizi- 
unea lui Petru Poantă, coordonatele care definesc în modul cel mai elocvent 
universul poeziei coşbuciene. Ideea rafinamentului acestei poezii e subliniată, 
între alţii, şi de Mircea Zaciu, care descoperă si caracterul citadin al sensibi- 
litátii poetului: „Bucolicul, idila sunt fenomene de rafinare a sensibilităţii, de 
saturație citadiná, de refugiu (deci de blazare în fond), în orice caz de stilizare 
a unei realități rurale văzute exterior, ex-centric”. Coşbuc ar fi, în viziunea lui 
Mircea Zaciu, „un rafinat, un alexandrin. Dar rafinamentul lui nu e oboseală, ci 
energie a sintezei, căutare de forme stilizate, noi (...). Transfigurarea folclorului 
se face în direcția prelucrării motivului până la forme pure. Poezia lui nu e 
decât o incantatie perfect cizelatá metric, iar motivul se subtiazá, se laminează, 
căpătând reflexe de aur vechi”. 


S-a observat că universul poeziei lui George Coşbuc nu ni se înfăţişează ca o 
simplă însumare de teme şi motive, el are organicitate şi incontestabilă coeren- 
tá interioară. Sinteză completă a energiei vitaliste si a rafinamentului, lirismul 
coşbucian se distinge, între altele, şi prin umor, prin tendinţa de obiectivare a 
perspectivei lirice şi printr-o anumită viziune, filtrată mitic, asupra realităţii. În 
plin epigonism eminescian, Coşbuc are, astfel, meritul unei originalitäti fun- 
damentate pe solul tradiției populare şi al sensibilităţii moderne. Chiar dacă 
vocaţia epicului l-a consacrat ca pe un rapsod popular, totuşi din versurile sale 
nu e absent nici talentul rafinării expresiei, al cizelării formei sub raport ritmic 
şi imagistic. Idilele lui Coşbuc trădează, aşadar, un spirit citadin refulat, ce are 
necontenit nostalgia satului si a copilăriei pierdute. Clasicismul poeziei cosbu- 
ciene a fost dedus de către exegetii săi din redescoperirea şi cultivarea buco- 
licului, din aluziile mitologice, dar şi din claritatea şi simplitatea stilului, toate 
acestea pliate pe cultura funciarmente clasică a poetului. Se poate afirma, de 
asemenea, că universul creaţiei lui Coşbuc are, în esenţă, structura feericului, 
caracterizându-se prin fantezie, ceremonial general-uman, dar şi prin ipostaza 
natural-spirituală a cadrului liric. Și limbajul poeziilor lui George Coşbuc e 
diversificat, expresiv, oglindind oarecum mimetic realitatea evocată, după cum, 
alteori, poetul apelează la expresia aforistică, la forma concentrată ce sintetizea- 
ză ideea, restrângându-i „corporalitatea”. Dacă în lirica eminesciană din prima 
etapă creatoare natura e un cadru paradisiac ce protejează cuplul si potenteazá 
sentimentul de dragoste, Coşbuc plasează idila într-un univers „în acelaşi timp 
convenţional şi românesc” (Petru Poantă). Pe de altă parte, Al. Piru notează că 
talentul lui Coşbuc se revelează mai ales în „percepția sufletului pur, naiv, în 
notarea capriciilor feminine sau a imputărilor provocate de micile räutäti ale 
indrägostitilor, însoţite de remușcări şi regrete, prezentate de obicei în mici 
scene de comedie”. Idilismul, ca dimensiune a liricii coşbuciene, e caracterizat 
de Vladimir Streinu în termenii unei „deformări a naturii omului în sensul 
inocentei". 


Iubirea conturatá in poeziile lui George Cosbuc este un sentiment profund, 
de o gravitate existenţială certă, provocând de fiecare dată reacţii spontane, 

nuantate cu subtilitate psihologică, de la sägälnicie, suferință, regret sau ironie 
la spiritul jocului sau cochetărie. Alteori, exultanta si frenezia sentimentului 
iubirii se îmbină cu zbuciumul sufletesc ce provine din remuscare, sentiment 
al vinovätiei, sau din gelozie. Criza juvenilă a iubirii se transformă, uneori, într- 
un monolog intonat ca o jelanie sfâşietoare. Pe de altă parte, idilele lui George 
Coşbuc reprezintă, după expresia lui Petru Poantă, „o sensibilitate naturală dar 
prezidată de un cod”, autorul travestind naturaletea în ceremonial, turnând 
sensibilitatea fetei sau a feciorului în tiparul unui ritual în care accentul cade 
pe anecdotică şi pe aspectul solemn, sărbătoresc. Pe de altă parte, timpul mitic 
în care trăiesc protagoniștii idilelor e momentul prezent, povestea de dragoste 
nedepăşind perimetrul strâmt al clipei, după cum spaţiul idilei e acela al na- 
turii, al unei naturi înscenate, înscrisă în datele unui decor, pentru că nu nai- 
vitatea elementară primează aici, în universul idilei coşbuciene, ci, într-un fel, 
simularea, rafinarea estetizantă a emotiei. G. Călinescu e cel care descoperă în 
idile „un mecanism etern al ingenuitátii umane, ca un hieratism al instinctelor”, 
subliniind că, în ceea ce priveşte structura acestei poezii, avem de a face cu 
un „lirism reprezentabil, o poezie teatrală, asa cum există un teatru de poezie. 
Mişcarea nu este exterioară, epică, simbolizând acte de violenţă, ci interioară. 
De altfel, cu unele binecunoscute excepţii, idilele sunt dialogate, construite pe 
o gradare a tensiunii lirice. Nu e mai putin adevărat că de un deosebit efect se 
dovedeşte construcția textului în planuri suprapuse, cu scurte naratiuni, dia- 
loguri şi confesiuni, utilizându-se şi combinaţii ritmice multiple, rime foarte 
inventive, reluări de versuri, procedee, aşadar, care imprimă un aspect de rafi- 
nament stilistic versurilor. 


Se poate aprecia că erosul coşbucian e întemeiat pe aşezarea în elementar şi în 
spaţiul domestic (moara, răzorul, pridvorul, vatra), după cum, ca ideal feminin, 
predomină obsesia sugestiei vegetale, cu tipuri feminine mlădioase, cu aluzii 
florale, ca în portretul celebru al Zamfirei. În ceea ce priveşte natura coşbu- 
ciană, se poate spune că, desi autorul a idealizat viața rustică, el nu eşuează 
în artificialitate, pentru că „poetul nu desfigurează realitatea, ci numai îi dă 
contururi ideale” (O. Sulutiu). Alte trăsături ale viziunii poetului asupra naturii 
ar fi contactul direct, nemediat dintre om şi natură, elogiul muncii, al activi- 
tátii creatoare de bunuri materiale si spirituale. Călinescu observă, de altfel, 
că dacă „Alecsandri era pictoric, parnasian, pastelul cosbucian e monografic”, 
subliniind că „natura aici e grupată pe îndeletniciri omeneşti, e socială, e ca- 
lendaristică” Încă se mai poate observa că există un simt rafinat al ,civilizati- 
ei” peisajului, căci acesta numai pare natural, fiind, de fapt, elaborat, cristalizat 
dintr-o certă perspectivă artistică. S-ar părea că poetul caută în structura pei- 
sajului un anume confort, precum Alecsandri în pastelurile sale, spaţiul însuşi 
fiind unul închis, protector şi familiar, în timp ce atmosfera pastelurilor e mai 
întotdeauna festivă, sărbătorească, cu predominanta sentimentului solaritätii si 
cu oroarea de întuneric (Faptul zilei). Umanizat prin intermediul personificării 
sau al alegoriei, universul natural deschide perspectiva unui rafinament al vie- 
tii civilizate, spiritualizate. O modificare în registrul liric al peisajului cosbucian 
o aduce volumul Ziarul unui pierde-vară, unde peisajul se spiritualizează, de- 

vine nici mai mult nici mai puţin decât o stare sufletească, fiind mult mai mult 
emoțional decât pur şi simplu pictural, cu detalii manieriste şi cu spaţii parcă 
fluide, revărsate din conturul schemei prozodice. Dacă, de exemplu, în Chindia 
se produce un triumf al vegetalului, într-o viziune idilică, în Nuntă în codru e 
imaginată, alegoric şi convenţional, o petrecere transpusă feeric. Imaginea de- 
finitorie a poetului e alcătuită din codul ritualic al erosului, din simţul rafinat 
al peisajului natural si din structura originală a feericului. 


Poezia lui George Coşbuc, ca şi aceea a lui Octavian Goga, de altfel, cuprinde, 
după expresia lui Constantin Dobrogeanu-Gherea, „o monografie lirică a sa- 
tului”, În satul conturat de poemele lui Coşbuc viaţa se derulează după legile 
nescrise ale tradiţiei, iar existența ţăranului decurge in mod firesc, natural, sub 
semnul naturii care dictează ritmurile vieții şi ale morţii. Viaţa omului se ordo- 
nează aici după ritmurile universale, după evenimentele calendaristice şi cele 
care marchează treptele existenţiale: naşterea, nunta, moartea. Se ştie, de altfel, că 
George Coşbuc intenționa să realizeze o epopee de suflu național în care să sur- 
prindă spiritualitatea românească prin reflectarea lirică a datinilor. Din această 
proiectată epopee, poetul n-a reuşit să realizeze decât două fragmente: Moartea 
lui Fulger, ce transfigurează momentul înmormântării, şi Nunta Zamfirei, în care 
este surprins ceremonialul feeric al nunţii. Nunta apare, în creaţia lui Coşbuc, 
dar şi în literatura populară, ca un spectacol regizat şi organizat cu minutie, din 
perspectiva importanţei hotărâtoare pe care o deţine în destinul cuplului. Dacă o 
poezie precum Nuntă în codru configureazá un scenariu parodic al unei nunţi tá- 
ränesti, din perspectiva unei alegorii mai mult sau mai putin transparente, Nunta 
Zamfirei reflectă dimensiunea hiperbolică şi fabuloasă a nuntii ţărăneşti, o nuntă 
desfăşurată într-un decor de basm. Poetul reliefează aici ideea că nunta româ- 
nească reproduce, de fiecare dată, nunta din poveste. Balada înfăţişează, într-o 
proiecție fabuloasă, o nuntă țărănească din zona Năsăudului. Mirii, protagoniștii 
acestui spectacol galant, sunt personaje de excepţie, de neam ales, Zamfira e fiica 
lui Ságeatá-impárat, iar mirele, Viorel, este „un print frumos şi tinerel”. Este mai 
mult decât evident, şi în această baladă, faptul că nunta e asemeni unui spectacol, 
marcat de fast şi voie bună, la care nuntasii participă cu deosebită insufletire. 
Ospätul capătă proporţii hiperbolice, atmosfera de petrecere e una rabelaisiană, 
cu atât mai mult cu cât chiar soarele „mirat sta-n loc / Că l-a ajuns şi-acest no- 
roc / Să vadă el atâta joc / Pe-acest pământ. Pe de altă parte, se poate constata 
că poetul nu a reflectat în balada sa toate datinile şi obiceiurile legate de nuntă, 
ci doar pe acelea pe care le-a considerat reprezentative pentru acest eveniment 
fundamental din viaţa satului. Cu alte cuvinte, intenţia lui Coșbuc a fost aceea de 
a realiza o imagine panoramică a nunții, insistându-se asupra atmosferei de voie 
bună şi dragoste de viață. 


În creaţiile lui George Coşbuc faptul folcloric se convertește în valoare este- 
tică, ajungându-se astfel la opere ce reflectă cu o trăire profundă şi o vibraţie 
autentică specificul românesc. G. Călinescu observa, de altfel, prin comparaţie 
cu poezia lui Eminescu, faptul că „celebrele balade Nunta Zamfirei şi Moartea 
lui Fulger sunt numai superficial epice. Ele corespund, cu o tehnică nouă, po- 


100 


emelor Călin şi Strigoii ale lui Eminescu, fiind adică reprezentări ale nuntii si 
înmormântării, a două ceremonii capitale în societatea umană. Coşbuc are fi- 
lozofia lui, care este renunțarea la orice filozofie dialectică, supunerea împreună 
cu poporul la datinile ce simbolizează impenetrabilitatea misterului”. 


Latura socială si istorică a liricii lui Coşbuc îl dezvăluie ca un poet-cetätean, 
care luptă, prin intermediul poeziei, pentru dreptatea şi unitatea neamului său. 
Crezul artistic al lui George Coşbuc apare, cu suficientă claritate, în poezia Po- 
etul din 1911, în care autorul se închipuie pe sine ca pe un purtător de cuvânt 
al neamului din care face parte: „Sunt suflet din sufletul neamului meu / Şi-i 
cânt bucuria şi-amarul - / În ranele tale durutul sunt eu / Şi-otrava odată cu 
tine o beu / Când soarta-mi întinde paharul”. Se poate afirma că autorul Nuntii 
Zamfirei e şi un poet cu o fire meditativă, care vede existenţa ca pe o „luptă, 
o „datorie grea, având în vedere şi multiplele implicaţii sociale şi istorice ale 
vieții individului greu încercat de destinul său istoric. Cântecul de revoltă sau 
cântecul justitiar, oda solemnă ori elegia socială apar ca modalităţi specifice 
ale neamului românesc de a se manifesta în confruntările sale cu istoria şi cu 
vicisitudinile existenţei. Exemplare în acest sens sunt poezii precum Doina şi 
Hora, în care, prin cântec, revolta dobândeşte alte valenţe, devine mai intensă, 
mai puternică. Această formă estetică a cântecului nu este, de fapt, o lamentatie 
a ţăranului, ci o atitudine activă, combativă în fata nedreptátii. Realităţi sociale 
disperate sunt surprinse în poezia Noi vrem pământ!, unde revolta atinge cote 
paroxistice, convertindu-se în gesturi ample de răzbunare. Aceeaşi dorință de 
răzbunare apare şi în Ex ossibus ultor, care aminteşte de forța vizionará a lui 
Goga din Oltul. De altă parte, un adevărat cod etic al neamului românesc pu- 
tem afla în Decebal către popor, poezie structurată în forma unei expuneri cu 
caracter mobilizator, în care este formulată calitatea morală esenţială în viziu- 
nea poporului român, demnitatea. Decebal devine aici un simbol al acțiunii şi 
al demnităţii naționale, după cum patriotismul sub latura sa activă e definitoriu 
în Moartea lui Gelu. Lucian Valea observă, în acest sens, că „ideea sacrificiului 
în istorie se încarcă de fior metafizic în Moartea lui Gelu. Tragicul aici nu e 
numai de natură istorică, ci tine de condiţia umană. Moartea eroului, întocmai 
ca în eposul popular, tulbură ordinea lumii. Dispariţia lui în plan existenţial se 
compensează cu integrarea lui, în planul eternității, în natură”. 


Poeziile lui Coşbuc de inspiraţie istorică fie alcătuiesc scene de gen (Stefáni- 
ță- Vodă, Oltenii lui Tudor), fie exprimă o anumită atmosferă istorică (Fragment 
epic, Pe dealul Plevnei) sau evocă eroi naţionali (Decebal către popor, Moartea 
lui Gelu, Pașa Hassan). Se poate spune că majoritatea poemelor de inspirație 
istorică se constituie în evocări ce reflectă un anumit ideal patriotic sau au o 
valoare educativă. Textele volumului Cântece de vitejie (1904) au, astfel, aspec- 
tul unor tablouri impresionante, ce redau dramatismul unor scene de luptă, dar 
şi gesturile fireşti ale ostaşilor căzuţi pe câmpul de bătălie. Cântecul, povestea, 
scrisoarea sunt modalităţile cele mai importante de expresie ale evocărilor Răz- 
boiului de independenţă (Cântecul redutei, Povestea căprarului, O scrisoare de 
la Muselim-Selo etc.). 

Gherea observa, cel dintâi, că poezia lui George Coşbuc modulează în frazarea 
sa „o monografie lirică a satului”, prin care autorul caută să surprindă, în tablo- 
uri vaste, ritmate energic, viața tumultuoasă a satului transilvănean, cu reperele 
sale de neconfundat, cu legile sale dictate de tradiţie, cu ceremonialurile ce-i 
statornicesc şi fixează fizionomia şi ritmul. Existenţa ființei se integrează în 
mod firesc în acest perimetru, aşezându-se sub imperativele ciclurilor natu- 
rale, care trasează vieții metabolismul său perpetuat cu fiecare generaţie. Pen- 
tru a transpune liric cele mai importante momente ale vieții satului, Coşbuc 
intenţionează, preluând o idee a lui Vasile Alecsandri, să compună o epopee, 
pe baza fabulosului folcloric. Din această proiectată epopee, Coşbuc reuşeşte 
să scrie Nunta Zamfirei şi Moartea lui Fulger, poezii ce ilustrează două etape 
capitale din existența ființei umane. Călinescu remarcă similitudinile de expre- 
sie, tonalitate şi structură dintre Coșbuc și Eminescu, subliniind că „Celebrele 
balade Nunta Zamfirei şi Moartea lui Fulger sunt numai superficial epice. Ele 
corespund, cu o tehnică nouă, poemelor Călin şi Strigoii ale lui Eminescu, fiind 
adică reprezentări ale nuntii şi înmormântării, a două ceremonii capitale în 
societatea umană. Coşbuc are filozofia lui, care este renunţarea la orice filozofie 
dialectică, supunerea împreună cu poporul la datinile ce simbolizează impene- 
trabilitatea misterului” 


» 


Poemul Nunta Zamfirei a fost publicat mai întâi în revista „Tribuna, în anul 
1889, iar apoi, într-o variantă revizuită, în „Convorbiri literare, în 1890 şi în 
volumul Balade și idile, tipărit în 1893 la Bucureşti. Scrisă într-un moment al 
maturității creatoare a lui Coşbuc, in care poetul isi manifesta plenar entuzi- 
asmul și aderenţa la valorile folclorului românesc, poezia este greu de încadrat 
într-o anume estetică, într-o linie expresivă a unui curent literar bine precizat. 
Valoarea şi semnificaţia poeziei şi a creaţiei de ansamblu a lui Coşbuc au fost 
subliniate, printre primii, de Nicolae Iorga, care scria: „Acum cincisprezece ani, 
când nici nu putea să mai fie vorba de o influență a lui Vasile Alecsandri, şi 
când aceia care se pretindeau că sunt în curentul poetic al lui Eminescu nu 
dădeau alta decât searbădă, din ce în ce mai searbădă repetiţie a cântărilor 
durerosului poet, se află deodată în România noastră... că există în Ardeal un 
om cu numele G. Coşbuc, care face poezii fără tiparuri. Adică el le face de mult 
dintr-o mare nevoie intimă a sufletului sáu... dar nu fusese încă descoperit (...). 
Nunta Zamfirei apăru, şi nuntaşii de acolo aduseră la o mare petrecere a minţii 
pe tot publicul intelegátor de literatură. Mai avem un adevărat poet şi, ceea ce 
e mai important, mai avem o adevărată poezie. Geneza poeziei Nunta Zamfirei 
o putem găsi în atracţia pe care o resimțea Coşbuc pentru lumea satului romá- 
nesc transilvănean, dar şi în ataşamentul pentru valenţele estetice şi etice ale 
folclorului, şi este explicată chiar de autor: „De când am început să scriu, m-a 
tot frământat ideea să scriu un ciclu de poeme cu subiecte luate din poveştile 
poporului si să le leg astfel ca să le dau unitate şi extensiune de epopee”. 


Călinescu apasă, în Istoria literaturii române de la origini până în prezent, asu- 
pra componentei romantice a sufletului coşbucian: „Coşbuc nu e un clasic, în 

toată accepțiunea cuvântului. Nutrit cu literatură germană, cu legende si ba- 
lade gotice, chiar în materie, el vine cu multe romantisme pe care le acordă 
la tradiţia lui Bolintineanu şi Alecsandri. Dar mai ales în spirit el se potrivea 
micului romantism al lui Delavrancea si Brátescu- Voinești, desi cu note absolut 
personale”. Evident, exegetii creaţiei lui Coşbuc au constatat că Nunta Zamfirei 
este scrisă pe un tipar folcloric, prin intenţie, conţinut de atitudini si mijloace 
artistice, dar lucrul cel mai important de subliniat e acela că George Coşbuc 
încearcă să armonizeze faptul arhaic, cu valente mitice, impus de tradiţie, cu 
realitatea vie a satului, după cum caută să acorde semnificaţii şi valenţe estetice 
faptului folcloric, care este filtrat prin propria sa sensibilitate lirică, remodelat 
şi refunctionalizat în acest fel. Ideea pe care o putem desprinde de îndată din 
baladă e aceea că orice nuntă, prin elementele sale de ritual statornicite de 
tradiţie, reproduce şi reeditează nunta mitică, nunta din poveste. De aseme- 
nea, se poate aprecia că epicul, elementele de narativitate prezente în baladă 
nu sunt decât un pretext pe care se modulează lirismul autorului, canavaua pe 
care se va tese viziunea artistică. Primele strofe ale poeziei ne introduc, prin 
elementele de decor şi prin figuratia transpusă mai curând epic, în atmosfera 
de basm, de fabulos în care se va derula acest eveniment de excepţie. Eroii lirici 
sunt personaje de basm, spaţiul este unul al nedeterminării, tipic fabulosului 
folcloric, un spaţiu lipsit de repere precise, în timp ce protagoniștii nuntii sunt 
înzestrați cu calităţi ce îi aşază sub specia miticului. Poetul însuși e asemenea 
unui martor obiectivat ce contemplá cu ochi sigur spectacolul nuntii, revelator 
pentru condiția umană, în măsura în care nunta reprezintă, în mentalitatea 
populară, o „intrare în lume” (Adrian Fochi) a celor doi tineri, un ritual de ini- 
tiere în tainele şi arcanele existenţei, de integrare socială şi cosmică. 


Poezia se înfăţişează ca un monolog obiectivat, în care rapsodul evocă, cu o 
evidentă implicare subiectivă, cu o trăire empatică evidentă, o nuntă ce des- 
cinde parcă din poveste. Protagoniștii nunţii sunt conturati sumar, din câte 
o trăsătură de condei, din câte un detaliu revelator, care le accentuează însă 
caracterul mitic, statura lor de excepție umană. Spaţiul si timpul, lipsite de 
limite, redau atmosfera de feerie şi de fabulos ce încadrează evenimentul: „E 
lung pământul, ba e lat, / dar ca Săgeată de bogat / Nici astăzi domn pe lume 
nu-i, / Si-avea o fată, - fata lui - / Icoaná-ntr-un altar s-o pui / La închinat. // 
Si dac-a fost petitá des, / E lucru tare cu-nteles, / Dar dintr-al prinților şirag, / 
Câţi au trecut al casei prag, / De bună seamă cel mai drag / A fost ales. // El, 
cel mai drag! El a venit / Dintr-un afund de Răsărit, / Un print frumos si ti- 
nerel, / Si fata s-a-ndrăgit de el, / Că doară tocmai Viorel / I-a fost menit. // 
Şi s-a pornit apoi cuvânt! / Şi patru margini de pământ / Ce strâmte-au fost 
în largul lor, / Când a pornit s-alerge-n zbor / Acest cuvânt mai călător / de- 
cât un vânt!” Sunt plasticizate apoi liric, după această introducere în timpul 
şi spaţiul poetic, momentele propriu-zise ale ceremoniei: răspândirea veştii 
nuntii, pregătirea de drum a celor invitati şi sosirea acestora la curtea lui Sá- 
geată. Prin intermediul unor elemente de basm, Coşbuc obţine, în mod sur- 
prinzător, unele elemente imagistice realiste, secvențele lirice fiind în mare 
măsură dominate de vizualitate. 

În aceste fete şi flăcăi cititorul poate recunoaşte pe tinerii săteni în port nati- 
onal, de o somptuoasă simplitate, trecând într-un alai sărbătoresc spre locul 
petrecerii. Elementele vizuale, de o intensă acuratețe şi forță de percepţie, se 
împletesc cu cele auditive şi cu cele motorii, din această sinteză de imagini re- 
zultând în mare măsură originalitatea creaţiei lui Coşbuc, forța sa evocatoare, 
capacitatea de a plasticiza trăiri dintre cele mai delicate si de a circumscrie mis- 
carea şi ritmul nuntii („Iar când a fost de s-a-mplinit / Ajunul zilei de nuntit, / 
Din munți si văi, de peste mări, / Din larg cuprins de multe zări, / Nuntasi din 
nouăzeci de ţări / S-au ráscolit. // De cum a dat în fapt de zori / Veneau, cu fete 
şi feciori / Trăsnind rădvanele de crai, / Pe netede poteci de plai; / La tot răd- 
vanul patru cai, / Ba patru sori. // Din fundul lumii, mai de sus, / Şi din Zorit, 
si din Apus, / Din cât loc poţi gândi să baţi, / Venit-au roiuri de-mpärati, / Cu 
stemă-n frunte si-mbrácati / Cum astăzi nu-s. // Sosit era bătrânul Grui/ Cu 
Sanda si Rusanda lui, / Şi Tintes, cel cu trainic rost, / Cu Lia lui sosit a fost, / Si 
Bardes cel cu adăpost / Prin munţi sálhui. // Si alţii, Doamne! Drag alint / De 
trupuri prinse-n mărgărint! / Ce fete dragi! Dar ce comori / Pe rochii lungi tesu- 
te-n flori, / Iar hainele de pe feciori / Sclipeau de-argint. // Voinicii cai spumeau 
în salt; / Şi-n creasta coifului înalt / Prin vulturi vântul viu vuia, / Vrun prinţ 
mai tânăr când trecea / C-un braţ în şold şi pe prăsea / Cu celălalt”). Întâlnirea 
dintre mire şi mireasă, petrecută în acest decor grandios, mirific şi într-o ase- 
menea atmosferă festivă, oferă poetului prilejul unei descrieri, în câteva detalii 
sugestive, ce dau impresia unei prezenţe statuare, a frumuseţii, delicatetii si 
purității, nepámántesti parcă, a Zamfirei. „Brâul de-argint" sugerează purita- 
tea, castitatea si gingäsia fetei. Portretul Zamfirei este conturat în culori foarte 
vii, de o pregnantá şi precizie deosebite, în linii care celebrează frumusețea 
spirituală si cea trupeascá a miresei. Întâmpinându-și mirele, Zamfira resimte 
cu deosebită forță sufletească iubirea ce i-o poartă, intensitatea sentimentului 
erotic, contribuind la senzaţia de împlinire şi de unicitate a acestui moment 
decisiv încrustat în destinul omului. De o expresivitate deosebită este com- 
paratia abstractă „Frumoasă ca un gând räzlet”, alăturare extrem de fericită a 
unei calităţi fizice cu o realitate spirituală, prin care se subliniază si mai mult 
frumuseţea ideală a Zamfirei („Şi-atunci, de peste larg pridvor, / Din dalb iatac 
de foişor, / leşi Zamfira-n mers istet, / Frumoasă ca un gând rázlet / Cu trupul 
nalt, cu părul cret / Cu pas ușor. // Un trandafir în văi părea: / Mlădiul trup i-l 
încingea / Un brâu de-argint, dar toatä-n tot / Frumoasă cât eu nici nu pot / O 
mai frumoasă să-mi socot / Cu mintea mea. // Şi ea mergând spre Viorel, / De 
mână când a prins-o el, / Rosind s-a zăpăcit de drag, - / Vátavul a dat semn din 
steag, / Si-atunci porniră toti şireag / Încetinel”). 


Momentul culminant al poemului, punctul de apogeu al nunţii este hora, de- 
scrisă prin mijloace auditive şi vizuale, într-un tablou dinamic, desenat în mod 
precis, din linii, contururi şi planuri ce se întretaie, se despart şi se adună laolal- 
tă ca într-un ritual al mişcărilor ce reiau un scenariu sacralizat. Plasticitatea ex- 
presiei ce captează dinamismul, ori, dimpotrivă, caracterul domol al dansului, 
este corelată cu introducerea în ansamblul poetic a unor verbe dinamice, ce au 
o valență fonetică şi expresivă repetitivă (se prind, se desprind, s-adună etc.), 


104 


dar şi a unui adverb (linisor), ce marchează potolirea ritmului horei, mişcarea 
de reflux a dansului, expresivitatea elegantă si graţia contrasă a horei: „Şi-n 
vremea cât s-au cununat / s-a-ntins poporul adunat / Să joace-n drum după ti- 
linci; / Feciori, la zece fete, cinci, / Cu zdrângăneii la opinci / ca-n port de sat. // 
Trei pași la stânga linişor / Si alti trei pași la dreapta lor; / Se prind de mâini 
şi se desprind, / S-adună cerc şi iar se-ntind, / Şi bat pământul tropotind / În 
tact uşor”. Ospátul ce urmează capătă dimensiuni hiperbolice, revelatorii pen- 
tru optimismul funciar al poetului. Dimensiunile sunt exagerate la modul ra- 
belaisian, bucuria este debordantă, mișcările sunt de un dinamism exacerbat. 
Veselia enormă e sugerată de două substantive cu efecte auditive foarte acute 
(„chiu şi cânt”), dar şi de imaginea soarelui care „mirat sta-n loc”, contemplând 
mișcarea de veselie si de voie bună pe care o creează nuntasii („Iar la ospăț! Un 
râu de vin! / Mai un hotar tot a fost plin / De mese, şi tot oaspeţi rari, / Tot crai 
şi tot crăiese mari, / Alăturea cu ghinărari / De neam străin. // A fost atâta chiu 
şi cânt / Cum nu s-a pomenit cuvânt! / Si soarele mirat sta-n loc / Că l-a ajuns 
şi-acest noroc, / Să vadă el atâta joc / Pe-acest pământ! // De-ai fi văzut cum au 
jucat / Copilele de împărat, / Frumoase toate si întrulpi, / Cu ochi sireti ca cei 
de vulpi, / Cu rochii scurte până-n pulpi, / Cu păr buclat”). 


Rapsodul participă intens la acest spectacol al optimismului şi dragostei de 
viaţă, participare ce se materializează în utilizarea unor exclamatii si intero- 
gatii, a unor adresări directe în cuprinsul relatării poetice („Dar ce scriu eu? 
Oricum să scriu / E ne-mplinit”). Ultimul moment al nunţii ţărăneşti îl repre- 
zintă urarea tradițională adresată mirilor de Mugur-împărat, de prosperitate, 
viaţă lungă şi fecunditate („Şi-a zis: - «Cât mac e prin livezi, / Atâtia ani la miri 
urez! / Si-un print la anul! Blând si mic, / Să crească mare si voinic, - / lar noi 
să mai jucăm un pic / Şi la botez!”). Împletirea strânsă a planului real cu cel 
fabulos se realizează şi prin intermediul unor elemente lexicale de sorginte 
folclorică (rădvanele, poteci, rost, sâlhui, tilinci, dalb, ghinărari etc.), ce trimit la 
o lume imemorială, de basm, dar, în acelaşi timp, dau şi sugestia unei realități 
circumscrise geografic şi etnic. Din punctul de vedere al versificatiei, se poate 
urmări modul în care Coşbuc modelează, cu virtuozitate, diverse ritmuri şi 
inflexiuni ale frazei lirice. Sextina, cu primele cinci versuri iambice de opt si- 
labe si cu ultimul vers de patru silabe, cu rimele masculine, exprimă fluentá si 
energie debordantă, dinamism si retranşare în interiorul expresiei lirice. Prin 
tema generoasă, prin intenţiile estetice şi prin viziunea artistică, Nunta Zamfi- 
rei rămâne capodopera creaţiei lirice a lui George Coşbuc. 


Poezia Moartea lui Fulger trebuia să facă parte, alături de Nunta Zamfirei, dintr-o 
proiectată epopee menită să reconstituie momentele fundamentale ale satului 
românesc. Poezia a fost publicată în volumul Balade și idile, din 1893, şi este, cum 
scrie Petre Poantă, poemul „cel mai problematizator”, în sensul unei adânciri a 
meditatiei asupra condiţiei umane prin intermediul unui vast scenariu epi- 
co-liric. Comentariul adecvat al poeziei trebuie să ţină seama si de cele câteva 
consideraţii ale poetului cu privire la ceremonialul înmormântării şi la senti- 
mentul extinctiei, expuse în aticolul Bocetul, din 1901: „Poporul are o concepţie 

optimistă a vieţii. Si de aceea poporul nostru plânge pe cel mort, îl tânguieşte de 
curmarea vieţii: iar popoarele care au avut sau au o concepţie curat pesimistă 
într-această privință petrec cu jocuri şi cântece vesele pe cel mort şi se bucură că 
stingându-se o viaţă de om s-a curmat un rău trimis de soartă ori de zei (...). Pen- 
tru român moartea e totdeauna o siluire a voinţei sale, pentru că el iubeşte viața 
aşa cum i s-a dat şi vrea să trăiască”. Spectacolul morții este unul de dimensiuni 
grandioase, iar sentimentul dispariţiei capătă rezonanţe cosmice. Aici, evenimen- 
tul funebru e reprezentat pe un fundal partial fantastic, cu ecouri mitologice. Ful- 
ger, nume extrem de ilustrativ pentru eroismul si curajul eroului, pentru exem- 
plaritatea sa, moare pe câmpul de luptă, pretext pentru autor de a ilustra o parte 
a ceremonialului folcloric mortuar. Fiu de crai, Fulger, mort „pe un mal străin, 
e adus acasă. Durerea neprecupetitá a craiului e, în fapt, suferința iremediabilá a 
omului de rând pus în fata unui fapt existenţial absurd, prin care părintele asistă 
la moartea propriului său fiu. Moartea lui Fulger este o nenorocire tocmai prin 
răsturnarea succesiunii naturale a etapelor existenţiale, prin punerea în cumpănă 
a valorilor fireşti ale comunității. Disperarea împărătesei capătă accente grave, de 
o solemnitate elegiacă; mama lui Fulger îşi jeleşte fiul, invocând forte capabile să 
schimbe legile naturii: viforul, focul. 


Poezia se derulează în mai multe imagini, redate parcă filmic, într-o succesiune 
de momente, de la cadrul amplu, cu caracter mai degrabă generic, spre o în- 
gustare a viziunii, spre o particularizare a sa. Astfel, apariţia solului este urmată 
de mirarea disperată a craiului, pentru ca mai apoi autorul să fixeze în vers, cu 
acuitate psihologică şi cu deplină expresivitate, profilul devastat de suferință 
al împărătesei: „Pe Fulger mort! Pe-un mal străin / L-a fulgerat un brat hain! / 
De-argint e alb frumosu-i port, / Dar ros de sânge-i albul tort, / Si pieptul gol al 
celui mort / De lănci e plin. // Sărmanul crai! Când l-a văzut / Şi când de-abia 
l-a cunoscut, / Cu vuiet s-a izbit un pas/ De spaimă-n lături şi-a rămas / Cu 
pumnii strânşi, fără de glas, / Ca un pierdut. // (...) // Dar mâine va mai fi pă- 
mânt? / Mai fi-vor toate câte sunt? / Când n-ai de-acum să mai priveşti / Pe cel 
frumos, cum însuţi esti, / De dragul cui să mai trăieşti, / Tu soare sfânt? // Dar 
doamna! Suflet pustiit! / Cu părul alb şi despletit / Prin largi iatacuri alerga, / 
Cu hohot lung ea blăstema, / Si tot palatul plin era / De plâns cumplit. // La stat 
şi umblet slabă ce-i! / Topiti sunt ochii viorei / De-atâta vaiet ne-ntrerupt, / Si 
graiul stins, şi-obrazul supt / Şi tot vestmântul doamnei rupt / De mâna ei!” 


Obiceiurile şi datinile ritualice populare legate de ceremonialul funebru sunt ex- 
puse de poet într-o manieră deosebit de sugestivă, respectându-se spiritul şi lite- 
ra tradiţiei. Astfel, datina prevede ca pe pieptul defunctului să se pună un „colac 
de grâu de-un an, să aibă în mână un ban de-argint şi „făclii de ceară”. Desigur, 
poetul oferă si semnificația mitică si simbolică a acestor obiecte, deoarece colacul 
e merindea pentru tărâmul celălalt, banul este „vama peste râu”, iar făclia îl călă- 
uzeşte pe om „în noaptea negrului pustiu”, metaforă expresivă pentru lumea de 
dincolo, pentru spaţiul de nepătruns de dincolo de Stynx. Sicriul de argint apare 
in poem şi ca element de basm, dar si ca element de decor, scotándu-se in relief 
originea nobilă, bogăţia şi faima celui decedat: „Pe piept, colac de grâu de-un an, / 

Şi-n loc de galben buzdugan, / Făclii de ceară ti-au făcut / În dreapta cea fără 
temut, / Şi-n mâna care poartă scut / Ti-au pus un ban.// Cu făclioara pe-unde 
treci, / Dai zare negrelor poteci / În noaptea negrului pustiu, / Iar banu-i vamă 
peste râu. / Merinde ai colac de grâu / Pe-un drum de veci. // Si-ntr-un cosciug 
de-argint te-au pus / Deplin armat, ca-n ceruri sus / Să fii întreg ce-ai fost mereu, / 
Să tremure sub pasu-ti greu / Albastru-ti cer, la Dumnezeu / Când vei fi dus. // 
Mirati si de răsuflet goi / Vázándu-ti chipul de război / Sá steie îngerii-nlemnit; / 
Şi, orb de-al armelor sclipit / S-alerge soarele-napoi / Spre răsărit... / Iar când a 
fost la-nmormântat, / Toţi morţii parcă s-au sculat / Sä-si plângă pe ortacul lor, / 
Asa era de mult popor / Venit să plângă pe-un fecior / De împärat!” 


Fireşte că evenimentele importante din viața omului sunt şi evenimente capitale 
din viaţa colectivitätii, care nu rămâne indiferentă la nici una dintre aceste mo- 
mente, participând afectiv la ele. La înmormântarea lui Fulger, de exemplu, parti- 
cipă „mult popor”, venit să-l plângă pe fiul craiului. Ritualul e îndeplinit de preoţi 
care „ceteau ectenii de comând” si de siragul de osteni care însoțesc, într-o atmo- 
sferă solemnă, gravă, alaiul de înmormântare. Notarea zgomotelor, a mişcărilor 
şi gesturilor este realizată printr-o tehnică ce îmbină imaginile acustice cu acelea 
vizuale, fixând cu acuitate mişcarea exterioară dictată de freamătul lăuntric al 
eroilor lirici: „Şi popi, sirag, cädelnitänd, / Ceteau ectenii de comând - / Si clo- 
pote, şi plâns, si vai, / Si-ostenii-n şir, şi pas de cai, / Si sfetnici, şi feciori de crai, / 
Si nat de rând. // Şi mă-sa biata! Cum gemea / Si blăstema, si se izbea / Să sară-n 
groapă: -«L-au închis / Pe veci! Mi-a fost şi mie scris / Să mă deştept plângând 
din vis, / Din lumea mea»" În contextul acesta de solemnitate şi gravitate, de 
ceremonial transpus parcă mitic, cu rezonanţe folclorice foarte lămurite, durerea 
mamei dă glas unei meditații sumbre asupra vieţii curmate înainte de vreme, în 
chip absurd, ilogic. Disperată, împărăteasa neagă chiar sensul existenţei si însuşi 
rostul Divinitätii, în care refuză să mai creadă, sub imperiul durerii nestăvilite, 
devastatoare. În acest cadru de suferință atroce şi gravitate solemnă intră în scenă 
un personaj mitic, un sfetnic, numit de poet „bătrân ca vremea, o ființă cu virtuti 
magice, care se adresează familiar şi calm împărătesei, expunându-i câteva învă- 
táturi filozofice de extracție folclorică şi religioasă. Bătrânul sfetnic formulează, 
în versuri sententioase, aforistice, ideea deşertăciunii tuturor lucrurilor (fortuna 
labilis, vanitas vanitatum): „De cum te zbuciumi, tu te stângi / Şi inima din noi 
o frângi - / Ne doare c-a fost scris asa, / Ne dori mai rău cu jalea ta: / De-aceea, 
doamnă, te-am ruga / Să nu mai plângi. // Pe cer când soarele-i apus, / De ce să 
plângi privind în sus? Mai bine ochii-n jos să-i pleci, / Să vezi pământul pe-unde 
treci! / El nu e mort! Trăieşte-n veci, / E numai dus. // (...) // Ce oameni! Ce sunt 
cei de-acum?! / Şi toti s-au dus pe-acelasi drum. // Ei şi-au plinit chemarea lor, / 
Si i-am văzut murind ușor; / N-a fost nici unul plângător / Că viata-i fum. // Zici 
fum? O, nu-i adevărat. / Război e, de viteji purtat! / Viata-i datorie grea / Si laşii 
se-ngrozesc de ea / Să aibă tot cei laşi ar vrea / Pe neluptat” În acest fel, autorul 
deplasează interesul poeziei de la faptul în sine, înmormântarea rituală, durerea 
mamei, la un plan ideatic, la o dispută de idei, în care se regăsesc, mai mult sau 
mai puţin camuflate, câteva concepții diferite, câteva atitudini distincte, de nu 
chiar opuse, în fata inexorabilului. 

Ideea că viaţa e „datorie” si ,rázboi' că în ea se ascunde un sâmbure etic, impli- 
că, în mod paradoxal, o atitudine senină, optimistă în fata existenţei, atitudine 
specifică omului din popor, dar şi concepţia conform căreia adevăratul suport 
moral al omului în înfruntarea vicisitudinilor vieții este credinţa. Vorbele bă- 
trânului sfetnic au un efect aproape imiraculos asupra femeii îndurerate, care 
începe să privească viața cu resemnare şi seninătate, într-o atitudine detașată, 
împăcată cu destinul. Ea acceptă, astfel, existența ca pe un fenomen alcătuit din 
două laturi ireductibile, aflate într-o legătură indisolubilă — viața şi moartea - şi 
nu se mai revoltă împotriva destinului nedrept. Combaterea fatalismului con- 
duce la ideea potrivit căreia moartea unui individ e nesemnificativă în raport 
cu imensitatea macrocosmosului: „Nu cerceta aceste legi, / Că eşti nebun când 
le-ntelegi / Din codru rupi o rámurea, / Ce-i pasă codrului de ea! / Ce-i pasă 
unei lumi întregi / De moartea mea!” 


Criticul Vasile Voia arată, într-un comentariu al poeziei, că „sentimentele în fata 
morţii pe care le postulează poemul sunt prin urmare reculegerea, acceptarea 
deliberată şi datoria. Ca fenomen individual, moartea atrage deposedarea colec- 
tivitátii de unul din indivizii săi, ceea ce în ordinea eternității nu reprezintă mai 
mult decât ramura ruptă din bogăţia incomensurabilă şi la fel de eternă a pădu- 
rii”. Cu alte cuvinte, într-o lume a determinismului strict şi a unor legi inexora- 
bile, conduita cea mai demnă de urmat ar fi supunerea la canoanele existenței, la 
dat, preluarea unei atitudini de seninătate şi de echilibru sufletesc şi integrarea 
în sufletul universal, fără un freamăt tragic inutil si fără zbucium. Ceea ce este 
demn de remarcat este că, în Moartea lui Fulger, ca şi în Nunta Zamfirei, avem 
de-a face cu un poem coregrafic, într-o anume măsură, prin deplasarea eroilor 
lirici în grup, prin ceremonialul bine stabilit, prin gesturile rituale ale protago- 
nistilor. Totodată, se poate spune că întreaga poezie este structurată printr-un fel 
de distribuţie succesivă a vocilor, poetul având, oarecum, postura şi finalitatea 
unui regizor ce îndrumă interesul liric de la o voce la alta: de la vocea mamei, a 
împăratului, fiecare voce având tonalitätile şi inflexiunile ei proprii, distincte. În 
creaţiile care transfigureazá marile momente din viaţa satului, Coşbuc realizează, 
într-o manieră expresivă, plasticizantă şi în cadrele unui lirism obiectivat, cum 
s-a spus, o corelaţie subtilă a faptului tradițional, a datinii cu realitatea vie a satu- 
lui, care isi duce existenţa în spiritul legii nescrise a tradiţiei. 

Diana CORESPONDENŢA - 
VRABIE ÎNTRE CONFESIUNE 


ŞI FICȚIUNE 


Spre deosebire de memorii, (auto)biografie, cronică, me- 
morialul de călătorie atestat încă din antichitate (Herodot, 
Xenofon, Plutarh, Dionysios din Halikarnas, Diodor, Di- 
ogene, Laertios, Strabon, Cezar, Tacit, Salustiu, Suetoniu, 
Plinius! ş.a.), corespondenţa literară apare mai ales după 
anul 1900. În mod incontestabil, „scrisorile” propriu-zise 
apar mult mai înainte, datând chiar din antichitate (Se- 
neca, 20 de cărți de scrisori morale către Luciliu (Ad Luci- 
lium epistelarum moralium libri XX; 62 d. Hr.), dar acestea 
nu constituie scrisori particulare. Ele sunt adresate doar 
formal unei singure persoane, în realitate reprezentând 
memorii sub aspectul epistolar. Spre exemplu, scrisorile 
din preclasicismul francez ale lui Voiture, Guez de Balzac 
comportă o vădită preocupare literară şi sunt destinate 
unei largi circulații. La fel de putin aparţin speciei co- 
respondentei scrisorile lui Duiliu Zamfirescu sau ale lui 
Titu Maiorescu, care vor provoca o atitudine severă din 
partea lui G. Călinescu: „Scrisorile sunt compuse spre a 
fi admirate, cu o vervă factice”. Gândul la viitorii citi- 
tori transpare şi în Scrisorile lui lon Ghica către Vasile 
Alecsandri: „De ce nu ne-am scrie unul altuia, sub formă 
de epistole intime, cele ce ne-am povestit într-astă sea- 
ră; poate că unele din istorioarele noastre ar interesa pe 
unii dintr-acei care n-au trăit pe-acele vremi?”*. Aceeaşi 
intenţie străbate şi din „scrisorile” pe care şi le adresează 
Caragiale şi Vlahuţă în „Universul” (1909), ca şi Epistolele 
în versuri ale lui Grigore Alexandrescu. Prin urmare, tre- 
buie făcută delimitarea necesară între scrisoarea literară, 
ca specie bine definită, şi cea cu destinaţie specială, de 
corespondenţă directă, ferită initial de indiscretia litera- 
tilor, devenind, în timp, veritabile documente de viaţă. 


Speciei corespondenţei autentice aparține, astfel, schimbul 
de scrisori dintre Paul Claudel si Roger Martin du Gard, 
dar şi scrisorile lui Flaubert, care îi conturează autorului 
în cel mai pregnant mod portretul interior. Printre episto- 
lierii clasicismului francez se numără doamna de Simiane, 

nepoata altei reprezentante a genului, marchiza de Sévigné, dar şi personalitățile 
revoluţiei, Mirabeau, Camille Desmoulins. Portretele şi caracterele acestor indi- 
vidualitáti capătă viaţă în interiorul scrisorilor printr-un joc abil de puzzle. Alter- 
nare de cotidian, anecdotic şi istoric, corespondenţa capătă frecvent o coerenţă si 
o unitate deosebită, ca în cazul scrisorilor lui Diderot către Sophie Volland. 


Publicând fragmente din corespondenţa lui Alecsandri sau a lui Negruzzi, „Con- 
vorbirile literare” exprimă teza referitoare la conceptul personalității şi al scriiturii 
ca eveniment: interesante sunt nu orice fel de documente originale, ci doar cele 
care îi privesc pe marii scriitori şi care au în centrul lor figura unei personalități. 
În spiritul pozitivist al epocii, „editorii” se arată interesaţi de ceea ce se ascunde 
îndărătul creaţiei. Prin aceste documente, literaturii i se opune, ca o altă față a 
ei, imaginea celui care scrie. Printre numeroasele corespondențe a căror valoare 
literară nu poate fi contestată şi dindărătul cărora transpare imaginea celui care 
scrie, se numără cea a lui Voltaire şi Mérimée, Francis Jammes si Paul Valery, dar 
şi a lui Nicolae şi Iancu Vacărescu, Ion Heliade Rădulescu si C. Negruzzi, I. L. Ca- 
ragiale şi Duiliu Zamfirescu, Mihai Eminescu şi Veronica Micle ş.a. Corespon- 
denta dintre Eminescu si Veronica Micle, spre exemplu, a constituit pentru isto- 
ricii literari un material de o valoare inestimabilă, acoperind numeroase spaţii 
albe din biografia poetului, iar pentru critici, stabilirea unor punti de legătură cu 
creaţia literară, erotica eminesciană atingând culmile cele mai înalte în poetica 
românească. Ba mai mult, s-au creat şi unele confuzii polemice legate de asimi- 
larea creatoare a elementului biografic, ştiut fiind faptul că iubitele lui Eminescu 
au fost spiritualizate într-un chip blond, astral, adevărate întruchipări perfecte ale 
naturii. Chiar lui George Călinescu i-a trebuit ceva timp să decidă asupra rolului 
fast pe care l-a avut Veronica Micle în existența poetului, constituind „ființa de 
fum menită să învăluie în legendă viața simplă a lui Eminescu”. 


Pe planul literar propriu-zis, corespondenţa se individualizează ca specie literară 
în clasicism şi romantism, racordându-se vârstei literare a vremii. Ea se diversifi- 
că în funcţie de anumite particularităţi ce tin de natura comunicării şi, fireşte, de 
talentul autorului, devenind uneori un produs literar independent. De menţionat 
că proza noastră artistică apare şi se dezvoltă, în prima ei fază, sub semnul me- 
morialisticii epistolare şi de călătorie şi aparţine momentului 1848, corespunză- 
tor literaturii premoderne şi moderne. 


Deşi scrisorile sunt prevăzute pentru un destinatar concret, semnatarii nu ex- 
clud posibilitatea unor lectori nedoriți, de aceea isi iau măsurile de precauţie. 
Spre exemplu, corespondenţa particulară a lui Henri Beyle poartă semnături 
diferite, dintre cele mai excentrice: Don Flegme, Champel, V. Aubier, Luigi Asti 
etc. Apărând fără intenția publicării, scrisorile devin simple artificii care nu 
mai au nimic cu „trăirea imediată”. Astfel, în 1915, din Nimes, Apollinaire o 
anunţa pe Louise de Coligny-Chátillon, că din ziua următoare avea să-i trimită 
scrisori, menite să formeze o carte, şi îi cerea să i le restituie, spre a fi impri- 
mate. Mai mult decât atât, apar scrisori particulare care doar mimează auten- 
ticitatea, cum ar fi cazul Scrisorilor portugheze, considerate multă vreme drept 
expresie a spontaneitätii amoroase. În realitate, istoricii literari au descoperit că 

proza atribuită cälugäritei portugheze aparține unui scriitor de mâna a doua, 
care s-a folosit de convenţia corespondenţei, pentru a crea iluzia unei scriituri 
autentice. 


Ca şi în cazul celorlalte specii ale literaturii de mărturisire, corespondența va 
sfârşi prin a deveni o convenţie. Dacă privim înapoi în istorie, vom vedea că 
romanul epistolar se nästea aproape odată cu romanul, procedeul scrisorilor 
găsite fiind una din primele tactici legitimatoare ce încercau să confere credi- 
bilitate şi respectabilitate literară romanului. Briefroman-ul deschidea câteva 
direcții importante: acces aparent nemediat la interioritatea personajului (cu 
ulterioare deschideri spre proza „de analiză”), impresia de promptitudine şi de 
înregistrare au jour le jour. Romanul epistolar aducea totodată o alternativă mai 
verosimilă naraţiunii ,omnisciente”, iar în cazul multiplelor linii epistolare des- 
centra puternic narațiunea, introducând o perspectivă dialogică (în termeni 
bahtinieni) şi o relativizare a punctelor de vedere. 


Trucul scrisorilor găsite târziu şi constituite în documentar este adesea utilizat 
şi în literatura noastră. Numeroşi autori vor folosi scrisoarea ca pretext, mai 
ales în genul dramatic, unde scrisoarea face personajul să vorbească fără ca el 
să fie prezent, aşa cum se întâmplă în lucrările lui I. L. Caragiale. De altfel, dra- 
maturgul român va îmbogăţi distribuţia cu personaje prezente epistolar: fiul lui 
Trahanache, un Teodosie pe dos, care îi scrie tatălui învățături, şeful de partid, 
becherul ş.a. Cazuri de „epistolită” incurabilă, în formă „agravată” telegrafică 
au personajele din urbea lui Costăchel şi Iordáchel Gudurău. Ei sunt printre 
personajele care dau măsura talentului magistral al lui I. L. Caragiale. Aflaţi în 
provincie, departe de centrul vital al politicii, ei simt nevoia irepresibilă de a 
comunica universului întâmplările meschine ale acelui colt de lume. 


Există personaje care scriu rar scrisori, dar si adevăraţi maniaci ai corespon- 
dentei. Personajele lui Ionel Teodoreanu scriu scrisori, telegrame cu stil, vervă 
în manieră maniacală. Tânărul Dan Deleanu trimite, pe lângă scrisori şi în chip 
de scrisori, poeme femeilor. La Medeleni, dar şi alte romane şi povestiri din pe- 
rioada interbelică, debordează de epistole reproduse in extenso. Ladima din Pa- 
tul lui Procust de Camil Petrescu reprezintă si el un caz elocvent în acest sens. 
Motivat psihologic de amorul pentru Emilia, el scrie cu insistenţă. Scrisorile 
sunt citite de Fred după moartea poetului, furate şi încorporate în jurnalul lui 
care, ulterior, va fi citit de doamna T., destinatara virtuală a jurnalului. Când nu 
este posibil contactul fizic minim, el este suplinit cu valuri de hârtie scrisă. Este 
şi cazul lui Ladima, dar si al altor îndrăgostiţi, care scriu pentru a înlocui ființa 
iubită într-un mod care frizează autoerotismul. Pierdute sau nimerite în alte 
mâini decât ale destinatarului, scrisorile pot constitui mijlocul cel mai destruc- 
tiv, pentru că dau detalii despre acţiuni concrete ale protagonistilor. Scrisoarea 
Mitei se pierde; cea a Joiticäi este găsită de cine nu trebuie, iar apoi furată de 
Nae Caţavencu. Scrisoarea lui Mircea către Wanda, din Gaiţele, e cumpărată 
de malefica Fraila de la servitoarea Wandei cu banii cumnatilor expeditorului. 
Numai ultima este fatală, dar nu adresantei, nici autorului, ci soţiei lui. Unele 
personaje, prudente, isi cer scrisorile de amor înapoi. În Întunecare de Cezar 

Petrescu, Zoe le primeşte de la Radu Comşa, Ladima însă, din Patul Lui Procust, 
nu le va mai obține niciodată. Interbelicii nostri autenticişti au exploatat la ma- 
ximum convenţia epistolară. La Camil Petrescu epistolele sunt piese în dosarele 
sale de existente; sunt existente pe care el se ambitioneazä să le reconstituie oa- 
recum „arheologic”, într-o perspectivă integratoare şi coerentă. În Jocul ielelor 
apar două scrisori ce motivează acțiunea: una a Mariei către Gelu, amantul său, 
în care e relatată o crimă a lui Sinesti, misivă cu care Gelu vrea să-l distrugă. 
Sineşti îl acuză pe Gelu de şantaj şi îi arată o scrisoare a tatălui său, Grigore 
Ruscanu, către sine, în care acesta îl imploră de a scoate bani din casa societăţii 
pentru a plăti o datorie la jocul de cărţi. Gelu crede că e un contra-şantaj, dar 
Sineşti recurge la o lovitură de efect: declară că e mândru că un om precum 
Grigore Ruscanu i-a dat dovadă de încredere absolută şi o restituie urmasului, 
fără pretenţii. 


Canonul modernist avea să se dezintereseze de procedeele romanului episto- 
lar, resimtite ca artificioase (la noi, Camil Petrescu este o fericită excepţie). În 
schimb, tocmai pasiunea pentru artificiu îi va face pe postmoderni să revalori- 
fice această vetustá convenţie literară. John Barth cu ale sale Lettres, sau Cos- 
tache Oláreanu experimenteazá ingenios acest procedeu popular. Capitolele 
„epistolare” din Tratamentul fabulatoriu* de Mircea Nedelciu introduc cel puţin 
trei „epistolieri” în scenă (Luca, Nelu şi Nati), cu intenţia vizibilă de a multi- 
plica instanţele narative şi de a relativiza perspectiva. Dacă în romanul realist 
exista un narator editorial care asigura o minimă regie a succesiunii epistolelor 
(explicând eventual circumstanţele găsirii lor), aici scrisorile sunt introduse ab- 
rupt, fără nici un fel de preparative, iar operaţia montajului nu e revendicată de 
nimeni. Misivele sunt segmentate în paragrafe, care sunt apoi mixate aparent 
aleatoriu, într-un colaj care glisează de la o scrisoare la alta, de la un autor la 
altul. Juxtapuse în voia hazardului, sfidând cronologia, fragmentele de scrisori 
solicită cititorul la o investigaţie aproape arheologică. Între aceste scrisori sunt 
intercalate alte texte cu prea puţine indicii. Ele pot aparține codului scris, dar 
pot reprezenta şi monologuri interioare, dialoguri mentale cu interlocutori ab- 
senti etc. Unele din aceste intervenţii sunt luări de cuvânt în cursul lungilor dis- 
cutii - nu se stie cât de reale; altele sunt scrisori care fac referire la alte scrisori 
anterioare, care însă nu vor fi niciodată puse la dispoziţia cititorului. Textele 
sunt aşadar scoase din context şi inserate fără niciun fel de ceremonie, fiindcă 
ne aflăm într-o operă a cărei estetică e una anti-mimetică şi care nu are de as- 
cultat de imperativele plauzibilitätii. În virtutea simplei lor proximitäti tipogra- 
fice, ele angajează un dialog intertextual sau, cel puţin, astfel tinde imaginaţia 
proiectivă a cititorului să ordoneze acest haos textual. „Intră astfel într-un dia- 
log - probabil doar imaginar - personaje extrem de diferite, incompatibile psi- 
hologic, situate pe diferite paliere sociale, sau — si mai interesant - aparținând 
unor planuri temporale sau unor registre de realitate total diferite. Pascu e real, 
dar grafoman. Nelu e şi mai real. Luca e real, dar credibilitatea mărturiei lui e 
îndoielnică, fiindcă el ar fi - potrivit mai multor păreri - bolnav psihic”, obser- 
vă Adrian Otoiu, în Trafic de frontieră”. Grafomani, mitomani si cabotini — cre- 
dibilitatea autorilor de scrisori este serios compromisă. În ceea ce priveşte des- 

tinatarii misivelor trebuie spus că scrisorile lui Luca pentru Ula Mierean, spre 
exemplu, nu sunt niciodată expediate şi deducem clar că, dacă ar fi fost trimise, 
nu şi-ar fi atins niciodată destinaţia, fata fiind dată dispărută în furtuna de ză- 
padă de pe Muntele Mic, unde o abandonase chiar loialul ei corespondent de 
acum. „Adresanţi improbabili, adresanti ostili, retractili sau absenti - mesajele 
circulă în gol, fără a-şi atinge destinaţia. Scrisori necitite, scrisori deturnate, 
scrisori expediate in gol — dialogul inițiat de aceste scrisori rămâne, în cele mai 
multe cazuri, o virtualitate neconsumată, discursurile rămân aşadar paralele, 
adică se întâlnesc la infinit, menţionează același critic. Prin urmare, pasajele 
epistolare duc nu numai la efectul - canonic în modernism - de multiplicare 
a punctelor de vedere, ci induc totodată distorsiuni în însăşi percepţia noastră 
asupra realității, pulverizând în final credibilitatea oricărei ipoteze privind rea- 
lul. În cazul autenticiştilor generaţiei '80, însăşi ideea de restaurare arheologică 
devine suspectă. În mâna lor fragmentele textuale rázletite, jurnalele incoerente 
şi scrisorile fără răspuns sunt doar nişte cioburi şi atât, excluzându-se categoric 
posibilitatea de reconstituire „arheologică”. 

Convenţia epistolară convine autorilor optzecişti, în primul rând, pentru capaci- 
tatea ei de legitimare autenticistă. Funcţia aceasta nu s-a schimbat prea mult în 
raport cu protoromanul secolului al XVIII-lea, în care scrisorile şi jurnalele pre- 
tins olografe autentificau textul. Scrisorile, le manuscrit trouvé, memoriile, toate 
acestea pretind cá provin nu din spaţiul ficţiunii, ci din cel al realităţii şi tind 
să fie creditate automat de cititor în virtutea unui fel de prezumție de realitate. 
Ele pretind a fi dovezi înainte de a fi texte, mărturii genuine înainte de a fi crea- 
tii. Această creditare pripită vine probabil si din plăcerea vicioasá a voyeur-ului, 
fiindcă orice cititor de romane epistolare se ştie vinovat de violarea secretului 
corespondenţei. 


NOTE 


! Cf. Caius Plinius, Scrisori. Cartea a X-a: Corespondenta dintre Plinius si Traian, traducere 
de E. Bălașa, Bucureşti, Editura Albatros, 2003. 


? G. Călinescu, Istoria literaturii române de la origini până în prezent, Bucureşti, Fundaţia 
pentru Literatură şi Artă, 1941,p. 471. 


* Jon Ghica, Scrisori către Vasile Alecsandri, Bucureşti, Editura Socec, 1887, p. XXIV. 
+ Cf.Mircea Nedelciu, Tratament fabulatoriu, Bucureşti, Editura Compania, 2006. 


5 Adrian Otoiu, Trafic de frontieră. Proza generației '80, Piteşti, Editura Paralela 45, 2000, 
p. 156. 


€ Idem, p. 157. 

Guillaume MIRCEA ELIADE 
DURAND ET LA FONDATION . 
DE LA PRINCIPAUTE MOLDAVE: 
ENTRE ETHNOARCHEOLOGIE 
ET SOURCES HISTORIQUES 


Dominées par le positivisme, qui ne prend en compte 
que les faits attestes par les documents, les sciences his- 
toriques tendent ă se diversifier depuis plusieurs decen- 
nies. Dans cette recherche de la connaissance de notre 
passé, nous assistons aujourd'hui au croisement des 
disciplines. L'histoire, stricto sensu, s'enrichit des don- 
nées offertes par l'archéologie (et notamment la nou- 
velle archéologie prônée par Lewis Binford au début 
des années 1960), la psychologie, la géographie (cest la 
géohistoire chère à Fernand Braudel) ainsi que toutes 
les sciences dites „exactes” (comme la biohistoire, asso- 
ciation entre l’histoire et la biologie) permettant de la 
sorte délargir nos perspectives de compréhension des 
sociétés passées. 


Parmi ces sciences, nous trouvons également les étu- 
des sur le folklore et l'ethnographie. Celles-ci ont don- 
né naissance à lethnohistoire. En tant que discipline 
auxiliaire, l'ethnohistoire sest constituée de part et 
d'autre de locéan atlantique dans la seconde moitié 
du XX" siècle. 


* Doctor în ştiinţe, profesor de istorie, artă si arheologie la Aix- 
en-Provence (Franţa), discipol al cunoscutului profesor Valeriu 
Rusu, originar din Basarabia. Autor al lucrării de doctorat „Les 
Carpates et la Danube dans l'espace culturel roumain (Proto- 
histoire - Antiquité - Moyen Âge). Essai pour une géographie 
historique de la Roumanie)” 


Textul articolului a fost prezentat la Conferinţa Internaţională 
de Studii Româneşti de la Constanţa (iunie 2007). 

Dans la conception américaine, cette science se propose de comprendre les 
communautés ethniques qui ont vécu aux Etats-Unis et au Canada avant lar- 
rivée des colons européens. 


Les chercheurs européens ont, quant à eux, pour objectif de découvrir l’histoire 
des peuples qui justement nen possédait point, cest-à-dire les peuples proto- 
historiques et préhistoriques, afin den dégager les valeurs sociales, culturelles 
et religieuses par une analyse comparative entre les données archéologiques et 
les documents oraux, la tradition, le folklore et les données ethnographiques. 


D'abord apanage des archéologues préhistoriens qui voyaient dans les sources 
ethnographiques la possibilité de comprendre les modes de subsistance et de 
pensée des populations européennes de chasseurs-cueilleurs, lethnohistoire 
sest vite répandue à toutes les strates de l'Histoire. 


En Roumanie, les sciences historiques ont été, dès leur origine, sensibles aux 
apports fournis par l'ethnohistoire. Il nest quà lire l'ouvrage de Nicolae Den- 
susianu (1846-1911), Dacia preistoricá, paru en 1913 et réédité en 2002 par les 
éditions Arhetip. Partant de la mythologie gréco-romaine, l'auteur a essayé de 
reconstituer le lointain passé des populations vivant entre les Carpates et le 
Danube. Ce passage entre mythologie et histoire, méme s'il reste controversé, 
place demblé Densusianu au rang des précurseurs de lethnohistoire. 


Au cours de sa formation universitaire, Mircea Eliade sest orienté en toute 
connaissance de cause vers létude des religions et notamment celles de l'In- 
de. A la sortie de la seconde guerre mondiale, il se place au sein des sciences 
humaines comme le spécialiste de l'histoire des mythes, des croyances et des 
religions. Ses contributions, parmi lesquelles se placent les trois tomes de son 
Histoire des croyances et des idées religieuses, témoignent de l'importance accor- 
dee par Mircea Eliade à I „homo religiosus” 


Au-delà de toutes les considérations politiques qui se sont fait jour depuis peu’, 
son apport à l'histoire du peuple roumain nous paraît être indispensable quant 
à la constitution d'une ethnohistoire roumaine. 


Parmi ses contributions les plus insignes, celles réunies dans l'œuvre De Zalmoxis 
à Genghis-Khan (Paris: Payot, 1970), et plus particuliérement celle concernant 
le Prince Dragoș et la „chasse rituelle", nous permettent dentrevoir une nouvelle 
réalité historique bien au-delà de celle fournie par les sources documentaires, 
les données archéologiques et épigraphiques. 


En ce sens, gráce à lethnohistoire, Mircea Eliade a ouvert la voie à une nou- 
velle dimension historique dans laquelle il a placé le peuple roumain selon 
une vision universelle que nous nous proposons de mettre en relief dans cette 
communication. 


Afin de cerner les nouveaux axes développés par Mircea Eliade concernant la 
fondation de la principauté de Moldavie, il nous faut tout d'abord nous atta- 
cher aux réalités historiques transmises par les sources documentaires. Celles- 

ci nous offrent deux niveaux de lecture sur les événements ayant conduit à la 
création de la principauté roumaine. 


e Les actes de chancellerie, qui ajoutés aux découvertes archéologiques, nous 
donnent à voir „le processus historique”, l'événement en tant quobjet factuel. 


e [étude des chroniques roumaines, deuxième niveau de lecture, restitue la 
„tradition de cet événement”. Comment la fondation de la Moldavie sest per- 
pétuée dans la mémoire, pomenire en roumain, et comment est-elle passée de 
l'état de fait historique à celui de légende historique (du latin legendum, „ce qui 
mérite détre lu")? 

Quels renseignements nous offrent les actes de la chancellerie hongroise? 


Tout d'abord, nous nous devons de mentionner que la seule documentation 
contemporaine à lévénement provient de la chancellerie et dans une moindre 
mesure des chroniques hongroises. Or, celles-ci restent trés lacunaires et lais- 
sent planer des zones d'incertitude quant au déroulement exact des faits ayant 
permis la création de la principauté de Moldavie. 


Aprés cinq années de campagnes en Italie, entre 1347 et 1352, nous savons que 
Louis I* de Hongrie (1342-1382) inaugura une politique expansionniste de 
grande envergure dirigée notamment vers l'Est, en direction de la Moldavie, 
alors peuplée de „schismatiques” (cest-à-dire d'Orthodoxes) coumans et vala- 
ques?, également destinée à repousser les hordes tatares vers les steppes nord- 
pontiques. Cet objectif fut concrétisé vers 1355. 


Cette expédition fut appuyée par de nombreux Roumains du Maramures, terri- 
toire passé sous la domination hongroise au début du XIV* siécle, et parmi les- 
quels figure le célébre Dragos des chroniques moldaves. Ils libérérent ensemble 
de la domination des Tatares les territoires à l'Est des Carpates. 


Le 20 mars 1360, un acte du roi de Hongrie mentionne des révoltes anti-ma- 
gyares en Moldavie’. 


Cette méme source indique que Dragoş, „fils de Gyula, notre fidele Roumain 
du Maramureş” („fidelis Olahi nostri de Maramarusio”) joua un rôle important 
dans la pacification des terres et dans l'action de „restauration” de la domi- 
nation angevine („in restauratione terre nostre Moldauane"; „specialiter autem 
in resitutione terre nostre Moldauane, plures Olachos rebellantes, a via debite fi- 
delitatis deviantes, iuxta suam industriosam virtutem ad constantem fidelitatem 
regie corone observandam, vigilicura et indefessa solicitudine reducendo, iuxta sui 
status et possibilitatis exigentiam nostre exhibuisse et impendisse congnovimus 
maiestati"). 


Il semblerait donc que l'intervention de Dragos en Moldavie se soit déroulée 
peu avant la sixiéme décennie du XIV* siécle, peut-étre vers 1358-1359. Pour 
le récompenser de son aide, ainsi que de celle de ses fils Lad et Gyule, le roi de 
Hongrie leur donna plusieurs villages roumains dans le Maramures*. 


116 


Lélément significatif est qu'au lendemain de son intervention, au lieu d'annexer 
purement et simplement la Moldavie, le roi prefera exercer sa souveraineté 
par l'entremise d'un voivode. Il nest pas fait explicitement mention de Dragoş 
comme voivode de Moldavie, bien que l'historiographie roumaine, au premier 
titre duquel se place Nicolae Iorga?, le présente comme tel. 


Quoi qu'il en soit, les Hongrois ne réussirent pas à préserver longtemps leur 
position à l'Est des Carpates. 


Un second personnage fait son apparition dans un acte daté 2 février 1365*. 
Il sagit de Bogdan de Cuhea, noble du Maramureş”. Il semble étre, sinon le 
chef de la résistance anti-magyare, celui sur lequel l'attention de Louis I‘ sest 
focalisée. 


Compte tenu de sa position vis-à-vis de la couronne hongroise, le statut de 
Bogdan nétait plus tenable. Considéré comme „un infidèle”, alors que les autres 
dignitaires roumains de la région avaient accepté de se plier à la politique an- 
gevine, la seule issue possible fut son départ pour le versant oriental des Car- 
pates. 


L'intervention du voievode de Transylvanie, sur la demande de Louis I“, obligea 
Bogdan à traverser les Carpates „en cachette” („clandestine”*) pour rejoindre la 
Moldavie. En effet, l'acte de 1365 affirme que les possessions de Bogdan dans le 
Maramureş? étaient offertes au voievode du Maramureş (,voyvodam nostrum 
Maramorosiensem”) Balc, fils de Sas, et à ses frères Drag (futur voievode du 
Maramureş autour de 1387), Dragomir et Stefan (Etienne). 


Cette donation marque la fin de la domination hongroise sur la Moldavie, pas- 
sée sous le contrôle de Bogdan. Balc est récompensé (ou plutôt dédommagé) 
par les terres du Maramures laissées par Bogdan. 


Elle sajoute à des mesures répressives à lencontre les Roumains de Transylva- 
nie? qui étayent clairement l'inauguration par le roi de Hongrie d'une politi- 
que visant à éviter toute nouvelle révolte ainsi renforcée par la présence du roi 
lui-méme en Transylvanie entre avril et octobre 1366. 


Les actes et documents officiels émis par la chancellerie hongroise nous per- 
mettent de replacer la fondation de la Moldavie selon une trame temporelle 
et géographique en fonction des réalités humaines qui s'y déroulèrent. La vé- 
hémence des mots employés par la chancellerie hongroise semblerait prouver 
que les événements racontées étaient proches des dates de leurs rédactions res- 
pectives. Ainsi: 


1. Dragoş passe en Moldavie pour le compte des rois de Hongrie autour des 
années 1358-1359. Il aurait alors été récompensé pour l'aide apporté à Louis I* 
en 1360. 


Nous savons quen 1360, par un acte daté du 24 juin, Bogdan se trouvait encore 
au Maramureş ou son neveu, Etienne, est mentionné comme le voievode des 

Roumains du pays („Stephanu, filius Yuge, woyvoda noster Maramorusyensis, 
dilectus nobis et fidelis"). 


2. Entre 1360-1361 et 1364, le tróne aurait été transmis à Sas, probable fils de 
Dragos, puis à Balc. 


3. Au cours de l'année 1364, Bogdan traverse les Carpates et sempare de la 
Moldavie. 


4. Lerégne de Bogdan aurait alors débuté dans les années 1364-1365 jusqu'aux 
environs de l'année 1369. L'ancien voievode, Balc, est dédommagé par les terres 
du Maramures ayant appartenu à Bogdan. 


Quelle restitution est faite de cette fondation par les chroniqueurs moldaves? 


Les premiéres chroniques qui évoquent la fondation de la principauté furent 
rédigées entre le régne d'Etienne le Grand (1457-1504) et celui de d'Etienne 
le Jeune (1517-1527), soit à peu prés un siécle aprés les événements. Ce sont 
la chronique de Bistrita publiée par Ion Bogdan et également connue sous le 
nom de chronique anonyme de Moldavie (réalisée sous Etienne le Grand) et les 
Annales de Putna I et Putna II (respectivement aprés 1526 et 1518)". 


Nous trouvons au travers de ces écrits les mémes mentions que celles apportées par 
les actes hongrois: „En lan 6867 [1359], Dragoș voévode est venu du Pays Hongrois de 
Maramureş, sur les traces dun aurochs, à la chasse, et il a régné deux ans". 


Dès l'origine de la tradition historiographique concernant la fondation de la 
Moldavie, le théme de la chasse à l'aurochs est présent. Il semble correspondre 
à une tradition orale fixée ensuite par l'écrit des chroniqueurs. 


La Chronique serbo-moldave de Neamt, écrite aprés 1512, nous apporte quel- 
ques éléments nouveaux: „Avec la volonté de Dieu, le premier voévode Dragoș 
est venu, en chassant, de la Hongrie, du lieu-dit et de la riviére Maramureş, en 
poursuivant un aurochs, qu'il a tué prés de la riviére Moldova, et il sest réjoui là 
avec ses boyards, et le pays lui plut et il resta, et il colonisa avec ses Moldaves de 
Hongrie, et il fut leur Prince pendant deux ans". 


Le scénario de la fondation de la Moldavie sétaye sensiblement dans la Chro- 
nique moldo-russe? datée des années 1517-1527. 


Dragos est accompagné cette fois-ci de ses compagnons, avec lesquels il chasse 
les bétes fauves. Ensemble, ils poursuivent l'aurochs, le tuent et se régalent du 
gibier. Puis ils cherchent, sur l'inspiration divine, un endroit pour sétablir et 
décident, à l'unanimité de sy installer. Ils rentrent au Maramureş, se consultent 
avec le reste de la communauté, explorent une fois de plus les terres promises et 
finalement, demandent au roi de Hongrie, Vladislav, de les laisser partir. Aprés 
une traversée pénible des montagnes, ils arrivent tous, compagnons, femmes 
et enfants „d l'endroit où Dragoș avait tué l'aurochs”. Cest ici que, événement si- 
gnificatif, „ils ont choisi dans le clan un homme sage, nommé Dragoș, et qu'ils lont 
désigné comme Prince et Voiévode". 

Cette interpolation apporte une donnée supplémentaire, celle de l'élection du 
prince par sa communauté. 


Cet ajout, en rapport avec les chroniques antérieures, donne l'impression de 
mieux répondre aux réalités politiques de l'époque évoquée. 


Au travers de la Chronique moldo-russe, la fondation de la principauté de Mol- 
davie apparait comme un phénoméne migratoire, auquel se mélent les échos 
d'un processus d'instauration d'une hiérarchie féodale dans un monde encore 
attaché à une forme dorganisation villageoise archaique, le jude, par lélection 
du chef parmi les „hommes sages”. 


Dans la seconde moitié du XVIF siècle, le probléme de la création de l'Etat de 
Moldavie est remis en question. Les débats deviennent alors „plus vifs et sou- 
vent contradictoires”"!*: nous pouvons notamment mentionner Grigore Ureche, 
Simion Dascálul, Misail Cálugárul, Miron Costin et Dimitrie Cantemir. 


Achevé vers 1647, le letopisetul Tárii Moldovei de Grigore Ureche apporte une 
information non négligeable quant à la fondation de la principaute. 


Dragoş nest pas mentionné dans l' „Avant-propos à la descente de cheval" („Pre- 
dosloviia descălicării”). A sa place, se sont des „pâtres de Transylvanie” („păstorii 
de la Ardeal”) qui „errant dans les montagnes avec leurs troupeaux, sont tombés 
sur une bête quon appelle aurochs et, aprés lavoir assidiiment poursuivie avec 
leurs chiens à travers les montagnes, ils lont pourchassée jusquà la plaine de la 
rivière Moldova”. 


Ureche ajoute que, associés à de nouveaux venus qu'ils avaient persuadé de les 

rejoindre, ils „ont étendu leur pouvoir jusqu'au Nistru et jusquà la mer”. 

Ce nest qu'au paragraphe suivant que Dragoş fait son apparition. „Sur le com- 
mencement des règnes”, Ureche explique que Dragoş est l'un de ces pâtres, et 
qu'il fut désigné „supérieur et chef militaire" en vertu de ses qualités: il est „plus 
digne d'honneur et plus utile queux tous". 


Cest dans la suite de la chronique de Grigore Ureche que sélabore toute une 
série d'interpolations. 


Simion Dascálul et Misail Cálugárul se nourrissent des récits rédigés avant le 
XVII siècle et parmi ceux-ci, la Chronique moldo-russe. 


Le groupe de pátres est alors substitué tour à tour par des chasseurs chez Si- 
mion Dascálul et par un groupe nobiliaire chez le moine Misail: „o samă de 
ficiori de domni den domniile ce au fost pre acéle vremi la Rim si cu oamenii lor 
den Maramurág"?. 


Auteur de la Chronique polonaise (1677) et du Poéme polonais (1684), Miron 
Costin se laisse séduire par ce rapprochement entre l'antiquité (celle des ,sei- 
gneuries de Rome") et la fondation de la principauté moldave. Il présente alors 
Dragoş comme le „fils dun dominus de vieille souche". Il est le chef de „quelques 

centaines de gens armés” qui sans consulter ses camarades, décide de rester en 
Moldavie: „Cest ici notre patrie, il nest plus nécessaire de nous concerter”. 


Tout comme Miron Costin, Dimitrie Cantemir voit en Dragos le représentant 
d'une lignée royale. Bien quadmettant que les annales se taisent quant à son 
ascendance, Cantemir propose dans sa Descriptio Moldaviae (1716) un argu- 
ment dicté par le bon sens: „quelle difficulté à s'imaginer qu'un plébéien aurait 
pu partir à la chasse accompagné par une suite si nombreuse, ou qu'il aurait pu 
convaincre ceux restés à la maison de le suivre". 


Au travers de ces chroniqueurs, plusieurs idées sont à retenir. 


Tout d'abord, elles marquent toutes le passage d'un fait historique à un événe- 
ment légendaire: la chasse à l'aurochs est présente dès la première chronique. 
Dailleurs, il est important de rappeler que le Maramureş fut considéré comme 
une terre de chasse et ce, dés 1199, dans un acte d'Emeric, roi de Hongrie au 
comes Laurenţiu”. Ainsi la chasse ,légendaire”, qui semble être une création 
tardive de l'historiographie moldave, porte en elle une véracité historique. 


La premiere idée concerne la recherche d'historicité. En effet, 


1. Lévénement est daté: le régne de Dragoş se déroula de 1359 à 1361. Cette 
donnée chronologique reste tout à fait en adéquation avec les actes de la chan- 
cellerie hongroise. 


2. Lévénement est clairement localisé. 


3. Lévénement est rattaché à une tradition historique avérée: Dragoş est le 
vassal du roi de Hongrie pour lequel il colonise la Moldavie. De méme, lélec- 
tion de Dragos comme prince par les Roumains de Moldavie semble répondre 
à une réalité. 

Sur cette historicité se greffe la rationalisation d'un événement devenu tradi- 
tion légendaire. 


1. La „preuve par l'étymologie" que nous trouvons chez Grigore Ureche. 


La chienne de Dragos, Molda, donna son nom au pays, la Moldova. De méme, 
l'aurochs (Bour en roumain) devint toponyme (le village de Boureni) en méme 
tant que l'emblème de la principauté. 


2. Lattachement à la romanité. En effet Miron Costin présente Dragos comme 
le fils d'un „maître romain de vieille souche". 


3. Les preuves matérielles de la „descente” de Dragoş. Ion Neculce (1672- 
1745)^ écrit que Dragoş fonda en Moldavie la ville de Siret, une église en pier- 
re sous le vocable de la Sainte-Trinité ainsi que d'une petite église en bois à 
Volovát. 


Larrivée de Dragoş en Moldavie nest pas la conséquence immédiate de la chas- 
se à l'aurochs. Toutefois, il est intéressant de se demander pourquoi la figure de 

ce prince, qui naurait régné que deux années, a joui dans la tradition populaire 
et dans les chroniques ulterieures d'une sympathie constante. 


Certains chercheurs roumains” voudraient voir dans cette opposition entre 
durée du règne et popularité du roi une erreur paléographique des chroni- 
queurs: Dragos n'aurait pas gouverné deux mais sept années, entre 1345 / 47 et 
1352 / 1354. 


Nous pensons qu'il faut plutôt chercher l'explication de cette opposition dans 
les faits historiques: 


e Le récit de la chasse à l'aurochs, activité des nobles en temps de paix, ne 
se substitue-elle pas à l'ordre de mission du roi de Hongrie, la conquête - acte 
militaire, qui va à lencontre des fréres roumains de Moldavie? 


e Dragoş réussit-il à réunir sous son autorité les petites formations étatiques 
des vallées moldaves, le fixant dans la mémoire collective comme celui qui a 
unifié la Moldavie, et qui est donc devenu, par substitution, son fondateur? 


Quel est l'apport de Mircea Eliade à létude de cet événement devenu légende? 


Comme nous venons de le montrer, la „fondation officielle" de la principauté 
de Moldavie est rattachée dans la conscience historiographique des chroni- 
queurs à un événement devenu légende: la chasse à l'aurochs par un (ou des) 
Roumain(s) du Maramures, et l'installation de ceux-ci en Moldavie. 


C'est plus particulièrement sur la chasse à l'aurochs que Mircea Eliade?é 
a décidé de sattarder. Létude des symboles rattachés à cette légende nous 
conduit clairement à la représentation d'une ,chasse rituelle" ayant permis 
la création d'un Etat et ce, gráce à l'aurochs, devenu „animal guide" ou „ani- 
mal oracle” 


Cette tradition sexprime par de nombreuses variantes dans les mondes ita- 
liques et méditerranéens, celtiques (nordique) et orientaux (Huns, Hongrois, 
Inde) et ce, depuis la plus haute Antiquité. Pour toutes, la structure reste trés 
semblable: l'apparition d'un animal sauvage ou domestique et / ou sa mise à 
mort, permet à un homme ou à un groupe d'hommes déchapper eux-mémes 
à la mort, de remporter une victoire, de fonder une colonie, une ville ou de 
donner naissance à un peuple. 


A la lecture de l'étude entreprise par Mircea Eliade, des actes de la chancellerie 
hongroise et des chroniques relatant la fondation de la Moldavie, nous pouvons 
tirer quelques éléments intéressants. 


Au travers de cette documentation, trois réalités historiques deviennent pos- 
sibles. Elles représentent trois niveaux de conscience du peuple roumain et de 
lâme roumaine qui ne sont pas antinomiques. Au contraire, chacune se com- 
pléte et donne ainsi une vision globale de ces événements. 


Le premier stade renvoie au factuel, aux données historiques. 

Le second annonce le légendaire par la façon dont les descendants ont compris 
ces données. Ce stade fait le lien entre les deux autres. Il est fidèle par la recher- 
che d’historicité mais mythique dans la dimension universel qu'il donne aux 
faits. Les différentes versions des chroniqueurs participent à la création dun 
„mythe socio-historique”, celui du commencement, de l'initiation guerrière. 
Nous trouvons dans cette „chasse rituelle” les trois phases initiatiques déve- 
loppées par Massimo Centini” chez le jeune spartiate Koros, obligé de vivre 
pendant une année comme un loup dans les montagnes. Ces trois phases sont 
la séparation (le départ de Dragos vers les Carpates), la transition (la chasse à 
l'aurochs qui lui fait découvrir une nouvelle région) et l'incorporation (la fon- 
dation de la principauté). 


Le troisième stade représente l'universel, c'est-à-dire l'univers mental, symbo- 
lique qui se dégage de la légende. Cette troisiéme lecture donne à la légende 
son aspect de „mythe ethnoreligieux fondateur" en ce sens qu'il est „issu de la 
pensée primitive et sauvage". 

Si les deux premiers stades autorisent une lecture historique, seule la troisiéme 
réalité, développée par Mircea Eliade, donne une nouvelle dimension au peuple 
roumain. En ce sens, l'historien des mythes et des croyances replace les Roumains 
et leur territoire dans une dimension géographique d'ensemble: „Le paradoxe de 
la Dacie et, en général, de toute la péninsule balkanique, cest quelle constitue à la 
fois un «carrefour» où se croisent des influences diverses [méditerranéennes, nor- 
diques, orientales], et une zone conservatrice [les Carpates], comme le prouvent les 
éléments de culture archaïque qui y survivent jusquau début du XX* siècle”. 


A cela sajoute la place des Roumains dans une réalité diachronique. Le mythe 
fondateur de l'Etat moldave, la chasse rituelle, serait issu d'un substrat magico- 
religieux remontant à la préhistoire et partagé communément par les hommes. 
Indépendamment d'un ancrage précis dans lespace et le temps, la légende de 
Dragos est dépositaire d'un substrat spirituel: il est un résidu métamorphosé 
d'anciennes croyances et traditions dorigine probablement chamanique. 


Il se serait conservé au travers de mythes, rituels, croyances et légendes propres 
à chaque culture et à chaque civilisation. 


La pérennité de ce mythe se serait de la sorte transmise sans discontinuité dans 
la création folklorique depuis les Daces, les Daco-Romains jusquaux Roumains. 
Il est passé par le filtre de la Christianisation qui sans effacer son substrat l'a 
réutilisé en lui assignant une portée exemplaire. Nous retrouvons notamment 
ce filtre dans l'hagiographie de Saint Hubert, personnage historique du milieu 
du VIF siècle, devenu patron des chasseurs, après sa vision d’un cerf à une croix 
entre les ramures. 


Sans se substituer à l'histoire positiviste, l'ethnohistoire développée par Mircea 
Eliade permet d'approfondir la compréhension d'un phénoméne atemporel et 
universel (cest-à-dire un mythe) que les sources documentaires ne sauraient 
nous révéler au premier abord mais qui reste sous-jacent. L'étude entreprise par 

Mircea Eliade doit nous amener à comprendre que l'historien ne doit pas se dé- 
partir des traditions, souvent orales, sous couvert d'une véracité exclusivement 
appuyée par les documents écrits, d'ailleurs souvent mal interprétés. Cest en 
suivant ce chemin que le chercheur pourra appréhender un nouvel aspect de 
l'histoire, celui des mentalités. 

Teo 
CHIRIAC 


CÂNTECEL DE TREZIT VIAȚA 


Fiecare zi fiecare zi fiecare zi începe cu o posibilă epocă 
a renașterii 
Renașterea începe cu deşteptarea unui posibil 
poet universal 
Opera poetului universal începe cu poemul cunoașterii 
Cunoaşterea începe - ca de obicei - odată 
Cu punctul final 


Amiaza începe din pagină nouă - cu lumina 
ei strălucitor de curată 
Lumina strălucitoare cade oblic pe oglinjoara 
frumoasei Iluzii 
Dar oglinjoara frumoasei Iluzii — oh - este spartă 
Şi provoacă în univers uşoare confuzii 


(Poetul se confundă cu Preafericitul cu Demiurgul 

cu Cuvântul 
Cititorii săi se confundă cu îngerii si cu sfinții 
Epopeea se confundă cu cerul şi pământul 


Prezentul grupaj de poeme face parte din volumul Monstrul Sa- 
cru (scările lui Teo) aflat în curs de apariţie. 

Iar versurile sale - cu idolii inimii 
Cu idolii minţii...) 


Ora exactă începe dintr-odată c-un posibil secol al luminilor 
Minutul începe cu posibile ere de modernitate 

Secunda începe c-un ev mediu al suspinelor 

Şi se încheie cu eroica antichitate 


Cuaternara noastră mioritică debutează abia după chindie 
Cu o cină posibil neozoică irodică decadentă 

Trece prin milenarele seri de meta-poezie 

Şi sfârşeşte aproape de miezul nopţii 

C-un posibil manifest de proporții 

Al zeilor de mentă 


Miezul nopţii începe cu posibile crize de viziune cosmică 
Declanşând singurätäti imemoriale dar si de dată recentă 
Şi continuă cu posibile crize de simtire patriotică 
Provocând mutații de natură mecanică 

Psihică morfologică 


Astfel încât - până în zori — 

Când Clipa-mamă vine să ne vindece 

Când fătul verbal îi tresaltă în pântece 

Când pur şi simplu nu mai e timp ca să mori - 

Fericirea generală fericirea generală începe prin a fi dementă 

Iar dementa generală iar dementa generală sfârşeşte sfârşeşte prin a fi logică 


SCARA ÎNTÂI 


l. 

Urc pe scara interioară 

Cu Albert Einstein sub subsuoară 

(Volumul despre viața şi teoriile sale apărut 

La Humanitas în ultimul deceniu al veacului trecut 
Volum care - desi îi cunosc conţinutul pe dinafară - 

Îl mai iau uneori ca să-mi ţină de urât pe banca de-afară) 


Urc treptele scării impiedicándu-má ba de cauză ba de efect 
Rimez în gând inspiraţie cu transpiratie 
Rimez şi perfect cu defect 

Făcând ironii pe seama liftului blocat şi a mecanicului Ion 
Supranumit de locuitorii vechiului cartier liftierul Hyperion 
Cel ce lucrase de-a lungul vieții ajutor 

apoi mecanic de locomotivă 
Iar in prag de bătrânețe se pomeni şef 

pe cavoul cu mișcare relativă 
Zi de zi coborând în cartier cantități importante 

de trup efemer 
Iar noaptea - pe întuneric - urcând sufletele rátácitoare 

la cer 
(Acest du-te-vino cu priză la real si cu priză la transcendentá 
Oferind fiecárui locatar sanse unice la existentá 

si non-existentá) 


Si acum că întârzie la o bere sau la un parastas Hyperion liftiertul 
Cine s-ar mai osteni sá refacá legátura sacrá 
a pământului cu cerul? 


E seara târziu şi e toamnă târzie — greieri 
De cri-cri-cristal sună stingerea în arbori şi-n creieri — 
În curând visătoarele frunze vor cădea întâi 

foarte lin apoi rostogol 


Urc scara interioară în formă de spirală Treaptä cu treaptă 
Gol după gol 

Dar scara spiralată devine tot mai înaltă tot mai îngustă 
tot mai obscură 

Şi trupul parcă mi se goleşte de sine iar sufletul 
mi se urcă spre gură 

Zadarnic bâjbâi prin beznă în căutarea uşii albastre 
ce dă spre palier 

Căci nu mai există pereţii nici uşa albastră 
nici balustrada de fier 

De care má sprijineam cu o mână în timp ce má 
ridicam de la etaj la etaj 

Şi care (abia acum recunosc) îmi dădea 
sentimentul de siguranță şi de curaj 


Şi brusc îmi vine să strig îmi vine să tip 
îmi vine să urlu îmi vine să zbier: 
„Dumnezeule! Aceasta nu e o scară de bloc! 
Aceasta nu e o scară de bloc! 
Aceasta e o scară pusă la cer!!!” 


(>) 
lII. 


Sui pe scară 

Printre îngerii care zboară 

Privind cum plouă şi cum spiritele greoaie 

Cad de la mari înălțimi precum picăturile umflate de ploaie 


Sui pe scară dintr-o boltă în alta Dintr-un gol în alt gol 
Închid ochii de groază întrezărind ca prin somn 
barul Peștera de la subsol 
Unde mă aşteaptă de sute de ani prietenii mei 
(cei şapte dorminzi) 
Amorezati-lulea de cele şapte oglinzi 
Präbusiti printre vise-vederi şi vise-extaze 
Înmärmuriti într-un fel de măreție lichidă pe sub raze 
şi fraze 


Mă uit cu jind la mesele stropite cu purpură din belşug 
pe care 

Stau şapte potire pline-ochi cu lumină dulce hipnotică 
orbitoare 

(Oare câţi s-au perindat şi se vor mai perinda în jurul 
acestor mese? 

Oare câţi au gustat si vor mai gusta din aceste 
potire alese?) 

Iar cel ce toarnă ființa luminii în potire subțiri de argint 

Pare să fi-nmărmurit şi el în starea sa de văzător 
desăvârșit 


„La Peştera! Mergem la Peștera! Hotărât!” — 

Aud strigătul orbilor imbátati cu apă de ploaie 

„Haideţi la Văzător! Haideţi la Văzătorul desăvârşit!” — 

Aud strigătul orbilor gârboviti de prăbuşirea spiritelor greoaie 


De groază - deschid ochii Urc pe scară Mă înalt 
Cu Albert Einstein sub braţ 

128 
SCARA A DOUA 


(***) 

(21-09-2007 Dimineaţă de toamnă senină 

Hramul bisericii Nașterea Maicii Domnului de pe 
strada Ginta Latină 

Clopotele bat Inima îmi bate 

De la poartă până în prag se aşterne o cărare din toluri 
covoare şi lăicere várgate 

(Cărarea spre Împärätie a lumii sărace?) 

Pe care însă puţină lume se încumetă să calce 


Depun în capelă pomelnicul cu nume de suflete pe care le-am iubit 
Le voi iubi Le iubesc 

Mä-nchin crestineste la răstignirea cu Chipul suferinţei 

Iau (nouă) lumânări Plătesc 

Apoi intru în lăcaş ca să reuşesc la Crez (simbolul credinţei) 

Căci doar cântând simfonia colectivă a Crezului împreună 
cu invizibilul cor 

Îmi pot îndulci întrucâtva însingurarea în care 
am să mor 


Întotdeauna trec pragul bisericii cu sentimentul că intru 
în veşnicie 

Iar imaginile arătate mie acum sunt demne Doamne de 
marea Ta poezie 

În interior — adevărată minune! - toată suflarea 
stă-ncremenită pe loc 

Mişcându-se-n voie doar fumul de lumânare Doar mireasma 
de crizantemá gutuie si busuioc - 

Surprinsi departe de urá si dispret Departe de 
umbra suspiciunii 

Încremeniti in frenezia mistuitoare a rugăciunii 

Crestinii stau in genunchi ca niste strávechi figuri de ceará 
(Ei par sá se roage asa neclintiti 
de douá mii de ani impliniti) 

Ráspándind un iz abia perceptibil de sfánt de om si de fiará 

Iar în fata altarului 
Împodobit cu aurul amarului 
(Acolo unde - după ascunderea ascunsului 
Şi nepătrunderea pătrunsului — 
Dintr-o clipă în alta se va deschide deschisul 
Şi va cuprinde necuprinsul!) 
Părintele Gheorghe - cu braţele ridicate a iertare si smerire 
spre cer - 
Le arată inmármuritilor ca si el calea cea mai scurtă de la rátácire 
înspre mister 


Lumânările ard Sufletul îmi arde 

Deasupra candelelor de la icoane plutesc flăcărui de ametiste 
rubine şi smaralde 

Sub privirea copilului de-alături — străluminată 
de o mirare calmă - 

Văpaia topeşte deopotrivă timp lumânare şi palmă 

O! iar când cuantele de energie izvorâte din adâncul orbitelor 
de sfinți 

Prind a se lovi haotic de rotunjimea cupolei şi de pereţii 
încă nezugräviti 

Un mesaj telefonic aiuritor trimis de Wera 

Transformă - nepermis - atmosfera 


Ies în curte unde creştinii sunt aşteptaţi de mesele încărcate cu flori 
cu daruri cu bucate 

Unde soarele - printre plopi şi frunze tremurátoare — creşte 
din propria-i luminozitate 

Citesc mesajul: „Teo plus Tao egal Rutiná 

Zi de sărbătoare 

Lumină lină 

Soare 


Lecturi spirituale 

Pentru timpul nostru debil: 

Buraga - Scrisori din casa de nebuni 
Pascal - Scrisori provinciale 

Ovidiu - Scrisori din exil" ) 


(F=) 


129 


130 
SCARA A TREIA 


($) 


V. 

Mă gândesc: 

„Tată ceresc — 

Urcarea mea e asemănătoare 

Cu ieşirea la suprafață a pescuitorului de mărgăritare 

Cu ieşirea-i anevoioasă printre bule baloane si sfere pline cu duh 
Ínáltándu-se înălțându-se prin genunile mării ca prin văzduh..” 


Urc pe scară şi dintr-odată zăresc 
Cum duhul mării sparge zarea si se înalță la duhul ceresc 


Văd cum - scäldate de lacrimi - fețele 

Sărută — peste mări şi țări peste ceruri şi adevăruri - suprafeţele 
Cum extremele se ating si limitele se contopesc 

Peste urme de îngeri zburând în cete 

Peste polaritáti analogii fațete 


SCARA A PATRA 


l. 

Miez de vará 

Biblicá balcanicá larvará 

Si mica ființă târâtoare incálzindu-se la soare 

În grădina Casei de creaţie cu vedere la munți şi la mare 


(De jur-imprejur 

Orizontul era clar-obscur 

De sus până jos şi de jos până sus 

Vârtejuri de lumini şi de umbre s-au suprapus 

Astfel încât — strânse laolaltă sub al cerurilor clopot — 

Mineralul vegetalul animalicul demonicul angelicul si alte mijloace 
artistice dădeau în clocot — 

Iar Creatorul intra şi ieşea din opera sa printr-un sistem subtil de 
supape) 

(eem) 


POESIS 
Il. 


„Îmi pierd Memoria - bucăţi mai mari bucăţi mai mici 
Mă pierde Istoria printre amicii-duşmani şi dusmanii-amici 


Eu cine am fost pe acest pământ? Cine sunt? 
Deşert... Deşertăciune... Vânt... 


Între munte şi mare 

Stau grămăjoară mutii şi surzii 

Povestindu-le orbilor - cu lux de amănunte - 

Despre cum - încoronatul cap - a zburat pe Câmpia Turzii..^ 


IV. 


A trecut vara cea fără slavă? 
A trecut şi iarna — imperială si sclavă? 
Câte veacuri imperiale şi s(c)lave au trecut de atunci? 


Peste munte si mare azi plouă torențial repezit cu bulbuci 

Iar când vine primăvara şi peste munte şi mare plouă 

Şopârla schiloadă 

Biata Şopârlă fără coadă 

Asteaptá - înfrigurată — să-i răsară coada cea nouă 

Târâtoarea se screme se opinteşte începe să ofteze 

Însă coada regenerabilă nu mai poate sau nu mai vrea 
să regenereze 

(Ai blestemat-o Doamne cumva? Ai condamnat-o la grea suferință 

Că a renunţat la coadă - pentru a câta oară - cu-atâta uşurinţă? 

Că trecutul ei glorios - epopee unificatoare zidită pe vii personaje 
de mit de basm de baladă - 

S-a prăbușit sub propria-i măreție si-acum degenerează — 

Literar şi istoric vorbind - într-o fabulă 

Gnomică didacticistă şi fadă?) 


Sopárla-fárá-coadá agonizeazá... 


Si pentru ca starea de agonie sá fie memorabilá relevantá sugestivá 
Firele acțiunii - funii împletite din fibre vegetale animale 
şi umane - ridică Memoria costelivă 

A Şopârlei-fără-coadă şi o trece - cu tot cu Înger 
cu lumânare și colivă — 

Dincolo de prima gârlă 

Unde zace părăsită Coada-fără-de-şopârlă: 

„Îngere, e slut la Prut!” 


Apoi dincolo de-a doua gârlă 
Unde zace părăsită Coada-cozii-fără-de-şopârlă: 
„Ingere, la Nistru e sinistru!” 


Tot aşa - trecând gârlă după gârlă — 

Memoria cea slabă e târâtă prin noroaie şi mocirlă 
Până dincolo de Bug: 

„Încotro, Îngere, să fug?” 


Apoi dincolo de Don: 
„Îngere, în braţele tale piere Ion!?" 


Apoi dincolo de matuska Volga: 
„Îngere, un urma ta se spulberă legenda despre Molda!?” 


Apoi dincolo de-ndepărtatul Ural: 
„Oh Îngere ideal - 
Te-ai prăbuşit lovindu-te cu fruntea îngerească de real!” 


Apoi dincolo de Enisei şi dincolo de Irtâş: 

„Îngere rănit, de-acum te misti şi tu mai mult târâs 
De-acum respiri şi tu atât de greu — 

Înger al lui Dumnezeu..” 


Tot aşa tot asa până dincolo de Aurora boreală 
Care separă - precum panglica maşinii de scris - lumea reală de cea ireală 
Şi de acolo - până Dincolo de dincolo - în lumea lumilor de apoi 
De unde - legati de limbă cu firul logic al acţiunii — 
Memoria şi Îngerul rănit al naţiunii 
Sunt târâti - imposibil de greu - înapoi înapoi 
În universul operei - şi nu de dragul unor po(i)etice cuvinte 
sau necuvinte 
Ci întru cunoaștere aducere şi tinere 
De minte... 


(f**) 

VI. 

(99) 

(Iar Teo-dorul nostru de munte si Teo-dorul nostru de mare 
Mári se vorbirá Si se sfátuirá Pe l-apus de soare 

Ca să mi-l doboare Pe Teo-dorul de cer 

Că-i mai înalt Şi-i mai plin de mister 

Că are stele multe Văzute 

Şi nevăzute...) 


Apoi - când până la deznodământ 

Nu mai rămâne decât un singur cuvânt 

(Osândă? Blestem? Supliciu? Târzie refulare 

Pentru Îngerul cel târâtor? Pentru Reptila cea zburătoare?) - 

Contopit cu propria-i operă Creatorul se metamorfozează - demiurgic — 
în unicul său cititor 

Iar unicul său cititor se transformă într-un biet cerşetor 

Colindând - inocent apostolic sentimental — 

Printre podoabele noului Centru comercial 

Construit cu patimă şi multă abnegatie 

Pe ruinele Casei de creaţie 


SCARA A CINCEA 


l. 
(0) 
Mă opresc în fața mişcării planetelor: plâng strict ştiinţific — 
printre plante şi animale 
Aş vrea să aflu legătura lucrurilor naturale cu lucrurile supranaturale... 
Iată: lumina reflexiei realizează idealul simplităţii 
geometrice: lacrima strălucind în văzduh 
Asemeni unui punct material în mişcare ticsit cu harul 
Sfântului duh 


— Mă fură cerul sau poate misterul? 
Eu plâng de stele nu de jele 
Eu plâng de har nu de amar 

A gândi a scrie a citi — grele războaie ale virtuţii 
asteptándu-si clipa când vor fi cucerite eroic 

Întinderile şi duratele dintre ele fiind ca de la precambrian 
la neozoic 


Dar 

După arsita anonimatului milenar 

Peste națiune se abat ploile repezi ale fascinatiei 

Pentru a-i surprinde copiii dormind la umbra mândrului edificiu 
al afirmației: 
Românul e născut poet! 


Sprijinindu-mă cu greu de râsu-mi-plânsu-mi 

În fata Bibliotecii Nationale má-mpiedic ruşinos de mine însumi 
(poetul român e cam desuet?!) 

Şi-n timp ce-mi port fiintiala rană ca pe-un titlu de glorie 

Mostenit prin obscura alianţă a petelor din soare cu gropile 
din istorie — 

ÎI salut ceremonios pe monumentalul Vasile Alecsandri 

Cel care - deşi edificiul afirmației sale devine an de an 
tot mai rece şi tot mai gri — 

Continuă să poarte cu aceeași nonşalanţă regeascá mustata 
curbată a lui Albert Einstein 

Bastonul şi pălăria de satin 
ale lui Charles Chaplin 

(em 


SCARA A OPTA 


Qnem) 

(***) 

, Aminteste-ti cele spuse 

De vocea mutá a izvoarelor ascunse: 

Dacá Adam nu ar fi gresit 

Fiinţa omenească s-ar fi înmulţit prin cuvânt...” 

Urc din tată in fiu Din tată în fiu - 

Din tatăl care sunt în fiul care o să fiu — 

Urc din vreme în vreme Urc din vierme în vierme 
Desi în vierme e încă devreme iar în vreme - e târziu 


Din cuvânt urc în cuvânt şi mai am un singur gând 
De pe-un nor urc pe-un alt nor si mai am un singur dor 
Din abis urc in abis şi mai am un singur vis Doar un singur vis — 


Să-nclin cumpăna de stele înspre Logos - echilibrul perfect 
Între real şi ireal Între voinţă inteligenţă afect - 

Liniuta de legătură între antinomii-dihotomii 

Cuvântul ultim ce leagă morţii de vii 


(=) 


SCARA A NOUA 


III. 
Smerit fericit 
aproape desăvârşit 
Precum gându-mi 
originar divizându-se la nesfârşit 
(Andreea: 
Orhideea Dulcineea Medeea Galateea Salomeea Teea...) 
De ani de luni de săptămâni 
Cu mintea coborâtă în inimă 
Cu aceeași carte deschisă în mâini — 
Acum când sunt în al nouălea cer 
Si doar Moartea îşi mai aminteşte de mine în cartier 
Acum când s-a revărsat şi ultimul strop al iubirii din mine 
Acum când îmi văd îmi văd sufletul zburând spre o nouă vechime - 


Dată fiind implacabila înserare a civilizaţiei a culturii a versului 
Dată fiind brusca expansiune a Universului — 


Acum acum: ce-mi este îngăduit să mai sper??? 

A fost frumos a fost adevărat a fost bine 

Cititul şi răscititul cărților mi-au mâncat tinerețea 

Din opera lui T. S. Eliot preferam „Oamenii goi de sine” 

În traducerea strălucitului eminescolog român Petru Cretia 
A fost frumos a fost adevărat a fost foarte bine 

Cititul în stele îmi va mânca bätrânetea 


Va fi bine va fi frumos va fi adevărat 

Diamantele ploii se vor împrăștia pe asfalt 

Luna îşi va pune masca de aur a soarelui cu dinți 

Pe de-asupra grotelor de lumină devoratoare de sfinți 
Va fi bine va fi frumos va fi foarte adevărat 

Din ochii mei va curge albastru cristalizat 

La vederea grotelor de lumină împodobite 

Cu raze-stalactite cu raze-stalagmite 


Este adevărat este bine este frumos 

Îngerii cântă sufletele zburdă zeii se veselesc 

Las cartea din mâini şi cartea pluteşte - nu cade jos 

Este adevărat este bine este îngrozitor de frumos 

Precum călăuza lui Tarkovski prin zona memoriei rătăcesc 
Strigând - cutremurat - la fiece pas: „Îmi amintesc! 

Îmi amintesc!! Îmi amintesc!!!” 


Teo Chiriac s-a născut la 29 mai 1956 în satul Cosernita, județul Soroca. A absolvit Uni- 
versitatea de Stat din Chişinău, Facultatea de Filologie, secţia jurnalism (1979). Între anii 
1979-1985 a fost redactor de programe la Radioul naţional, iar în perioada 1985-1993 a 
fost redactor şi redactor-şef la Editura Literatura Artistică (ulterior Hyperion) din Chisi- 
nău. În prezent este vicepreşedinte al Asociaţiei Obşteşti „Europa Culturală”, 

Membru al Uniunii Scriitorilor din Moldova şi membru al Uniunii Scriitorilor din România. În 
perioada 1995-1997 a fost reprezentantul Uniunii Scriitorilor din România în Filiala Chişinău. 

A publicat volumele de poezie Lucrare de control, Chişinău, Editura Literatura Artistică 
(1987), Salonul 33, Chişinău, Editura Literatura Artistică (1989), si Critica iratiunii pure, 
Bucureşti, Editura Cartea Românească (1996). 

Figurează printre cei 20 de autori ai antologiei Portret de grup (O altă imagine a poeziei 
basarabene), selecție şi prefață de Eugen Lungu, apărută la Editura ARC din Chişinău. 
Premii: premiul Uniunii Scriitorilor din Moldova pentru volumul Critica iratiunii pure 
(1996); premiul pentru poezie contemporană, acordat de Societatea Culturală „Lucian 
Blaga”, cu ocazia celei de a patra ediţii a Zilelor „Mihai Eminescu”(Cluj-Napoca, 14-15 
ianuarie 1994); premiul pentru literatură al Familiei Esinencu, Chişinău (1996). 

Participant la Bienala Internaţională de Poezie de la Liège, Belgia (1998). 


Prezent cu grupaje de versuri în reviste literare şi antologii de poezie editate în România, 
Germania, Franța, Italia, Belgia, Macedonia, Bulgaria, Rusia. 

Nicolae NOȚIUNEA ,DRUM" 
FELECAN IN LIMBA ROMANA. : 
Ramona TERMENI DE ORIGINE SLAVĂ (III)* 
BÁBAS 


Peste termenii mosteniti, putini la numár, dar care reflec- 
tau un anumit stadiu de dezvoltare a societăţii românilor, 
s-au suprapus alții de origine slavă, care aduceau nuanțe 
noi, în concordanţă cu un alt stadiu de evoluţie socială. 
Desigur că nu toti au avut aceeași importanţă, unii au 
rămas marginalizati la periferia vocabularului, în timp ce 
alții şi-au consolidat poziţia în vocabular prin semantism 
bogat, printr-o familie lexicală extinsă şi printr-o fraze- 
ologie variată. 


În ordine alfabetică, termenii de origine slavă care de- 
semnează noţiunea „drum” în limba română sunt: 


Brod, broduri, s. n. (reg.) „Pod plutitor; bac”, din sl. brodu. 


Brudină, brudine, s. f. (reg.) 1. „Pod plutitor; bac”, 2. „Taxă 
pentru trecerea apei pe un bac”, din sl. brodina. 


Colnic, colnice, s. n. 1. „Formă de relief mai mică decât 
dealul; colină”; 2. „Drum îngust care trece peste un deal; 
cărare prin pădure”; 3. „Loc lipsit de vegetaţie, în pădure; 
luminis”, din bg., sb. kolnik. 


În ceea ce priveşte accepțiunea „cărare prin pădure”, pu- 
tem face precizarea că nu este vorba doar de o cărare 
pe care pot trece oamenii sau animalele, ci de un drum 
ceva mai larg decât poteca, pe care se poate umbla şi cu 
carele. 


Drum, drumuri, s. n. 1. „Cale de comunicaţie terestră, al- 
cătuită dintr-o bandă îngustă şi continuă de teren bătă- 
torit, pietruit, pavat sau asfaltat”; 2. „Călătorie; deplasare, 
voiaj; (înv.) plimbare, umblet”; 3. „Alergătură, cursă, de- 
plasare”; 4. „Itinerar, parcurs, rută, traiectorie, traseu”. 


În ceea ce priveşte etimologia sa, părerile sunt împărțite. 
Din grecescul dromos, direct (cf. sicil. drom, calabr. dro- 


* Continuare. Începutul în „Limba Română”, nr. 1-3, 2007, p. 50-53 si 
nr. 10-12, 2007, p. 151-157. 

mu) sau prin intermediul slavului drumu (cf. bg., cr. drum, alb. dhrom). Filiera 
slavă era general admisă şi pare posibilă, fără a fi necesară. Cuvântul slav este 
rar astăzi. Vocalismul din română s-ar putea explica prin forma ionică drou- 


mos!. 


Pe teren românesc, cuvântul a dezvoltat numeroase derivate: drumar, s. m. 
(Trans.) „călător, drumet”. Astăzi este folosit frecvent si la adresa conducáto- 
rilor auto, care se află în trafic: „...drumarii au optat pentru curățarea carosa- 
bilului şi împrăştierea materialului antiderapant în detrimentul achiziţionării 
parazăpezilor”; „...parazăpezile ar putea fi furate si astfel efortul drumarilor ar 
fi zadarnic”; drumas, s. m.; drumător, s. m. (Trans.) ,drumet”; drumeag (var. 
drumeac), s. n. „cărare”; drumet, s. m. (Munt.) „călător”; drumeţie, s. f. „călăto- 
rie, excursie”; drumulet, s. n.; drumusor, s. n.; îndruma, vb. I, „a arăta drumul, a 
conduce, a călăuzi, a sfătui; (refl.) „a se îndrepta, a o lua spre”; îndrumător, adj. 
„care îndrumă, indicator”. 


Compuse: drum aerian „traseu de zbor al avioanelor”; drum-de-fier „cale ferată, 
linie ferată; (pop.) şină, ştrec”; Drumul-Laptelui „Calea Lactee”; drumul mare 
„şosea de mare circulaţie, care leagă localităţi principale”; drum maritim „drum 
pe apă pentru vapoare, ambarcaţiuni”; Drumul-Robilor „Calea Lactee”. 


Locutiuni si expresii: Drum bun! „urare adresată cuiva care pleacă într-o călă- 
torie”; în drum „în mijlocul drumului, în calea drumetilor; în văzul tuturor”; pe 
drum „gata să vină, să sosească, să apară, să se nască”; pe toate drumurile „peste 
tot, pretutindeni”; peste drum „în faţă, vizavi”; ultimul drum „drumul pe care 
este condus un mort la groapă”. 


Cuvântul, datorită acceptiunilor pe care le-a dobândit pe parcursul timpului, a 
intrat în numeroase expresii frazeologice: 


A aduna pe cineva de pe drumuri „a da cuiva adăpost, a lua pe cineva sub ocro- 
tire”, 
A apuca (sau a lua) alt drum „a se apuca de altceva, a se iniţia în alt domeniu”, 


A bate (sau a tine, a păzi) drumul (sau drumurile) ori a umbla (a sta) pe drumuri 
„a umbla de colo-colo, fără rost, a umbla haimana”, 


A da drumul (cuiva sau la ceva) „a lăsa din mână; a lăsa sau a reda libertatea 
cuiva; a permite cuiva să intre sau să iasă; a desface o cusătură, un tiv”, 


A fi pe drumuri „a fi fără familie, fără locuinţă stabilă, fără rost în viață”, 

A ieşi cuiva în drum „a întâmpina pe cineva”, 

A lăsa (sau a arunca, a azvärli) (pe cineva) pe drum (sau pe drumuri) „a da (pe 
cineva) afară din casă sau din serviciu; a lipsi pe cineva de cele necesare traiu- 
lui; a sáráci (pe cineva)”, 

A pune pe cineva pe drumuri „a face pe cineva să meargă mai mult decât e ne- 
cesar pentru rezolvarea unei probleme”, 


A rămâne (sau a ajunge etc.) pe drumuri „a rămâne fără adăpost, fără slujbă, fără 
mijloace de trai; a sărăci, a scăpăta, 

A se da din drumul cuiva „a se da la o parte, a face cuiva loc să treacă”; 


A sta (sau a se pune etc.) în drumul cuiva sau a-i sta cuiva în drum „a se afla 
(sau a ieşi) înaintea cuiva, împiedecându-l (să înainteze, să facă o treabă etc.); 
a împiedica pe cineva într-o acțiune’, 

A-și căuta (sau a-și vedea) de drum „a-şi continua călătoria, a merge mai depar- 
te; a nu se amesteca în treburile altora”, 

A-și da drumul „a se lăsa în jos, a cobori, a se avânta; a începe să povestească, 
să facă destăinuiri”, 

A-si face drum „a înainta prin mulțime”, 

A-și face (sau a-și găsi, a-și croi) (un ) drum (nou) în viață „a începe o nouă ca- 
rieră, un nou fel de viaţă, a-şi găsi un rost; a reuşi, 

Hot (tâlhar) de drumul mare „hoţ care atacă oamenii pe cale spre a-i jefui”. 


Hagău, s. n. „Drum în pantă mai abruptă”?. 


Horaitá, s. f. (dial.) „Drum format în mod natural, prin circulaţie, între casele unei 
localităţi rurale; uliţă, stradă”, cf. expresia a umbla pe horaitá „a umbla pe uliţă; a 
umbla pe dealuri, prin zone neumblate”. Este înregistrat si un toponim Horaif, in 
localitatea Sácel, din Maramureş, cu sensul „teren neproductiv”*. Origine necu- 
noscută. În nordul Trans., după Scriban, în legătură cu ucr. gora „munte”. 
Pârtie, pârtii, s. f. (var. pârte) 1. „Cărare sau drum făcut prin zăpadă; (sport) Cu- 
loar amenajat (şi marcat) prin zăpadă, în vederea practicării unor sporturi de 
iarnă (bob, schi etc.); 2. (pop.) Drum deschis prin semănătură, printr-un desiş 
de pădure etc.; cărare”. Cuvântul se află şi în aromână, părtică. Ca etimologie, e 
propus sl. prati „a călca în picioare, cf. scr., slov. prt, prtina sau bg. părtina ? . 


Derivate: pârtioară, pârtiuță. 


Plai, plaiuri, s. n. 1. „Platou, podiş, parte mai înaltă a unui teritoriu; 2. Regiune, 
ţinut; 3. Diviziune administrativă; 4. (Bucov.) Drum de munte, potecă”. Cuvân- 
tul se găseşte şi în aromână. 


Etimologia este controversată. S-a propus gr. plagion, care ar putea proveni 
dintr-un probabil lat. *plagium, cf. lat. plagia „țărm şi „câmpie, cu sensurile din 
română si albaneză, dar si sl. planina „munte. Vasmer îl consideră de origine 
dubioasă, căci nu se explică bine nici prin greacă, nici prin italiană; este pro- 
babil un împrumut din albaneză, plaie, care, la rândul lui, ar putea proveni din 
aromână’. 


Având în vedere faptul că plaiul este un nume topic frecvent în zonele mun- 
toase şi este înregistrat peste tot unde a pătruns elementul românesc (Serbia, 
Bulgaria, Cehia, Polonia)”, credem că termenul este vechi în română, probabil 
moştenit din *plagium. 


Din română provin ucr. plaj, săs. plaj si prob. alb., sb., şi mg. palajos „mili- 
tian ^, 

Cuvântul are un singur derivat, plăieș (var. pläias), s. m. „muntean; gránicer, 
străjer la munte”. 


Pod, poduri, s. n. 1. „Construcţie de lemn, de piatră, de beton, de metal etc. care 
leagă între ele malurile unei ape sau marginile unei depresiuni de pământ, susti- 
nând o cale de comunicaţie terestră (şosea sau cale ferată) şi asigurând continui- 
tatea căii peste un obstacol natural sau artificial; 2. (înv.) Pavaj din scânduri groa- 
se de stejar cu care se acopereau străzile; caldarâm; (p. ext.) stradă, uliţă pavatá cu 
scânduri”. Meglenoromână pod. 


Provine din sl. podu „platformă, cf. bg., sb., cr., slv. pod „platformă de scânduri”, 
mg. pad „podul casei". 


Derivate: podar, -i, s. m. „Persoană care conduce un pod umblător; (p. ext.) 
persoană care încasează taxa de trecere peste un pod; persoană care păzeşte 
un pod; persoană care lucrează la un pod; (prin Moldova, înv.) măturător de 
stradă”; podärit, -uri, s. n. (pop.) „taxă care se încasa pentru trecerea peste un 
pod"; podäritä, -e, s. f. (rar) Femeie care conduce un pod umblätor”; podeatá 
-ete, s. f. (rar) „Platformă, estradă, podium"; podet, -ete, s. n. „diminutiv al lui 
pod"; podeu, s. n. (prin Trans.) „pod de şură”; podi, vb. IV, „A pune podea, a 
pardosi"; podire, s. f. „Acţiunea de a podi si rezultatul ei”; podiș, -uri, s. n. „For- 
má complexá de relief, de mare intindere, aproape planá, situatá la o altitudine 
relativ ridicată si străbătută de văi prelungi”; podiscä, s. f. ,Podet; platformă de 
scânduri care serveşte ca loc de lucru sau de observaţie”; podisor, s. n. (înv. si 
reg.) ,Podet”; podit, adj. (despre încăperi) „cu pardoseală”, (despre străzi) „pavat 
(cu scânduri); poditură, s.f. (rar) „Pardoseală”; podif, s. n. ,podulet” podulet, s. n. 
»podet”; podurel, s. n. (rar) ,podet”; poduscá, s. f. (înv.) „canal de scurgere a unei 
ape”; podut, s. n. ,podet”; 


Compuse: pod basculant „pod metalic mobil, destinat circulaţiei vagonetelor 
între rampele puturilor de mină si colivia de extracție”; pod-basculă „basculă 
prevăzută cu o platformă pe care se cântăresc în staţiile de cale ferată vagoanele 
încărcate cu marfă”; pod carstic „porţiune a tavanului unei peşteri rămasă sus- 
pendată în urma prăbuşirii acestuia”; pod de gheață „strat continuu de gheață 
care acoperă în întregime suprafața unui râu sau a unui lac”; pod de siguranță 
„platformă prevăzută cu deschideri pentru trecere, montată din loc în loc într- 
un put de mină”; pod de vase „pod demontabil, format dintr-un şir de bărci sau 
de plute legate de ancore sau de piloti"; pod plutitor (mișcător sau umblător) 
bac pod-rulant „macara mobilă alcătuită dintr-un pod metalic care are o cale 
de rulare la oarecare înălțime deasupra solului şi care se foloseşte în ateliere, în 
hale de montaj etc. pentru ridicarea unor sarcini şi deplasarea lor pe direcție 
orizontală”; podul mâinii „dosul mâinii”; Podul Mogoșoaiei „Calea Victoriei”; 
podul palmei „partea interioară a palmei, de la încheietura cu antebraţul până 
la degete”; podul sondei „platformă folosită ca rampă pentru materialul tubular 
care se introduce sau se extrage din sondă. 


Locutiuni şi expresii: 
Din pod în pivniță „în întregime, complet”; 

Podul palmei „partea interioară a palmei, de la încheietura cu antebraţul până 
la degete”; 


A face pod cu palma mâinii „A pune mâna streaşină la ochi pentru a putea ve- 
dea mai bine”; 


A face podul (sport) „A face o figură caracteristică prin îndoirea corpului pe 
spate în semicerc, cu sprijin pe mâini şi pe picioare”; 

A cădea ca din pod „a rămâne surprins, uimit, dezorientat”; 

A călca ca din pod „a merge cu paşi nesiguri, greu”. 

A se uita ca din pod „se spune despre un om plin de sine, îngâmfat, increzut"; 
Potecă, poteci, s. f. „Drum foarte îngust la ţară, la munte, în pădure etc., pe care se 
poate merge numai pe jos; cărare; (p. gener.) drum, cale”, (var., reg., poticá) (din 
bg. poteka). 

Derivate: potecea, s. f.; potecutä, s. f.; potecioară, s. f.; 

Expresii frazeologice: 

Pe toate potecile „peste tot, în orice loc, pretutindeni”; 

A şti toate potecile „A cunoaşte secretele cuiva”; 

A veni (sau a umbla) pe drum nu pe potecă „A fi sincer, a vorbi deschis”; 

Pravät (var. preavät), s. n. „Drum drept pe coama unui deal”. Prin Banat, pravät 


are sensul de „puț de mină. Cuvântul se întâlneşte si în toponimie". Provine din 
sl. pravät (pravici) „drum drept”. 


Sleau, sleauri, s. n. (înv. si reg.) „Drum bătătorit, neamenajat”, (din pol. szlak, 
szlach, ucr. sljah). 

Expresii: 

A vorbi pe șleau „A vorbi deschis, fără înconjur”; 


Tarnitá, -e, s. f. (reg.) „Drum de munte bătut de oi sau de vite” (din ucr. tarnica). În 
sens propriu, cuvântul înseamnă „şa de lemn sau (rar) de piele, folosită la călărit sau 
la transportul unei poveri" De aici, prin analogie, semnifică şi „coama de deal sau de 
munte în formă de şa” şi apoi „drumul'. Apare frecvent în toponimie". 


Ulitä, ulite (uliti), s. f. „Drum îngust care străbate un sat, mărginit de-o parte si 


alta de case; (p. ext.) stradă”, (din sl. ulica). 


Derivate: ulicioară, s. f.; ulitarnic, adj. şi s. f. şi m. (reg.) „(Persoană) care bate 
ulițele; căreia îi place să-şi piardă vremea umblând fără rost”; 


Expresii: A bate ulițele „A umbla fără rost, haimana; a hoinări”. 


Zăhată, zăhate, s. f. (reg.) „Ulicioară”: casa era pe o zăhată strâmtă (Pop, în 
NDULR); „perete de nuiele construit pentru a adăposti vitele contra vântului”, 
(din ucr. zagata). 


Din cele prezentate până aici reiese că numărul termenilor slavi, care denumesc 
un „drum', este mai mare decât cel al cuvintelor moştenite. Explicaţia poate fi 

găsită, pe de o parte, în faptul că termenii mosteniti şi-au îngustat sensul pe care-l 
aveau în latină, iar atunci când realităţile s-au schimbat şi se impuneau noi denu- 
miri, românii au apelat la cuvinte slave. Ne referim, în primul rând la drum şi pod. 
Faţă de cale, cărare, punte, utilizaţi la realităţile date de zonele de munte, deal, 
pădure, drum era potrivit pentru orice fel de loc, dar mai cu seamă pentru spaţiile 
deschise, de unde avem si expresia drumul mare, ceea ce nu se întâlneşte la nici 
un al termen. Tot astfel şi podul este diferit de puntea simplă, adesea un singur 
lemn răsturnat peste albia îngustă a unui râu. Atunci când apa se lărgește, puntea 
nu mai e potrivită, e(ra) nevoie de o construcție mai puternică. Şi acest lucru se 
întâmplă din nou în locurile deschise în care râurile devin mult mai late. 


Pe de altă parte, ceilalți termeni slavi au apărut datorită deschiderii pe care ro- 
mâna a manifestat-o încă de la început față de împrumuturi. Ei n-au fost utilizați 
niciodată pentru a desemna realităţi noi, ci s-au folosit ca sinonime pe lângă ter- 
menii de bază, eventual cu anumite nuanţe față de aceştia. 


NOTE 

! Ciorănescu, DER, 3080. 

? Gl. M, 11 ianuarie 2008, p. 2. 

? TTRI, p. 65. 

* DAR, p. 136. 

Visovan, Monografia, p. 146. 

6 Ciorănescu, DER, 4126. 

7 Ciorănescu, DER, 6434. 

5 Cioránescu, DER, 6473. 

? Dráganu, Románii, p. 368; Gámulescu, Elemente, p. 22, 37; Vişovan, Monografia, p. 277-278. 
10 Ciorănescu, DER, 6473. 

!! Cioránescu, DER, 6560. 

? Jordan, Toponimia, p. 112; Bogrea, 133; Visovan, Monografia, p. 291. 
15 Ciorănescu, DER, 6763. 

! Petrovici, Studii, p. 272-273; Visovan, Monografia, p. 339. 

George ORIGINEA : 
RUSNAC ROMANESCULUI TEAFAR (II) 


Certitudinea resurselor interne ale limbii e in másurá sá 
ofere solutii etimologice incomparabil mai sigure si mai 
credibile decât conjecturile clădite pe influenţe incerte si 
pe magii preistorice. 


În lumina acelorași legi formulate de noi (legea oscilatiei 
fonematice nelimitate în cadrul aceluiaşi tip - vocoid / 
nonvocoid - de variaţie din structurile aloetice radica- 
le şi afixale şi legea schimbării sinestezice a sensurilor 
[13, p. 44] şi aplicate timp de două decenii în cercetări- 
le noastre de etimologie structurală, putem da explica- 
tii etimologice mai convingătoare decât cele propuse de 
A. Poruciuc pentru elementele străine la care se referă. 
Catena semantică pe care A. Poruciuc o atribuie evoluti- 
ei termenilor germanici implicaţi în discuţie (germ. Za- 
uber „farmec, vrajă), v. scand. taufr „scriere secretă sau 
magică”; „descântec”; „talisman', engl. tiver „vopsea roşie” 
si v. engl. teafor, teapor ,id): „sânge” > „sânge ritual” >, 
„colorant roşu (pur şi simplu)” [9, p. 98] e arbitrară. La 
originea ideii de „descântec” stă nu atât făcătura, cât in- 
cantatia (spusa). În română, de exemplu, etimologic, seri- 
ile sinonimice descântec - vrajă - solomonie — boscoană - 
bolmoajă - năprătitură - râvnă şi fapt — făcătură — făcut 
nu sunt echivalente: prima e legată de etemul <bolboro- 
seală, vorbá», iar cea de a doua tine de ritualul faptic al 
vrăjii. Aceste filoane etemice ale noţiunii respective pot 
fi urmărite şi-n alte limbi (cf. lat. canére „a cânta”; „a da 
un semnal”; „a lăuda, a slăvi”; „a prezice”; „a spune”; „a 
răsuna”; „a face farmece”; „a vrăji”), inclusiv în cele ger- 
manice. Prin urmare, e falsă și afirmaţia: „Relaţia consta- 
tată de Arntz şi Kluge între sensul reprezentat în germa- 
na modernă de Zauber «vrajă, vrăjitorie» şi sensul arhaic 
al coloranților roşii poate clarifica înrudirea între, pe de 
o parte, termenii germanici evident corespondenţi (în 
forme şi sensuri) lui Zauber şi, pe de altă parte, aparent 
izolatul tiver, care pare să fi părăsit sfera magicului încă 
din engleza veche” [9, p. 93]. 

O urmărire metodică implică orientarea cercetării din interiorul sistemului 
lexical spre exterior, nu viceversa. Înainte de a trimite germ. Zauber, supra, la 
v. scand. taufr si la engl. tiver (cu vechile variante feafor si teapor), se impune 
raportarea cuvántului german mentionat la elementele aceleiasi serii alo- 
eto-etemice din germana modernă: hauen „a bate, a lovi”; „a ciopli” — raufen 
„a se bate, a se incáiera" - raunen „a murmura, a susoti” - täuschen „a amá- 
gi” - deuten „a explica”; „a indica” - Gauch „cuc” - Taube „porumbel” - topfen 
„brânză de vacă” - Staub „praf” - taub „gol, lipsit de conţinut”; „surd” - häufen 
„a se aduna, a se grămădi” etc. (E. Savin, I. Lăzărescu, K. Täntu [17]) cu trena 
etemică: <a bate>, <a vorbi>, <a cucui, a gugui>, <a strivi>, <mic, fărâmă>, 
<închis, întunecat (negru, vânăt, murg), <aprins (rosu)>, <a grămădi> etc. Sirul 
etemic pune clar în lumină filiera prin care s-a ajuns de la <a bate> şi <a vorbi> 
la <rosu> si la <praf>, fără contribuţia discutabilă a arheologiei si a practici- 
lor ritual-simbolice. Această filieră exclude extragerea rom. stafie ,fantomá a 
arom. stifá „id., stihie „fantomă, strigoi”, a rom. stihie „forță oarbă a naturii” şi 
a arom. teafe „sulfură” din neogreacă [DEX - 8: rom. stihie — „cf. ngr. stihion"], 
din vechea greacă [T. Papahagi — 14: arom. stihie «v. gr. stoiheion „strigoi”], din 
albaneză [T. Papahagi - 14: arom. skifură „sulfură” «alb. squifur „sulf”] sau din 
„tărâmul terminologiei celor mai arhaice forme de religie europeană” [A. Poru- 
ciuc - 9, p. 108]. Întru susţinerea originii indigene pledează si aloetele radicale 
aromâne -fic-, -tih-, tif-, kif- din stic „clipă, stih „id, stifă „invizibil”, skifură „sul- 
fură” [T.Papahagi - 14], legate firesc de inlántuirea etemică: <a strivi> — «mic, 
fărâmă> - <a apărea vag sau fugitiv> — <a se repezi> etc. 


A. Poruciuc [9, p. 97] a intuit just că „trimiterea la turcă” a rom. benchi (benghi, 
zbenghi) „semn făcut (de mame) pe fruntea copiilor ca să nu fie deocheati” 
[DA - 11: «tc. benek „id?] „nu se susține, numai că imaginaţia îl transportă 
si de data aceasta prea departe în timp şi spațiu: „Din punct de vedere indo- 
europenistic aş trimite corespondenţa ind. bindi- rom. benghi fie la radicalul 
*bend — „vârf ascuţit” (în care caz ar trebui să ne gândim la tatuaj), fie la *bhendh — 
„a lega” (în care caz trebuie făcută o trimitere mai ales la benghiul de femeie 
măritată, deci „legată, sau la folosirea unor termeni precum a lega si a dezlega 
în magie)”. 


Corespondenta ind. bindi - rom. benghi e un argument secundar al explicatiei 
de ce „nu se sustine: Argumentul de bază ni-l oferă sistemul aloeto-etemic 
românesc în care se integrează benghi: ten - (1. tenchi, tenche (bot.) „porumb”; 
„ştiulete de porumb”; „boabele desprinse de pe stiulete”; „con de brad”; „alac”; 
„grâu moale” [DLR - 1: <magh. tengeri (buza)] - indigen, eteme: <cocoloş>, 
«pápusá»; 2. tenchi „măsură de greutate egală cu a patra parte dintr-un dram"; 
„monetă măruntă, cu valoare mică”; „lucru de nimic, bagatelă”; „deloc, nimic” 
[DLR - 1: «tc. tenk] - (indigen, etem: <fărâmă>, intersectat cu elementul tur- 
cesc), tean — (teanchi!), ton — (tonchi „id”), tun — (tunchi „id”) — ten- (tenchi 
„tenchi'?, tench?? „semn care marchează granița, hotarul unui teritoriu”; „hotar, 
margine”; „capăt, limită în timp”; „răstimp al vieţii”; „semn făcut pe un vas în 
locul până unde ajunge vinul”; „scop, ţintă [DLR - 1: et. nesigură] - (indigen, 

eteme: «crestáturá», <capăt, vârf>; tenchi a da ~ „a închina cu paharul, cioc- 
nind”), teh (tec, tec’-, teg, teg'-, ted, tag, tag, tág-, táf-, tof(-), tog(-), tog”-, teag-, toi-, 
toc-, tuc- etc.) „obiect folosit pentru a delimita un hotar, un ogor etc; „răzor 
servind drept hotar si potecă între două ogoare”; ,catä”; „băț cu care se măsoară 
tuica în butoi”; „stâlpi care se pun, ca element de susţinere la colțurile caselor 
ţărăneşti”; „lance” etc. [DLR - 1: <săs. zecha (germ. Zeichen „semn de hotar” (la 
ogoare)] (indigen, eteme: <marcator>, <înhätätor>, «pop», <teapä> etc.), fan - 
(tanc „cuvânt care redă un zgomot ascuţit” [DLR - 1: onom.], fanc? ,tenchi?" 
[DLR - 1: et. nec.] - indigen, v. tenchi’, supra; tandárá „aşchie, surcea”; „ţeapă”; 
„ciob” etc. [DLR - 1: <săs. zander (germ. Zunder)] - (indigen, etem: <fărâmă>), 
tant ,turture de aur masiv” [DLR: „cf. germ. Zain „lingou”] - (indigen, etem: 
<ascutit>), fantavai „petrecere, chef cu lăutari” [DLR - 1: „cf. rus. tantsovati „a 
dansa”] - (indigen, etem: <tämbäläu>), fantos „îngâmfat, mândru” [DLR - 1: et. 
nec.] - (indigen, etem: <înfipt>), tanturá „zdreanţă” [DLR - 1] - (indigen, etem: 
<ruptură>), fon — (tontovai ,tantavai supra), ran - (rant(à), ranturá „zbârlitu- 
ră”; ,franj'; „firele destrămate care atârnă la o haină netivită”; „resturi de ur- 
zeală”; „mârţoagă”; ,rumegus'; „femeie imorală” etc. [DLR - 1: «magh. ranc] - 
(indigen, eteme: <zbârci>, «zdreantá», <jigărit(ă)>, <fărâmă>, <netrebnic(ă)>, 
etc.) roan — (roantá ,rantá" - DLR - 1, s.v. rant, supra), pen — (penche ,tenchi" 
[DLR - 1], penchi, penchiu, penciu, penti [DLR - 1, s.v. pinchiu] (v. pinchiu, in- 
fra), pin- (a (se) pingăli „a picta”; „a se dichisi”; „a mâzgăli” [DLR - 1: «magh. 
pingäl] - indigen, eteme: <a picura, a páta», <a migăli>; pinchiu, pinciu, cinz 


„cinteză” [DLR - 1: «magh. pinty] — (indigen, etem: <piuitoare, fluierătoare>). 


Această râurare etemo-aloeticä are avantajul de a explica legătura dintre noti- 
uni aparent disparate, fără a fi obligaţi „să ne gândim la tatuaj” sau la „a lega şi 
a dezlega în magie” [9, p. 97]. 


Frapat de „incitanta asemănare” dintre teafăr şi numele fluviului Romei Tibru 
(lat. Tiberis, it. Tevere), A. Poriciuc [9, p. 110] opineazá: „...se pare cá ... el a fost 
renumit de etrusci Thepri (de unde umbr. Tifernus si lat. Tiberis - a se observa 
alternanţa etruscoidá p/f/b). Nu am cunoştinţă de vreo interpretare a acelui 
hidronim. Ceea ce aş putea propune este doar o posibilă legătură între schim- 
barea de nume de care vorbeam şi marea operă de salubrizare, întreprinsă de 
Roma aflată sub stăpânirea regelui etrusc Tarqunius Priscus. Printr-un remar- 
cabil efort public, mlaştinile din jurul urbei au fost drenate, printr-o cloaca 
maxima, către albia Tibrului... Se poate afirma deci că Tibrul a îndepărtat mi- 
asmele de Roma (lăsând-o «teafärä»)” 


E o propunere hazardată, necorelată cu tipologia denominatiilor din siste- 
mele hidronimice ale limbilor de pretutindeni si dintotdeauna. În română, 
de exemplu, numele apelor curgătoare evocă albia (râpa) săpată de apă (Mol- 
dova, Corlăteni, Horincea, Râmnic, Rásca etc.) sau particularitátile cinetice, 
sonice etc. ale elementului acvatic (Putna, Bistrita, Cahul, Cogálnic, Sucevita, 
Duruitoarea etc.). Cá aşa a fost şi-n alte timpuri, şi-n alte limbi ne-o demon- 
strează latina. 

Cercetând aderenţa rad. tib- (din Tiberis, supra, si Tibur „oraş de pe malurile 
afluentului Anien al Tibrului”) la sistemul lexical latin, constatăm că acest ra- 
dical nu e nici pe departe izolat în sistem (precum urma să fie dacă ar fi fost 
un împrumut), ci se ramifică în formaţii legate sinestezic între ele: tibia „flu- 
ier”; „flaut”; „fluierul piciorului”; „picior” (eteme: <sunet strident>, <ridicătură, 
suport>), tibicen „cântăreţ din flaut”; „stâlp, suport” (eteme: v. cuv. precedent), 
teba „movilă, colină” (etem: <ridicătură>), sibilare „a fluiera, a suiera^;"a huidui”; 
„a sfârâi”; „a fierbe”, sifo (sipho, sipo) „ţeavă de apă”; „pompă de incendiu”; „li- 
chid care tâsneste” (etem: <sipot>) tuba „trompetă”; „semnal de luptă”; „bubuit 
prelung” (etem: <sunet strident>), tuberare „a se ridica, a se înălța” (etem: <a 
sälta>), tuber „cocoaşă”; „umflătură”; „nod de copac”; „cusur mare”; ,musuroi" 
(eteme: <grămădire>, <pocire>), tumor „umflătură”; „umflare”; „neliniște su- 
fletească, necaz”; „mânie, indignare”; ,ingâmfare”; ,fermentatie”; „fierbere” etc. 
(eteme: <înfoiere>, <agitatie>, <tulburare>), tumultuare „a provoca tulburări”; 
„a face zarvá'; „a se agita" etc. (eteme: <a (se) agita», <a lărmui>), tudiculare 
„a scutura”; „a pisa" (eteme: <a clătina>, <a sfărâma>), tuditare „a împinge”; 
„a lovi”; „a făuri, a face” (eteme: <a bate>, <a apăsa>, <a crea>), turbare „a (se) 
tulbura”; „a face zarvă”; „a fugări”; „a dobori" (L. Macarie, S. Stati, N. Ştefănescu 
[15], 1. H. Dvoretski [16]). 


Această modulare etemo-aloetică (care confirmă o dată mai mult carac- 
terul universal al rotației segmentelor de expresie si al schimbării sineste- 
zice a sensurilor) reţine aceleași trăsături originare de conţinut ca şi cele 
semnalate pentru hidronimele româneşti: <râpă> (cf. etemele: <a lovi>, <a 
sfărâma>, «a dărâma> etc.) si «puhoi» (cf. etemele: <a (se) agita», <şipot>, 
<a lărmui> etc.). Prin urmare, semnificaţia primară a hidronimului latin 
Tiberis (varianta etruscă: Thepri) e <râpă> sau <năboi>, iar a oiconimului 
Tibur e <râpeni>. 


În privinţa motivárii antroponimului etrusc Theprie / Thefarie / Thefri, legat 
etimologic de hidronimul Thepri, trebuie să admitem nu „ceva în genul «zdra- 
văn, voinic» sau «teafár»" [9, p. 110], ci etemul «rápeanu» (cum am explicat 
numele or. Tibur, supra). 


În concluzie, încercările de instráinare a rom. teafăr eşuează in fata probelor 
care demonstreazá indigenatul acestui cuvánt. 

Andrei UN DICȚIONAR 
CRIJANOVSCHI AL LIMBII ROMÂNE 
CORECTE 


Dicţionarul de dificultăţi ale limbii române*, apărut acum şapte 
ani, a fost conceput din dorinţa de a oferi vorbitorilor limbii 
române de la noi un ghid practic menit să le faciliteze însuși- 
rea normei literare. În realitate, Dicţionarul este un manual de 
lexicologie a limbii române - prezentat sub formă de instru- 
ment lexicografic — pus la îndemâna tuturor celor care doresc 
să stăpânească limba română de cultură, sau limba română 
exemplară, în concepția lui Eugeniu Coşeriu. Așadar, Dictio- 
narul, conceput ca un act de conformare la normele literare, 
are ca obiectiv şi finalitate cultivarea limbii, care reprezintă 
un proces firesc şi necesar de reromânizare — nu de români- 
zare — şi aceasta din simplul motiv că „limba din Republica 
Moldova nu este şi nu a fost niciodată altceva decât română, 
întrucât esenţa limbii n-a suferit atingeri şi elementele străine 
sunt adaptate la sistemul românesc” (M. Avram). Cercetătorii 
constată, pe bună dreptate, că în perioada dominaţiei străine 
nu atât limba română a degradat, cât gândirea şi conștiința 
naţională a purtătorilor ei. Anume acestea au constituit prin- 
cipala t tintá a loviturilor de deznationalizare date de autorita- 
tea colonială. În consecință, procesul de revenire la norma- 
litatea limbii române în Republica Moldova s-a dovedit a fi 
unul dificil si de durată. Cu toate acestea, în ultimii ani s-au 
înregistrat unele progrese în ce priveşte limba română ca lim- 
bă de comunicare. Această modestă izbândă se datorează în 
primul rând şcolii şi mass-mediei. Sunt bine cunoscute am- 
ploarea si impactul pe care le are, în contextul social-politic si 
cultural, mass-media — audiovizuală si presa scrisă — asupra 
societăţii. Din păcate însă, numeroasa armată a jurnaliștilor, 
prezentatorilor și reporterilor de la posturile de radio şi TV, a 
slujitorilor literelor, artelor, şcolii etc. deseori nu servește drept 
model lingvistic de urmat pentru vorbitorii de limbă română. 


Apar frecvent în emisiuni — radio si TV si în presa scrisă — 
mostre de exprimări forțate, expresii formulate stângaci, 
pronuntäri de cuvinte cu accentuare deplasată, improprii 


* Andrei Crijanovschi, Dicţionar de dificultăți ale limbii române, 
Chişinău, Editura ARC, 2000. 


150 


limbii române standard. Toate acestea au un impact negativ, derutant asupra as- 
cultătorului, telespectatorului şi cititorului. Cu greutate ne debarasăm, şi astăzi, 
de împrumuturi nemotivate, de calcuri si de clișee lexicale explicate frecvent si 
recomandate spre eliminare din uz. În continuare, ne vom referi la unele cazuri 
de utilizare greşită a limbii române literare. 


1. sintagme, expresii, locuţiuni şi îmbinări de cuvinte: 


în dependență de..., corect: în funcție de... 


în rezultatul (unui control), corect: în urma (unui control) sau: ca rezultat al 
(unui control); 


reuniune / şedinţă de totalizare, corect: reuniune / şedinţă de bilanţ; 
a face totalurile (unei activități), corect: a face bilanţul; 
a primi o hotărâre, corect: a adopta / a lua o hotărâre / decizie; 


a precăuta o întrebare, corect: a examina / a analiza / a dezbate o problemă / 
chestiune; 


a da o întrebare, corect: a pune o întrebare; 

cuvântul se oferă dlui..., corect: cuvântul se dă dlui... / are dl...; 
reiesim din premisa că..., corect: pornim / plecăm de la premisa că...; 
eu reies din situaţia creată, corect: eu pornesc / plec de la...; 

eu reies din ipoteza..., corect: eu plec / pornesc de la ipoteza...; 
reiesind din situaţia creată, corect: pornind de la situația creată; 


dar, corect: acest lucru reiese din...; ce reiese din această situatie?; din analiza 
faptelor reiese că...; părerile lor au reiesit din discutia...; 


necătând la..., corect: cu toate că, în ciuda..., în pofida..., neluând in seamă...; 
necătând la aceea că..., corect: în ciuda / în pofida faptului că...; 
necătând la asta..., corect: cu toate acestea... 


2. flexiunea nominală internă: 


a) emisiune: (unei) emisiuni, emisiunii, nu emisiunei; pl. emisiuni, art. emisiunile, 
nu emisiunele; la fel: misiune, promisiune, acţiune etc. 


b) sub influenţa limbii ruse, preferința pentru formele în -(f)ie: 


anexie, corect: anexiune, fictie, corect: ficțiune, 

actie, corect: acțiune, flexie, corect: flexiune, 

colizie, corect: coliziune, misie, corect: misiune, 

confesie, corect: confesiune, sanctie, corect: sancțiune, 

corozie, corect: coroziune, sesie, corect: sesiune, 

expansie, corect: coliziune versie, corect: versiune. 

C) accentuarea deplasată, in principal, sub influenţa limbii ruse (substantivele in -tor): 
operator, nu operâtor, inovator, nu inovător, 

colonizatér, nu colonizätor, literatór, nu literátor, 

comentatór, nu comentátor, mecanizatór, nu mecaizátor, 


creditór, nu credítor, moderatór, nu moderátor, 


dictatér, nu dictätor, 
donator, nu donátor, 
examinatór, nu examinátor, 
fixatór, nu fixátor, 
guvernatór, nu guvernátor, 


dar: administrátor, nu administrator, 


constructor, nu constructor, 
inspector, nu inspector, 
director, nu director, 
corector, nu corector, 
chestor, nu chestér, 

pretor, nu pretor, 

sculptor, nu sculptór. 


d) accentuare corectă pe terminația -íe: 


amnezíe, nu amnézie, 
agoníe, nu agónie, 
amnistíe, nu amnístie, 
anomalíe, nu anomálie, 
bijuterie, nu bijuterie, 
blasfemie, nu blasfemie, 
butaforie, nu butafórie, 
calorie, nu calórie, 
custodie, nu custodie, 
dinastie, nu dinástie, 
elegíe, nu elégie, 
epidemíe, nu epidémie, 


dar: industrie, nu industrie, 
anánghie, nu ananghie, 
artilerie, nu artilerie, 
butelie, nu butelie, 
furie, nu furie, 
infanterie, nu infanterie, 

orator, nu orátor, 
provocator, nu provocátor, 
realizatór, nu realizátor, 
reformatór, nu reformátor, 
uzurpatór, nu uzurpátor. 


euforíe, nu eufórie, 
inertíe, nu inértie, 
infamíe, nu infámie, 
magíe, nu mágie, 
maníe, nu mánie, 
mumíe, nu mümie, 
orgie, nu órgie, 
paralizie, nu paralizie, 
prerie, nu prérie, 
stafie, nu stáfie, 
telepatíe, nu telepátie, 
utopíe, nu utópie. 
injurie, nu injuríe, 
máfie, nu mafíe, 
malárie, nu malaríe, 
obârşie, nu obârşie, 
pârghie, nu pârghie, 
vanilie, nu vanilie. 


Exemplele prezentate aici constituie numai o infimă parte din materialul inclus 
în Dicţionarul nostru, structurat pe baza unor liste de cuvinte, fiecare dintre 
acestea reprezentând un anumit tip de dificultate, greşeală sau abatere de la 
norma literară. Acest mod de abordare a vocabularului permite cititorului să 
însuşească nu cazuri izolate, ci reguli şi norme. 


A vorbi astăzi într-o limbă infectă şi neîngrijită, a avea o atitudine de nepăsare 
faţă de propria ta limbă - nu cred că este o caracteristică dominantă a timpului 
prezent. Europa are nevoie de cetățeni civilizati, buni cunoscători ai propriei 
limbi şi culturi, pentru a putea însuși mai temeinic si alte limbi si culturi. 

lon INCALIFICABILUL 
CIOCANU „CA ŞI” 


Readucem în memoria cititorului două exemple vechi în 
care conjunctia și este folosită în mod inestetic şi greşit, cu 
toate că autorii enunturilor cu pricina au intenționat să-şi 
facă textele estetice, drept că fără să se gândească dacă ele 
sunt şi corecte. Primul este din revista bucureşteană „Con- 
temporanul. Ideea europeană”. Era vorba despre - citám - 
„un roman excelent strunit ca şi construcție” (2004, 29 sep- 
tembrie, p. 16). Al doilea este din ziarul chisinäuian „Accente 
libere”, autorul articolului vorbind despre desemnarea unui 
important om politic — citám din numărul din 7 octombrie 
acelaşi an 2004, p. 6 — „ca si candidat al Alianţei... 


De ce „ca şi...? 


Doar autoarea articolului din revista bucureşteană ar fi 
putut lesne să evite cacofonia de care s-a ferit şi să-şi re- 
dacteze enunţul uşor, elegant, scriind „un roman excelent 
strunit sub aspectul construcției”! 


În cel de-al doilea exemplu cacofonia provenită din în- 
tâlnirea a două silabe ca ar fi putut fi lesne evitată dacă 
autorul chişinăuian ar fi aşternut pe hârtie exact același 
adevăr, însă alegând bine cuvintele - că respectivul om 
politic fusese desemnat în calitate de candidat ori - de ce 
nu? — că el fusese desemnat candidat pentru alegerile ce 
urmau să aibă loc. 


Am rămas cu impresia că autorii din care am citat alcătu- 
iau enunturile în cauză in mod special ca să-i „fericească” 
pe cititori cu câte o conjunctie absolut superfluă în cazu- 
rile citate ori poate pentru ca să nu rămână în urma unor 
confrati de breaslă care începuseră deja să folosească - în 
scopul de a evita cacofonia - impreunarea de cuvinte ca 
si, de-a dreptul incalificabilă din punct de vedere pro- 
priu-zis lingvistic. 


Şi poate n-am fi revenit la exemplele vechi, dacă practica 
vicioasă a folosirii acestei îmbinări — ca si — n-ar fi fost 
preluată de autori chisinäuieni care se simt, probabil, ne- 

impliniti până nu-i maimutäresc într-atât pe colegii de breaslă „caşiişti”, încât 
apelează la incalificabilul și chiar şi atunci când nu există absolut nici o necesitate 
de a-l întrebuința. Dacă în enunturile citate mai devreme autorii au crezut că 
prin interpunerea conjunctiei și ocolesc exprimarea cacofonică, două enunturi 
proaspete se cer considerate numai si numai pentru niște exemple de utilizare a 
acesteia de dragul unei „mode” necugetate, inestetice, însă, după cum vedem, mo- 
lipsitoare. Dar să vorbească exemplele. La 14 ianuarie, la ora 10 şi 11 minute, un 
prezentator al ştirilor la un post de radio pentru care avem toată stima s-a expri- 
mat despre ceva care ar fi putut fi — citám — „considerat ca si factor de stabilitate" 
Acum să ne gândim bine: ce ar fi pierdut enunţul în cauză dacă prezentatorul cu 
pricina ar fi spus că întâmplarea sau persoana la care făcea referire ar fi putut fi 
considerată factor de stabilitate (deci fără ca și, de prisos aici). 


Un alt exemplu recent: autorul unui roman excelent, scrie corespondentul revis- 
tei „Contrafort, nr. 11-12 din 2007, - transcriem cu exactitate deplină - „evocă 
fapte, situaţii şi personaje cumplite, dar interpune mereu o grilă a ironiei acide şi 
asta te bulversează ca şi cititor” (p. 15). De ce „ca şi” cititor? Prin ce e mai estetică, 
mai impresionantă, mai modernă expresia „ca şi cititor”, cu acest și de prisos, în 
orice caz evident inutil în context, decât expresia simplă si corectă „ca cititor”? 


Răspunsul nostru este cá toti acei care se lasă contaminati de „moda” ori poate 
totuși de boala întrebuintärii împreunării de cuvinte „ca şi” în contexte în care 
aceasta poate fi evitată printr-o construcţie normală a enunturilor suferă de 
snobism, adică maimutäresc o modalitate prea putin fericită de a evita caco- 
foniile, una incorectă în principiu, însă răspândită în unele medii pe care ei le 
consideră numai bune pentru a fi imitate în chip necugetat, inestetic şi chiar 
agramat. 


ÎNCĂ O DATĂ DESPRE SIMPTOME 


Recent am întâlnit într-un ziar de la noi, unul relativ bine redactat sub aspect 
stilistic, forma de plural „simptoame” şi ne-am întristat. Acei care utilizează 
până în prezent această formă de plural a substantivului neutru simptom se pot 
justifica prin citarea amănuntului din Dicţionarul explicativ al limbii române, în 
care, după ce e dată forma de plural simptome, apare - în paranteze - consem- 
narea „PL. si: simptoame" (p. 989). 


Riscăm să ni se mai obiecteze o dată că noi personal am avea o atitudine stra- 
nie față de această foarte importantă lucrare lexicograficá; chipurile, când ne 
convine, o apreciem, iar când nu ne convine, o declarăm învechită, incompletă 
etc. Am publicat odinioară în revista „Limba Română” (2004, nr. 12) un articol 
intitulat Variantele unor cuvinte în detrimentul... nostru, pe care l-am inclus apoi 
în cartea Efortul salvator (Chişinău, 2006, p. 184-188), în care am demonstrat 

cu lux de amănunte că așa-zisele „variante” ale foarte multor cuvinte nu sunt 
deloc indreptátite nici în dicţionarul citat, nici în oricare altele. Dar să revenim 
la forma de plural a substantivului simptom. 


Spunem încă o dată că pluralul acestuia este simptome, şi în niciun caz „simp- 
toame”. Pe ce ne intemeiem afirmaţia? 


Încă în 1991 Gabriel Angelescu, în Dicţionar de dificultăți ale limbii române, 
scria: „Simptom s.n., pl. simptome, nu simptoame” (p. 78). 


În 2000 Andrei Crijanovschi în foarte bogatul şi deosebit de utilul său Dicţionar 
de dificultăți ale limbii române nota: „Simptom s.n., pl. simptome, nu simptoame, 
nici simptomuri” (p. 356). 


Un an mai târziu distinsa doamnă a culturii române Mioara Avram în exce- 
lenta sa carte Cuvintele limbii române între corect și incorect (Chişinău, Edi- 
tura Cartier) ne instruia: „Simptom s.n. se pronunță şi se scrie cu o între m si 
t (nu simtom) şi cu m (nu cu n) la final; pl. este simptome (nu simptoame)” 
(p. 205). 


Bine-bine, poate va zice vreunul dintre dumneavoastră, stimati cititori, toti au- 
torii citati, oricât ar fi ei de culti si talentaţi, au exprimat propriile lor opinii, 
dar ce spun sursele lexicografice oficiale? Răspundem că şi Dicţionarul expli- 
cativ al limbii române este o sursă lexicografică oficială şi de mare prestigiu 
şi alcătuitorii lui recomandă forma de plural simptome, cealaltă fiind numită 
în paranteze, ca ceva existent în vorbirea unor conationali ai nostri, dar nu si 
ca ceva recomandabil. Dar în 2005 a apărut ediţia a II-a, revăzută şi adăugită, 
a Dicţionarului ortografic, ortoepic si morfologic al limbii române, lucrare nu 
doar oficială, dar şi normativă, la pagina 729 a căreia citim univoc: „simptom 
(simp-tom) s.n., pl. simptome”. 


lată de ce vă recomandăm, stimati cititori, anume această formă de plural a 
substantivului în discuţie. 


VERBUL A IMPORTA 


- Domnule profesor, chiar atât de mult importă modul în care ne exprimăm? 
am fost întrebat pe nepusă masă într-un birou de la Casa presei. 


- Desigur că importá foarte mult. Nu stiai? 


- Am pus în modul acesta întrebarea, ca să ne dumerim aici, eu şi colegii, dacă 
e folosit în chip corect verbul importă, deci a importa, care, după cum se ştie, 
înseamnă a aduce în țară mărfuri sau, în orice caz, obiecte din alte părţi ale 
lumii, de exemplu zahăr din Cuba ori petrol din Rusia. 

- Dumneata, i-am explicat interlocutorului, de altfel - un fost student de-al 
nostru, reprezinti de minune acea categorie de vorbitori şi scriitori ai limbii 
române, care cunosc destul de bine şi temeinic în domeniul exprimării noastre, 
dar vă leneviti să faceți încă un pas, vă asigur: numai unul! - până să cunoaşteţi 
întregul adevăr despre verbul a importa. Vorba e că şi în Dicţionarul explicativ 
al limbii române acest verb — a importa — este descifrat aşa cum ai spus, dar ime- 
diat în continuare este lămurit şi altfel: „A prezenta importanţă, interes pentru 
cineva” (p. 478). 


Ce-i drept, dacă cu sensul unanim cunoscut acest verb are toate formele perso- 
nale - eu import ceva dintr-o ţară străină, tu importi altceva din aceeaşi ţară ori 
din alta, el (ea) importá etc., atunci cu sensul al doilea - de a prezenta importanță 
ori interes pentru cineva - el se utilizează numai la persoana a III-a, ca în exem- 
plele: „Faptul acesta importă foarte mult pentru mine" sau „Toate cunoştinţele te- 
oretice importă atunci când trebuie să caracterizăm o personalitate sub aspectul 
dezvoltării ei intelectuale”. În aceste cazuri verbul importă este un sinonim deplin 
şi perfect al expresiei au / are importanţă sau prezintă interes. 


Altfel zis, verbul a importa este polisemantic şi nu are numai semnificația de „a 
aduce ceva din alte ţări”. O dovadă e chiar adjectivul important, -ă, care înseamnă 
ceva ce „are însemnătate, valoare, ceva „însemnat, iar atunci când ne referim la 
persoane exprimă sensurile „de vază; remarcabil, ilustru” (ibidem). „Orice inte- 
lectual este un factor important al vieţii unui popor” va să însemne că orice pro- 
fesor de şcoală, orice jurnalist, orice scriitor autentic, deci care gândeşte, cugetă, 
are opinie proprie şi bine întemeiată din punct de vedere ştiinţific şi istoric, pe 
care o exprimă deschis, clar, convingător, în scopul de a influenţa opinia publică 
si de a obține o victorie asupra forțelor retrograde sau / si antinationale, este un 
factor de cea mai mare importanţă în istoria societăţii respective. 


Ar fi foarte necesar să spunem că adjectivul important nu se referă si la sensul 
„a aduce ceva din ţări străine”; de la verbul a importa cu acest sens avem numai 
adjectivele importat, -ă şi importabil, -ă. 


Prin urmare, nu e cazul să neglijăm sensul mai puţin cunoscut al verbului a 
importa. E necesar să cunoaștem ambele sensuri ale acestuia şi să le folosim în 
chip adecvat în contextele respective. 


CAPETE, CAPI, CAPURI... 


Pornim, ca de fiecare dată, de la un exemplu concret în care s-a strecurat o 
greşeală, una perfidá, care necesită să fie evidenţiată, analizată, constientizatá 
pentru a putea fi... evitată. Cităm dintr-o carte care se doreşte poetică: „Dacă-a 
existat vreodată / cotropiri fără armată, / asta poate să se-ntâmple / doar în 
nişte capuri / tâmpe!”. 

Întrebarea s-a născut la prima foiletare a cărţii cu pricina, deoarece substantivul 
capuri, la plural, exprimă ceva ce nu se potriveşte nicidecum în context. Aici ne 
vedem nevoiţi să revenim la foarte importanta, uneori si complicata problemă 
a pluralelor multor cuvinte în limba română. Vorba e că substantivul cap este 
polisemantic şi are şi sensul de „căpetenie, şef, conducător”, de data aceasta fi- 
ind masculin şi având pluralul capi, ca în propoziţia „La adunare au participat 
şi capii raionului”, şi sensul de „extremitate superioară a corpului omenesc sau 
cea anterioară a animalelor, unde se află creierul, principalele organe de simt 
şi orificiul bucal”, ca în expresia „din cap până-n picioare, în atare cazuri fiind 
neutru şi formând pluralul capete, şi - pe lângă alte câteva semnificaţii — o are 
si pe aceea de „parte de uscat, care înaintează în mare; promontoriu”, cu această 
semnificaţie el fiind de asemenea neutru şi formând pluralul capuri (a se vedea 
Dicţionarul explicativ al limbii române, p. 133). 


Evident, forma de plural capuri a substantivului cap există, dar numai în ca- 
zurile în care el denumeşte acea porţiune de uscat, care înaintează în mare, în 
ocean. Revenind la versurile lipsite totalmente de poezie, constatăm, în primul 
rând, că aici nu se potriveşte deloc această formă de plural a substantivului 
în discuţie. Normal ar fi fost, subliniem în rândul al doilea, ca autorul să fi în- 
trebuintat aici pluralul capete; numai capetele şi capii s-ar putea învrednici de 
calificative ca destepte ori destepti sau, în alte cazuri concrete, tâmpe ori tâmpi. 
Oricum, capurile, altfel zis - promontoriile, nu pot fi nicidecum „tâmpe, deoa- 
rece ele nu sunt insufletite si nu se pretează unor atare calificative. 


Am dat exemplul acesta pentru a-l analiza minuţios sub aspect gramatical, a 
constientiza greşeala comisă de autorul niţel agramat si - cum altfel? - pentru 
a nu comite şi noi o atare greşeală. Am dorit, de asemenea, să amintim că unele 
substantive românești au câte două şi chiar mai multe forme de plural, în func- 
tie de semnificaţiile lor în contextele respective: un sân, doi sâni, dar şi două 
sânuri; un ghiveci, două ghivece, dar şi două ghiveciuri; un ghioc, doi ghioci, dar 
şi două ghiocuri etc. De aici acuta necesitate de a alege corect cuvântul pentru 
comunicarea noastră orală sau, mai ales, pentru cea scrisă şi a acorda în perma- 
nentä o atenţie neslăbită formei corecte a pluralului acestora. 

Anatol ARTA ESTE O PROPRIETATE 
RURAC UNICA A SPIRITULUI UMAN DE A 
PERCEPE ŞI DE A EXPRIMA LUMEA 


- Stimate domnule Anatol Rurac, coboráti din „dulcea 
Bucovină” - satul Dumneavoastră de baştină, Stáni- 
lesti, fiind situat în preajma Cernăuţilor -, tărâm care 
v-a marcat anii copilăriei. Locul natal lasă amprente în 
modul de a percepe arta? Cum se manifestă lumea miri- 
fică, irepetabilá a bastinei în pictura lui Anatol Rurac? 


- Dulcea Bucoviná... De unde vin cu amintiri pline de 
trăiri fericite, dar şi cu multe zile amare... Cernáutiul 
studenţiei mele era dominat de sentimentul înstrăi- 
nării care mă ţinea într-o stare de sufocare continuă, 
Prutul fiind un râu cu apă mult prea tulbure şi cu po- 
duri inaccesibile. Doar înaintaşii, în special Eminescu, 
având biografii legate de Cernăuţi, ne ajutau să recupe- 
răm imaginea centrului de civilizaţie de altădată, când 
românul se afla şi aici la el acasă. ...Nopţile mergeam 
adesea la ușa gimnaziului, pe care ştiam că o deschise- 
se cândva micul Eminovici şi distinsul său dascăl Aron 
Pumnul. Păşeam cu emoție pe caldarâm, fiind sigur cá 
pe aici călcaseră cei doi, dar şi Ciprian Porumbescu, 
împreună cu toti prietenii din „Arboroasa”. Cernäutiul 
este pentru mine cel mai frumos, scump şi iubit oraş. 
Un miracol... De altfel, se ştie, locul natal este un punct 
irepetabil din univers. Este primul cadru de informare, 
care devine veşmânt, in care se înfășoară entitatea. Este 
prima sursă ce alimentează codul nostru genetic. Aceste 
informaţii sunt depozitate în subconştient, marcându-ne 
si influentándu-ne la nivelul preocupărilor individuale. 


Despre creația mea as spune că este rezultatul unui pro- 
ces complex; porneşte dintr-o necesitate láuntricá defi- 
nită cu siguranță de spaţiul natal, dar căpătând apoi nu- 
meroase alte valenţe estetice. 


- Aţi experimentat mai multe modalităţi de exteriori- 
zare a eului Dumneavoastră artistic - instalaţie, per- 
formance, fotografie, teatru, cinema, pictură... De ce 
aţi rămas, până la urmă, fidel picturii? 

- Cred că alegerea partial a depins de firea mea, dar mult a însemnat si mediul, atmo- 
sfera, circumstanţele în care am activat. Si soarta, desigur. Nu poti evada din ea. 


Teatrul mi-a fost de mare folos, mi s-au relevat şi dezvoltat unele calităţi, pe care 
nici nu le-as fi putut bănui că le am. În teatru însă, dacă nu ai sprijinul unei echipe 
care să împărtăşească aceleaşi idei, totul poate degenera şi poate deveni rutină. 


Simt o mare necesitate să-mi exprim gândurile şi prin intermediul artei foto- 
grafice. Sunt remarcate şi unele realizări ale mele din domeniul instalaţiei. Am 
mai multe proiecte ținând de acest gen de artă, pe care, sper, le voi realiza. 


Pentru mine pictura de-a lungul timpului a fost mijlocul cel mai accesibil, la fel 
şi obiectele pe care le ,confectionam”, deoarece materialul îmi era la îndemână, 
îl selectam în curtea atelierelor de pe str. N. Dimo, unde erau adunate diferite 
lucruri care nu mai serveau nimănui la nimic şi pe care le-am recuperat, cărân- 
du-le în atelierul meu si prinzându-mă într-un fel de joc cu ele. 


Expoziţia „Katharsis” de la sfârşitul anului 2007, apreciată de către specialişti, a 
lăsat impresia că am rămas fidel picturii, deoarece şi obiectele, şi grafica, şi chiar 
schițele de teatru au ca dominantă picturalul, culoarea, fiind elaborate conform 
propriilor legi coloristice... 


- Ospitalier cu bucovinenii, Chișinăul le oferă pelerinilor din Tara de Sus 
ceea ce ei, în virtutea împrejurărilor istorice, nu pot afla, de exemplu, la Cer- 
näuti: condiții propice de afirmare în plan intelectual si de creaţie. Ce înseam- 
nă pentru Dumneavoastră capitala Republicii Moldova? 


- Cernäutii sunt copilăria şi adolescența mea, iar Chişinăul este drumul meu 
spre maturitate. Tot ce am luat mai bun din Cernăuţi, am adus şi am valorificat 
la Chişinău. Îmi amintesc o discuţie, între noi, colegii, din ultimul an de şcoa- 
lá: unde mergem mai departe la studii - la Cernăuţi sau la Chişinău? Pentru 
noi, parcă existau numai aceste două orașe. Eu am ales Cernäutii, dar, până 
la urmă, destinul mi-a fost anume Chişinăul, ultima şansă şi ultimul loc din 
lume, în concepţia mea, unde m-aş fi putut stabili. Dar si Chisinäul era sub pu- 
terea străinilor, care, în scurt timp, au constatat că eu sunt mult mai străin ca 
ei şi ar fi bine să părăsesc aceste locuri. Le-am răspuns că nu voi pleca de aici, 
asumându-mi toate consecinţele deciziei. Perestroika şi schimbările survenite 
după m-au salvat de calvarul ce începuse a se rostogoli peste mine. 


- La Chişinău ati luat lecţii de la maestrul Mihai Grecu, despre a cărui operă 
afirmati că trebuie studiată îndelung, pentru a înțelege profund mesajul ei. 
Ati descifrat acest mesaj? Ce ati învățat de la Mihai Grecu? 


- De la Mihai Grecu nu am luat doar lecţii în sens traditional. As spune cá mai 
degrabă am susţinut o serie de examene în fata unei personalităţi puternice, pe 
care o veneram, şi odată cu trecerea timpului, atitudinea mea față de maestru a 
rămas aceeaşi - de pietate şi profundă preţuire. Mihai Grecu avea un caracter is- 
coditor, te „bombarda” cu zeci şi sute de întrebări pentru a-şi satisface curiozita- 
tea. A fost şi un mare cărturar. Studia şi analiza fenomenul cultural în întregime, 

nu se limita numai la artele plastice. Revelatoare în acest sens este şi corespon- 
denta artistului cu Noica. EI face parte dintre puţinii artişti care au influenţat arta 
plastică, încurajând eliberarea din încorsetările dogmatice ale timpului. 


- Sunteţi unul dintre animatorii si susținătorii ferventi ai proiectului „Grupul 
zece”. Ce şi-a propus si ce a reuşit să realizeze această „comunitate artistică”? 


- La o distanță de 16 ani lucrurile se văd altfel. Toate au pornit de la Andrei 
Mudrea, care considera că cei legaţi de Mihai Grecu, de valorile pe care el le-a 
promovat, trebuie să se reunească inclusiv pentru organizarea de expoziţii co- 
mune. Mihai Grecu era urmat de Dumitru Peicev, Andrei Sârbu, Andrei Mu- 
drea, Tudor Zbârnea, Anatol Rurac. Atât. Rezultatul însă nu a fost cel scontat. 
Maestrul, se pare, a fost „convins” să renunţe la acest îndrăzneț proiect. Dumitru 
Peicev a refuzat să expună lucrări chiar în ajunul vernisajului. În schimb, la grup 
au aderat alti artişti: Dumitru Bolboceanu, Vasile Mosanu, Ilie Cojocaru, Victor 
Hristov şi Iurie Platon. Noua componenţă a grupului nu mai putea exprima un 
manifest având la bază crezul unității principiale a formulei artistice. 


După câteva expoziţii (în Italia, România, am participat cinci dintre noi; iar la Chi- 
şinău, în 2002, toti), grupul s-a risipit, iar doi dintre cei care au stat la temelia grupu- 
lui, Mihai Grecu şi Andrei Sârbu, cei mai valoroși artişti, nu mai sunt printre noi. 


- Parteneriatul dintre artiştii plastici din Republica Moldova si România 
este acut necesar din mai multe puncte de vedere: schimb de experienţă, 
imbold pentru creație, relevarea identităţii si unităţii nationale în artă etc. 
Cum se manifestă acesta si care sunt resorturile lui practice? 


- Pe parcursul ultimilor 20 de ani artiştii plastici din Republica Moldova şi mai 
ales cei care au devenit membri ai Uniunii Artiștilor Plastici din Republica Moldo- 
va au avut colaborări numeroase şi fructuoase cu Uniunea Artiștilor Plastici din 
România, cu Oficiul Naţional pentru Documentare şi Expoziţii de Artă condus 
de M. Oroveanu, cu Fundaţia Culturală Română, cu Filialele U.A.P. Iași, Bistrița 
şi Bacău, Consiliul Judeţean Bacău - Complexul Muzeal „Iulian Antonescu”, cu 
Centrul Internaţional de Cultură şi Arte „George Apostu”, cu Centrul de Cultură 
„Rosetti-Tescanu - George Enescu”, cu Institutul Critică de Artă „G. Oprescu”, 
cu Academia de Arte din Bucureşti. Astăzi suntem în relaţii de colaborare mai 
strânse doar cu Bacăul si Iașul. Însă, ori de câte ori apare posibilitatea organiză- 
rilor de expoziţii în parteneriat, ne străduiam să invităm la Chişinău artiştii din 
România ca, de pe urma unor asemenea contacte, să aibă de câștigat publicul 
larg din Republica Moldova, mediu artistic ce are acută nevoie de sincronizare cu 
idealurile artistice naționale, dar şi universale. Acum, de exemplu, suntem la cea 
de-a XIX-a ediţie a „Saloanelor Moldovei”, organizată la Chişinău. Este cel mai 
durabil proiect, demarat în 1991, dar si cel mai valoros schimb cultural probabil 
nu numai pentru arta plastică de la noi. La realizarea proiectului au pus umărul 
mai multi români de pe ambele maluri ale Prutului, transformându-l realmente 
într-o instituție care comportă sincronizarea procesului artistic, a discursului 
plastic. Organizarea „Saloanelor” constituie o remarcabilă oportunitate pentru a 
întruni diversitatea de școli şi influenţe culturale a artiştilor basarabeni cu studii 

Pictura lui Anatol Rurac întreprinde o „epurare” a imaginii, o for- 
malizare a compoziţiei şi ajunge la un fel de impunere a unui „post 
al privirii”, în care ochiul nu se mai delecteazä, nu lunecă voios pe 
suprafață, ci stationeazá sau refuză orice contact cu aceasta. Rămâne 
însă armonia cromatică rafinată, îndelung chibzuită, cântărită, su- 
pravegheată, decantată. Acesta e mobilul pentru discuție. Rurac expe- 
rimentează, chiar dacă astfel de experimente sunt deja un loc comun 
în arta ultimelor decenii, dar trebuie înţeles că orice experiență artis- 
tică rămâne unică, asumată, consumată până la ultimele ei consecin- 
te. Arta lui Rurac este o artă de stare, de comportament mintal, i-am 
spune. Există două direcții în investigaţiile sale. Una este bazată pe 
ritmul curbă-contracurbă şi este îmbrăcată într-o cromatică foarte 
generoasă, multiplă, zglobie. Cealaltă e mult mai sobră şi e ghidată de 
sensurile liniei, ale contrapunctului. În această direcţie se încadrează 
şi preocuparea sa pentru ready-made. Artistul foloseşte pe larg meta- 
lul, lemnul, sfoara, cuiele, piesele prefabricate, deșeurile. Din ştiinţa 
„bricolării” acestora se ivește / apare imaginea, ritmul, dinamica tăcu- 
tă a sensului. Imaginea este întâi mentală, ascunsă, imperceptibilă; ea 
se „deconspiră” prin intermediul instrumentarului obiectual şi croma- 
tic avut la dispoziție. Arsenalul este proteic, practic, nelimitat. 


Vladimir BULAT 

în diferite colțuri ale fostului imperiu rusesc şi pentru a crea un dialog al conver- 
gerii valorilor româneşti şi europene. 


- Se poate vorbi / discuta despre spiritul competitiv cu aplicare la artă? 
Cum se manifestă acest fenomen la noi și în ce măsură influenţează proce- 
sul de creaţie al artiștilor plastici? 


- Concurența, competiţia este o forță motrice a societăţii în general. Însă rostul 
ei depinde si de forma pe care aceasta o ia. În comunism era reprezentată prin 
servitutea ideologicului, de aceea lucrurile s-au încurcat si mediocritatea putea 
fi promovată ca substituent al valorii supreme. În intenţia de a incetáteni o cât 
mai obiectivă scară a valorilor, în calitate de preşedinte al U.A.P, din 1996, am 
obținut instituirea Premiilor U.A.P. pe genuri. Astăzi se decernează mai multe 
premii: Premiile de Stat pentru Arta Plastică, Premiile la „Saloanele Moldovei”, 
Premiile anuale ale U.A.P., Premiile Ministerului Culturii şi Turismului la 
Autumnală şi la Salonul de Primăvară, Premiul pentru Tineret, Medalia „Con- 
stantin Brâncuşi” - toate acestea constituind un minim impuls pentru evoluţia 
artistică a creatorului din Republica Moldova. 


- În ce mod U.A.P. sustine si sensibilizează creaţia tinerilor plasticieni? 


- Li se oferă mai întâi de toate posibilități de organizare a vernisajelor. În ca- 
drul manifestărilor U.A.P. anume pentru tineri este prevăzută anual o expozi- 
tie-concurs. Premiile sunt jurizate chiar de ei, de sine stătător, fără influenţele 
generaţiilor înaintate. Stagiarii din cadrul U.A.P. au aceleaşi drepturi ca si ti- 
tularii, cu excepţia dreptului de a participa la alegeri si a fi aleşi în organele 
de conducere. Au început a se soluţiona si problemele atelierelor. Dacă până 
acum pensionarii îşi ţineau sub lacăt laboratoarele de creaţie, azi unii dintre ei 
acceptă câte un tânăr sub acelaşi acoperiş. 


- Ati ajuns cumva la o definiţie a artei? 


- Pentru mine arta nu este un set de principii pe care le-ai însușit si la care nu 
poti renunța. Arta este o proprietate unică a spiritului uman de a percepe si de 
a exprima lumea. 


Anatol RURAC s-a născut la 10 februarie 1957, în comuna Stănilești, regiunea Cernăuţi, 
Ucraina. 


Absolvă şcoala medie din localitate (1974). Paralel cu studiile la Universitatea de Stat 
din Cernăuţi, specialitatea Teoria literaturii si artelor plastice (1977-1983), întemeiază 
şi conduce şcoala de arte plastice din Noua Suliţă (1978-1983). Se stabilește la Chișinău 
în 1983, unde este solicitat în calitate de scenograf; concomitent, evoluează pe un traiect 
ascendent în pictura de şevalet. 


Comunicarea nemijlocită cu plasticienii de referință în epocă, inclusiv aflarea în atelierul de 
creație al maestrului Mihai Grecu, a favorizat relevarea unor calități si capacităţi creatoare 
excepţionale ale tânărului plastician. Este unul dintre membrii Grupului Zece (1992). În plus, 
s-a remarcat şi prin calităţi organizatorice. Astfel, din anul 1993, cu scurte intermitențe, face 
parte din conducerea Uniunii Artiștilor Plastici din Republica Moldova: mai întâi, pe postul 
de vicepreşedinte, iar din 1996 până în prezent este preşedinte al U.A.P. 

Diana PROBLEMA 
SMÂNTÂNĂ ANGLICISMELOR 


ÎN LIMBA ROMÂNĂ ACTUALĂ 


Perioada actuală este una de mari si diverse schimbări, 
în care comunicarea umană este caracterizată printr-o 
adevărată explozie de idei, noțiuni noi din tehnică sau 
din ştiinţă, care îşi află reflectarea într-un nou mod de 
a gândi, de a acționa şi a le reda prin mijloace expresive 
inedite. 


Încadrate în sistemul lingvistic românesc, inovațiile le- 
xicale devin veritabile unităţi structurale si functiona- 
le, însă multe anglicisme rămân neadaptate fonetic şi 
morfologic la structura limbii române, unele dintre ele 
lipsind chiar în lucrările lexicografice: boarder, boyband, 
blog cover, college-shirt, challange, fresh, roll on, review, 
modeling, office, hair-style, maxi-single, track, nick-name, 
outfit, fulltime, partytime, songwriter, laptop, target, t-shirt, 
shaping, stick, up-grade, writing, online, offline. 


Părerile lingvistilor în privința acceptării sau respinge- 
rii anglicismelor sunt împărțite. Cei mai multi (Mioara 
Avram, Stefania Isaac, Georgeta Ciobanu, Adriana Stoichi- 
toiu-Ichim ş.a.) au manifestat mai curând permisivitate în 
recomandările lor normative, însă optează pentru impu- 
nerea unor tipare stricte de adaptare morfologică a acestor 
cuvinte. O opinie contrară este cea a regretatului senator 
şi lingvist George Pruteanu care afirmă că „Ceea ce pre- 
tind, e ca noile cuvinte — repet: binevenite! — să fie scrise 
românește. Nu putem scrie nici frantuzeste, nici ungureş- 
te, nici englezeşte limba română. Atâta timp cât va exista, 
limba română trebuie scrisă româneşte. În toate cazurile 
în care e posibil fără pierderi semnificative, orice cuvânt 
nou-preluat trebuie integrat sistemului, asimilat, autohto- 
nizat, conform regulilor de scriere şi de pronunție ale lim- 
bii române. În era globalizării, pe care o trăim acum, acest 


Continuăm să publicăm cele mai interesante lucrări prezentate 
la Conferinţa ştiinţifică studențească „Tineretul de azi - viitorul 
de mâine, U.S.M., Chişinău (martie-aprilie 2008). Începutul în 
„Limba Română”, nr. 3-4, 2008, p. 20-33. 

lucru trebuie să se petreacă mult mai prompt, mai rapid, şi un rol serios îl joacă, 
pe de o parte, presa, pe de alta, lucrările normative, dicționarele. Dacă ele încă 
propun, din inertie sau timiditate, să scriem, în romgleză, lookul sau site-ul, ele fac 
un deserviciu limbii române. O limbă nu se îmbogățește cu xenisme, cu cuvinte 
care rămân străine. Nu se poate ca zone ample din limba română să fie, grafic, 
«colonii»”. G. Pruteanu reproşează ediţiei noi a Dicţionarului ortografic, ortoepic 
si morfologic — „că legitimeazá oficial romgleza, că recomandă scrierea englezes- 
te a unor cuvinte simţite ca românești, astfel, consideră el, fără frâna lucrărilor 
normative şi a cunoscătorilor limbii engleze, anglicismele recente s-ar adapta la 
limba română ușor... 


Totuşi în lingvistică s-au stabilit deja doua tipologii mari ale cuvintelor de altă 
origine într-o limbă: adaptate şi neadaptate, sau, după cum tratează acest feno- 
men cercetătorul Francisc Kiraly, în preluarea unui cuvânt din altă limbă se pot 
distinge mai multe faze, dintre care menţionăm: 


a ) împrumuturile propriu-zise, adică cuvintele pătrunse din alte limbi, care s-au 
adaptat la sistemele fonetic şi morfologic, sunt folosite mai des, dau naştere la de- 
rivate şi nu mai sunt simţite de vorbitori ca fiind de altă origine (lider, miting); 


b) cuvintele străine, adică cuvintele care nu satisfac aceste condiţii, au foneme 
străine în corpul lor, nu corespund morfologic, se folosesc ocazional, iar vor- 
bitorul, fără să fie specialist, le poate preciza uşor originea (show, leasing). Deci 
cuvântul de altă origine, în prima etapă a existenţei sale pe teren românesc, 
este cuvânt străin și devine împrumut doar atunci când se supune specificului 
limbii în care a ajuns. Împrumutul este punctul final, rezultatul, încheierea pro- 
cesului. Dacă procesul începe, dar nu parcurge etapele necesare, şi din cauze 
diferite se întrerupe, ne găsim în fata unui cuvânt străin si nu a unui împrumut. 
Cu alte cuvinte, fiecare împrumut a fost cândva cuvânt străin, dar nu fiecare 
cuvânt străin utilizat ajunge a fi împrumut. 


Potrivit motivatiei şi funcţiei împrumutului în raport cu specificul unui anu- 
mit stil sau registru al limbii, Sextil Puşcariu clasifică anglicismele care apar în 
presa actuală în: necesare sau de lux. 


1. Împrumuturile necesare sunt acele cuvinte, sintagme sau unități frazeologice 
care nu au un corespondent în limba română sau care prezintă unele avantaje 
în raport cu termenul autohton. În acest sens, anglicismele necesare au avanta- 
jul preciziei, al brevilocventei si nu, în ultimul rând, al circulaţiei internationa- 
le. Ele sunt motivate de noutatea referentului. 


2. Anglicismele de lux sunt împrumuturi inutile, care ţin de tendinţa de ordin 
subiectiv a unor categorii sociale de a se individualiza lingvistic în acest mod. 
Asemenea termeni nu fac decât să dubleze cuvinte româneşti, fără a aduce in- 
formaţii suplimentare. 


Deşi anglicismele sunt termeni neadaptati sau incomplet adaptati la sistemul 
limbii, studiile specializate au pus în evidență faptul că, datorită utilizării lor 

frecvente, pot fi considerate ca având caracter de normă (fonetică, ortografică, 
morfologică). 


Cercetând gradul de adaptare a cuvintelor de origine engleză în limba română 
conform normelor lingvistice, am observat că tendința generală a limbii lite- 
rare actuale este de a păstra împrumuturile din engleză într-o formă cât mai 
apropiată de cea din limba sursă. În același timp, la nivel morfologic, o conse- 
cintá a pătrunderii masive a cuvintelor din engleză ar putea fi „subminarea” 
caracterului flexionar al limbii române prin creşterea numărului adjectivelor 
invariabile şi ştergerea granițelor dintre părțile de vorbire. Iar potrivit nor- 
mei lexico-semantice, definirea sensului împrumuturilor se face, în general, 
printr-un sinonim sau o expresie echivalentă românească. Anglicismul mai 
poate fi introdus în text după echivalentul său românesc sau, într-o manieră 
jurnalistică, prin alternarea termenilor sinonimi în titluri si subtitluri. 


Domeniul vieții mondene înregistrează cele mai multe anglicisme apărute re- 
cent în limba noastră si care sunt neatestate în DOOM, DCR, sau MDN: cool, 
glamour, college-shirt, fresh, gloss, must have, peeling, roll on, scrub, skinny, smo- 
key eyes, stick, hair-styling, outfit, t-shirt, tank-shirt, fresh, shapingul,body tuning, 
blush, casual, pe lângă „mai vechii”: cover-girl, casting, beauty, fashion. Majori- 
tatea se înscriu în categoria anglicismelor de lux, existând un termen echivalent 
în limba română actuală: 


beauty „frumuseţe, splendoare” ca în sintagma „salon beauty” (Stil, nr. 4, 2008); fa- 
shion pentru „modă”: „în continuare, vă prezentăm trei fashion iconuri si stilurile 
lor care nu vor muri niciodată” (S., 27.03.08, p. 25); casual pentru „ţinută neofi- 
cială”: „stilul coafurilor e casual” (Stil, nr. 4, 2008); glamour „farmec, atracţie”: „în 
acest sezon se poartă stilul glamour cu accente moderne” (T., 28.03.08, p. 5); gloss 
pentru „strălucire, luciu” si determinativul glossy: „«Unica» este revista glossy pen- 
tru femeile dornice să se realizeze în viața personală si profesională” (U., martie, 
2008); „Dacă ai buzele asimetrice, evită nuanțele prea închise si foloseşte nuanțele 
bej sau glossurile roz-pal” (S., 29.02.08); blush substantivizat, cu semnificaţia inițială 
de „a înroşi”: „aplică blush pe diagonală” (S., 29.02.08); brand cu sensul de „marcă”: 
„Un nou brand italian la Chişinău” (Vip M., 01.02.08), îl întâlnim si în alt context, 
mai putin obișnuit: „Tanti Ludmila, un brand puternic” (]., 03.04.2008); outfit ,echi- 
pament”: „În acest an se promovează outfiturile masculine care arată supersexy si 
sunt si comode” (S., 29.02.08); peeling „peelingul — un proces ce se realizează după 
curățarea pielii” (Stil, nr. 4, 2008); „Pentru ştergerea cicatricelor vei avea nevoie de 
o intervenţie estetică mai complexă, cum este peeling-ul chimic sau phytopeeling-ul, 
care se executa numai sub supraveghere medicală si în saloanele de specialitate” 
(S., 4.01.08); skinny „slab, osos”, despre pantaloni „drepți, ajustati”: „Păstrezi panta- 
lonii skinny, trenciurile cu croială clasică şi puloverele asemănătoare ponchourilor” 
(S., 29.02.08); „poţi combina cu omniprezentii pantaloni skinny sau cu o «fustă 
balon»... Must have-ul tinutei stă în top" (S., 29.02.08); scrub „pe lângă crema de față, 
trebuie să mergi la farmacie şi să-ți cumperi un peeling sau scrub (nu costă scump)” 
(S., 4.01.08); stick „baton, lipicios” „un fard cremos sub formă de stick” (S., 29.02.08); 

smokey eyes care se referă la „culoarea fumului”: „Se poartă nuanţe de maro-verde 
şi «smokey eyes»” (Stil, 01.10.2008). 


Remarcăm aici ortografia neunitară a anglicismelor în cazul articulării lor: 
glossurile, outfiturile, dar si peeling-ul, must have-ul. 


Anglicisme precum coktail, make-up, party, pub, trend şi compusul super-trendy, 
modelling, brand, designer, fitness, flash, lifting, look, sex-appeal, shopping atestate 
în DOOM, au pătruns în limbajul curent prin larga popularizare oferită de 
revistele cu subiecte din viaţa mondenă: 


casting „selectare a actorilor pentru anumite roluri” şi modelling „curs pentru 
manechine”, dar si ,modelare”, datorită caracterului lor international si preci- 
ziei exprimate sunt utilizate cu mare frecvenţă în publicaţiile analizate: „aici a 
nimerit exact în perioada cu casting-ul pentru Akcent; „Modelingul, la braţ cu 
frumuseţea, este o modalitate de a cunoaște celebritatea fără a face politică, 
afaceri, sport sau muzică” (Stil, 01.10.2008); designer cu sensul de „proiectant” 
„Sunt designer vestimentar la «House of Art», însă în particular pregătesc o 
nouă colecție pret-a-porter” (Vip M., 01.11.07); fitness „condiţie fizică bună”: 
„Apucă-te de fitness” (S., 29.02.08); flash care este înregistrat în MDN cu sensul 
de „informaţie scurtă transmisă cu prioritate”, iar mai recent el este folosit cu 
semnificația exactă din limba engleză „rază, licárire": „La conferința de presă 
am găsit-o aşezată în unul din ultimele rânduri ale sălii - o deranjează, aproape 
bolnăvicios, tot ce înseamnă public, monden, flash şi camere de filmat” (Vip M. 
01.11.07); fresh „proaspăt, curat desi nu este înregistrat in DOOM,, îl aflăm în 
MDN cu această semnificație: „cum reuşesc femeile cu joburi de succes, dar şi 
cu putin timp liber, să arate fresh la orice oră” (S., 29.02.08); make-up „machiaj 
al feţei”: „Află ce mai poartă starurile în materie de make-up” (Stil, 01.10.2008); 
lifting „operaţie de chirurgie estetică pentru reîntinerirea pielii”: „lifting al sâ- 
nilor şi al întregului corp” (Stil, nr. 4, 2008); look „aspect, înfăţişare”: „până şi 
cel mai cuminte look are nevoie de multă atenţie, pentru a fi desăvârşit” 
(S., 29.02.08); trend „tendinţă, evoluţie”: „să alegi ceea ce te avantajează, chiar 
dacă nu esti exact în trendul zilei” (S., 29.02.08); cocktail „Acest item este cu suc- 
ces regăsit si-ntr-o ţinută office, şi într-una de cocktail" (S., 29.02.08); shopping 
„cumpărături”: „Ai şi spectacol si film, shopping cât încape” (S., 29.02.08); 
sex-appeal „farmec, atracție”, înregistrat în DOOM, si ortografiat ca în engleză, 
în presă însă este întâlnit sub diferite forme grafice, ceea ce demonstrează o 
încercare de adaptare a cuvântului la ortografia românească: „Ar mai fi nevoie 
de ceva sexapil pentru a fi un top model de nota «10»" (Vip M., 01.02.08). 


Desigur că utilizarea unor cuvinte englezeşti se explică, pe de o parte, prin do- 
rinta vorbitorului de a impresiona, de a arăta că este cunoscător al unei limbi 
străine, dar şi, pe de altă parte, pentru a atrage atenţia, pentru a da colorit mesa- 
jului. Snobismul unor astfel de utilizări nu ar trebui încurajat, întrucât, de cele 
mai dese ori, în astfel de cazuri, mesajul si, implicit, comunicarea, sunt serios 
afectate şi, în ultimă instanță, ineficiente. 

Mariana GREŞELILE 
VRABIE- DE LOGICA - GREŞELI GRAVE 
COBZARU DE VORBIRE 


Problema corectitudinii vorbirii a fost si rámáne o pro- 
blemá de actualitate ardentá. Aceasta si pentru cá limba 
e in continuá schimbare. Ceea ce mai ieri ni se párea co- 
rect, astázi nu mai corespunde normei. 


Ín aceste conditii propagarea normelor limbii literare 
este o necesitate stringentá. Si e regretabil faptul cá nu 
toti inteleg acest lucru. 


Cultivarea limbii, trebuie sá recunoastem, este neglijatá 
aproape totalmente. Iar de acest fapt ne-am convins pe 
parcursul unui studiu fácut in decursul unei perioade 
relativ scurte de timp. Am reușit să depistăm greşeli 
dintre cele mai variate, cum ar fi: de topică, nepotriviri 
semantice, greşeli de acord, fraze văduvite de sens, expre- 
sii calchiate, expresii pleonastice, dar cele mai grave par 
a fi greșelile de logică, ele denaturând profund mesajul. 
Şi din acest considerent erorile respective trebuie con- 
damnate cu vehementä. 


La capitolul organizării interne a textului, logica deseori 
joacă festa multora dintre noi, şi, cu părere de rău, chiar 
jurnaliştilor noştri. Concludente în acest sens sunt exem- 
plele pe care ne propunem să le analizăm, acestea fiind 
selectate atât din emisiuni televizate, cât şi din presă. 


Un prim exemplu: „Iar e seara Crăciunului, a mai trecut un 
an din biografia noastră” (Moldova - 1). Pot oare trece anii 
din biografie? Toată lumea știe că anii se adaugă la biogra- 
fie, dar trec din viață, din tinereţe... Făcând unele modifi- 
cări, vom obţine enunţul corect: „Iar e seara Crăciunului, 
s-a mai adăugat un an la biografia noastră, dar, cu regret, a 
mai trecut unul din tinereţea noastră”. 


Cotidianul „Puls” ne oferă o altă „perlă”: „Cu regret, Mol- 
dova suferă de o opoziţie rudimentară, slabă, ineficientă”. 
De fapt, înţelegem că moldovenii, cei care trăiesc în Moldo- 
va, pot suferi, iar Moldova are o opoziţie rudimentară... 


168 


În acelaşi ziar găsim afirmaţia: „Ca urmare, unele blanchete de strictă evidență 
se confecționează la întreprinderile din afara ţării, ceea ce nu permite contro- 
lul integral” Dicţionarul Explicativ defineşte cuvântul blanchetă ca: „formular 
tipărit pentru telegrame, mandate poştale etc., în care se completează numai 
locurile indicate prin linii punctate”. Iar a confectiona — „a produce, a fabrica". 


Aşadar, blanchetele se tipăresc, iar îmbrăcămintea, incältämintea se confectio- 
nează. 


La acest capitol ,päcätuieste” si săptămânalul „Literatura si Arta”: „Și vreau, 
vreau să mă rog în continuu pentru sănătatea micutului meu nepotel pe care-l 
cheamă Valentin, asa mă chemam si eu în fragedă copilărie”. Apare fireasca in- 
trebare: „Cum vă cheamă acum, dacă în copilărie vă chema Valentin?” Enunţul 
ar cadra cu logica în următoarea redacție: „Îl cheamă Valentin, ca si pe mine” 


Nu fac excepţie nici posturile de televiziune, care nu contenesc să ne uimească 
prin „capodoperele” lor: „Mă pregătesc pentru examen foarte de zi cu zi” (Mol- 
dova-1, 30.01.2008, ora 17.35). E un fel neobişnuit de a sa pregăti al domnisoa- 
rei, probabil se pregăteşte intens. Aşa e clar pentru toată lumea. 


Afirmația din enunţul ce urmează este lipsit nu doar de logică, dar si de etică: 
„Vă pupăcesc, nu contează unde si cum" (Fresh FM, 19.01.2008, ora 18.36). E 
inadmisibil ca la un post de radio să se folosească un limbaj suburban care nu-i 
acceptat sub aspect etic, mai mult decât atât, nu există aşa formă a verbului a 


pupa — pupäcesc. 


La fel de ridicol este următorul exemplu: „Săptămâna trecută a început să se 
sinucidă” (ProTV, 5.02.2008, ora 13.15). Interesant, cât timp îi trebuie unui om 
ca să se sinucidă? Acţiunea de a se sinucide presupune o durată foarte scurtă de 
timp. Corect era dacă prezentatoarea spunea: „Săptămâna trecută a avut prima 


tentativă de suicid”, 


Un alt exemplu: „Iulia si Dan şi-au dorit un copil cu toată ființa lor şi Dumne- 
zeu s-a invrednicit de ei şi le-a dăruit unul” (ProTV, 2.02.2008, ora 10.27). Nu 
Dumnezeu se învrednicește de Iulia si Dan, ci ei sunt acei care se învrednicesc de 
Dumnezeu, deoarece, conform DEX-ului, a învrednici semnifică „a se dovedi 
vrednic să înfăptuiască ceva, a avea norocul, cinstea să.... 


Adesea citim pe ilustrate, pe afişe publicitare, panouri urarea „La multi ani 
2008!”. Urare total alogicá. De ce i-am ura anului 2008 „la multi ani!” Nu ne 
dorim să vină anul 2009? Câţi ani poate dura un an? Corect ar fi: „Felicitări cu 
ocazia sosirii Anului Nou, 2008!" 


„Le urez telespectatorilor să pună în funcțiune (să creadă) doar acele superstiții 
care aduc noroc” (EuroTV, 13.12.2007, ora 18.43). Urezi cuiva sănătate, spor, 
succes, dar recomanzi să fie atent, să aibă grijă de sine. 


„Aţi mărturisit că munca de pedagog e o muncă grea şi are roade amare, dar 
cu rezultate îmbucurătoare”. Este pleonasticá si alogică exprimarea, deoarece, în 

context, cuvintele rezultate şi roade sunt sinonime. De aceea nu pot fi roade ama- 
re, dar rezultate îmbucurătoare. Deci: „Munca de pedagog e o muncă grea, dar cu 
roade dulci / rezultate îmbucurătoare”. 


„Ştirile sunt atât de tari, încât şi Eminescu, din astă seară, se opreşte aici” (EuroT V, 
11.12.2007, ora 22.37). Eminescu nu se va opri niciodată, niciodată nu va fi des- 
coperit până la capăt. Dimpotrivă, abia începem, poate, să-l cunoaştem. 


„Îl felicităm pe domnul Ion, care azi împlineşte minunata vârstă de 70 ani” (Mol- 
dova-1, 19.01.2008, ora 15.56). Nu prea credem că vârsta de 70 de ani este pentru 
cineva o vârstă minunată, ci, mai degrabă, una venerabilă. 


Într-un anunţ publicitar, difuzat la postul de televiziune , AcasäT V" (28.01.2008, 
ora 14.26), am auzit expresia: „Căderea părului nu trebuie să te deranjeze”. Cum 
să nu ne deranjeze căderea părului? Mai putin supárátor era enunţul dacă suna 
astfel: „Căderea părului nu mai e o problemă datorită balsamului.... 


„Bună dimineaţa! Sper că v-aţi trezit de tof”, auzim aproape zilnic la radio si TV. 
Oare cum o fi să te trezeşti pe jumătate, dacă, consultând dicționarul explicativ, 
aflăm că: a (se) trezi înseamnă „a (se) destepta, a (se) scula din somn”? 


Vreau să închei lista greşelilor de logică cu un exemplu auzit la postul de radio 
„Sănătatea”: „Astăzi este ultima lună din februarie, iar mâine este începutul pri- 
mäverii”. Oare câte luni de februarie sunt într-un an? Poate moderatoarea emisi- 
unii a vrut să afirme că-i ultima zi din luna februarie sau poate este ultima lună 
a anotimpului? Nici nu putem presupune care a fost mesajul ce a dorit să ni-l 
transmită. Desi sunt sigură că prezentatoarea emisiunii radiofonice stie că nu 
există mai multe luni de februarie, totuși neglijenta i-a jucat festa. 


Sunt absolut convinsă că majoritatea greselilor de logică nu sunt comise din 
necunoastere, ci mai degrabă din cauza neglijentei, dar care au un impact foar- 
te negativ asupra auditorului. Aşadar să cântărim bine cuvântul utilizat, dacă 
nu dorim să fim acuzaţi de incompetentá si lipsă de logică. 


Conducător șt. dr. conf. 
lon MELNICIUC 

Ana MIRON RADU PARASCHIVESCU - 
DOBRE PORTRET SUB LUPE INFIDELE 


Dat în urmărire şi verificare de către Direcţia 3, serviciul 
7, biroul 2 (dosar de verificare 4952, constituit ca fond 
sub nr. 67989, vol. 1 - Anonimul si vol. 2 - Váleanu), Mi- 
ron Radu Paraschivescu a fost, în ultimii aproximativ do- 
uăzeci de ani, un om urmărit cu toate mijloacele, 24 de 
ore din 24. Urmărirea încetă definitiv abia în 1970, când, 
bolnav de o boală incurabilă, poetul nu mai era un posi- 
bil „pericol public”. 


La data de 30 august 1962, un dosar de urmărire era în- 
chis potrivit Hotărârii pentru închiderea dosarului de veri- 
ficare 4951 privind pe Paraschivescu Miron Radu „bănuit 
de activitate de diversiune ideologică în sectorul creaţiei 
literare, pentru perioada 5 mai 1961 — 30 august 1962, 
pentru a deschide o altă acţiune de supraveghere care se 
va derula până în 1970. 


Acţiunea de urmărire se desfăşoară la Bucureşti şi Văle- 
nii de Munte, unde Miron Radu Paraschivescu deţinea 
locuinţe, „în vederea stabilirii şi documentării activităţii 
lui dușmănoase, precum şi pentru a dovedi dacă este re- 
zultatul unei concepţii reacționare, al unui fond duşmă- 
nos sau dacă ieşirile lui spontane sunt datorate bolii de 
nervi de care suferă”. 


Formată dintr-o reţea de şase agenti care se infiltrează in 
cercurile de prieteni şi chiar în casa proprie, „agentura” de 
urmărire este complexă: agentul Dragomir al colonelului 
Budişteanu, Zola sau Zoia al lt. col. Olimpiu, Stere Ion al 
maiorului Barbu S., Vasilescu de la Direcţia 2, Filipescu si 
Minculescu ai lt. Ionescu. Sunt mentinuti pentru perfor- 
mantele lor, având „mai multe posibilități informative”, 
dar mai ales Dragomir şi Stere Ion, apropiaţi ai poetului, 


Fragment din lucrarea inedită Biefi oameni sub vremi - Miron 
Radu Paraschivescu în documentele securității. 

faţă de care nu are retineri în a critica sistemul, în a-şi manifesta nemultumi- 
rile de orice fel. Sinceritatea şi încrederea nediferentiatä în oameni îi sunt de 
rău augur în aceste împrejurări. Deşi ştie că ar putea fi urmărit, el îi sfidează 
pe cei care-l trădează, turnându-l la Securitate, si nu-şi ia niciun fel de măsură 
de prevedere. Se bazează, poate, încă pe prietenii din ilegalitate, influenţi acum 
- Gogu Rădulescu, Manea Mănescu, Corneliu Mănescu. Aceştia menţin legă- 
tura cu el, dar, din motive doar bănuite, nu-i oferă vreo funcţie de răspundere. 
Uneori, excedati de insistențele poetului, îi oferă pagina unei reviste sau vreo 
funcţie de redactor adjunct. Mult prea extravertit, dominat de afectivitatea ce-i 
întunecă nu de puţine ori rațiunea, Miron Radu Paraschivescu nu poate să se 
ţină în frâu, nu se autocenzureazá. Are momente de explozie furibundă. Des- 
fide şi cenzura şi autocenzura. Vrea libertate. Tocmai pe acestea le „vânează” 
informatorii din jurul său. 


Pentru noua orânduire, un individ ca Miron Radu Paraschivescu, care se căsă- 
torise de patru ori şi avea nenumărate alte iubite, nu putea constitui, din punct 
de vedere moral, un model de om nou. Din punctul de vedere al structurii su- 
fletesti, de asemenea, nu putea intra în vederile celor puternici. El se inflamează 
de lucruri, de aspecte minore şi ignoră sau le uită pe cele majore. Nu este un 
instrument, este greu de controlat, căci nu suportă, din fire, niciun fel de au- 
toritate, chiar şi în copilărie o suporta greu pe cea maternă. 


Într-o „Notă privind felul în care este cunoscut în evidenţele organelor noastre 
scriitorul Miron Radu Paraschivescu” din 15 februarie 1961, purtând specifica- 
rea „strict secret”, — un fel de fişă clinică de o minutie uimitoare dar, în același 
timp, de o terifiantă limitare a perspectivei - se spun următoarele pentru a 
completa profilul psihologic: „Până la 23 august 1944 a activat în presa de stân- 
ga, la diferite ziare si publicaţii, devenind membru al U.T.C. din 1933. În această 
perioadă a dovedit o atitudine pozitivă în ceea ce priveşte activitatea publică 
pe care a desfäsurat-o la ziarul «Timpul» unde era considerat mentorul unui 
grup de tineri scriitori progresiști. Încă de atunci s-a conturat în mod evident 
faptul că Miron Radu Paraschivescu avea o poziţie anarhistă şi revizionistă. Era 
adeptul principiului amorului liber pe care el îl considera revoluționar. În acest 
spirit şi-a desfăşurat şi concepţia de viață. 


În anul 1939 la Paris, făcând parte din delegaţia universitară a studenţilor ro- 
mâni care a luat parte la comemorarea a 150 de ani de la revoluţia burgheză 
din Franţa, s-a îmbolnăvit şi a avut primul simptom al bolii de nervi de care 
suferă şi în prezent. 


După 23 august 1944 Miron Radu Paraschivescu îşi continuă activitatea pu- 
blicistică. În 1947 e trimis ziarist corespondent de presă la Belgrad, pentru 
a asista la procesul lui Draia Mihailovici. Cu acest prilej a cunoscut scriitori 
iugoslavi dintre care pe unii i-a şi tradus (sic!) în românește (poeţii Ivan Go- 
ran Kovacic si Vladimir Nozar), iar despre alții a pomenit în reportajele sale 
publicate în ţară. 

În toamna anului 1947 s-a declanșat prima sa mare criză nervoasă care 
a necesitat internarea la Spitalul Central de boli nervoase din Bucureşti, 
pentru un timp îndelungat, spre a i se face un tratament bazat pe şocuri 
electrice. 


După vindecare, Miron Radu Paraschivescu s-a stabilit la Braşov unde, 
după o perioadă de doi ani de zile în care, după un alt eşec de a-şi forma 
un cămin trainic, se stabileşte la Cluj, devenind redactor la revista , Steaua”, 
unde, neîntelegändu-se cu Baconski, redactor-şef al acestei reviste, vine în 
Bucureşti. 


În 1956 a fost din nou internat la Spitalul Central, pentru scurt timp însă. 


Vindecându-se, se stabileşte la Vălenii de Munte, unde şi-a cumpărat o vilă 
cu banii obţinuţi drept onorar pentru traducerea romanului Pan Tadeusz de 
Mickiewicz şi pentru traducerea poeziilor lui Necrasov. 


Încă din 1954 Miron Radu Paraschivescu a fost semnalat cu manifestări violent 
dușmănoase la adresa regimului nostru şi a Uniunii Sovietice. 


La 29.X.1956, în redacţia revistei „Contemporanul, a vociferat în gura mare cá 
„trupele sovietice au intervenit într-un mod revoltător în Ungaria” şi că au tras 
în poporul maghiar etc. 


În timpul evenimentelor de la Poznan din R. P. Polonă, Miron Radu Paraschi- 
vescu afirma față de diferiți cunoscuţi că „polonezii au adoptat planul Eden 
potrivit căruia Polonia, Austria si Ungaria ar fi creat o zonă de state neutre în 
centrul Europei şi că Uniunea Sovietică a fost nevoită să-şi retragă trupele de 
pe teritoriul acestor state” 


Cu acest prilej Miron Radu Paraschivescu a afirmat că „țara noastră trebuie si 
ar fi dorit să adere la planul înglobării sale la statele neutre, dar s-a supus con- 
ducerii partidului de stat. Noi nu putem scăpa de sovietici”. 


Din anchetarea arestatului Denes Ioan - fost scriitor - făcută la 11.XII.1958, a 
rezultat faptul că Miron Radu Paraschivescu s-a manifestat față de acesta duş- 
mános la adresa regimului de democraţie populară, în sensul că el nu este de 
acord cu conducătorii politici ai R.P.R., „deoarece aceştia ar fi birocrati şi rupti 
de mase populare" 


Deneş loan a mai declarat că Miron Radu Paraschivescu ar fi scris pentru „ser- 
tar” un roman cu conținut reactionar, intitulat Mărirea si decăderea lui Manole 
Popescu, şi unele poezii cu caracter dusmänos la adresa regimului nostru, pe 
care le păstrează la domiciliul său. 


Ca scriitor, considera că literatura este „încătuşată până la anihilarea ei de nor- 
mativele de partid”, mergând atât de departe, încât „desfiinţează orice elan cre- 
ator”. În această situaţie, spune Miron Radu Paraschivescu, şi agentul său înre- 
gistrează scrupulos: „...eu nu pot scrie. Fără o minimă libertate, creaţia artistică 


LITERATURĂ ŞI DESTIN 173 


n-are cum să se desfăşoare. Se cere o artă pe măsura inculturii celor care o 
judecă. Lipsa de gust, dar mai ales o neîncredere totală a functiunii artei adevă- 
rate, domnesc pretutindeni la noi. Cultura românească este astăzi torturată. Ea 
are voie, doar cu prealabila aprobare a Moscovei, să se manifeste. Desființarea 
ei e conştientă si organizată. Destinele ei sunt în mâinile unor slujbaşi ai parti- 
dului, care n-au nimic comun cu poporul român - dar nici cu comunismul”. 


Este clar că Miron Radu Paraschivescu nu renunţă la idealul lui comunist. E 
dezamăgit de pragmatica lui, de modul defectuos de a-l pune în aplicare, de 
iresponsabilitatea unor oameni care nu-i onorează aşteptările si fac să cadă în 
derizoriu idei pentru care el militase cândva. Îl admiră pe Petru Dimitriu, în 
acest context, pentru că „a simţit nevoia să fugă din ţară, ceea ce má face să cred 
că râvnea la arta adevărată. Şi-a dat seama că în tara noastră nu poate trăi decât 
prostituándu-si scrisul”. 


Într-o altă notă, din 29 aprilie 1960, agentul „Dragomir” informează asupra 
unei întâlniri din 22 aprilie 1960 pe strada Lemnea, nr.6, la Casa Scriitorilor. 
Miron Radu Paraschivescu este dezamăgit de ceea ce el numește „un confor- 
mism cenușiu, un profesionalism banal” care e o retardare a poeziei românești, 
o „revenire la poezia lui Bolintineanu, la nivelul de acum o sută de ani”. Mărtu- 
riseşte că s-a devitalizat, că nu mai are speranțe: „În această situaţie eu nu mai 
pot scrie. Am încercat să scriu pentru sertar, dar nu merge. Am scris câteva 
versuri, dar ideea că nu se vor publica m-a intrigat şi n-am mai fost în stare să 
scriu altele”. 


Agentul fiind pictor, poetul îl sfătuieşte să nu mai picteze: ,..ti se va frânge 
elanul la primele contacte cu oficialitatea”, spunându-i că esti tentat să deplângi 
atâta ingenuitate şi inadaptare la real, atâta încredere risipită în oameni de rea- 
credință: „Fii fericit că nu pictezi şi să-ţi intre în cap că s-a terminat pentru 
multă vreme cu arta. Dacă ai picta, ai fi nevoit să înghiţi cele mai brutale injurii. 
Te sfătuiesc să nu mai pictezi. N-are rost să faci exerciţii de prefăcătorie, nici 
să te lași murdărit de «exigenta» dobitocilor. N-avem altceva de făcut decât să 
ne resemnän. 


El face, nu de puţine ori, observaţii viabile, comparabile cu cele ale personajului 
Victor Petrini, autorul eseului Era ticăloșilor din romanul lui Marin Preda Cel 
mai iubit dintre pământeni. M. R. Paraschivescu constată că „trăim în lumea 
escrocilor si a smecherilor”, în lumea care „l-a ridicat şi l-a valorificat pe Petru 
Dimitriu”: „Oameni ca el sunt cei ce exprimă «lumea nouă». De oameni ca 
Petru Dimitriu are nevoie Răutu şi şefii ceilalți. Oameni ca Petru Dimitriu sunt 
chemaţi să facă «cultura socialistă»”. Consideră că timpurile pe care le trăim fac 
loc trădării, iar cauza culturii româneşti este o cauză pierdută „organizat”. 


Pe acest fond, consideră „cazul Petru Dimitriu” emblematic: „Niciodată n-am 
crezut în talentul lui Petru Dimitriu. Scria prost, abrupt şi cu totul nesincer. Dar 
faptul că a simţit nevoia să fugă mă face să cred că totuşi omul ăsta a râvnit la 
arta adevărată. El stia că nicăieri nu-i va fi atât de bine ca la noi. Aici era cel mai 

mare (subl. în text), avea bani, era stimat. Ce-l aşteaptă în apus? Va face coadă 
la edituri, la reviste etc. Şi cu toate acestea a plecat. De ce? Pentru că desigur 
simţea nevoia de libertate, să scrie despre lucruri care îl preocupau sincer. Asta 
má face să cred că totuși este ceva valabil în omul ăsta care şi-a dat seama cá în 
ţară nu poate trăi decât prostituându-si scrisul”. 


În ce-l priveşte, este conştient de propria devitalizare, de ratare. Casa de la Vă- 
leni este un refugiu: „Este rezerva mea, spune. Cât mai pot să lucrez? Doi-trei 
ani cel mult. Am ajuns să lucrez greu de tot. Nu mi se mai supun cuvintele, 
rimele, ritmul. Transpir până traduc un vers. Am nevoie de un loc unde să-mi 
aştept sfârşitul. De aceea am nevoie de Văleni”. Nota se încheie cu o însemnare 
de mână: „Propun a se aproba lucrarea informativă a lui Miron Radu Paras- 
chivescu care este membru de partid”. Nu era membru de partid. Alte note 
informează în acest sens. Acest fapt ni l-au confirmat cei care l-au cunoscut si 
care ni l-au evocat în nostalgia inevitabilă a rememorării. 


O altă notă din 26 noiembrie 1960 a agentului „Ion Stere” se referă la o întâlnire 
„foarte scurtă” a agentului cu Miron Radu Paraschivescu si E Brunea-Fox la 
Athenee Palace. Discutia se axează în jurul unei conferinţe a lui Petru Dimitriu 
ascultată de Miron Radu Paraschivescu la radio, conferință care i s-a părut 


„foarte liniştită, foarte banală (...) fără implicatiuni literare de niciun fel”. 


În josul paginii, într-o N.B., se precizează: „Nota a fost dată din proprie initia- 
tivă” de agentul care a primit sarcina „să stabilească ce relații are Miron Radu 
Paraschivescu în București si mai ales cu Veachis, soțul Elenei Pătrășcanu”. 


Într-o altă întâlnire din 11 martie 1961, la locuinţa sa din blocul Patria (des- 
pre care informează agentul „Zola” în nota 300/30 martie 1961), între orele 
21,45-24,00 se informează că Miron Radu Paraschivescu „a abordat o conversaţie 
plină de interes”. Se discută probleme de politică, literatură. Observațiile sale sunt 
corecte în sensul adevărului pe care-l relevă. Poetul, constat, are un real simt al 
dreptăţii. El nu poate fi decât un intelectual de stânga mărturisit, crezând, într-o 
fază iniţială, sincer în idealurile marxiste. Practica l-a dezamăgit. România îi apa- 
re ca o ţară în care „e greu să se realizeze cineva, talentele mari sunt inavuabile, 
dovedindu-se capabile „să reţină atenţia unui public mai larg decât cel românesc 
doar cu condiţia să iasă din ţară. Cazul Eugen Ionescu, Brâncuşi este concludent: 
„Care trece granița, e mare. Nu-l vezi pe Eugen lonescu?... Aici, n-ar fi însemnat 
nimic! Acolo, e primul dramaturg francez. Si câţi ca el: Brâncuși etc.” 


Întrebat de ce n-a plecat în Occident, Miron Radu Paraschivescu a răspuns că 
„dacă s-ar fi ţinut de pictură, faptul ar fi fost posibil”. Nu si în această situație, în 
care el este un artist al cuvântului — meseria lui „este legată de limba română” 
spune, „singurul limbaj în care se poate exprima fiind cel literar”, deci în mod 
fatal circumscris unei sfere naționale de cultură, de aceea el nu-şi poate câştiga 
pâinea decât în ţară, unde nu este lăsat să publice tot ce vrea, nici în versuri si 
nici nu e lăsat să facă gazetărie, pentru care ar avea o mare vocaţie, considerân- 
du-se chiar „mai mare gazetar decât poet”. 

O replică reținută de informator îl aduce viu şi vulnerabil la suprafața unor 
evenimente care îşi arată pentru noi, cei de azi, tragismul: „Dacă ăştia m-ar fi 
lăsat să scriu, aveau în mine un condei tare!” şi adaugă: „Dar sunt proşti: mi-au 
pus bete-n roate şi s-au sabotat singuri. Eu, pentru ideile astea, am militat o via- 
tá întreagă”. În paranteză, informatorul notează: „Lucrul are o bază de adevăr: 
a militat cu talent si convingere, dar de la o vreme pare să-şi fi revizuit opiniile 
din tinerețe”. 


Parcurgându-şi calea, cu speranţe, Miron Radu Paraschivescu, la vârsta pe care 
o are — 50 de ani, constată că idealurile nu i-au fost viabile si nu i-au dat nici 
o bucurie spirituală, nici una materială. Tovarăşii săi, foştii tovarăşi, au poziţii 
bune, el nu are nici măcar o slujbă permanentă, se luptă pentru a obține o re- 
vistă nouă sau un post de conducere într-una, căci credea că avea un cuvânt 
de spus în literatură. Situaţia este frustrantă şi-l determină să reevalueze relaţia 
atât cu comunismul, cât şi cu unii dintre cei care cândva i-au stat alături şi care, 
acum, parveniti, îl ignoră: Leonte Răutu „nu-l poate înghiţi”, Miron Constanti- 
nescu este el însuşi marginalizat. 


Pe acest fond, discutând despre gazetărie, Miron Radu Paraschivescu crede că 
este „arta cel mai bine slujită de români” care „au un mare talent pentru asta”. 
Discutând cu admiraţie despre Nae Ionescu, lasă să se întrevadă probleme de 
memorie - nu stie când a murit acesta, dar consideră că dacă ar mai fi trăit ar 
fi fost reabilitat — „ăștia (comuniștii - A.D.) l-ar fi folosit, l-ar fi urcat și l-ar fi 
reconsiderat, ca pe multi alţii, ca pe Ralea, de pildă” motivând: „Era doar atât 
de talentat! Avem nevoie de talente!” că „O inteligență ca a lui nu se găseşte pe 
toate drumurile”. 


Agentul „Zola” observă, cunoscându-l mai de mult timp, că, în general, ideile lui 
„par cu totul altele” decât cele pe care i le ştia din trecut - „singurul lucru stator- 
nic” fiind „ura pentru Tudor Arghezi a cărui poezie o desconsiderá, „admiraţia 
exagerată pentru Ion Barbu” considerat „cel mai mare poet român, creator al 
limbii poetice si făuritorul unui univers poetic propriu, ca şi „autoiluzionarea 
asupra valorii proprii": „Eu sunt mai mult decât Arghezi, am curajul s-o spun!” 


Către 12,00 noaptea, „pentru că nu putea ieşi din casă şi n-avea de ce merge 
la local, unde să nu bea (interdicție medicală) și să nu mănânce (având abces 
dentar)”, sunt chemaţi telefonic Gellu Naum şi soţia acestuia Ligia Naum „pre- 
gătindu-se de o şuetă lungă” aşa cum „se pare că Miron Radu Paraschivescu 
face în fiecare noapte cu prietenii”. 


Agentul „Andrei Golfin” informează în nota 307/2/26 februarie 1964 că l-a vizi- 
tat acasă pe Miron Radu Paraschivescu împreună cu Al. Gârneatä de la „Gazeta 
literară”, discuţiile „învârtindu-se” exclusiv „în jurul fenomenului literar”. Când 
vine vorba de literatură, de scris, Miron Radu Paraschivescu este consecvent, 
dezamăgirea lui e totală, sinceritatea — absolută. Nu poate minţi, nu se poate 
disimula. Obiectiile lui împotriva vieţii literare sunt consemnate astfel: „Nu se 


poate face o critică literară, combativă, eficientă, pentru că anumite personali- 

táti care dețin posturi de conducere nu suportă să fie atinse «nici măcar cu o 
floare» şi pentru că alte condeie sunt promovate pe criterii care n-au nimic de-a 
face cu arta. Un exemplu: Beniuc. Alt exemplu: Lăncrănjan. Cine se atinge de 
Beniuc, o páteste. Cine a încercat să spună adevărul despre „Cordovanii” (vezi 
N. Manolescu în „Contemporanul”) trebuie să-şi contrazică imediat afirmaţiile. 
În schimb, alte valori nu sunt promovate; nu poţi publica o carte, pentru că 
orice redactoras de la editură îţi cere să scoţi cutare sau cutare”. El crede cá ar 
trebui „doar un control de calitate, iar celălalt să se facă exclusiv la Direcția 
Presei si la C.C?. 


Ar vrea să scoată o revistă în care să publice „exclusiv pe criteriul valorii”; e 
destul de sceptic, deşi i s-a promis. Are o idee originală: „Susţine că e absurd 
ca scriitorii să nu se grupeze pe afinități spirituale, si cá «bisericutele» asigură 
vitalitatea fenomenului literar”. 


În general are un punct de vedere viabil, o percepţie corectă de cunoscător al 
evenimentelor literare: „După părerea lui, bilanţul literar cu prilejul aniversării 
a 20 de ani de cultură socialistă e destul de slab: nu se poate compara cu bilan- 
tul celor 20 de ani dintre cele două războaie mondiale, când au apărut Arghezi, 
Blaga, Barbu, Bacovia, Cezar Petrescu, Camil Petrescu, George Cálinescu,etc., 
etc., etc.. Acum, constată el, „o serie de valori aparţin culmii dinainte de 1945 
ca: Marin Preda, Zaharia Stancu, Beniuc, Miron Radu Paraschivescu etc.. Pe 
ansamblu, e „întristat” de „roadele prea slabe ale celor 20 de ani de cultură so- 
cialistă în care s-au cheltuit atâţia bani, în care scriitorii au trăit cum nici n-au 
visat vreodată”. 


În nota 302/2/SC/12.04.1967, agentul „Paltin” înregistrează si informează în 
legătură cu atitudinea lui față de sistemul politic. Ceea ce stă sub semnul dra- 
maticului, al „terorii istoriei” este confuzia relaţiilor dintre oameni. Agentul 
„Paltin” „a strâns relaţiile cu familia Paraschivescu”, vizitând-o „în treacăt”, 
„rezolvându-i comisioane bucureştene” şi „la rástimpuri" - „o vizită de seară 
(joc de table, audiții de radio şi discuţii)”, fiind, astfel, aşteptat cu „simpatie si 
încredere”. În timpul acestor vizite, agentul înregistrează „o critică împotri- 
va aşezărilor socialiste şi orientărilor oficiale politice, adversitate mărturisită 
repetat contra «rasei ruseşti» şi politicii sovietice, „expresii drastice, apre- 
cieri defavorabile sau chiar defăimătoare contra conducătorilor de partid şi 
guvern. 


În cadrul intim creat în casa lui prin concursul unor prieteni sinceri („frecvent 
era vizitat de familia Valeriu Sârbu”), într-o „atmosferă familiară” sau „pulsa- 
tă de invitaţi”, Miron Radu Paraschivescu comentează actualitatea internă sau 
externă, „critică cu expresii caustice şi parapoane personale” „grupări potente” 
din politică sau din lumea culturală şi de artă. E suspectat de o anume sinceri- 
tate: „Ieşirile critice le face cu conștiința omului cult, leal, care are dreptul s-o 
facă”, afirmând că „pe vreo cinci ministri din guvern” i-a învăţat „marxism-le- 
ninismul”. 

Atitudinea lui este modelată de o credință aproape mistică în valorile demo- 
cratiei autentice: „...este adeptul ideologiei comuniste, doar în mediul manifes- 
tărilor unei gândiri libere. Nu mai crede în nimic, mărturiseşte că „nu mă mai 
interesează nimic, nimic”, de aceea refuză să citească versuri la o şezătoare din 
Vălenii de Munte motivând: „Pe mine mă înjură sus şi eu să le citesc o poezie”, 
ca apoi „să pornească o diatribă”: „Comuniştii mai toti au devenit „burghezi” 
cu automobil confortabil, cum e şi domnul Gogu Rădulescu. Ei nu pot renunța 
la maşină si gherliruri5 considerând cá au trădat idealul comunist pentru un 
pragmatism îndestulător. 


Dintr-o altă notă (121/AV/10 ianuarie 1970), care nu precizează numele agen- 
tului, reiese că discuţia cu Titus Popovici din 23.XII.1969 este consemnată de 
..litus Popovici însuşi! Informarea contine aspecte despre „unele probleme 


din tara noastră, respectiv activitatea „cenzurei” şi filmul Reconstituirea al re- 
gizorului Lucian Pintilie. 


Anterior, într-o notă nesemnată de vreun ofițer (121/AM/13.XII.1969, aparti- 
nând, probabil, unor „binevoitori” care-şi ofereau serviciile instituţiei din pro- 
prie inițiativă), apare consemnată altă „vâlvă” din lumea scriitorilor provocată 
de „recentul articol” publicat de Miron Radu Paraschivescu în „România litera- 
ră, nr. 50, intitulat Jurnal. Se pare că fragmentul făcea referire la Mihai Beniuc, 
atacul fiind motivat de o nemulțumire a lui Miron Radu Paraschivescu față de 
un articol publicat de primul în „Scânteia”. Autorul Cânticelor ţigăneşti aduce 
„insulte” atât ziarului „Scânteia” — fapt deosebit de grav -, cât si lui Beniuc: 
„îl critică pe Mihai Beniuc si cu același prilej aduce insulte ziarului „Scânteia” 
şi calomniază societatea în care trăim”. Miron Radu Paraschivescu pare mereu 
vulnerabil, cu o inocentá incriminantá. Se expune mereu - nu poate lua în 
calcul toate situaţiile, este, absolutamente, subiectiv, nu vede situaţia decât din 
punctul său de vedere, nu se poate obiectiva. De aceea, aceste atacuri, chiar 
dacă au şi oaze de adevăr, îi fac rău lui însuşi, îl malignizează până la o margi- 
nalizare accentuată. Inconsecventele, „versatilitatea” de care-l acuză Jebeleanu 
fac din el un om respins de sistem. Este omul care-şi este sieşi cel mai mare duş- 
man. Nimic nu-l poate apăra de el însuși. Când ceva îl supără, el nu cunoaşte 
măsura. Polemica devine pamflet, atac la persoană. 


Deşi limitative, aceste note dau o sugestie despre atmosfera încordată, des- 
pre tensiuni, despre locul fragil pe care îl ocupa printre scriitori. Referitor la 
această situaţie, nota apreciază că „articolul lui Miron Radu Paraschivescu 
continuă, de altfel, o serie întreagă de alte manifestări ale acestuia, îndrep- 
tate împotriva unor scriitori care nu înţeleg să abdice de la principiile unei 
literaturi angajate”. Articolul îl pune într-o lumină proastă şi e comentat „în 
defavoarea scriitorului” de către Ion Horea, Traian Iancu, Ion Láncránjan, 
Nedic Lemnaru. Opțiunile politice ale poetului se pare cá înregistraseră o 
schimbare, că gândurile escamotate de fata diurná tâsnesc la suprafață uneori 
cu forța unei iruptii. Fire „de artist” totuşi, sincer, el nu se poate disimula la 
nesfârşit. 

Ieşirile sale par intempestive şi inexplicabile. Boala de care suferă nu determină 
clementa celor din jur. Judecätile sunt foarte aspre. Ion Horea spune că „Mi- 
ron Radu Paraschivescu dă semne de nervozitate de la un timp şi s-ar putea 
să ne așteptăm si la alte articole asemănătoare”; Traian Iancu - „Miron Radu 
Paraschivescu îşi permite să insulte realitatea românească, doar pentru că e 
conștient cá nu va päti nimic”. Ion Láncránjan, atacat altădată de Miron Radu 
Paraschivescu, afirmă că „viaţa literară a ajuns o mocirlă peste care domnesc 
oameni ca Miron Radu Paraschivescu”, iar Nedic Lemnaru sustine că „Miron 
Radu Paraschivescu îşi face mendrele doar pentru că i se îngăduie”. 


Informaţia e însoţită de o scurtă însemnare scrisă de mână (123/D.A./ 
19.XI1.1969) în care se propune ca nota „să fie exploatată la buletin după care 
să fie dată la biroul I al Serv. II tov. lt. maj. Achim Victor”. 


Punerea sub urmárire a incomodului poet, fost ilegalist, si supravegherea lui, 
prin agenti securiști şi prieteni care-i stăteau în preajmă, s-au datorat atitudinii 
ostile, ,dusmánoase" (treptat, cuvântul dusmänos este înlocuit în notele infor- 
mative cu ostil) față de puterea comunistă. 


Într-o notă din 12.04.1967 este scris ca o ironie a sorții: „Sursa este așteptată 
cu simpatie şi încredere”, reproşându-i-se chiar unele absente, integrată afectiv 
în cercul prietenilor care-l vizitau la Vălenii de Munte: Gogu Rădulescu, Ion 
Mihăileanu, Sidonia Drägusanu, Ilie Purcaru, Valeriu Sârbu, Dumitru Țepeneag, 
Darie Ivănceanu, Al. Voitinovici, la care în timp se vor adăuga alții... 


Ilegalist convins, susținător fervent al politicii de stânga prin colaborările sale 
la ziare şi reviste care simpatizau această mişcare sau erau organ de presă al co- 
munistilor - „Ecoul, „Era nouă, ,Reporter”, „Cuvântul liber”, „Scânteia, „Con- 
temporanul; Miron Radu Paraschivescu devine deci, in mod surprinzător, 
suspect autorităților comuniste. Deşi a fost numit, în 1933, membru al UTC. 
Miron Radu Paraschivescu nu s-a dovedit a fi niciodată membru de partid, 
neputând renunţa la libertatea sa de creaţie şi de gândire pentru o disciplină 
politică. 

Viorica-Ela NOUA CARTE POSTUMĂ A LUI 
CARAMAN MIHAI URSACHI - UN MONOLOG 
AL,,CÁRTILOR PE FAŢĂ” 


O lamă de ras rămâne o lamă de 
ras, iar Iliada rămâne Iliada, deși Mih : 
existenţa individului fără prima inal 
poate deveni mai incomodă decât URSACHI 
în absenţa celei de-a doua; dar Š s 
pentru a imagina și produce sis- Rațiunea poeziei 
teme multiple de radere a bărbii, Douăzeci şi patru de eseuri 
spiritul uman a avut nevoie să gr eee 
evolueze milenii, cultura spiritu- 
ală fiind indispensabilă progresu- 
lui material. Asa încât nu facem 
un paradox când afirmăm că 
oamenii nu s-ar bărbieri dacă 


Iliada nu ar fi fost scrisă. (Mihai 4 ES ACBaDe » EMINESCU 
. R C v [24M PENTRU CEI ÎN + POEZIA Fl- 
Ursachi, Rațiunea poeziei (două- INTE DE LA HOLDERUN LA PAUL CELAN 


zeci si patru de eseuri despre 
spectacolul liric), laşi, Editura 
Princeps Edit, 2008, p. 38.) 


Astăzi, când cultura literaturii în plan universal, dar şi 
naţional, nu duce deloc lipsă de critici literari şi este- 
ticieni, curios pare fenomenul repetatelor editări pos- 
tume ale cărților lui Mihai Ursachi - poetul, prozato- 
rul, filozoful, criticul, eseistul. Cu un destin destul de 
tumultuos - după o studenţie neterminată la filozofie 
pe vremea comunismului, după patru ani de închisoa- 
re, după un an de medicină si o facultate încheiată la 
litere în Iaşi, după cruntă cenzură şi exil şi după alte 
nenumărate răscruci (a fost si director al Teatrului Na- 
tional „Vasile Alecsandri” din Iași, destituit din funcţie 
printr-o... coincidență politică) - Mihai Ursachi lasă 
alteritátii un valoros fond de reflecţii literare si filozofi- 
ce care îi certifică o identitate intelectuală remarcabilă. 
Le-am spune reflecții cu finalitate, pentru că, dincolo 
de căutările întreprinse şi frazele retorice lansate, se in- 
staurează, în aceste texte, un soi de retorism care fixează 
net poziţia autorului şi care duce inevitabil la o expu- 
nere punctuală a ei. Reflectiile despre cum se produce 

poezia, despre cine şi câţi scriu poezie... vin din spiritul sintetic şi asocia- 
tiv deosebite ale autorului, bazându-se pe conexiuni reprezentate ca fireşti 
între poezie ca valoare spirituală şi realitatea ca mărturie şi generator de 
valori materiale. Comparatiile sunt savuroase prin simplitatea si adâncimea 
lor. Ocolind, din raţiuni de obiectivare, principii şi noţiuni teoretice despre 
poezie, Mihai Ursachi alcătuieşte în eseurile sale adunate în volumul Ratiu- 
nea poeziei (douăzeci şi patru de eseuri despre spectacolul liric) (laşi, Editura 
Princeps Edit, 2008) un monolog al „cărților pe faţă”, în care nu pot apărea cu 
prioritate zisele adevăruri la care s-a ajuns prin ştiinţa poeziei, deşi acestea, 
dacă au vreo legătură cu modul propriu al lui Mihai Ursachi de a gândi po- 
ezia, sunt atrase în discuţie neapărat în lumina meditatiilor şi experienţelor 
individuale. Pornind de la impresia industrializării poeziei din postmoderni- 
tate, în câţiva paşi de valsor profesionist, autorul demonstrează, de exemplu, 
că poezia nu trebuie si nu poate fi făcută de toti: „Dacă fiecare s-ar mulțumi 
cu poezia scrisă de el însuşi pentru sine, cultura ar înceta să existe: dacă fie- 
care ar scrie poezie pentru uzul semenilor, unele ar fi bune iar altele proaste, 
oricum niciodată egale ca valoare, încât umanitatea ar trebui să opereze o 
selecție (aşa cum de altfel se întâmplă dintotdeauna), iar cei mai multi s-ar 
vedea până la urmă refuzati şi siliți să renunţe. (...) Asa cum nu se pretinde ca 
fiecare cetățean să ia parte direct la producţia de ţevi laminate, utile întregii 
societăţi, tot aşa nu se va ajunge ca fiecare să scrie poezii şi să le tipărească. 
Pericolul benzii rulante apare atunci când a scrie poezie devine industrie. lar 
poetul un producător de rând” (p. 26-27). Autorul Ratiunii poeziei face deci si 
adnotările riscurilor revoluţiei poeziei din modernitate, pentru a determina 
unele direcţii ale criticii ei în abordarea problemei „răsturnării de valori” şi 
raportat la, de exemplu, faimoasa propoziţie „poezia trebuie făcută de toti". 


În același context, nu întârzie să apară din partea autorului consideraţii 
despre cine şi când citeşte poezie, despre ce trebuie să conţină şi unele 
prescriptii ale consumului* de poezie pe care, de fapt, ea însăşi le impune 
sau despre o complementaritate imperativă a dezvoltării umanităţii în plan 
material şi spiritual. „Pentru a-şi restabili prestigiul, notează Mihai Ursachi, 
cred că poezia trebuie să reconsidere punctele ei de stabilire şi echilibru din 
perspectiva infinită ce o conferă rezultatele revoluţiei moderne, să reaşeze 
valorile a căror perenitate revoluţia însăși a dovedit-o si a întărit-o. (...) 
Sunt de părere că poetul, fie el oricât de modest sau de modern, are dreptul, 
ba chiar datoria sa emanată din însăşi rațiunea de a fi, să se considere agen- 
tul unor valori eterne... (p. 35). 


Scurte de câte trei pagini, eseurile lui Mihai Ursachi sunt cu atât mai prețioase, 
cu cât vădesc mai multă claritate, prin aceasta intelegàndu-se punctualitate si 


* Deşi termenul este riscant, şi autorul explică de ce, prin a arăta diferenţa între o 
literatură adevărată şi o literatură de consum, îl folosim aici într-un sens situat în afara 
acestei distincţii. 

adâncime. Dacă teoreticienii criticii şi poeziei de pe tărâm ştiinţific vorbesc 
despre distincţia poemului prin inefabilul lui, atunci poetul şi criticul Mihai 
Ursachi îl etichetează prompt ca reprezentând o stare de perpetuă contrava- 
loare a nerábdárii limitei: „Poezia adevărată este un nutriment miraculos care 
îi hrăneşte pe toti fără a se epuiza” (p. 28). Aceasta ar fi explicația unei diferente 
fundamentale între poezie si alte valori, inclusiv la nivelul estimărilor aritme- 
tico-statistice, operate des de către autor şi care îi conferă scrisului său o înaltă 
expresivitate. 


Raportul poeziei cu critica literară a fost unul văzut în mod diferit pe parcur- 
sul evoluţiei literaturii. Dacă în prejunimism unii erau poeţii, alții erau criticii 
şi nimeni nu se încumeta să schimbe rolurile, atunci în modernitate lucrurile 
stau cumva mai încurcat si se impune problema unei alternante a poeziei şi 
criticii literare la nivel de esenţă şi înțelegere a lor. Astfel Mihai Ursachi stabi- 
leşte (în eseul Poezie și critică) etichetele lor distinctive, cel puţin atunci când 
acestea se manifestă în mod independent: „Spiritul poetic este prin excelență 
constructiv (...), un impuls demiurgic substantial impulsului fundamental spre 
cunoaştere; a cunoaşte înseamnă a reconstrui lumea întru spirit, (...) la originea 
demersului critic stă dimpotrivă un scepticism funciar” (p. 32), marcând apoi 
momentul crucial Maiorescu, cel care le intermediază şi le echilibrează explicit 
şi estimând fenomenul Poe, Baudelaire, Eliot care „fac dovada că spiritul poetic 
se poate foarte bine acomoda cu spiritul critic, că între ele relaţia nu este de 
excluziune, ci de complementaritate” (p. 32). 


Deşi publicate în perioade diferite (ani diferiţi) şi având arii tematice cu grade 
diferite de concretete, eseurile lui Mihai Ursachi se integrează în volum printr-o 
consecvență ce poate fi uşor probată. Dacă autorul puncta într-un text legătura 
dintre poezie şi critică, în altul de mai târziu această viziune conectoare, lărgin- 
du-se, îşi va repera originea heideggeriană relevând relaţia poeziei (poezia fi- 
intei) cu filozofia prin a aminti opinii ale primilor filozofi, care nu desemnează 
ca centru de greutate al domeniului lor logica formală, ci raportarea continuă 
la Fiinţă şi la istoria sa. Această completare este şi o întemeiere a primei teorii, 
pentru că Heidegger, de la care porneşte M. Ursachi în căutarea afinitätilor 
dintre Hölderlin, Trakl, Rilke, Paul Celan (Poezia fiinţei: de la Holderlin la Paul 
Celan), considera că adevărata poezie este o dezvăluire, o interpretare sau o 
hermeneutică a Fiintei. 


Ín scrierile lui Mihai Ursache alterneazá in mod necesar un stil dominat, 
pe de o parte, de o gândire trigonometricá (Poezie si simetrie), iar pe de altă 
parte, de precepte de esență metaforică ce suplimenteazá o înţelegere multi- 
laterală (metaforică, poetică, raţională) a jocului liric: „Poate cá poezia este 
calea de aur a spiritului către învăluitul onthos în care, recunoscându-se, el se 
rezolvă izbăvindu-se de sine întocmai ca sarea în Ocean ori ca lumina în Uni- 
vers”. Gândirea poetică a lumii capătă, sub reflectiile autorului, o demnitate 
egală cel puţin cu cea a înţelegerii ei raționale. În mod fericit, acum poezia 

şi reperele ei cosmice în raport cu umanitatea sunt explicabile şi explicate 
fără rest pe lungimea axelor geometrice ale ființei si fiintárii. E pentru prima 
oară când o reflecţie fluidă si fără deosebite ghidaje artificializatoare creează 
o impresie certă despre statutul indestructibil al poeziei de lege cosmică şi 
spulberă orice tentativă de a vedea în poem o anume formă a vreunui presu- 
pus delir uman. 


Scris pe un ton cu ceva mai multă nervozitate decât altele, eseul Poezie și arie- 
ratie îşi fixează perimetrul de referință asupra unor afirmaţii excesive ale epocii 
privind statutul dezavantajat si viabilitatea redusă ale poemului față de specia 
experimentală a eseului. Poziţia necompromisá a lui Mihai Ursachi determină 
o replică, la rândul ei, uşor acidă, dar neprivată de tact şi inteligență. Nu lipsesc 
aici nici meditatiile care ar părea în afara noutátii, dar care fundamentează 
din nou necesarmente poeticul, pentru a-i restitui valoarea de primat, autorul 
venind cu argumente surprinzătoare şi din perspectiva esenței creştinismului 
care oferă o concepţie rafinată a imitatiei ca subvaloare a demnității umane 
(imitarea trebuie pusă în raport direct cu creaţia, pentru că gestul uman de a 
imita dumnezeirea se regăseşte, de fapt, în ideea de creaţie, poetul si Creatorul 
având identități specifice anume prin libertatea şi capacitatea creaţiei). „Pro- 
cesul «poiein», scrie eseistul, e radical diferit de «mimesis», dacă nu cumva 
opusul său: omul se autodefineste prin creaţie, dar se umileşte prin imitație”. Iar 
pe marginea ideii că poezia, în perspectivă, va subzista eseului, autorul celor 
douăzeci si patru eseuri despre spectacolul liric va nota că „eonul ai cărui zori se 
anunță de câtva timp va fi unul «poetic», adică al unei civilizaţii creative prin 
excelenţă. «Eseul» (adică încercarea, experimentul) nu numai că nu va înlocui 
poezia, care este fapt originar şi definitiv, dar îşi va putea continua existența 
(de dată recentă, de altfel) numai dacă va putea deveni creaţie genuină, adică 
«poezie». Adică va renunţa de a mai fi simplu «eseu»” (p. 46). 


Dimensiunea în care a înnoit poezia Apollinaire prin tendința suprarealistă 
este identificată de Mihai Ursachi în literatura germană într-o perioadă 
preapollinaireană. Pe segmentul german, reprezentativ în acest sens, autorul 
cărţii ni-l dezvăluie pe Christian Morgensterner cu zgomotoasele-i şi intra- 
ductibilele în alte limbi Cântece de spânzurătoare. Cu toate acestea, traducerea 
aparținând poetei Nina Cassian este considerată una de succes, gratie, cu sigu- 
rantä, mai ales spiritului ei poetic decât talentului de traducător. Astfel, textele 
lui Mihai Ursachi ne invită la meditații asupra unui raport cu totul special între 
poezie şi limba în care este scrisă aceasta şi eventualitatea (anume acesta fiind 
termenul) posibilităților de transpunere a unor poezii dintr-o limbă în altele. 
Pentru că măsura ei de receptare nu depinde numai de un public pe care îl 
poate avea o creaţie în timp — eseistul şi criticul Mihai Ursachi declară franc: 
„înţeleg prin publicul poeziei toate spiritele din trecut, prezent şi viitor, care au 
venit, vin, sau vor veni în contact cu nobila artă” (p. 48) —, dar si în spaţiul mă- 
surabil nu mai putin în realităţi lingvistice. Potentele poeziei probează astfel si 
virtualitätile unei limbi opozabile sau nu alteia. Prin urmare, pe bună dreptate, 

poezia şi limba sunt condiții una pentru alta, iar anumite poezii, pentru că ele 
spun într-un singur mod anumite lucruri, se pot naște doar în unele limbi. 


Pornind de la eseurile din Rațiunea poeziei, vom ajunge singuri să reflectăm 
dacă forța poetică nu este cumva suprema slăbiciune a poeziei, întrucât aceasta 
îşi revendică valoarea obligatoriu în timp. Exceptiile sunt, în acest sens, puţine; 
poeziilor lui Eminescu, de exemplu, încă din contemporaneitatea sa, li s-au 
recunoscut sclipirile de valori perene. Există totuşi cazuri care, având succes în 
actualitate, nu-şi mai justifică viabilitatea în perspectivă şi atunci forța de a se 
impune în acelaşi secol nu poate fi decât o scânteie pieritoare şi, de fapt, slăbi- 
ciunea ultimă. Poezia şi istoria isi întind trainice punti de legătură. Momentul 
şi durata sunt, în viziunea eseistului ieşean, direct proporționale naşterii valorii 
poetice. 


Cunoscut ca poet prin titlurile Inel cu enigmă, Missa Solemnis, Cetatea scufun- 
dată, Poemul de purpură si alte poeme, Diotima, Marea înfăţişare, Suflet de seară 
etc., sau ca prozator prin, mai ales, Zidirea și alte povestiri, Mihai Ursachi este 
identificat azi şi drept un eseist de forță cu o prolifică activitate de colaborare 
în special la revistele ieşene de literatură şi cultură, publicând mai bine de o 
sută de mici studii, articole si eseuri care îi autentifică şi vocaţia teoretică prin 
„demonul lucidităţii”, una dezinteresată, despre care Liviu Antonesei spune în 
prefata prezentului volum de eseuri despre poezie că „Mihai Ursachi gândește 
poezia, mai ales pentru că isi gândeşte poezia proprie!”. 

Elena CONSIDERAȚII | 
UNGUREANU DESPRE O SINTAXA 


A LIMBII ROMÂNE 


În gramatică nu au făcut vâlvă niciodată cercetările în- 
guste, partializate, limitate la un aspect foarte particular. 
Dimpotrivă, un grad sporit de popularitate şi apreciere 
revine tocmai contribuţiilor care revalorifică şi decon- 
struiesc, deci teoriilor îndrăzneţe, riscante chiar. Istoria 
gramaticii româneşti nu cunoaşte chiar atât de multe ca- 
zuri de acest fel; în sintaxă, bunăoară, pot fi enumerate 
contribuţiile unor lingviști precum: Sorin Stati. Teorie și 
metodă în sintaxă, Bucureşti, 1967; Barbu Berceanu. Sis- 
temul gramatical al limbii române (Reconsiderare), Bucu- 
resti, 1971; Valeria Guţu Romalo. Sintaxa limbii române. 
Probleme și interpretări, Bucureşti, 1973; Gabriela Pană 
Dindelegan. Sintaxa transformationalá a grupului verbal 
în limba română, Bucureşti, 1974; Petru Zugun. Cuvân- 
tul. Studiu gramatical, Bucureşti, 1983; Gligor Neamţu. 
Predicatul în limba română. O reconsiderare a predica- 
tului nominal, Bucureşti, 1986; Viorel Hodis. Apozitia și 
propoziția apozitivă, Bucureşti, 1990; Ştefan Hazy. Predi- 
cativitatea: determinare contextuală analitică, Cluj-Na- 
poca, 1996; D. D. Drasoveanu, Teze si antiteze în sintaxa 
limbii române, Cluj-Napoca, 1997; Mihaela Secrieru. Ni- 
velul sintactic al limbii române, Botoşani, 1998; Aurelia 
Merlan. Sintaxa limbii române. Relaţii si conectori, laşi, 
2001; Gabriela Pană Dindelegan. Elemente de gramati- 
că. Dificultăţi, controverse, noi interpretări, Bucureşti, 
2003; idem. Traditie si inovaţie în studiul limbii române 
(coord.); Dănilă Tamba. Vechi și nou în sintaxa limbii ro- 
mâne, 2004 (adăugând aici, bineînţeles, studiile mai con- 
sacratilor Mioara Avram, Corneliu Dimitriu, Dumitru 
Irimia ş.a.). La acestea am putea adăuga şi lucrările câ- 
torva dintre lingvistii din Republica Moldova. Iar la una 
dintre ele (care, printre altele, este singura care figureazá 
în bibliografia noii Gramatici a Academiei Române, Bu- 
curesti, 2005) ne vom referi mai jos. 


Monografia pe care o prezentăm aici - Sintaxa elemen- 
tară a limbii române. Introducere în sintaxologie (Chi- 

sinäu, 2000), semnată de dr. hab. în filologie Ion Etcu - merită a fi studiată 
cel puţin pentru a înţelege că domeniul gramaticii nu este intangibil, nu este 
dogmă, iar sintaxa este compartimentul care supune cel mai mult limbajul la 
numeroase forme si posibilități de (re)structurare, construcţii, de-construc- 
tii, re-constructii. Tocmai de aceea sintaxa e avantajată să fie „condamnată” 
la numeroase interpretări. Principiile stabilite cândva se dovedesc a nu fi 
imuabile: o recunosc înșiși gramaticienii în numeroase observaţii si note, 
care, adunate la un loc, ar trebui să dea bătaie de cap spiritelor care se încu- 
metă să parcurgă calea definirii şi descrierii logosului. „Rien nest plus difficile 
à definir et à délimiter que les catégories grammaticales”, afrima savantul de 
talie mondialä Alf Lombard, si o spunea în cunostintä de cauzä, referindu-se 
în egală măsură si la gramatica limbii române, pe care a studiat-o la modul 
cel mai serios. Este un adevăr dureros, pe care lingvistii nu întotdeauna vor 
să şi-l asume. În căutarea acelei unice teorii capabile să descrie limbajul sub 
toate aspectele, cei mai multi nu fac decât acelaşi drum bătătorit. Piscurile 
sunt rezervate geniilor. 


Aşadar, de ce o sintaxă elementară? Deoarece porneşte de la unităţile funda- 
mentale ale structurii sintactice, pe de o parte, cele ontice şi, pe de altă parte, 
cele gnostice, delimitate foarte atent şi urmărite în plan funcțional, în vederea 
„evitării unei grave greşeli metodologice”, deci a distinctiei clare ce se impu- 
ne între cele două planuri: empiric şi teoretic, vorbire şi limbă, semnificant şi 
semnificat, conținut şi expresie. Dihotomia în cauză nu ţine de descoperirile re- 
cente: ea a fost fundamentată încă de F. de Saussure, reconsiderată de Eugeniu 
Coseriu în trihotomia sistem - vorbire - normă, neaplicată însă consecvent si 
în sintaxă. Studiul la care ne referim explică în detaliu această stare de lucruri 
şi încearcă să o repare. Analiza meticuloasă, adevărat, uneori până la obsesie, 
a avut un scop clar formulat încă din start: de a argumenta necesitatea stabili- 
rii unui număr limitat de structuri (constructe, invariante) care să reprezinte 
nivelul sintactic al limbii române (în opinia cercetătorului, ele sunt 12, dar 
sistemul e deschis, deci poate fi completat!), care îşi găsesc realizare, fiecare în 
parte, într-o infinitate de enunturi concrete, situationale, ale vorbirii. Dr. Ion 
Etcu a reuşit să argumenteze şi să demonstreze consecvent necesitatea aplicării 
la studiul sintactic a dihotomiilor limbă / vorbire, abstract / concret, general / 
individual, esenţă / fenomen, gnostic / ontic. Cu ajutorul lor poate fi efectuată 
delimitarea netă a sintaxei (ca obiect de cercetare) de sintaxologie (ca ştiinţă 
despre acest obiect), stabilindu-se, totodată, unităţile sintactice minimale: 


unitățile ontice: enunţul şi îmbinarea de cuvinte; 

unitățile gnostice: propoziţia si sintagma. 

În lumina acestei teorii autorul deduce câteva principii care ar trebui să antre- 
neze o reevaluare a sintaxei tradiționale: 


a) conceptul parte principală de propoziție are, de fapt, un conţinut mult mai 
larg, din categoria dată făcând parte şi complementul direct, complementul de 
agent, atributul, iar în anumite tipuri de propoziţii - şi complementul indirect, 
circumstantialul de timp si cel de loc; 

b) statutul de parte principală a propoziției se stabileşte avându-se în vedere 
nu structura judecății logice, care e totdeauna bimembră, ci capacitatea siste- 
migenă a părții date de propoziţie; 

c) structura propoziției este determinată de numărul părților de propoziţie 
sistemigene; 


d) la definirea propozitiilor trebuie să se ţină cont, întocmai ca la definirea părți- 
lor de vorbire şi a părților de propoziţie, de particularitätile lor onomasiologice; 


e) stabilirea particularitätilor paradigmatice ale propozitiilor se efectuează ținând 
cont de potenţialul combinatoriu (deci de specificul sintagmatic) al propoziției ca 
entitate sistemică, şi nu doar totalitatea formelor flexionare ale părții de vorbire 
în care îşi găseşte realizare predicatul, adică o parte a sistemului propozitional. 


Ceea ce a luat mai putin în seamă, de fapt a neglijat cu bună ştiinţă autorul, recu- 
noscând că domeniul vorbirii e mult prea amplu pentru a se putea face referire la 
infinitatea de enunturi verbale, este anume situația verbală (scrisă, vorbită), care 
adeseori nu e nici pe departe reflectare a standardului. Astfel, enunturile eliptice 
sau cele ce abundă în anacoluturi (în limbajul oral) sau, mai recent, descinzând 
dintr-o poetică a postmodernitätii (care, se ştie, caracterizează chiar timpul si vor- 
birea noastră!), pot fi explicate, deşi insuficient, prin teoria sintaxei elementare. Azi, 
limbajul poetic, cel practicat deliberat de scriitori, reprezintă, pe alocuri, o „antisin- 
taxă, care nu numai că renunţă la punctuație (element secundar si nesemnificativ 
în comparaţie cu ce va urma), dar refuză însăşi „armătura sacră a sintaxei (subiect / 
predicat): textul nu mai are fraza ca model; este adesea un jet puternic de cuvinte, 
o panglică de infra-limbá" (Roland Barthes, Plăcerea textului, Cluj, 1994, p. 14). O 
frază din Borges poate fi răstălmăcită numai prin raportare la texte anterioare, 
este arhiculturală, este „suprasintactică”. Unei alte fraze, din Joyce, bunăoară, i se 
va putea găsi cu greu un model, o carcasă, o construcţie sintactică, în baza căreia 
ar fi fost produsă: începută la p. 600, sfârşită la p. 641, mega-fraza (antologică, 
probabil) înfruntă toate rigorile sintaxei tradiționale, resuscitându-le doar înăun- 
trul frazei (a se vedea James Joyce, Ulise, Bucureşti, 1996). Meritul unui studiu de 
sintaxă elementară (rămâne de văzut cât e ea de neo-, anti- sau post-traditionalä) 
constă anume în prezentarea modelului tipic, standardizat al limbii, în compara- 
tie cu dimensiunile căruia poate fi definit şi capătă strălucire limbajul poetic (care 
este / devine şi limbaj cotidian actual!), a cărui gramatică nu mai înseamnă doar 
subiect, predicat, atribut şi complement; acest tip de limbaj are un subiect absolut, 
universal, rupt de celelalte subiecte, spunea Coseriu. Sintaxologia trebuie studiată 
pentru a face mai transant aceste distincţii, pentru a avea la îndemână instru- 
mentarul sigur şi indispensabil, fără de care înţelegerea poate fi sortită eşecului. 
În acest sens, studiul profesorului Ion Etcu este remarcabil pentru că permite „a 
privi” cu alti ochi, mirati (mirarea e filozofică!), domeniul gramaticii, si cu spirit 
oarecum exaltat față de dimensiunile copleșitoare ale vorbirii, care iată că poate 
fi cuprinsă, la nivelul teoriei, în niște structuri nu atât de multe, şi totuși foarte 
necesare. Sá avem ambiția, dacă nu să ne raliem la opiniile acestora, cel putin să 
ne confruntăm cu un Benveniste, cu un Tesniére, cu Bally, cu Chomsky, cu Ga- 
damer, cu Fillmore, cu Hjelmslev si cu atâţia alții... 

Vasile GHEORGHE POPA, LOCUTIUNILE 
BAHNARU ÎN SISTEMUL UNITĂŢILOR . 
NOMINATIVE ALE LIMBII ROMÂNE 


Monografia profesorului şi lingvistului Gheorghe Popa 
de la Universitatea „Alecu Russo” din Bălți, Locutiunile în 
sistemul unităților nominative ale limbii române (Chişinău, 
Editura Ştiinţa, 2007, 228 p.), a văzut lumina tiparului cu 
puţin înainte de trecerea în neființă a academicianului 
Silviu Berejan, mentorul şi îndrumătorul în probleme de 
lingvistică al lui Gheorghe Popa. Acest imprevizibil fapt 
ar putea fi interpretat ca un semn al proniei cereşti, dar 
si, mai degrabă, ca o probă suplimentară a vieții pămân- 
teşti de succes a ilustrului savant, întrucât studiul în cauză 
este o performanţă lingvistică indiscutabilă realizată prin 
prisma acribiei ştiinţifice a dascălului. Teza pentru 
cel de-al doilea doctorat, susținută de dl Gh. Popa în oc- 
tombrie 2006, stă la baza prezentei monografii. Nu ne vom 
referi aici la structura cărții, la problemele abordate pe ca- 
pitole, dar vom remarca, în persoana autorului, un spirit 
analitic profund, un scrupulos şi excelent interpret al as- 
pectelor controversate din lingvistica românească. Având 
drept punct de reper studiile unor cercetători naționali si 
străini, autorul reuşeşte să elaboreze o viziune originală 
şi bine argumentată asupra noțiunii examinate. Gheorghe 
Popa îşi axează demersul ştiinţific pe relevarea caracteris- 
ticilor definitorii ale locutiunilor pe care le identifică în 
baza unui criteriu comun: identitatea semantică si functi- 
onală cu o unitate monomembră potenţială sau existentă 
în limbă. Astfel, autorul distinge locuţiuni substantivale, 
adjectivale, verbale, adverbiale, pronominale, numerale, 
prepozitionale şi conjunctionale, insistând, cu multă com- 
petentä, din varii perspective, asupra definiţiei locutiunii, 
în general, si asupra aspectului sintactic, semantic si func- 
tional al locutiunilor, precum şi asupra relaţiei pe care o 
stabilesc cu corespondentul lor monomembru. Deosebit 
de importante sunt observaţiile, constatările şi concluzi- 
ile autorului referitoare la modelele lexico-structurale ale 
locutiunilor şi la componenţa lexicală a locutiunilor si fra- 

zeologismelor, toate acestea fiind realizate prin prisma triadei coşeriene desem- 
nare — semnificaţie — sens. 


Studiul în cauză pune, în cele din urmă, problema reorientării modului de in- 
terpretare a mai multor fenomene şi categorii gramaticale ale limbii române. 
Astfel, ar urma să fie reexaminată existența unor tipuri de pronume nehotărâte, 
care, în realitate, afirmă cercetătorul de la Bălţi, sunt nişte locuţiuni pronomi- 
nale, a unor tipuri de numerale (nehotărâte şi distributive, de exemplu), care, 
de asemenea, nu sunt decât locuţiuni numerale. Mai mult, studiul lui Gheorghe 
Popa aduce o contribuţie şi în problema reinterpretării cuvântului ca principa- 
lá unitate nominativă a sistemului lexical. Rezultatele cercetării se relevă prin 
valoarea lor în teoria şi practica lexicografică, întrucât cea mai mare parte a 
locutiunilor examinate nu sunt reflectate în dicționare, în special în cele expli- 
cative. 


Studiul profesorului Gheorghe Popa se va dovedi realmente util la revizui- 
rea unor capitole de lexicologie, lexicografie şi gramatică, fiind totodată un 
instrument didactic important în procesul de studiere a sistemului lexical şi a 
gramaticii limbii române. 

Nicolae O FRESCĂ 
FELECAN A REALITATII 


Cartea lui Dan Negrescu, TABLOU cu siguranță. O pa- 
noramá clasicist-patristicá a isteriei româneşti, Editura 
Marineasa, Timişoara, 2007, 157 p., prezintă, printr-un 
mănunchi de fapte şi situaţii concrete, desprinse din rea- 
litatea zilnică, o frescă neordinară a societăţii româneşti 
de azi (dar, vai!, şi din trecutul (mai) îndepărtat). 


Pentru a nu rămâne doar la stadiul de adunare de fapte 
ce ne incriminează ca popor cu o „supra de măsură, dar 
nici de a oferi rețete à la carte, autorul, cunoscut profe- 
sor universitar şi semnatar al mai multor cărți, ne trimite 
mereu sau pur şi simplu adaugă exemple ori dictoane ale 
strămoșilor nostri, cei care au instituit cea dintâi şi cea 
mai reală si consistentă societate democratică din câte se 
cunosc până astăzi. 


Ceea ce se poate desprinde din paginile cărţii este că noi, 
românii, nu ştim ce înseamnă democraţia, dar vorbim 
până la exasperare de ea. Din contră, multi conside- 
ră fapte precum murdăria, atât materială cât si verbală, 
scuipatul pe stradă, spută ori seminţe, gălăgia, verbală ori 
a aparaturii folosite, felul şmecheresc de rezolvare a unor 
situaţii etc. drept normale şi chiar motivate prin actul 
democratic în care trăim. Ce investiţii ar trebui făcute 
pentru a ne debarasa de ele? Doar puţină atenţie față de 
noi înşine şi față de mediul înconjurător, dar si o aplecare 
condescendentă față de ce ştim, citim şi uneori mai si ve- 
dem despre alte neamuri. Încă prin secolul XIX, nordicii 
aveau, la intrarea în grajdul vitelor, papuci de casă, sort 
alb şi apă pentru a se spăla bine pe mâini (vezi în acest 
sens şi ziarul „Gutinul', ce apărea la Baia Mare între 1889 
si 1890). Savantul Alexandru Borza (1887-1971), inteme- 
ietorul şi animatorul geobotanicii în România, precum 
şi fondatorul Grădinii Botanice din Cluj-Napoca, nota, 
cu peste o jumătate de veac în urmă, după o călătorie în 
China: „Străzile sunt curate, lumea scuipă în vase aco- 

perite, nu ca la noi” (Însemnările unui botanist român dintr-o călătorie în China, 
Editura Anthropos, Timişoara, 2004, p. 35). În spaţiul nostru mioritic şi acum, 
la început de secol XXI, ,omniprezenta ambalajelor de plastic şi a gunoaielor 
de tot felul indică prezenţa unui neam iscoditor chiar şi dincolo de cota 2000 a 
mándrilor noştri munţi” (p. 67). 


La aceste aspecte, moştenite în mare măsură din spaţiul balcanic de care nu 
suntem, geografic, departe, s-au adăugat multe altele prin informatorul şi mo- 
delatorul nostru omniprezent, televizorul. Temele preferate ale realizatorilor 
de programe de televiziune sunt bogate şi variate: indisciplina, prostituţia şi 
violenta pătrunse deja şi în sanctuarul instituţiilor de învățământ româneşti, 
necuviintele, nesupunerea şi chiar crima unor slujitori ai bisericii, nepăsarea 
față de bunurile publice şi, uneori, chiar si de cele ale semenilor, violul, crima, 
infractionalitatea, limbajul suburban, necuviinta folosirii diminutivelor ono- 
mastice la adresa celor cu functii de räspundere si ridicolul majestätii necon- 
stitutionale, dar posibile (a tiganilor) etc. Toate acestea au darul (poate telul 
precis!?) de a oferi mereu exemple negative celor dispuşi la astfel de fapte si la 
nerespectarea legii, de a perverti valorile şi de a degrada în cel mai jalnic mod 
instituţiile fără de care nicio societate n-ar putea trăi. 


În faţa unor atari stări de lucruri, când, în bună măsură, astăzi „nu vorbim noi, 
ci televizorul din noi, nu ne rămâne decât să cugetám la amarul constatării 
maioresciene: „Plângerea poporului de jos şi ridicolul plebei de sus au ajuns la 
culme” (p. 106). 

